
Hierofáns születik 


Az aspiráns egyszerű, dísztelenségében mégis elegáns 
és méltó, hófehér öltözetbe burkolózván térdepelt a szabályos 
kocka alakúra faragott, ébenfekete kőből készült emelvényen, 
amelynek tükörsimára csiszolt felületére bonyolult asztrológiai 
jeleket róttak fel cérnavékonyságúra szabott, ezüstszín szálú 
vésetekkel a névtelen kezek. Előtte a Sárkány a maga teljes 
fenségében pompázva, az ünnepség liturgiája által a 
jelenvalóságba idézett éteri  entitásokkal megélt teljes 
egységében fürdőzve vetette rá áthatóan magasztos tekintetét, 
mint arra a személyre, akire elhatározása szerint hamarosan 
áldásának teljességét árasztja majd. 


Ezüstszínben játszó pikkelypáncélzatára sápadt izzást 
bűvöltek a fények, amelyek a teret misztikus ragyogásuk által 
vonták sejtelmes világosságba, finom szálú, sűrü sörénye 
koronája valóban teljessé tette uralkodói fenségét. Bal kezében 
misztikus  rúnákkal és másfajta tradíciókból származó 
írásjelekkel díszített borítású, kapcsos kódexet tartott, míg 
jobbjának gyűrűsujját impozáns, ametisztköves főpapi gyűrűt 
csillantott meg a fény. Az emelvény közepén állva, az imádság 
elragadtatásába — merülve látszólag teljes mértékben 
megfeledkezni mutatkozott a két Asszonyról, akik jobbján és 
balján állva emelték szentséges jelenlétükkel a szertartás 
méltóságát. 


Egyikük Napba öltözött Nagyasszony, kortalan arcán a 
végtelenség bölcsessége tükröződött, csillagokból font 
diadémján uralkodói ékkövek ragyogtak. Átható tekintetű 
szemeit most bátorítóan emelte a várakozóra, mintha csak 


állandó segítségéről, párfogásáról és közbenjárásáról kívánná 
biztosítani. A másik Hölgy ruházata olyanmód csillogott, 
mintha csak az eleven Holdból vontak volna fényességet 
ahhoz, hogy elkészülhessen. Arcán a fátyol lehetetlenné tette, 
hogy az avatatlanok tekintete előtt feltárulhasson valódi 
fényessége, azonban . még  — ennek — a magasztos 
elfüggönyzöttségnek ellenére is tisztán kivehetővé válhatott az 
előtte térdelő számára, hogy mosolyán a végtelen és feltétel 
nélküli szeretet, elfogadás, gondoskodás, és a pártfogásra való 
szilárd hajlandóság tükröződik. 


A Sárkány végre kiszakítani látszott Önmagát a 
mennyei  elragadtatásból, hogy gyűrűt viselő jobbjának 
egyetlen ünnepélyes intésére két szárnyas angyal lépjen elő az 
emelvényt  körbeölelve várakozók sokaságából, hogy 
elfoglalják az őket megillető helyet a szertartás kezdete előtt. 
Egyikük ünnepélyesen lassú és kimért mozdulatokkal átvette a 
Sárkány kezéből a Gnózis Könyvét, amelynek lapjaira nem 
evilági betűkkel, hanem írásjelek és szavak nélkül, misztikus 
módon jegyezték le az Örök és Igazi Bölcsességet. Az 
angyalok a jelölt mellett foglalták el végül helyüket, hogy két 
oldalán megállva a feje fölé emelhessék, és a szertartás ideje 
alatt kitárva felette tarthassák a Könyvet, amelyre örök esküjét 
rövidesen végérvényesen leteszi majd. Körülöttük a levegő 
áttetsző ködbe burkolózott, mintha csak tömjénből való 
felhőben álltak volna. A Sárkány ekkor a jelölt fejére tette 
hosszú karmú kezeit, az oldalán helyet foglaló két Asszony 
pedig rövidesen csatlakozott hozzá, hogy kézrátételük által 
maguk is szentesítsék a Szentségi Fény áldásának átadását. 


A levegő hirtelenjében megtelt a misztikus énekszó 
hangjaival, amely az emelvényt körülállók szájából szállott fel 


csodálatos imádságként a Végtelen Fényesség színe elé. 
Megannyi szent ember, akik a szélrózsa valamennyi irányából 
kerekedtek fel, hogy jelenlétükkel  tiszteletükről, 
elfogadásukról és támogatásukról biztosítsák az Áldások 
teljességéből részesülőt. Szakállas szúfi szentek, hindu 
aszkéták és szádhuk, egynek-kettőnek az arcát tisztán 
kivehetően láthatták az emelvény magasságában helyet 
foglalók. Narancssárga ruhába öltözött keleti szerzetesek lelkei, 
az Út megismerése után kutató remeték,  nevenincs 
misztikusok, egyszerű emberek, egyéni úton járó, ismeretlen 
szentek. Sokaság, színes forgatag. 


Az emelvényen térdeplő feladatot kapott. Feladatot, 
amelynek értelmében a Misztikus, Tiszta, és ősidőktől fogva 
létező Tudás szolgálatában ténykedők arra a küldetésre hívták 
el, hogy a Szentség Fényének megtapasztalása és megosztása 
által elvigye az Igazság és Szeretet üzenetét mindazok számára, 
akik éhezik, szomjazzák, és minden erejükkel kutatnak Utána. 
A Sárkány és az oldalán álló két Szentséges Asszony áldása 
által, és a jelenlevők imáinak erejében közösségre lépett 
mindazokkal, akiket az Élő Gnózis a  Fénymegosztás 
szolgálatára rendelt. Felelősséget kapott, mint a Gnózis 
Remetéje és Papja, hogy gondoskodjék ennek az 
Univerzumnak, Planétának és Világnak minden lakójáról, élő 
és élettelen dolgokról egyaránt. Meg kell bocsátania és hálát 
kell adnia mindazokért az igaztalanságokért, amelyekben 
eddigi — életének  folyásában  részeltetnie szükségesnek 
mutatkozott, hiszen ezek lettek mestereivé, ezek formálták, és 
ezek vezették el arra a helyre, ahol most áll. Mindennemű 
sikertelenségei, kudarcai, elbukásai és hibái vezették el odáig, 
hogy fejét a Sárkány és segítőinek áldott kezei alá hajthatta, és 
az általa oly régóta áhított Áldásokból Őáltaluk részesülhetett. 


Az egész életét átformáló Látomás vadonatúj távlatokat nyitott 
meg a lelkében, amelyeket megtapasztalni korábban alkalma és 
lehetősége nem nyílhatott. 


Életének ezen a pontján végül megértette, hogy azért 
veszítette el életének legnagyobb lehetőségét az anyagi 
világban, amellyel korábban kecsegtették, hogy egy magasabb, 
láthatatlan világ terein belül nyerhesse végül vissza azt. 
Hierofánssá vált, az Egész Világegyetem Mennyei Főpapjának 
követévé és reprezentánsává, hogy ténykedése által elültethesse 
a Legszentebb Gnózis üzenetének magvait az arra áhítozók 
szívében és lelkében. 


A Gnózis áthagyományozása 


Minden Találkozás magában rejti a tapasztalás 
megannyi formáját, ízét és illatát, és mostanság egyre inkább 
szeretek elmélyülni ebben a színpompás kavalkádban. Nem 
feltétlenül azt keresem, hogy mennyire intenzív egy élmény, 
sokkal inkább egyfajta belső jelenlevés és átélés után kutatok 
bennük, amelyet úgy érzem, nem szabad, és talán nem is 
lehetséges az  előfeltevések, elvárások és  egoisztikus 
motivációk hálójába zárni, egyszerűen azért nem, mert 
elveszhet a tanításuk és az egyediségük. Lelkiségem alapvető 
sarokkövét jelenti a személyesség. Nélküle semmi sem létezik 
számomra. Nem tudok hinni egyetlen lényben, eszmében, 
személyben, hírvivőben sem csakis és kizárólag azért, mert 
mások hisznek benne, vagy mert mások igyekeznek meggyőzni 
a velük kapcsolatos élményeik valódiságáról. Nekem egy lelki 
élmény csak akkor léphet be az életembe, akkor nyerhet 
legitimitást a világomban, ha az a személyességből fakad, és 
igazi találkozás előzi meg. Tudom, ez első hallásra szinte teljes 
mértékben ellene mond mindannak, amelyet általánosságban a 
hitről gondolunk. Ebben a megközelítésben nem tartom 
magamat hívő embernek, nincsen ugyanis hitem. Egy darabig 
volt, aztán életemnek egy pontján búcsút vett tőlem, 
helyesebben nagylelkűen és alázattal engedte, hogy helyét 
átvegye egy nálánál sokkalta nagyszerűbb és fényesebb 
élmény, nevezetesen a személyes tapasztalás. Hasonló 
tapasztalatokat fedezhetünk fel Keresztelő János és Jézus 
kapcsolatában, — amikor János szájából elhangzik a 
jelentőségteljes mondat: , Neki növekednie kell, nekem pedig 
csökkennem". János a hit, Jézus a személyes tapasztalás. A hit 
készíti elő a tapasztalást, azonban amikor az Idő eljön, már 


helytelen dolog lenne tovább zavarkolódnia. Fel kell ismernie, 
hogy bár szerepe és munkássága hasznos és felbecsülhetetlen 
értékkel bírt, egy ponton azonban búcsúznia kell, mert hiszen a 
szellemi élet nem róla, hanem a tapasztalásról szól. Jánossal 
merülünk alá a mélybe, ahol viszont Jézussal találkozunk, és 
Vele támadunk fel a hullámok közül. 


Biztosan hallották már, mi volt a válasza a huszadik 
század jelentős gondolkozójának, Carl Gustav Jung svájci 
pszichiáternek, amikor arról kérdezték, hogy hisz-e Istenben. Ő 
maga így felelt: , Nem, nem hiszek Istenben... TUDOM, hogy 
létezik". Nos, valahogyan így állok én is ezekhez a dolgokhoz. 
Számomra az egyházak és egyéb földi szervezetek, közösségek 
a valláshoz tartoznak, a dogmák a hithez, az élmények viszont 
a Bizonyossághoz. A Gnózis szó jelentése: Tudás. Nem 
tanulható, vagy materiális gyűjtögetés által elnyerhető tudás, 
hanem a Lélek Tudása. Nem szerezhető, nem sajátítható ki, és 
nem is adható át pusztán mechanikus módon, egyetlen 
mainapság népszerűségnek örvendő, hétvégi beavatással sem. 
Én is vallom persze, hogy az igazi Beavatás, főként ha 
tanítással, személyes példával és rituáléval jár együtt, képes 
lehet rámutatni az Útra, illetve igazán jelentős Kapukat 
megnyitni, azonban egyes egyedül a személyen múlik, hogy 
képes-e átlépni ezeken a Kapukon és haladni az Úton, és még 
ennél is fontosabb kérdés, hogy akar-e? A Gnózisnak ugyanis 
éppen abban rejlik a szépsége, hogy nem annak adja oda 
magát, aki a legerőszakosabban küzd érte, vagy aki a 
legnagyobb vehemenciával harcol a különféle beavatásokért és 
címekért. 


Tudatosan és teljes direktséggel teszek különbséget kis- 
és nagybetű között, amikor a , beavatás" szót használom, illetve 


ebben a kérdésben igyekszem kimondottan nagy 
körültekintéssel és alapossággal eljárni. Mainapság, amikor 
különféle — misztikus  beavatások tucatjait kínálják az 
elővigyázatlan embereknek, fontos meghatározunk néhány 
egészen alapvető kitételt ezekkel kapcsolatban. 


Első ízben ki kell kötnöm, hogy véleményem szerint az 
Igaz Beavatás munkás és szenvedésekkel teli folyamat, nem 
pedig — egyszeri történés —— eredménye. —— Természetesen 
elképzelhetőnek tartom, hogy léteznek villanáshoz hasonló, 
azonnali felébredések is, azonban gondolatom szerint ezek 
olyannyira ritkák, hogy nem igazán érdemes ezekre számítani 
és várni. Végletesen elhibázottnak tartok minden olyan 
gyakorlatot, ahol a beavatásokat egy egyszeri és egyszerű 
gesztus, vagy szertartás során átadható történésnek tekintik. A 
Beavatás persze történések láncolatából áll, azonban az egyes 
mérföldkövek között fennálló ürt nehéz, sokszor fájdalmas, 
szenvedésekkel és lemondásokkal teli, néha súlyos belső 
önmeghasonlások és átalakulások által övezett lelki folyamatok 
töltik ki. Út, amelyet végig kell járni. Út, amely nem mindig 
kellemes. Persze, a Beavatás számára keretet teremtő rituális 
cselekedet, avatás és szentelés rendkívül fontos része ennek az 
Útnak, főként avégett, mert a Láthatatlannal a szimbólumok és 
szertartások nyelvén kommunikálunk. A szertartás véleményem 
szerint magasztos és konszekrált keretet ad a történéseknek 
azáltal, hogy magasabb szintre emeli a tudatot az Út egy adott 
állomásán, és az Égiek áldása által segíti a haladást. Másfelől 
azonban eleve problematikusnak ítélem meg, amennyiben egy 
tradíció a beavatás érvényességét pusztán az egyes szertartások 
megfelelőképpen való elvégzéséhez köti. Ilyen hibába esik 
többek között a katholikus és orthodox keresztény egyház is, 
ahol is az egyes papi fokozatok átadásának módját egy 


meghatározott  rituáléhoz kötik, amelyet ha szabályosan 
végeznek el, akkor hitük szerint a beavatás mindegy 
automatice megtörténik. Ilyetén módon viselhetnek például 
különféle főpapi titulusokat olyan személyek, akik egyébként — 
horribile dictu — még csupán az egyszerű klerikusoktól 
egyébként joggal elvárható szellemi színvonalat sem érik el. 
Miért is vallom ezt, kérdezhetnéd? Nos, azon okból kifolyólag, 
mert így végletesen és katasztrofális következményeket maga 
után — vonva, menthetetlenül — hozzákötik a beavatás 
érvényességének kérdését egy olyan személyhez, aki ezt a 
szertartást a külsőségek tekintetében el tudja végezni. Persze, 
másfelől gymástól tanulunk, és egymás által haladhatunk az 
Úton. Egymás által (is) nyerhetünk fokról fokra Beavatást egy 
adott Tradícióba, azonban éppen a Beavatás Szentsége veszik 
el akkor, ha teljes mértékben emberi kézbe helyezett 
gesztusként értelmezzük. 


Ilyen esetekben könnyen válhat az emberi egó 
martalékává azáltal, hogy a beavatás végzésével megbízott 
személy, avagy szervezet önmagát a beavatás nélkülözhetetlen 
és kikerülhetetlen részévé, netalántán magává a Forrássá 
kívánja tenni. Róluk beszél Jézus, amikor azokról az 
elöljárókról szól, akik a Mennyek Országának Kulcsait kapták 
meg az Istentől, azonban ahelyett, hogy másokat beengedtek 
(beavattak volna az Isteni Titkokba) volna, helyette inkább 
elrejtették azokat maguknak, így végül ők sem mentek be, és 
másokat sem engedtek be. 


Sajnálatos módon nagyon sokszor tapasztaltam, sőt 
majdhogynem ezt látom általánosságnak (a legnagyobb 
tiszteletem, megbecsülésem és szeretetem a kivételek felé), 
hogy az egyes vallási elöljárók inkább saját magukat is 


megfosztják az Isteni Világ teljesebb megismerésétől annak 
érdekében, hogy a saját hatalmuk, nélkülözhetetlenségük és 
befolyásuk fenntartása céljából mások elől is elzárhassák 
ezeket a Titkokat. A Titok azonban, mint ahogyan az sokak 
számára ismert jelenség lehet, végső soron önálló életet él, és 
amennyiben nem tud eljutni a vallásos elöljáróság intézménye 
által a saját Választottaihoz, több-kevesebb idő elteltével 
mindig megtalálja a maga sajátos Útját és Eszközeit. Nem egy 
olyan, egyébként egészen kiváló, a Jézusi  Lelkület 
legmagasabb szintjeit elérni képessé vált személlyel 
találkoztam már, akik a Titkokba való Igaz Beavatásra csak 
különféle kerülőutak közbeejtésével juthattak el, éppenséggel 
pontosan amiatt, mert a hagyományos egyházak, vallási 
intézmények és struktúrák élén álló személyek kezdetben 
megtagadták tőlük a segítségüket, azaz inkább önmagukat is 
kizárták a Mennyei Templomból, mintsem hogy magukkal 
együtt másokat is beengedjenek. Egyedüli élvezőivé akartak 
válni, és a saját egójuk táplálékává akarták tenni a Gnózist. 
Ironikus módon azonban minél jobban össze akarták szorítani a 
markukat Körülötte, annál buzgóbban pergett ki és szökött el 
az ujjaik közül. A Gnózisnak ugyanis saját Választottai vannak. 
Ezek szerencsés módon akár egybe is eshetnek azokkal, 
akiknek a vallásos intézmény maga is megadná a lehetőséget a 
Tanításra és az Igaz Beavatás gyakorlására, azonban a vallásos 
intézmények nagyon ritkán működnek a Mindenség óhaja 
szerint, —— helyette — inkább — az emberi versengés, 
hatalomgyakorlás, a tömegek feletti kontroll, és egy egészen 
sajátságos dominanciaharcból táplálkozó intrika táptalajává 
váltak. 


Létezik egy talán mindenki által ismert saga, amelyben 
különleges módon mutatkozik meg mindaz, ami a CGnózis 


áthagyományozásának — (véleményem szerint legalábbis) 
alkalmas és természetes útja lenne. A STAR WARS 
történetekre gondolok itt, és most főként nem a mozifilmek 
formájában eleddig megjelent epizódokat, hanem inkább az 
úgynevezett , nem kanonikus" forrásokat hívnám segítségül. A 
Jedi lovagokat mindenki ismeri, a fanatikusabb rajongók pedig 
biztosan fel tudnának sorolni legalább öt-hat ismerős arcot a 
Jedi Rendből, azonban rajtuk kívül létezik egy másik oldal is, 
amelyben a mester-tanítvány viszonyrendszer a maga rendkívül 
tiszta, misztikus teljességében nyilvánul meg. Az Erő sötét 
oldalának tanulmányozói, a Sith Rend tagjai között létezik egy 
szabály, A Kettő Törvénye, amely a tradíció képviselőinek 
lélekszámát mindösszesen két főben maximalizálja. Egyikük, 
aki birtokolja a Tudást, a másik pedig, aki sóvárogva vágyik és 
kutat utána (Darth Bane után szabadon). Egy mester, aki 
rendelkezik az Isteni Titkokba való lehető legmagasabb szintű 
beavatottsággal, és egy tanítvány, aki folyamatosan avatódik be 
általa ezekbe a misztériumokba. 


Mielőtt általános felhördülést váltana ki a felvetésem, 
előrebocsátanám, hogy a Sith Rend működésével kapcsolatos 
jelen fejtegetésem nem tér ki az irányzat értékrendjének és 
morális — üzenetének ismertetésére, minősítésére, — vagy 
bírálatára. Jelenleg csupán az a célunk, hogy az általuk 
működtetett spirituális pedagógia lényegét megértsük. A mester 
úgy okítja, képezi és avatja be fokról fokra a tanítványát, hogy 
állandó jelleggel ébren tartva lelkesedését, elszántságát és 
feladattudatát, apró lépésekben vázol fel előtte egy-egy 
elérendő célt, egy újabb képesség kibontakoztatásának 
lehetőségét, azaz egy újabb, megoldásra váró feladatot. Mindez 
tökéletesen megfelel annak a pszichológiai módszernek, 
amelyet Lev  Vigotszkij dolgozott ki, és amelyet a 

, Legközelebbi Fejlődési Zóna?"  elméleteként ismerünk. 
Vigotszkij szerint a nevelés lényege, hogy mindig olyan 
célokat kell állítani a tanuló elé, amelyek meghaladják ugyan 
addigi tudását és képességeit, viszont némi erőfeszítéssel és 
külső segítséggel elérhetőek. A kulcs ebben a tekintetben az 
optimális kihíváson van, hiszen amennyiben egy cél túlságosan 
is könnyen elérhető, nem rejti magában a saját határok 
meghaladásának élményét, e nélkül pedig a fejlődés és 
növekedés lehetőségétől is megfosztja a tanulót. A másik véglet 
azonban, amikor a cél túlságosan is magasan van, így az 
eléréséhez szükséges képességek meglétének hiányában a 
tanítvány nem képes elérni azt, a kudarcélmény pedig önvádat, 
alkalmatlanságérzetet és büntudatot generál, ez pedig hosszú 
távon menthetetlenül maga után vonja a célok elérése iránt 
táplált motivációk lanyhulását, majd később akár teljes 
elvesztését is. Vigotszkij, és egyszersmind a Sith mesterek 
módszere azonban, középutas megoldásként egyaránt alkalmas 
az — állandóan megújuló kihívások biztosítására, az 
erőfeszítéseken keresztül a saját határok és lehetőségek 
folyamatos meghaladására, az elért sikerek által pedig ébren 
tartja a motivációt. 


A Sith mester folyamatosan csepegteti a Gnózist a 
tanítványa elé. Folyamatos lelki tréning elé állítva arra készteti, 
hogy minduntalan meghaladja önmagát, új felismerésekre és 
tapasztalatokra találjon, az elért sikerek hatására pedig egyre 
magabiztosabbá váljon a tudásában, és ami még talán ennél is 
sokkalta fontosabb, egyenesen vágyja az újabb kihívásokat. 
Ezzel együtt azonban mindig egyértelműen közvetíti, hogy 
léteznek még olyan,  feltérképezésre,  megszerzésre és 
megtapasztalásra váró titkok, amelyek jelenleg még nem 
érhetőek el, ezzel szórva folyamatosan tűzifát a kíváncsiság, 

elszántság és sóvárgás máglyájára. Ebben a környezetben pedig 
olyasfajta  szellemi-spirituális alkímia nyilvánul meg a 
tanítvány számára, amely fokozatosan vezeti be őt a 
Végtelenség  Titkaiba. Minden egyes állomás elérése 
büszkeséggel tölti el, a következő szint új távlata pedig óriási 
lehetőségeket rejt magában, amelyekre a tanítvány sóvárogva 
vár. Nem tudni azonban, hogy mi lesz a következő fokozat, 
vagy lesz-e ilyen egyáltalán, hiszen az aktuálisan elérendő cél 
mindig csupán egy lépéssel előzi meg az azt megelőzőt. 
Olvassák el James Luceno , Darth Plagueis? című nagyszerű 
könyvét, abban csodálatos módon mutatkozik meg ez a 
folyamat. 


A Sith Tradícióban a tanítványi láncolat teljességének 
átadása egészen sajátos formában valósul meg, amely bár a 
szavak szintjén megragadva kegyetlenségnek tűnhet, a 
szimbólumok világába merülve mégis igazán mélységes 
jelentéstartalommal töltődik fel. Amennyiben a Sith tanítvány 
elérkezettnek látja az időt önmaga számára, párviadalra hívja ki 
mesterét, amelynek során kettejük élet-halál harca dönt a 
tradíció további sorsáról. Amennyiben a mester bizonyul 
erősebbnek, úgy nyilvánvalóvá válik számára, hogy az általa 
alkalmazott tanítási, nevelési elvek valahol hiányt szenvedtek, 
és a tanítvány nem volt képes elsajátítani a megfelelő Tudást, 
amely a tradíció maradéktalan átöröklődéséhez feltétlenül 
szükséges. Ekkor még lehetősége nyílik arra, hogy újra kezdve 
a tanítás feladatát, egy másik tanítvánnyal esetleg képes legyen 
még életében kijavítani a hibát, ellenkező esetben csupán 
abban bízhat, hogy az általa hátrahagyott tanítás évtizedek, 
esetleg évszázadok múltán megtalál valakit. Abban az esetben, 
ha a tanítvány bizonyul erősebbnek a mesterénél és képes 
fölébe kerekedni, az elpusztításával magához veheti a mester 

köpönyegét és saját tanítványt választhat magának. Ez a 
látszólag embertelen és kegyetlen eljárásrend azonban 
rendelkezik egy igazán csábító lehetőséggel, mégpedig azzal, 
hogy általa biztosított a Tudás egyre magasabb szinten való 
átadása. Egy mester számára akkor ér célba a tanítás, ha a 
tanítványa képes lesz meghaladni, legyőzni, és így elpusztítani 
öt, tehát spirituális és lelki szinten vizsgálva előbb saját maga, 
majd mások mesterévé válni. Amennyiben nem e szerint a 
rendszer szerint működne a tanítás átadása, idővel megtörténne 
a tradíció hanyatlása, és a korábban megőrzött Tudás fokozatos 
elhalványulása. 


Így tehát a tanítvány részéről a lehető legmagasabb fokú 
elköteleződés, szorgalom és odaszentelődés, a mester számára 
pedig a Gnózisnak való teljes önfeláldozás szükséges ahhoz, 
hogy az áthagyományozás vonala fennmaradjon. Amennyiben 
ugyanis a tanítvány nem bizonyul méltónak a mester címére, 
voltaképpen a megsemmisülés lesz az osztályrésze, amely 
lényegében a spirituális világban is így működik. Mesterünk 
ugyanis nem marad mindig velünk, és amennyiben idővel nem 
válunk képessé a saját magunk mesterévé válni, könnyedén 
találhatjuk magunkat abban a helyzetben, hogy mesterről 
mesterre vándorlunk, és végül sohasem válunk képessé az elért 
Tudás magabiztos használatára, áthagyományozására. 


Abban az esetben viszont, ha a mester részéről hiányzik 
a Gnózisnak való teljes odarendelődés, könnyedén válhat 
egoisztikus vágyak és szándékok martalékává a Hagyomány. 
mester óhatatlanul is elkezd visszatartani a tanítvány elől olyan 
kincseket, amelyek bizonyos ponton túl a fejlődését szolgálnák, 
ezáltal bezárja a kapukat a személyes fejlődés, és végül a 

mester meghaladásának lehetősége előtt. Ha a mester-tanítvány 
között fennálló szentséges viszonyt eltorzítja és arra használja 
fel, hogy a maga számára örökös követőket, vagy szolgálókat, 
esetleg csodálókat szerezzen, akkor voltaképpen csakis azt 
érheti el, hogy halálával a tradíció olyanok kezére jut, akik 
éppen az ő saját fukarsága és irigysége miatt nem juthattak el a 
szükséges magasságokba. Ugyanez lett végül a nagy Darth 
Plagueis végzete is, aki az örök élet, és ezzel együtt a mesteri 
cím örökös megtartásának vágyától hajtva lényegileg 
akadályozta tanítványa képződését, megtagadva ezzel a tradíció 
működésének alapvető törvényszerűségeit. Végeredményben 
azonban minden igyekezete ellenére sem volt képes késleltetni 
tanítványa előrehaladásának folyamatát, aki végül is saját 
erejéből, az ő közreműködésének hiányában is képessé vált 
meghaladni őt, mert a Gnózisnak megvannak a maga saját 
választottai. , Mindenkit képes volt megmenteni, kivéve 
önmagát", hallatszhatnak ezen a ponton a fülünkbe Darth 
Sidious már-már szállóigévé vált szavai. 


A jelenlegi vallási rendszerek véleményem szerint ott 
követik el a lehető legnagyobb hibát, hogy a legtöbbjük 
esetében, bár a Gnózis átadását kísérő külső rituálék viszonylag 
tisztán fennmaradtak és jól tetten érhetőek, a mögöttük álló 
misztikus tudás szinte teljes mértékben elveszett. A keresztény 
egyházak szemináriumaiban intézményesített keretek között, 
mondhatni tömegképzésben történik a papok felkészítése, 
amely főként akadémikus, teológiai ismeretanyag átadásával 
valósul meg, kevés kivételtől eltekintve azonban szinte 
egyáltalán nem biztosítják a teret a személyes élmények 
számára. Az, hogy a papjelöltek eljutnak-e végül a formális 
szentelésig, lényegében teljes mértékben attól függ, hogy 
megfelelnek-e az egyház rájuk vonatkozó elvárásainak, nem 

pedig attól, hogy ők maguk a lelki haladás lépcsőfokainak 
melyik szintjén állnak. Mint ahogyan korábban már 
ismertettem, az én nézőpontom szerint a Beavatás a maga 
valójában egy lélektől-lélekig történő folyamat, amely a rítusok 
megszentelt terében történik meg mester és tanítvány között, 
ám mégis főként a tanítvány saját lelkében. Az egyházi 
gyakorlat azonban sok esetben teljes mértékben nélkülözi a 
Beavatásnak ezen archaikus aspektusát. Megtartotta a rítust, 
mint csontvázát a misztikumnak, amelynek elvégzését jelentős 
hibát elkövetve sok esetben emberi privilégiumokhoz és 
jogosítványokhoz kötik. 


A legteljesebb mértékben elismerem a különféle 
láncolatok jelentőségét. Az Apostoli Folytonosságot, amelyből 
a keresztény egyházak nyerik legitimitásuk alapját, a buddhista 
tanítványi láncolatokat, a szúfi Silsilát, azonban kategorikusan 
nemet mondok azokra az ágazatokra, ahol mindezek mögül 
hiányzik a valódi, személyes tapasztalatokon alapuló tanátadás. 
Olyan intézmények gyakorlataira gondolok, ahol , mesterré" 
válni lényegében lehetséges egy egyszerű szertartás elvégzése 
által is, amely esetében az intézményi politika dönti el, hogy ki 
juthat hozzá, és ki az, aki nem. Tudvalevő azonban, hogy a 
hatalomhoz vezető út bejárásához, és a hatalomba való 
felkapaszkodáshoz merőben más, eltérő személyiségvonások 
szükségeltetnek, mint a hatalom bölcs, építő, körültekintő és 
mindenki — számára gyümölcsöző,  áldásokban gazdag 
gyakorlásához. Világunkban hatalmat szerezni voltaképpen 
hasonló egy versenyfutáshoz, amelyet az nyerhet meg, aki a 
szükséges ambíciók és vezetői, szervezői képességek birtoklása 
mellett bizonyos esetekben nem riad vissza az önérvényesítés 
erőszakosabb formátitól, illetve szükség esetén a vetélytársak 
elnyomásától, esetenként eltávolításától sem. 

A probléma azonban azon ponton veszi kezdetét, hogy 
azok a képességek, amelyek a materiális világ, és a keretein 
belül . működő intézmények farkastörvényei  — szerint 
szükségeltetnek a hatalom megszerzéséhez és hosszú távon 
való megtartásához, voltaképpen teljesen alkalmatlanok annak 
lelki-spirituális — szintű, méltó és építő módon való 
gyakorlásához. Ahhoz ugyanis, hogy valaki tanítóként, 
mestetként és lelki kísérőként képes legyen funkcionálni, már 
sokkalta inkább olyan képességek szükségeltetnek, mint a 
megértés, tisztelet, önfeláldozás, önzetlenség,  egoisztikus 
motivációktól való mentesség, és természetesen a CGnózis 
beható és elmélyült ismerete. Itt azonban menthetetlenül 
szembesülünk a lehető legnagyobb ellentmondással, ami aztán 
késznek bizonyul arra, hogy a legtöbb, szervezet-szerűen 
működő vallási struktúra működését megmérgezze. 


Az Igazi Gnózis megismerése ugyanis a legtöbb 
embernél együtt jár a személyiség teljes és visszafordíthatatlan 
átalakulásával, amelynek során éppen azok a hamis egóhoz 
kötődő személyiségvonások és tulajdonságok épülnek le, 
amelyek a materiális világban  tárgyiasuló hatalom 
megszerzéséhez és megtartásához amúgy elengedhetetlenek 
lennének. Ezzel párhuzamban pedig a Gnózis olyan vonásokat 
és tulajdonságokat épít fel, amelyek főként a belső elmélyülést, 
az önérdektől való mentességet, és a világ dolgaihoz való 
kontemplatív viszonyulást mozdítják elő. Egy valóban a 
Gnózisért élő személy lényegében egyre inkább függetlenné 
válik az alsóbb természethez köthető anyagias érdekektől és 
lassacskán, fokozatosan kezdi elveszíteni érdeklődését a világ 
apró-cseprő, illuzórikus dolgai iránt, így a rivalizálás, 
hatalomszerzés és megtartás, intrika és dominanciaharcok is 
egyre idegenebbek lesznek számára. Ezzel persze nem azt 

mondom, hogy teljes apátiába és naivitásba csúszik át, hanem 
inkább valamiféle sztoikus nyugalom szállja meg lelkét. 
Tudatára ébred annak, hogy idegen, átutazó ezen a világon, 
idejét és energiáját pedig az Isteni Dolgoknak való 
odaszentelődés kezdi egyre inkább lekötni. Egy, a Gnózisnak 
élő személy voltaképpen túlságosan elfoglalt a Láthatatlan 
Világ dolgaival ahhoz, hogy maradjon ideje és energiája a 
hatalmi harcokban való involválódásra. Ezzel azonban 
menthetetlenül elesik attól, hogy a vallásos intézmény keretein 
belül valamiféle befolyást, vagy jelentőséget szerezzen, átadva 
helyét azoknak, akiket lélekfejlődésük jelen szakaszában még a 
materiális és intellektuális javak megszerzésére, illetve a mások 
felett gyakorolt befolyás és kontroll gyakorlására irányuló vágy 
köt le, avagy ami még ennél is rosszabb, egyenesen ural. 


A Rózsakeresztes Tradícióban létezik egy fogalom, 
amelyre legtöbbször az , Arany Rózsakereszt" eszményeként 
hivatkoznak. Az , Arany Rózsakereszt" nem cím, nem is 
fokozat, és még véletlenül sem szabad spirituális titulusként 
gondolni, vagy hivatkozni rá. Ez sokkal inkább egyfajta 
életállapot, — tudatossági szint, vagy életszentség, de 
hivatkozhatunk rá talán az , Élő Gnózis?" jelzővel is. A Tradíció 
leírása szerint kiharcolni, különféle hatalmi csatározások és 
dominanciaháborúk során zsákmányolni nem lehet, de még 
csak fizikális, vagy intellektuális erőfeszítésekkel elérni, vagy 
kiérdemelni sem. Ehhez eljutni voltaképpen a Gnózis rejtekben 
való működése által lehetséges, amikor a személy teljes 
mértékben átadja magát a Végtelennek, és engedi, hogy Ő, 
vagy AZ vigye végbe benne az alkímiai átalakítást. Az , Arany 
Rózsakereszt" állapotának szépsége és  magasztossága 
pontosan abban rejlik, hogy a leírások szerint a személy 
legtöbbször a tudatában sincsen annak, hogy eljutott erre az 

állapotra, hiszen a Gnózis éppen olyan lelki irányba vezeti Őt, 
ahol már nincsen sem jelentősége, sem pedig értelme, vagy 
értéke az ilyesfajta emberi nevezéktannak. Paradox dolognak 
tűnhet, de valójában az , Arany Rózsakereszt" állapotára 
eljutott személy sohasem jelentené ki magáról ezt, hiszen a 
Végtelenség Mélységeinek megismerése során a személy 
voltaképpen csakis egyetlen dologra döbbenhet rá, mégpedig 
arra, hogy Ő maga mennyire senki és semmi a Fényhez képest. 


Mindebből számunkra nagy vonalakban annyi a 
lényeges, hogy egy valóban Gnózisra jutott személyből a benne 
végbemenő spirituális alkímiai folyamatok hatására teljes 
mértékben kivesztek már azok a személyiségvonások, 
tulajdonságok, motívumok és vágyak, törekvések és 
szándékok, amelyek az alapvetően anyagias természetű 
törtetésre, érvényesülésre, a mások feletti hatalom és kontroll 
gyakorlására irányulnak. Egy  Gnózisra jutott személy 
alapvetően tudatára ébred az anyagi világ, így benne a hatalom 
természetének fonákságaira. Egy ponton rádöbben, hogy 
semmi sem tart örökké, és minél nagyobb mértékű anyagi 
kincseket és befolyást halmoz össze valaki, annál nagyobb lesz 
a vesztesége, amikor ezek az élet egy pontján menthetetlenül 
eltávolíttatnak tőle. Merthogy ilyen a világnak a természete. A 
lehető legmagasabbról lehet a lehető legnagyobbat esve 
alázuhanni, és minél nagyobb a hatalom, annál nagyobb az 
elvesztésétől való félelem, amely növeli a megtartására 
irányuló vágyat. Ez pedig féltékenységet, irigységet, 
kapzsiságot, arroganciát, felfuvalkodottságot és önhittséget 
szül, ezek a tulajdonságok pedig természetükből fakadóan 
zárják be a kapukat a Gnózis Fényének beáramlása elől. 

Tehát amikor a Gnózis áthagyományozásának Útját és 
Módját keressük, nagyon gyakran csalódnunk kell az 
intézményesített vallási rendszerekben, illetve azokban, akik 
ezekben a rendszerekben anyagi-szellemi-spirituális hatalmat 
gyakorolnak. Mivel ugyanis ezek a rendszerek főként az anyagi 
világ szabályai szerint szerveződnek, belső struktúrájukat és 
hierarchikus rendjüket a legtöbb esetben az anyagi világ 
materiális farkastörvényei határozzák meg. Azok azonban, akik 
képesek ezek között a keretek között főhatalmat szerezni, a 
legtöbb esetben olyan tulajdonságaik és személyiségvonásaik 
segítségével tudják ezt elérni, amelyek csupán nagyon ritkán 
állnak összhangban a Gnózis elérésére alkalmassá és nyitottá 
tevő szemlélet- és viszonyulásmóddal. Nem véletlen például a 
keleti orthodox keresztény egyházaknak azon gyakorlata, hogy 
amennyiben tetten érhetővé válik az egyházi főhatalom 
elanyagiasodása, nem lesznek restek felkeresni a lehető 
legeldugottabb  remetekolostort, kiválasztani a fellelhető 
legszentebb remetét, lehet akár teljes mértékben írástudatlan, 
az akadémikus teológiában teljességgel képzetlen a személy, 
mégis — megragadják — és elviszik főpapnak, hogy 
életszentségének fényével gyújtson új lángot a világiasság 
keresztjein szenvedő egyházaknak. Sajnálatos módon azonban 
a legtöbb vallási közösségből immáron teljes mértékben 
kiveszett ez a gyakorlat, és az elöljáróság intézményének 
működése teljes mértékben a szabad hatalmi harcoknak van 
alávetve, a Gnózist valóban megosztani tudó személyek pedig 
természetükből fakadóan kiszorulnak ezekből a harcokból, 
vagy legalábbis menthetetlenül vereséget szenvednek a 
, mindig az erősebb kutya..." elvének köszönhetően. 


Amennyiben valaki tehát lelki tanítómester 
keresésére adja a fejét, óhatatlanul fel kell készülnie rá, hogy 

sokszor egészen a Poklok legmélyére kell utána mennie. Azok 
ugyanis, akik mainapság mesternek vallják magukat, nagyon 
sok esetben egyáltalán nem mentesek az anyagi világhoz 
köthető egoisztikus vágyaktól és törekvésektől. Ahhoz ugyanis, 
hogy valaki a mesteri cím felvétele mellett döntsön, vagy 
valamiféle hihetetlenül nagy bizonyosság szükségeltetik, 
amelyhez egyedül a Gnózis által lehet eljutni, vagy pedig 
ennek hiányában főként személyes  birtoklásvágyból, 
arroganciából és büszkeségből fakad, amely tulajdonságok 
azonban sziréna módjára kergetik távol a személytől a 
szerényen és halkan kopogtató Tudást. A másik helyzetben, 
amikor a személy rendszerint valamilyen vallási szervezet, 
közösség, vagy egyház körein belül kapja meg a mesteri címet, 
sok esetben nem lehetünk képesek kizárni a belső intrikákat és 
hatalmi harcokat. Persze, talán nem hangsúlyoztam eléggé, 
hogy bizonyára akadnak szép számmal kivételek. Én csupán a 
veszélyekre és az általánosan tapasztalható jelenségekre hívom 
fel a figyelmet. Jómagam még egyetlen tradícióban sem 
tapasztaltam meg a spirituális mester archetípusának olyan 
magas és tiszta szinten megfelelő mesterek jelenlétét, akik 
valóban képesek a lehető legtisztább fényű  Gnózis 
megosztására. Ehhez ugyanis szervezeti szinten is hihetetlenül 
magas lelki fényben álló rendszer szükséges, amelyből, valljuk 
meg őszintén, meglehetősen kevés, vagy talán egyetlenegy sem 
létezik. 


A divat-ezotéria világában viszonylag könnyű mesteri 
címhez jutni, sőt egymás után, avagy éppen egymással 
párhuzamosan akár többhöz is, sajnos megannyi esetben jó 
pénzért. Ilyen esetekben azonban könnyen kialakulhat egyfajta 
negatív iránya a beavatásnak, amely megtörtént nem egyszer az 
egyes irányzatok történelme folyamán. Ilyenkor az 

anyagiasságtól és személyes ego-törekvésektől megfertőzött 
mesterek saját hatalmuk megtartása érdekében egyre silányabb 
minőségű tudásanyagot adnak közre, és olyan tanítványaiknak 
hajlanak továbbadni a mesteri címet, akikről biztosan tudják, 
hogy később nem fogják megzavarni a köreiket, vagy 
elszipkázni a saját tanítványi, esetleg vevőkörüket. Ez azonban 
nem spiritualitás, és még véletlenül sem Gnózis, hanem ezt 
leginkább üzletnek hívhatjuk. Az igazi Gnózis egyes egyedül 
olyan mesterek tanítása nyomán érhető el, akik az életüket 
teljes összhangban élik ezzel a végtelen Tudással, élethivatásuk 
pedig a , Legyen Nekem a Te Igéd Szerint" mondatban 
foglalható össze leginkább. Létük egy ponton túl már mentes 
az egyéni törekvésektől, egoisztikus vágyaktól és az 
önérdektől, és még véletlenül sem vetemednének arra, hogy a 
Gnózisnak való teljes önátadás helyett önmaguk szolgálatába 
akarnák állítani a Gnózist. A Gnózis ugyanis nem szolgál, mint 
ahogyan Ő sem követel magának szolgákat. Egyszerűen és 
önzetlenül felkínálja Magát, és annak adja át Kincseit, aki 
alázattal, türelemmel, és ami a legfontosabb, teljes 
önzetlenséggel, önátadással és ráhagyatkozással viseltetik 
feléje. A hamis szívűek elől azonban menthetetlenül bezárja 
Kapult. 


Ilyen mesterből azonban meglehetősen kevés jár és kel 
az emberek világában. Egyfelől azért, mert már pusztán 
számszerűen is kevés van belőlük, másfelől pedig azért, mert 
alapvetően nem keresik az emberek társaságát és figyelmét. 
Mindezeken kívül létezik még egy másik szempont is, 
nevezetesen hogy sokan közülük még csupán nem is tudják 
magukról, hogy mesterek. A Gnózis ugyanis rejtekutakon 
közlekedik, és az igazi mesterek lelkei kedvelik az álruhákat. 
Néha koldusnak, néha tökkelütöttnek, néha fura szerzeteknek 

öltöznek, de ne hagyd, hogy becsapjon a látszat. Valószínűleg 
számos, önmagát mesternek nevező személyt kell végigjárnod, 
ideértve Sajnos az ál-mestereket és a köpönyegforgató csalókat 
is, mielőtt még ráakadnál az Igazira. 

Gnosztikus Gondolatok az Ünnep Margójára 


Aki a spiritualitásnak mostanra szinte végtelen 
kiterjedésűre növekedett piacterén keringve szeretne válogatni 
termék és termék között, önmaga számára használható és 
értékes, impozáns árucikkeket keresve, azt minden erőmmel és 
jó szándékommal szeretném lebeszélni a Gnózisról, és teljes 
szívvel tanácsolni számára, hogy nagyon messzire kerülje el, 
sőt mi több, próbálja meg kiverni a fejéből mindörökre. 


Menthetetlenül csalódni fog ezen az Úton ugyanis az, 
aki valamiféle hasznosságot és kellemességet vár el a 
spirituális élettől, ugyanis a Gnózis olyasfajta fenomén, amely 
egyáltalán nem használható fel semmire, és nem alkalmas 
semmiféle szívbéli hely betöltésére sem. Nem tesz jobb 
emberré, de még csak többé, vagy értékesebbé sem másoknál, 
és amit még ennél is sokkalta szükségesebbnek érzek 
kihangsúlyozni: boldoggá sem fog tenni sohasem. Nem juttat 
hozzá hangzatos, rangos, és másokban tiszteletet, 
megbecsülést, elfogadást, vagy tekintélyt, esetleg félelmet, 
vagy csodálatot ébresztő rangokhoz, titulusokhoz, vagy 
címekhez és fokozatokhoz, hanem éppen ellenkezőleg, inkább 
elmozdít a közelükből, és eltávolítja tőlünk az életünknek 
számos olyan aspektusát, amelyek korábban értéket képviseltek 
számunkra, vagy jelenleg is értéket képviselnek korunk 
társadalmának végletesen a materialitás poklába süllyedt 
húspiacán. 


Mi magunk nem fogunk belőle jó közérzetet nyerni, és 
egy ponton túl már attól is viszolyogni fogunk, hogy valakinek 
is — eldicsekedjünk saját  "gnóziskeresői" — mivoltunkkal. 
Valójában alapos okkal tételezhető fel, hogy sohasem fogjuk 

majd elérni a Gnózist, és mennél jobban hisszük, hogy valaha 
is a maga teljes valójában Kincsünkké tehetjük, annál keserűbb 
szájízzel döbbenhetünk rá majd arra, hogy lényegében mindig 
is fényévekre voltunk tőle, és egyetlen röpke pillanat erejéig 
sem volt a miénk sohasem. Az Utunk során emberek 
tömkelegével fogunk találkozni, akik különféle, önmaguk vagy 
mások által magukra aggatott rangjaik és címeik nyomán 
birtokolni vélt jogalapra hivatkozva kínálnak majd számunkra 
mindenféle szintű, fajtájú és formájú "gnózist", jó esetben 
"csak" vaskos összegekért, rosszabb esetben pedig az 
irányukban elvárt feltétel nélküli mameluk-engedelmességért 
és ego-hizlaló csodálatért cserébe. Az ilyen emberekkel 
kapcsolatban csupán egyetlen, ámde kimondottan fontos 
megállapítás jelenthető ki teljes bizonyossággal, mégpedig az, 
hogy egészen nyilvánvalóan nem rendelkeznek semmiféle 
Gnózissal, amelyet bármilyen úton-módon odaadhatnának 
nekünk, az általuk meghatározott materiális, vagy spirituális 
ellenszolgáltatásért cserébe. Ezen túlmenően mindenképpen 
érdemes egyszer és mindenkorra elfelejteni, hogy nagyobb 
összegekért, engedelmességért, áhítatért és önfeláldozásért 
nagyobb, több, vagy magasabb szintű  Gnózist lehet 
megvásárolni, ez ugyanis eleve nonszensz és képtelen 
gondolat. 


Mivel bátoríthatnám mégiscsak azokat, akik az Élő 
Gnózis keresésére indulnak mindezek ellenére? Nos, egészen 
valószínű, hogy az ilyen emberek életük egész hátralévő 
részére számkivetetté válnak majd, és nem lesz olyan vallás, 
egyház, vagy közösség, amely szívesen látná őket a saját 
soraiban, és teljes mértékben bizonyos továbbá az is, hogy 
egyetlen mester sem fogja kezét-lábát törni avégett, hogy 
tanítványául fogadhassa őket. Követőkre egyáltalán nem 

tarthatnak majd semmiféle számot, és híveket sem igen 
szereznek majd önmaguknak, illetve ha mégis, úgy teljes 
joggal gondolkodhatnak majd el azon, hogy valamit 
valószínűleg teljesen és gyökeresen rosszul csinálnak, ebben a 
helyzetben pedig egy ponton minden kétséget kizáróan 
nyilvánvalóvá válik számukra, hogy zsákutcába jutottak. 
Mindez remélhetőleg inkább előbb, mint később következik 
majd be számukra, hiszen minél hamarabb szembesülnek saját 
tévedésükkel, annál inkább lehetővé válik számukra a 
korrigálás, és még azelőtt irányt változtathatnak, mielőtt 
hiszékeny és jó szándékú emberek tucatjait csapják be és 
vezetik magukkal a tévúton. 


A Gnózis keresése egyfajta Út, és sok szempontból 
szemlélve meglehetősen kilátástalannak is hathat a rajta való 
haladás. Nem kísérik látványos eredmények, külső szemlélő 
számára irigylésre és csodálatra méltónak minősíthető belső 
átalakulások, csodálatos és varázserejű képességek kifejlődése, 
de még csak hírnév sem igazán, hanem sok esetben éppen 
ellenkezőleg, leginkább a világtól, társadalomtól és az 
emberiség egészéről való elidegenedés, valamint az ezzel 
menthetetlenül együtt járó elszigeteltség, elmagányosodás, meg 
nem értettség és kitaszítottság érzései azok, amelyek ezt az 
Utazást végigkísérik. A lélekre ugyanis igazi, valódi és 
autentikus "Sötét Éjszaka" borul, amely nyilvánvalóan nem az, 
amelyet valaki is szívesen áhítana önmaga számára. Semmiféle 
nyoma nincsen benne a különféle tanítók, mesterek, guruk, 
bölcsek és püspökök sokak által áhított tündöklésének, de még 
csak a társadalom szorgos, elismert és közhasznot hajtó 
tagjainak kijáró általános külső megbecsülésnek sem. Ehelyett 
főként hangzatos kritikákra, rosszallásra, "jó szándékú" 
figyelmeztetések tömkelegére és kioktatásra érdemes inkább 

számot tartani és felkészülni, már amennyire érdemes 
felkészülnünk egyáltalán bármiféle külső reakcióra. 
Könnyűszerrel azon kaphatjuk magunkat ugyanis, hogy azt 
kívánjuk, bár jönnének inkább már azok a megszólások, 
rosszallások, figyelmeztetések és kritikák, hiszen még ezeknek 
megléte is sokszor jobb, mint az általunk legtöbbször tapasztalt 
mellőzöttség, érdektelenség, számkivetettség, és a perifériára 
való kiszorultság érzései. Ennél még a társadalom irányából 
érkező nyílt ellenségeskedés megtapasztalását is jobban 
áhítanánk, hiszen ez minden bizonnyal azt jelentené, hogy 
legalább minimális mértékű figyelemre és tekintetbe vételre 
számot tarthat a munkálkodásunk. 


A legtöbbször azonban még ez is elkerüli a Gnózis 
keresésére indulót, és életének hatása esetleg majd a világ 
tereiről való elköltözése után válik ismertté, akkor is pusztán 
avégett, hogy mások a saját nyerészkedésükre fordítsák, vagy 
esetleg önmaguk illuzórikus hatalmának fitogtatása céljából 
valamiféle vallást, kultuszt, egyházat vagy közösséget 
alapítsanak az  életművünkre. Persze, mindezekkel a 
meglátásokkal minden bizonnyal lehet (és talán kellene is...) 
vitatkozni, vagy valamiféle groteszk  "hurrá-optimizmus" 
eszköztárához nyúlva tompítani a végletességükön, és lenyesni 
valamennyit a belőlük sugárzó keserűségből, azonban a 
tapasztalás attól még tapasztalás marad, amelyet a népszerű 
(önjsegítő szlogenek sem igazán alkalmasak enyhíteni, vagy 
meghazudtolni. 

Egy remete üzenete korunk társadalma számára 


Olyan eseményekre, tendenciákra, jelenségekre és 
történésekre éleződött ki a figyelmem, és az emberi életnek 
olyan borzalmas, a világtörténelem kezdeteitől jelenlevő és 
gyűrűző sajátosságaira nyílott rá a tekintetem, amelyekről úgy 
érzem, felelőtlenség, nemtörődömség és gyávaság volna tovább 
hallgatnom. , Vétkesek közt cinkos, aki néma"... tartja a jól 
ismert mondás, amelynek korunkban mintha többszörösen is 
megsokszorozódott ereje, és félelmetesen reális aktualitása 
kezdene lenni. A hallgatás, ignorancia, a tekintet elfordítása a 
szenvedő élőlények felől, a valóság tagadása, a negatívumok 
figyelmen kívül hagyása, és a , Gondolkodj pozitívan!" 
életfilozófiájába való megkapaszkodás kétségbeesett vágya 
dongják körül létünket, mintha csak valamiféle romló ételre 
gyülekező légyfelhőt alkotnának. 


Annak ellenére, hogy manapság szinte mindenhonnan 
az emberi civilizáció és társadalmi rendszer vívmányainak 
dicsérete zeng, mégiscsak olyan világban vagyunk kénytelenek 
élni, amely a maga kegyetlenségében, embertelenségében, 
brutalitásában és tudatlanságában méltán képes azt a 
gondolatot kelteni bennem, mintha az emberiség őskora óta 
valójában semmi sem változott volna, csupán a dárdát és 
kőbaltát váltották fel a ,civilizáltabb?" eszközök egymás 
elnyomására és tönkretételére. Nem szabad azonban 
elfelednünk, hogy a mitológiai Yaldabaoth ugyanaz marad, 
függetlenül attól, hogy éppen melyik arcát ölti magára, hiszen 
talán semmi sincsen ezen a világon, amely annyira változatos 
alakban tud megnyilvánulni, mint a gőg, arrogancia, önzőség 
és tudatlanság. 

Nem kívánok apokaliptikus jóslásokba bocsátkozni, és 
nem szándékom sokadszorra is megkongatni ugyanazt a 
vészharangot, azonban egyre erősebben és erősebben alakot ölt 
bennem a kétségbeesés az emberiség miatt, amely korábban 
sohasem látott sebességgel rohan a vesztébe, és helyzetének 
tragikumát csak fokozza, hogy mindeközben még szentül hiszi, 
hogy a fejlődés útján halad az egyre tökéletesebb létállapotok 
felé. A világrend, amelyet az úgymond , normális" emberek 
építenek a maguk és gyermekeik számára, olyan súlyos 
téveszméken és végzetes öncsalásokon alapul, amelyek pusztán 
már önmaguk abszurditásából fakadóan sem képesek valós 
megoldást jelenteni, sem korunk égető kérdéseire, sem pedig az 
emberiség örökös dilemmáira és titkaira. 


Olyan világrendben élünk, ahol a rabszolgaság 
intézménye mindenfajta valós ellenállás nélkül képes működni, 
mégpedig úgy, hogy a benne szenvedők sokszor még csupán a 
leghaloványabb sejtelemmel sem rendelkeznek az állapotukról, 
és a kizsákmányolás, a szabadsághoz való alapvető emberi 
jogok radikális korlátozása, a másik elnyomásának, 
megszégyenítésének, pellengérre állításának, kiközösítésének 
és tönkretételének gyakorlata nemcsak, hogy teljességgel 
legitimizált, hanem ráadásul még széles körben erényként 
üdvözölt is, mint az élelmesség, életrevalóság, talpraesettség, 
asszertivitás, önmegvalósítás, és a saját érdekek hatékony 
képviseletének természetes megnyilvánulása. Világrendünk 
elismeri és hősként üdvözli az olyan embert, aki éjt nappallá 
téve robotol és küzd olyan célokért, amelyek valójában nem is 
a sajátjai, és egyáltalán nem alkalmasak a valódi boldogság és 
teljesség elérésére. Társadalmunk különféle csábító ajánlatok, 
lehetőségek — és perspektívák attraktív és  — addiktív 
mézesmadzagjait húzza el előttünk, és a lehető legnagyobb 

meggyőző erővel próbálja elhitetni velünk egyrészről azt, hogy 
ezek kitartó, becsületes és emberfeletti (értsük ez alatt: 
szolgalelkű) munkával mindenki számára elérhetőek, másfelől 
egyúttal azt is, hogy ezek már önmagukban is képesek 
bennünket boldoggá tenni. Mélyen az emberbe oltott 
vágyakról, mint a boldogság, szeretet, otthon, biztonság, 
bejósolhatóság, egészség, nyugalom, és az elfogadás iránti 
igényekről próbálják elhitetni velünk, hogy azok bizonyos 
anyagi feltételekhez köthetőek, hogy ezeknek az anyagi 
feltételeknek a hajszolása odáig juttasson bennünket, hogy 
önként és sok esetben dalolva hajtjuk fejünket a rabszolgatartó 
társadalom igájába anélkül, hogy még csupán halovány 
fogalmunk sem lehet illuzórikus és hazugságalapú állapotunk 
felől. 


A legtöbb ember például évekig, vagy éppen 
évtizedekig zsákmányolja ki saját erőforrásait, és áldozza fel 
értékesebbnél értékesebb pillanatait, sokszor az alkotás 
legkisebb élménye és valóságos eredmények nélkül például 
azért, hogy elegendő önrészt termeljen, majd rendszerint még 
különféle hitelek felvételével hosszú időre kiszolgáltatott és 
függő viszonyba kényszerül, hogy önálló otthont teremthessen 
magának, és/vagy családjának, amelybe aztán jó esetben 
aludni, és egy-két szabad órát eltölteni haza is járhat. A párok 
gyermekeket vállalnak, akiket (már ha a bölcsőde idejét 
szerencsés esetben képesek elkerülni) hároméves korukban 
elszakítanak tőlük, hogy aztán a társadalom a maga saját 
normái és értékrendje szerint nevelje őket tovább egészen 
felnőttkorukig, hogy a rendszert engedelmesen és hatékonyan 
kiszolgáló , egységeket" alkosson belőlük. A szülőkben a 
legtöbb esetben fel sem merül, hogy mindez lehetne mondjuk 
másképpen, hiszen egyfelől ez a törvény, másfelől még 

sohasem láttak más példát, illetve a munkahelyek többségének 
nyíltan családellenes politikája miatt rendszerint esélyük 
sincsen arra, hogy gyermekük nevelését a saját személyes 
elképzeléseik és standardjaik szerint végezzék. 


Néhány, kellően kivételes helyzetben lévő család persze 
mainapság is megengedheti magának, hogy az oktatási 
intézmények szabad választásának illuzórikus lehetőségével 
élve olyan alternatív nevelési módszerek mellett tegye le a 
voksát, amelyek nem nyomorítják halálra a gyermeket, 
azonban ennek előbb, vagy utóbb rendszerint mégiscsak 
megisszák a levét. Elég csak arra gondolni, hogy vajon mit is 
tesz a társadalom később azokkal, akik az egyes, alternatív 
nevelési módszerekkel működő intézményekből kerülnek ki a 
nagyvilágba, és akiknek emiatt szinte leküzdhetetlen 
nehézséget jelent az általános , értékekhez" való megfelelés. 
Nem szeretnék túlságosan is konkrét, direkt, avagy tényfeltáró 
lenni, azonban az egyetem alatt volt alkalmam hallani arról, 
hogy milyenfajta , nehézségekbe" és , akadályokba" ütköznek 
az úgymond , hagyományos" oktatási-nevelési intézmények 
pedagógusai azokban az esetekben, amikor az egyes alternatív 
intézményekből érkező gyermekeknek és fiataloknak a 
társadalom rendjéhez való , hozzáidomítását" kell elvégezniük. 


Elmondásuk szerint általánosságban közös ezekben a 
gyermekekben, hogy rendkívül intelligensek és széles 
látókörrel megáldottak, , agyuk pedig olyan, akár a szivacs", 
mindent képesek elsajátítani, azonban a hagyományos, 
megszokott, és társadalmi gyakorlattá tett nevelési elvekkel 
lényegében kezelhetetlenek, megfoghatatlanok, és kevésbé 
reagálnak jól a tekintélyek felől érkező, külső irányításra. Ezek 
a gyermekek mernek kérdezni, mernek megkérdőjelezni, 

mernek vitára hívni, és megvan bennük a nyitottság és a 
szándék arra, hogy a saját véleményükkel, 
megközelítésmódjukkal,  értékrendjükkel és  világlátásukkal 
mintegy , kihívják" a saját tanáraik, nevelőik által képviselt 
normákat. Ez persze a  ,hagyományos" oktatásban 
tevékenykedő — nevelők számára gyakorta értékelhető 
neveletlenségként, — kezelhetetlenségként, —— alkalmazkodási- 
beilleszkedési nehézségként és mindenféle egyéb, viselkedéses 
hiányosságként, holott lehetséges, hogy  ,csupán? az 
individualitás és eredetiség, innovációra való fogékonyság, és 
ihletettség — különlegesen is szépséges és autentikus 
megnyilvánulásairól lenne szó ezeknek a gyermekeknek a 
részéről. Nyilvánvaló, hogy a társadalmi tömegoktatás keretein 
belül működő, és a , masszaképzés" feladatának terhei alatt 
roskadozó, túldolgoztatott, és a végletekig agyonterhelt 
pedagógusok számára többszörös mértékű feladattal jár egy- 
egy ilyen gyermek, azonban nem lenne szabad elfeledniük, 
hogy talán éppen ezeknek a fiataloknak a kezében rejtőzhet a 
kulcs mindannyiunk boldogabb és reményteljesebb jövője felé. 
Honnan tudhatnánk például, hogy az a szemtelen, 
, mMagatartászavaros", , neveletlen", vagy , tiszteletlen? gyermek 
nem éppen egy újabb Jézus, avagy Buddha ígéretét hordozza 
magában? 


Társadalmunk, világunk véleményem szerint olyan 
erkölcsi, gondolati, értékrendi és spirituális krízisben leledzik, 
amelyben a nyílt, bátor, rettenthetetlen és hajlíthatatlan 
állásfoglalás maholnap elkerülhetetlen aktualitássá válik, 
nekünk pedig nyilatkoznunk lesz szükséges arról, hogy a 
Fénymegosztás feladatára vállalkozva Lámpásokká válunk-e, 
avagy ezután is inkább részesítjük előnyben a sötétséget, 
becsukva szemünket, befogva fülünket és betapasztva még a 

saját szánkat is, csak hogy elkerüljük a tanúságtétellel járó 
kereszteket, és továbbra is viszonylagos kényelemben 
érezhessük magunkat a normalitás illuzórikus biztonságában. 

Uton a Gnózissal, a Gnózis felé vezető Uton 


A Gnózishoz vezető úton megtett első lépések egyike, 
amikor a különféle vallási és hitrendszerek, intézmények, 
közösségek, dogmák és vélekedések korlátozott érvényességét 
látva egy ponton felvetődik bennünk a kérdés, hogy kell még 
legyen valami, ami több, teljesebb, személyesebb, szabadabb 
és tisztább ezeknél. Ekkor ébred fel az igény a Mindenséggel 
való autentikus és egyéni kapcsolatra, a Tapasztalatokon 
Túlival való személyes kommunikációra, és a Határtalan 
Fényességből való végtelen Szeretetet első kézből való 
megtapasztalására. 


Az igény, hogy minden, ember alkotta rendszeren és 
földi léptékű meggyőződésen túl önmagunkra találjunk, és 
felismerjük szívünk és lelkünk legmélyebb lényegében Azt, 
amelynek kifejezésére nem létezik emberi szó, hiszen 
voltaképpen nem más, mint egy darabkája a néven nem 
nevezhető, Végső Valóságnak. Ez a találkozás pedig, ha eljön, 
végletesen és véglegesen felülmúlja és felülírja majd mindazt, 
amit korábban a hitről, vallásról, Istenről, emberségről, világról 
és teljességről valaha is gondoltunk. A Gnózisban feltárulkozik, 
hogy kik is vagyunk valójában, és hogy miféle csodálatos és 
varázslatos lehetőségek és képességek rejlenek bennünk. Túl 
kell látnunk ugyanis azokon a hazugságokon és illúziókon, 
amelyeket az anyagi világ, illetve  tágabb-szűkebb 
környezetünk igyekszik belénk táplálni azáltal, hogy már 
egészen születésünknek legkezdetétől a lehető legképtelenebb 
tévképzeteket közvetíti felénk. 


Az Isteni Lény azonban örök és megmásíthatatlan, még 
akkor is, amikor éppen a felejtés álmát alussza, olykor hosszú 

éveken át. A Gnózis felé vezető út tehát lényegét tekintve 
hasonlatos egy elnyújtott felébredési folyamathoz, amelynek 
során szemünk egyre inkább megnyílik az Isteni Fényre, 
elménkben pedig fokozatosan feltárulnak a dicsőséges, eredeti 
lényegre vezető emlékek, és a valódi, isteni lényekre jellemző 
öntudat. 

Abrakadabra, azaz a szavainkban hordozott 
teremtő erő 


Alkalmam nyílott immáron sokadszorra, de ennek 
ellenére a korábbiaknál nem kevesebb mértékű döbbenettel 
megtapasztalni, hogy mennyire könnyelműen és felelőtlenül 
hajlamosak bánni az emberek a szavakkal, a különféle 
megjegyzésekkel, minősítésekkel, szóvá tételekkel és kritikai 
észrevételekkel. . Mindehhez egyszerűen képtelennek 
mutatkoztam hozzászokni életem során, és ilyesmiket 
tapasztalva minduntalan szembesülni látszok azzal a ténnyel, 
hogy mennyire elfeledtük a szavaink által hordozott hatalom 
súlyát, és az ezzel járó felelősségvállalás kötelességét. 


Egyáltalán nem a véletlennek köszönhető, hogy a héber 
bibliai, ószövetségi teremtéstörténetben az Isteni Szó, a Logos 
teremtő ereje által öltenek formát a látható és láthatatlan 
világok, a Teremtés kezdő aktusa pedig maga is egy szó: 
"Legyen". Ehhez hasonlóan az sem a véletlen műve, hogy a 
hindu mitológiában is az istenség szájába pillantván láthatóak a 
különféle bolygórendszerek és világok. Őseink, a vallásos 
mitológiák és teremtéstörténetek alkotói ugyanis tökéletesen 
tisztában voltak azzal, amelyet mi, mai leszármazottaik időről 
időre elfeledni látszunk, mégpedig hogy a kimondott szó óriási 
hatalommal és teremtő erővel rendelkezik. 


Amennyiben sokszor alkalmaznak negatív, minősítő, 
lealacsonyító, nevetségessé tevő, kritizáló és becsmérlő 
jelzőket valakire, az idő előrehaladtával az a valaki hajlamossá 
válhat mindezt önmagára vonatkoztatni, elhinni, és későbbiek 
folyamán ennek megfelelően viselkedni, így a kritikánk idővel 
önbeteljesítő jóslatként fogan meg mások lelkében azáltal, 

hogy tetemes mértékű rombolást visz végbe az önbizalom 
területén, és a másikat arra a következtetésre juttatja, hogy 
bármit tesz is, semmiben sem fog javulni a helyzete, idővel 
pedig rászokhat arra, hogy már nem is tesz semmit, mert hát 
hiszen minek, ha úgyis csak rosszat tehet. Sokadjára 
tapasztalom, hogy egy-egy felelőtlenül kimondott szó egész 
lavinákat indíthat el magával, és oly mértékű pusztítást vihet 
végbe a másik ember lelkében, hogy a gyógyulás sok esetben 
rendkívül hosszadalmasra és fájdalmasra nyúlhat, az okozott 
károk pedig még akkor is fennállnak, amikor a szó kimondója 
már rég nem is emlékszik arra, mit is tett a másik ember ellen. 


Amikor ugyanis kimondunk egy gondolatot, az a 
gondolat voltaképpen teljes mértékben kikerül az ellenőrzésünk 
és befolyásunk alól, további sorsára pedig már nem igazán 
lehetünk hatással. Persze, megpróbálhatjuk menteni a 
menthetőt, de sok esetben ilyenkor már vajmi keveset tehetünk. 
A szavaink látszólag elszállnak ugyan, azonban a hatásaik 
továbbra is ott munkálnak a többiek lelkében, soha nem várt 
következményeket okozva. Meg kell tehát értenünk, hogy egy- 
egy gondolatunkra csupán addig vagyunk hatással, amíg meg 
nem fogalmazzuk, és amikor a gondolat szavakra ültetve 
elhagyja az ajkak zsiliprendszerét, már feltartóztathatatlanul 
száguld tovább, rajtunk múlik, hogy csatornázott forrásként, 
vagy pusztító áradatként zúdulva szét. Ügyeljünk tehát arra, 
hogy mit engedünk kiáradni a szánkon, hiszen egyes egyedül 
minket terhel a felelősség a gondolkodás és beszéd ajándékai 
által kezünkbe adott hatalom felhasználását illetően. Mint 
ahogyan a világmindenségben sem létezhet Logos Sophia 
nélkül, úgy a mi életünkben sem szabad, hogy a teremtő erővel 
rendelkező Szó méltó párja, a Bölcsesség nélkül létezzen, 
működjön és hasson. 

A lélekben megélt Lovagság lelkisége a szúfi 
misztika szemszögéből 


Ezt a rövidebb hangvételű írást életemnek abban az 
időszakában szereztem, amikor lelkiségem nyíltan és 
feltartóztathatatlanul kezdett eltolódni a keresztény vallásosság 
fősodrából a szabad misztika és független gnóziskeresés 
irányába. Akkortájt még mindez félelemmel átitatott 
szorongással töltötte el lelkemet, és rendkívül súlyos 
lelkiismereti válság okozójává vált számomra, hiszen akkori 
állapotomban még egyfajta árulásként, illetve hűtlenségként 
éltem meg ezt a folyamatot, illetve nem titok, hogy tartottam az 
isteni büntetéstől is amiatt, hogy sokak szerint elhagytam 
eredeti  vallásomat. Visszatekintve azokra a hónapokra, 
amelyek alatt ezen folyamat lezajlására sor került, végtelen 
mértékü köszönettel és hálával tartozom a Határtalan 
Fényességnek azért a sok-sok-sok erőért, páratlan mértékű 
kitartásért, , és — mennyei —— megkönnyebbülést — hordozó 
vigasztalásért és törődésért, amellyel akkoriban elhalmozott 
engem, főként a közeli tóvidéken és folyóparti töltéseken tett 
hosszas barangolásaim és sétáim során. 


Ekkoriban értettem meg, hogy papságom, amelyet 
addig az életem legfontosabb küldetéseként éltem meg, és 
legigazabb hivatásomnak tekintettem, voltaképpen sokkalta 
többet jelent, és sokkal teljesebb megélési módot kíván meg, 
mint a keresztény egyházakon belül kiteljesíthető, kizárólag az 
apostolok folytonossági vonala által legitimizálható papi 
rendek fokozatai. Olyasfajta papság ez, amely lényegiségét 
tekintve egybeforr a lovagiasság lelkiségével, hiszen egy pap 
nem lehet csakis és kizárólag szakrális közvetítő személy, nem 
csupán a fénymegosztás e világi csatornája, és a Végtelen 

Fényesség hírnöke, hanem egyúttal a Határtalan Ragyogás 
lovagja, aki a lehető legnemesebb értelemben vett belső 
hadviselés bajnoka is kell legyen egyben. Ellenkező esetben 
könnyűszerrel válhat belőle az e világi hatalmi játszmáktól és a 
hamis hierarchia démonától fertőzött, basáskodó hierarcha, 
vagy a tekintély iránti fékezhetetlen éhségtől megvadult, saját 
korábbi társait és barátait eltaposni is képesnek mutatkozó 
ámokfutó szörnyeteg. Ugyanígy a fénymegosztói hivatás 
nélkül maradó lovagok sem többek egyszerű harci 
eszközöknél, valamilyen ideológia láncán tartott spirituális 
gyilkológépezeteknél, akik az éppen aktuális gazdájuk egyetlen 
óhajára képesek és hajlandóak inkvizítorként fellépve miniatűr 
keresztes hadjáratot bonyolítani mindazok ellen, akik az ő saját 
(és sok esetben meglehetősen korlátolt) világnézeti keretükbe 
ilyen, vagy olyan okoknál fogva nem férhetnek bele. A papság 
és a lovagság hivatása tehát számomra lényegileg kéz a kézben 
járnak, és egymástól el nem választhatóak. 


A fantasy műfaj nyelvén nevezve voltaképpen tehát 
egyfajta paplovagi, paladin-hivatás az enyém, bármennyire is 
sajátosnak tűnt is számomra az első pillanatok során. Istennek 
hála azonban, viszonylag hamarjában szembesültem vele, hogy 
nem vagyok teljességgel magamra maradva ebben a 
szolgálatomban, elvégre kutakodásaim során ráakadhattam arra 
a tényre, hogy az emberiség történelme folyamán mindig is 
léteztek, és léteznek jelenleg is olyan személyek, akik ezt a 
fajta kettős hivatást vallották, és vallják a sajátjuknak jelenleg 
is. Ebben a tekintetben is kiemelkedő fontosságú számomra, 
gnosztikus szempontból is a huszadik századnak talán 
legjelentősebb muszlim vallású  vértanúja, jelenlegi 
tanulmányunk főhőse. 

Noor-un-Nisa Inayat Khan egyike volt a nyugaton 
legnagyobb mértékű ismeretségre számot tartó szúfi misztikus, 
Pir-o-Murshid Hazrat Inayat Khan számos gyermekének, saját, 
személyes élete pedig oly sok szálon kapcsolatba hozható a 
spiritualitással, különösen is a misztikus lovagiassággal, hogy a 
napjainkban működő univerzális szúfi rendek közül többen 
tekintik példaképüknek és pártfogójuknak. Noor Inayat Khan 
1914-ben született Szentpéterváron, Oroszországban. Ősei 
révén igazán nagy tiszteletben álló indiai nemesi család 
leszármazottja volt, még szultáni ősökkel is büszkélkedhetett. 
A család, főként az édesapa elképesztően aktív spirituális 
munkásságának köszönhetően a későbbi évek folyamán először 
Londonba, majd Franciaországba költözött. Noor-un-Nisa 
visszahúzódó, csendes, érzékeny és álmodozó gyermek volt, 
aki — felnövekedvén a Sorbonne egyetemen tanult 
gyermekpszichológiát, zeneművészeti tanulmányait pedig a 
Párizsi Konzervatóriumban, zongora és hárfa szakon végezte. 
Íróként és költőként főként gyermekeknek szóló meséket és 
más, pszichológiai és misztikus témájú műveket írt. 


A Második Világháború kirobbanását követően a család 
Franciaországból újfent Angliába költözött. Mivel a szúfi 
filozófiának ez az ága kifejezetten tiltotta, és semmilyen 
körülmények között sem tolerálta az élettel rendelkező lények 
elpusztítását, így pedig az emberek megölését sem, Noor-un- 
Nisa különleges módot talált arra, hogy felvegye a harcot a 
németekkel szemben. A légierő kötelékében vállalt szolgálatot, 
ahol rádiókezelőként segítette az angol pilóták harctéri 
bevetéseit. Később azonban ennél sokkal veszedelmesebb 
feladatra vállalkozott: franciaországi  helyismeretét és 
nyelvtudását felhasználva titkosszolgálati tevékenységbe 
kezdett, hogy a németek által megszállva tartott ország 

földalatti ellenállását segítse. Egy bőröndbe rejthető rádióadó 
segítségével hónapokon keresztül az ő személye jelentette azt a 
szálat, amely összekötötte Angliát a francia ellenállással. 
Hatalmas veszélyt és rizikót vállalva közvetített titkos 
rádióüzeneteket a szövetségesek között, mindezt a német 
hírszerzés — állandóan kutató tekintete elől  bujkálva. 
Életszeretete . és — az élőlények iránti elkötelezett 
szolgálatvállalása oly mértékű volt, hogy a róla szóló 
történetek — szerint a minden egyes titkosszolgálati 
kapcsolattartó számára kötelező viseletként előírott, miniatűr 
önvédelmi fegyver viselését is elutasította, mindent a Végtelen 
Fényesség akaratára bízva. 


Végül aztán árulás áldozatává vált, és a német 
titkosszolgálat rajtaütése során fogságba esett. Kihallgatása 
során borzalmas kínzásokat szenvedett el, azonban nem árult el 
semmit szolgálatairól, munkatársairól és küldetéséről. Életének 
utolsó napjait Dachau táborában raboskodva töltötte, ahol aztán 
1944 szeptemberében kivégezték. A halálához kapcsolódó szúfi 
elbeszélések megemlítik, hogy röviddel vértanúsága után 
meditáló rokonai és barátai egy fényességbe öltözött női 
alakkal véltek találkozni, aki  Noor-un-Nisa hangján 
megszólalva biztosította őket arról, hogy csodálatos világba 
került, e világi küldetését pedig méltó módon bevégezte. Halála 
után a György Kereszttel tüntették ki, illetve egyéb rangos 
kitüntetésekkel emlékeztek meg áldozatáról, mind angol, mind 
pedig francia oldalról. 2011-ben tiszteletére szobrot állítottak 
Londonban, és ez a szobor lett Anglia első olyan emlékhelye, 
amelyet muszlim vallású ázsiai nő tiszteletére emeltek. 


Noor-un-Nisa Inayat Khan az önfeláldozás, a 
sorsközösség önzetlen vállalásának, és az emberek iránti 

együttérző szeretet jelképe lett a szúfi misztikában. Olyan 
országokért és nemzetekért áldozta az életét, amelyek nem a 
sajátjai voltak, illetve olyan vallás és kultúra követőtért, 
amelyekhez nem tartozott. Az ő személye jelentett inspirációt 
az Inayati Szúfi Rend jelenlegi feje, Pir Zia Inayat Khan 
számára, hogy a nagyapja által alapított Lovagrendet a 
huszonegyedik században újra életre hívja. A misztika és a 
lovagság intézménye ugyanis mindig kéz a kézben járt a 
szúfizmusban, így nem véletlen, hogy Hazrat Inayat Khan a 
spiritualitás mellett a lelki lovagiasság mestere volt. 


A lovagi út számomra is az élet útja. Az út, amely 
elvezethet ahhoz a célhoz, amelyet oly mérhetetlenül áhítunk. 
Ha valakit oly mélyen, olyan visszafordíthatatlanul és olyan 
súlyosan becsapnak és megaláznak, mint ahogyan velem tették, 
ha valakinek olyan kegyetlenül elveszik az álmait és 
összetörik, lerombolják az életét, összességében két dolog 
közül választhat. Egyfelől dönthet úgy, hogy felveszi a feléje 
dobott kesztyűt, és ugyanazokkal a kegyetlen, brutális és 
pusztító eszközökkel áll bosszút, mint amelyek által rajta 
keresztülgázoltak. Ez az egyik mód és lehetőség, amellyel én is 
élhettem volna, hiszen jelenleg is vallom, hogy azok, akik az 
álmaim ellen törtek, súlyos jogtalanságot követtek el ellenem, 
azonban a  Határtalannak hála, inkább a másik utat 
választottam. Pontosan ez a másik alternatíva az, amely 
meghatározza a lelki lovagiasság fogalmát: a hősies helytállás, 
és az új kezdetre, a lelki sérülésekből való felépülésre, valamint 
a vert helyzetből való felállásra irányuló élet, amelynek során 
megtanulunk önmagunkra és másokra tekinteni. Megtanuljuk 
azt, hogy miként lehetünk képesek becsülettel, kitartással és 
reménnyel túlélni a  bukásokat, és — miként tudjuk 
következetesen edzeni a lelkünket ahhoz, hogy a későbbiekben 

elkerülhessük ezeket a helyzeteket. A lovagi út során 
elsajátíthatjuk a negatív érzelmek, a harag, bosszúvágy, 
sértettség átformálását pozitív, előremutató érzelmekké és 
viszonyulási formákká:  együttérzéssé, könyörületességgé, 
irgalmassággá, megfontoltsággá. A lélek útja ez, amely 
felülemelkedik az alsóbb természeten és a rabszolgaságon, 
amelybe az indulatok döntenek minket. 

Tévedni emberi dolog 


"Vajon hol, mikor és pontosan miben hibáztam?" "Mit 
kellett volna másképpen tennem?" "Hogyan kerülhettem volna 
el? Miként lehetett volna nem beleesnem ebbe, vagy abba a 
csapdába és kelepcét jelentő helyzetbe?" — "Hogyan 
reagálhattam, cselekedhettem volna másképpen, és vajon 
miként alakultak volna a történések abban az esetben?" 
"Elkerülhető lett volna a bukás, vagy a cselekvés folyamata 
már eleve magában hordozta a végkifejletet?" 


Elemző, szemlélődő, filozofálgatásra hajlamos, és a 
több (sőt egyenesen az elérhető legtöbb) szempont szerint való, 
az összes elképzelhető nézőpontból történő vizsgálódást 
kedvelő  egyéniségemből és  beállítódásomból fakadóan 
életutam során hűséges ebfalka módjára követnek állandó 
jelleggel ezek a  vívódások, kételyek és kérdések. 
Világéletemben szerettem volna és vágytam is megfelelni. 
Jónak, vagy legalábbis elégséges és elegendő mértékben jónak, 
elfogadhatónak, elismerésre (avagy akár néminemű tetszésre) 
méltónak bizonyulni, azonban az elmúlt esztendők eseményei 
és történései felett végzett elemző, értékelő, és a megfelelő 
konklúziók helyes levonására irányuló  munkálkodásaim 
alkalmával keserű szájízzel kényszerültem  rádöbbenni, 
felismerni és szembesülni... mégpedig mindazzal, amely 
korábbi meggyőződéseim, elképzeléseim és  vélekedéseim 
dolgában hibásnak, vagy legalábbis erősen az elhibázottság 
gyanújával teljesnek bizonyult. 


Sokszor, számos dolgot illetően — azonosultam 


értékekkel, vágyakkal és célokkal, amelyeknek elérése, valóra 
váltása, megszerzése és birtoklása érdekében felbecsülhetetlen 

mennyiségű és értékü  életidőt, energiát, türelmet, 
elkötelezettséget, — lelkesedést, — anyagi tényezőket (és 
alkalmasint sajnálatos és szégyenletes módon némi gerincet is) 
feláldoztam, mindebből azonban viszonzásképpen nem jutott 
számomra semmi... esetleg valamennyi keserű tapasztalat, fájó 
tanulság, és az "élet iskolájában" való számonkérések során 
keletkezett dolgozatom, lapalján a piros tintával odavésett, 
virítóan üvöltő "elégtelen" osztályzattal. 


Próbáltam, oly sokszor próbáltam, szinte kétségbeesett 
vergődéssel próbáltam megfelelni... megfelelni elvárásoknak, 
álmoknak, amelyekkel kapcsolatban nem egy esetben derült 
fény arra, hogy valójában nem tőlem, hanem másoktól 
származtak, illetőleg olyan személyeknek, akik pusztán saját 
csillaguk (valós vagy vélt) ragyogásának uralma alá kívántak 
bevonni különféle kisbolygókat, holdakat, aszteroidákat, avagy 
csupán csak egyszerű, formátlan törmeléket, nem pedig más 
csillagokkal karöltve a Közös Fény megosztásában és 
szétárasztásában örvendeni. Megannyiszor csábultam el, 
dőltem be és hittem hiszékeny szívvel manipulatív 
hízelkedésnek, ígérgetéseknek, hitegetésnek és őszintétlen 
dicsérgetéseknek, nem látván és nem ismervén fel a mérget, 
amely a meseszép tündökléssel ragyogó pikkelypáncélzatukba 
öltözött, halálos marásra képes kígyók tűhegyes szemfogainak 
réseiből csepegett lelkemre, és szivárgott be annak 
leglényegibb mélységeibe, kiszárítván szívemnek 
gyümölcsöskertjét, amelyet oly nagy gonddal és reményekkel 
nevelgettem egész életem esztendeinek hosszú során át. 


Oly megannyi hónapon keresztül hajtott előre a düh, 


harag, sértettség és kétségbeesés, oly jelentékeny mértékben 
csappantotta meg életerőmet a "csakazértis" bizonyítási vágya, 

hogy megmutassam... engem nem lehet legyőzni, mellőzni, 
félredobni, eltiporni és elfelejteni, mert a rám zúduló kudarcok, 
sikertelenségek és bukások ellenére jelen maradtam és küzdök 
tovább rendületlenül mindazért, amelyet jogos jussomnak 
hittem. . Mára —— azonban menthetetlenül —— rádöbbenni 
kényszerültem a kegyetlenül kendőzetlen és kendőzetlenül 
kegyetlen — valóságra, annak minden kétséget kizáró 
bizonyosságára, hogy tévedtem. Tévedtem... méghozzá 
megannyi és számtalan kérdést illetően, ennek felismerése 
pedig kérlelhetetlen kényszerítéssel szegezi nekem az oroszlán 
módjára válaszért kiáltó kérdést, amely szerint vajon létezhet-e 
számomra újrakezdés, megbocsátás, vagy folytatás? 


Hittem, hogy képessé válhatok magamévá tenni azokat 
az értékeket, nézőpontokat, értelmezési kereteket, életpályát és 
életmódot, amelyek az engem körülvevő világ folyását, és a 
felszínén — kialakult társadalom rendjének működését 
meghatározzák. Hittem, hogy kitartó, becsületes, szorgalmas 
tanulással és munkával képessé válhatok méltó módon 
érvényesülni, és céljaimat, álmaimat, vágyaimat elérni. Hittem, 
hogy az  önmagamon végzett következetes, szigorú, 
hosszadalmas és aprólékos lelki munkával elérhetővé válhat 
számomra önmagam kiteljesítése, amely által elérhetem azt az 
erkölcsi, szellemi és spirituális nívót, amelyet önmagam 
számára célul tűztem ki. Hittem, hogy amennyiben végtelenül 
előzékeny, udvarias, kedves, segítőkész, nyájas, tisztelettudó, 
empatikus, kompromisszumkész, megértő, elfogadó, 
önfeláldozó és bizalommal teljes viszonyulásmódot magamévá 
téve közeledek másokhoz, életemben és kapcsolataimban majd 
joggal várhatom el magam is ugyanezt, és ezáltal nekem is 
ugyanezen értékek mentén meghatározott bánásmódban lehet 
majd részem. Ezzel szemben azonban mit látok? Azt, hogy az 

engem elnyomók,  megkeserítők,  ellehetetlenítők és 
kisemmizők szinte háborítatlanul élik világukat, mindahányan 
sikeres, társadalmilag elismert emberekként fürdőznek a 
köztisztelet, megbecsülés, elfogadás és nagyra tartás fényében, 
és várhatóan egyikük sem fog közülük az elkövetkezendő 
időszakban anyagi problémák miatt szenvedni, 
elmarasztalásban részeltetni, illetőleg várhatóan nem szorulnak 
majd rá arra, hogy életmódjuk és szemléletük miatt bármilyen 
mértékben is magyarázkodniuk kellene, vagy önmagukat 
védelmezni a világ és a társadalom részéről érkező 
fenyegetésekkel szemben. Hittem, hogy lehetek olyan 
gyermek, testvér, barát, őriző, pap és lelkitárs, akinél egyetlen 
szülő, testvér, ember, kereső és segítséget igénylő sem 
kívánhatna különbet... eszményi  hierofáns, apostola a 
Magasságbelinek. — Ehelyett — pediglen  kénytelen-kelletlen 
megízlelni — kényszerültem  tévedéseimnek "jutalmát"... 
mellőzötté,  kitaszítottá,  elfeledetté,  kirekesztetté váltam, 
ténykedéseimnek gyümölcsei pedig másoknak kosaraiban 
kötöttek ki. Elkeseredettségemben pedig tévedéseim még 
inkább súlyosabbá, és a végzetesség veszélyét magukban 
hordozókká látszottak válni. Sorra kezdtem hinni, 
önmagammal és a saját kudarcaimmal való szembenézés 
helyett mindenféle önigazoló hazugságban, amelyekkel vert 
helyzetemet valamiképpen elviselhetőbbé próbáltam tenni. 
Spirituális — fájdalomcsillapítók... — szánalmas téveszmék. 
Túlságosan mélyre hullott angyali fénymag, méltatlanul 
szenvedő mártír, száműzött főpap, akinek örökségén most 
mások tündökölnek. Meglopott nemesúr, kisemmizett herceg... 
még most is bámulva ámulok azon, hogy mire nem képesek 
"egyesek" (önirónia) az önmagukkal való szembenézésre 
képtelen gyávaságuk tagadása és palástolása érdekében. Nos 
hát... önleleplezésem újabb állomáshoz érkezett tehát e 

felismerésben. 


Létezik ugyanakkor egynémely felbecsülhetetlen értékű 
drágakő, amely véleményem szerint csakis és kizárólag az 
ehhez hasonlatos önfeltáró, a hibákon, tévedéseken és 
leleplezett illúziókon való tépelődések során válhat csak 
felismerhetővé, feltárhatóvá és hozzáférhetővé. Ahogyan igazi 
gyémántokat sem találhat anélkül a kereső, hogy körme 
szakadtáig mezítelen kézzel, vérét hullatva végez kapargatást a 
durva kavicsos talajban, úgy a lélek mélységeiben rejtező 
kincsek is sok esetben csupán a teljes megsemmisülés poklában 
tárulkoznak fel, tisztulnak meg, csiszolódnak ki és nyerik el a 
képességet és lehetőséget arra, hogy a lehető legmakulátlanabb 
és legteljesebb valójukban sugározzák szét képmását a 
Teremtetlen Fénynek, szemkápráztatóan csillámló 
ragyogásukkal. A szembesülés  poklában, amelynek 
mélységeiben még csak reményünk és esélyünk sem lehet 
többé kitérni az önmagunk démonaival szemben való felállás 
feladata elől, a korábbi életszakaszainkban elkövetett hibákkal, 
tévedésekkel, és a múltunk során valóságnak hitt illúziókkal 
való, a maga kendőzetlenségében brutális találkozás pedig 
elkerülhetetlen, az alászálló voltaképpen viszonylag kevés 
számú lehetőség közül válogathat. Mindezek közül 
megítélésem szerint az egyik, hogy valamilyen formában 
feladja a küzdelmet, esetleg például visszatér a maga korábban 
már jól felépített látszatvilágának illúziókból, sémákból és 
különféle elhárító — mechanizmusokból — szött pihe-puha 
nyoszolyájára, avagy hamarjában elköteleződik valamilyen, a 
biztonság ígéretével és a világegyetem természetével 
kapcsolatban felmerülő valamennyi kérdésére egyértelmű, 
világos, és a kellő magabiztossággal hangoztatott válaszokkal 
szolgáló értékrend, hitrendszer, vagy szemléletmód mellett. 

Az általam ismert másik lehetőség mindezzel szemben 
az, hogy így, vagy úgy, de folytatja. Folytatja a küzdelmet, a 
szolgálatot, a hivatás gyakorlását. Újrakezdi, újra felveszi a 
kardot... megalázottan, földre sújtottan, önmaga korábban 
elkövetett hibái, tévedései, hamis vélekedései, és az őt 
megcsúfoló illúziók játékának groteszk természete által 
megszégyenítve feláll, újfent tollat ragad, gondolkodni, érezni, 
tanulni, kutatni kezd, újra előkeríti régi színes ceruzáit, filceit, 
és rajzoláshoz, színezéshez lát, felélesztvén régi elfoglaltságait, 
és ki tudja, esetleg még új videók készítésébe is belevág... egy 
szóban összefoglalva tehát: alkot. Múltjának árnyait nem 
mismásolja el többé, nem tagadja, nem próbálja utólag 
megszépíteni, avagy önmaga számára különféle mentségeket 
keresvén kibúvókat találni az általa elkövetett hibák, tévedések, 
és az okozott károkért érzett felelősség vállalása alól. 


Elismerem tehát: tévedtem, hibáztam, és megannyi 
kérdést illetően jutottam helyes kiindulási tételekből téves 
felismerésekre. Hibáztam abban, hogy megpróbáltam az, és 
olyan lenni, aki és amilyen nem vagyok, és nem küzdöttem 
eléggé, hogy azzá és olyanná lehessek, aki és amilyen valóban 
lenni szeretnék. Tévedtem abban, hogy az elfogadás, elismerés, 
és a másoknak való tetszés vágyától hajtván túlontúl sokat 
játszottam "balról a második fát" mások önmegvalósításának 
színpadán ahelyett, hogy a saját látomásom hírnöke legyek. 
Hibásan és rosszul hittem, hogy bárminemű siker, elismerés, 
megszerezhető cím, titulus, rang, rend, vagy fokozat betöltheti 
lelkemben az Űrt, amelyet "AZ-on" kívül semmi be nem 
tölthet, és nem is teljesíthet ki sohasem. Hibásan hittem és 
gondoltam, hogy a teljességhez szükséges javak rajtam kívül 
keresendőek, és azokra csupán azáltal tehetek szert, hogy egy 
nálamnál valamilyen csalfa és őszintétlen szempont szerint 

hatalmasabb, emelkedettebb, vagy nagyszerűbb valaki, vagy 
valami (rab)szolgálatába szegődök. Ostoba módon hajbókoltam 
és hajtottam külső személyek, rendszerek, szervezetek, avagy 
más tényezők elismerésének, támogatásának, jóindulatának és 
tetszésének elérése érdekében ahelyett, hogy a Belső Csillag, a 
Lélek Királysága kincseinek keresésére indultam volna. 


Nem vagyok... nem számítom magamat "jó" embernek, 
de még csak "elég jónak" sem, mert a valóságnak hitt 
látszatnemességből egyetlen szó sem igaz. Mindaz, amit 
korábban lelkem és identitásom szerves részének hittem, 
csupán pornak és pelyvának bizonyult Ahhoz képest, Amely a 
dolgok valódi lényegiségét alkotja. A különféle felvett, avagy 
mások által ránk aggatott szerepek, címek, rangok, titulusok és 
elért eredmények... csupán lidércfényű derengés... csalfa 
délibáb mindahány. Sajnálom azokat, akiket életem útjának 
járása során bántottam, sértettem és  megkárosítottam, 
lelkiismeretem pedig szüntelenül kínoz azok miatt, akiknek 
rólam alkotott képének, vagy vágyálmainak nem állott 
módomban és lehetőségemben, vagy egyszerűen csak nem 
akartam megfelelni, azonban tévedéseim végtelennek tetsző 
útvesztőiből kitörni szándékozván Egyetlen Csillagnak fénye 
mutathatja csupán számomra az egyedül igaz Utat... ez 
pediglen nem más, mint a Lélek Csillaga, a Bennlakozó 
Fényesség... amely  — fényszikrája — a Határtalannak, 
Megragadhatatlannak, — Felfoghatatlannak... — az  — Üresség 
Végtelen Ragyogásának. 

A Létezés Misztikája 


Különös érzések ragadnak magukkal mindahány 
alkalommal, amikor valamelyest önmagamba tekintek, hogy a 
saját létezésemen, identitásomon, küldetésemen és szerepemen 
elmélkedjek. A kora gyermekkor élményei egyre és egyre, 
szinte különösképpen ijesztő és nyomasztó mértékben 
aktualizálódni látszanak bennem, mintha csak egyfajta felfelé 
ívelő, gigantikus spirál lenne az élet, amelynek szárnyain 
keringvén időről időre ugyanazokhoz az élményekhez és 
öntudati állapotokhoz kerülünk vissza, amelyeket mintha már 
korábban is érintettünk volna valamikor, valahol. Ezekben az 
élményekben elmerülvén olykor még az is kérdésessé válik 
számomra, hogy vajon a spirál futása egyáltalán emelkedett-e 
valamelyest az eltelt esztendők folyamán, avagy csupán 
ugyanott toporgok, ugyanazokkal a kérdésekkel kerülök 
szembe újra és újra, már ha éppenséggel nem kerülök egyre és 
egyre lejjebbre a lajtorján az idő múltával. Gyermekkorom 
átható élménye valamiféle megfoghatatlan egyedüllét, illetőleg 
önmagam tengelye körül való forgás, amellyel kapcsolatban 
még afelől sem lehetek teljességgel bizonyos, hogy vajon 
egyedi és egyedülálló jelentőséggel volt-e dolgom, vagy 
pediglen a világon minden egyes embernek esetében 
ugyanezek a történések Zzajlanak-e le, azaz mások is 
szembesülnek-e ugyanezekkel a gondolatokkal, érzésekkel és 
tapasztalatokkal. "Csak az Anyám tudta, hogy királyfi 
vagyok...", került rá annak idején a földi világrajövetelem 
híréről tudósító, kedves levélkére, szüleim tiszta szeretetből és 
örömmel teljes szívvel választották ezt az idézetet, én azonban 
életemnek teljes fonalán hordozom önmagamban ennek a 
mondatnak a súlyát és felelősségét. 

Rettenetes érzés tud olykor lenni, amikor egész életemet 
egyfajta megfoghatatlan kiválasztottságtudatban élem meg, 
függetlenül attól, hogy sohasem adatott meg számomra annak 
lehetősége, hogy pontosabb rálátásom lehessen ennek a 
kiválasztottságnak és küldetéstudatnak a mibenlétére. Valaki 
tanárnak, orvosnak, mérnöknek, vagy zeneszerzőnek készül, 
esetleg asztalosmesternek, vagy kovácsnak, ők azonban 
legalább tudatában vannak valamelyest, hogy milyen irányban 
halad majd az útjuk, én azonban, utólag visszatekintvén már 
világosan látom, sohasem rendelkeztem hasonlóan éles 
rálátással a saját, személyes ösvényemet illetően. Afféle 
spirituális csavargó lennék, ködben és füstben kalandozván. 


Megannyi alkalommal éreztette már velem az élet, hogy 
mennyire szörnyűséges, ha szakadék tátong álmok és 
képességek, vágyak és lehetőségek között. Egyfelől szilárd és 
hajlíthatatlan elképzeléseket őrzök magamban mindarról, hogy 
pontosan hol is lenne számomra hely a világegyetem 
működésében, ahol végre azt érezhetném, hogy arra vagyok 
hivatva, amelyre természetemből fakadóan  rendeltettem, 
másfelől azonban folyamatosan áramlik felém a külvilágnak 
rettenetes üzenete: "tömegember vagy". Tömegemberré silányít 
az élet, lelketlen és értéktelen robotoló-automatává, amely 
kérdések — és érzések nélkül hajtja saját üstökét 
rabszolgatartójának igájába, hogy életén és verejtékén mások 
élősködvén gazdagodjanak. 


Emberi lények tömegei élnek emberinek aligha 
nevezhető, mindennemű emberségtől és lelki színvonaltól 
megfosztott, kiüresedett életet, sok esetben pusztán avégett, 
mert az éppen regnáló hatalmasságok saját primátusuk 
fenntartásának céljából elhitették velük, hogy másra nem 

alkalmasak. A keveseket pedig, akik a lelketlen, őszintétlen és 
istentelen — rendszerek ellen szavukat felemelik, az 
ellehetetlenítés,  elhallgattatás és  elszigetelés eszközeivel 
igyekszenek megtörni. Adjanak több munkát a szolgának, 
máris nem marad ideje zúgolódni a démonias működésmódok 
ellen. 


Sötét korban élünk, és a kornak sötétsége egyre és egyre 
csak mélyül. Hamarosan már nem csupán a mostoha és 
embertelen körülményeket biztosító országokat fogják 
tömegesen maguk mögött hagyni az emberek, hanem egyre 
nagyobbra és jelentőséggel teljesebbé duzzad majd azoknak a 
száma, akik kétségbeesésükben nemcsak erről a planétáról 
vágynak majd el, hanem az anyagi, materiális létezés béklyóit 
sem lesznek hajlandóak többé önmagukon tartani. Börtönné és 
kínzókamrává válik a Föld, alkalmatlanná az Istengyermekek 
életének feltételeihez. 


Ezt a tapasztalatot kényszerültem elszenvedni és 
megélni életemnek eddigi során át. A közösségekben 
peremhelyzetet, a húspiacon az "értéktelen árucikk" bélyegét 
voltam csak képes megszerezni önmagam számára, a külvilág 
nagyjainak szemében jelentéktelen vesztesnek, az engem 
ismerők körében megfoghatatlan és tetten  érhetetlen 
csodabogárnak számítván. Mennyire rettenetes, és démonikus 
erők által működtetett világ az, ahol a kufárkirályok uralma 
alatt . szolgává tett  hierofánsok  sínylődnek? Miféle 
társadalomban képzelhető el akkora mértékű, még állati 
közösségekben is rendhagyónak nevezhető brutalitás, amellyel 
emberi lények tapossák egymást nap mint nap, életüknek 
legapróbb és legcseprőbb ügyleteinek intézése közben is? 


52 


Figyelem az embereket, csendben és a láthatatlanság 
homályába burkolózván virrasztva kísérem figyelemmel 
lépteiket. Látom azt, hogy miféle pökhendiséggel reppennek 
elő a húszezresek férfiúi zsebekből, hogy a társaságukban 
leledző "hölgyeknek" elkápráztatása a gőgös anyagiak által 
megvalósíthatóvá váljon, és látom azt, hogy miképpen sajtolják 
ki az utolsó csepp verítéket is az önmagukért kiállni képtelenek 
homlokáról a hatalmasok. Érzem a létnek nyomorúságát, érzem 
a látás felelősségét, azonban mindezzel együttes módon hatja át 
lelkemet a valós tettekre való képtelenség, és a tényleges 
fellépésre lehetőséget biztosító erők hiányának tudatosítása. 


Rettenetes érzés látni, hogy miként lehetne másképpen, 
szebben, boldogabban, emberhez sokkalta méltóbb módon élni, 
ugyanakkor még ennél is sokkalta borzalmasabb naponta 
megélni és szembesülni a saját tehetetlenségem átkával. 
Sokszor bújnék vissza a nemlátás és nemtudás kényelmes 
menedékébe, azonban tulajdon szemeimet ki nem szúrhatom, 
tulajdon elmémet meg nem vághatom. Marad azonban a 
rettenetes és szívbe tépő fájdalom, ahogyan a világra, 
társadalomra és emberiségre tekintek. 


Én magam már jó ideje a teljes zárás álláspontjára 
helyezkedtem, állapotom azonban egyáltalában nem nevezhető 
a kényelmes tudatlanság struccpolitikájának. Szüntelenül 
keresek, — kutakodom a Belső Fény legkülönfélébb 
megnyilatkozási módjai után, hajszolván a módot és 
lehetőséget ennek a Fényességnek a megérintésére, tulajdon 
szívembe zárására és megosztására, hogy a világot ismét 
megannyi apró fényforrás, megannyi emberi lény szívének és 
lelkének Igazi Fénye világítsa át. 

Megvalósíthatóvá válhat vajon, valaha az Emberfeletti 
Embernek eszménye, avagy csupán csak csalóka lidércfénnyel 
derengő délibáb marad mindazok számára, akik ennek az 
emberképnek megvalósítására — éreznek elhivatottságot? 
Ráléphet-e ismét a Krisztusi Létnek Messiása erre a világra, 
avagy ez mindörökké csupán egyetlen Valaki kiváltsága 
marad? Vajon tényleg csupán nyomorúságos  kreatúrák 
vagyunk a világnak felszínén, avagy az Istenség igazi 
Gyermekei, osztatlanság, kivételezés, és a személyek között 
való válogatás nélkül? Magasztosulhat-e angyali lénnyé az 
ember, vagy ténylegesen kénytelen beérni nyomorúságos léttel 
és halállal? 


Isten emberré lett, hogy az ember Istenné lehessen", 
hirdeti a hit, de vajon hányan éreznek önmagukban kellő 
mennyiségű elhivatottságot, bátorságot és eredendően nemes 
büszkeséget ahhoz, hogy a mondat második felének 
megvalósítására vállalkozzanak. Kik lehetnek azok, akik nem 
az igazi, a szónak lehető legnemesebb értelmében vett nagyság 
elérésére éreznek valódi bátorságot? Azt állítják, hogy az 
istenné válás gőgje a Sátántól ered, én azonban azt vallom, 
hogy egyedül az "Isten nélkül istenné válás" arroganciája az, 
amely az arrogancia bukott angyalainak valódi bűne. Az 
Istenséget mellőzvén istenné válni, Rajta kívül, vagy helyette 
uralkodni lehetetlen, Vele, Általa és Benne azonban 
megvalósítható az Igazi Királyság állapota. 


"Zavarában király lesz mindenek felett". Az Isteni 
Küldetés, az Ember valós természetének tudatosítása és 
megértése kezdetben valóban zavarodottságot és félelmet kelt 
bennünk, hiszen önmagunk Istengyermekségének, tehát végső 

soron saját magunk Isteni Származásának felismerése sokkalta 
inkább borzongató és félelmet keltő, semmint igazán 
kényelmes élmény. Egy isten teremtménye lehet szolgasorba 
kényszerített élőlénysereg, azonban Isten Gyermeke csakis, és 
minden kétséget kizáróan Isten lehet csupán. Mint ahogyan 
kutya, ló, madár és ember sem képes másfajta lényeknek életet 
adni, csakis kutyának, lónak, madárnak és embernek, úgy az 
Istenség sem képes másfajta lényeknek Igaz Életet adni, csakis 
Isteneknek. És ez egyáltalában nem a saját magukat az Isten 
helyett istenné emelők arrogáns dölyfössége, hanem minden 
kétséget kizáróan az Istennel és Istenben uralkodni vágyók 
nemes és elszánt vágyakozása. 


Hiszek az Emberfeletti Embernek eszményében. Nem 
kimondottan úgy, mint ahogyan Nietzsche, és vele együtt sokan 
mások hittek benne, de a magam sajátságos értelmezési 
keretében gondolkodván erősen hiszek benne. Voltaképpen két 
dologban vagyok képes minden kétséget kizáróan, mindenek 
felett hinni: Istenben és az Istengyermekben, az Emberfeletti 
Ember megvalósításának  lehetségességében. Amennyiben 
életemnek — ezen két  tartópillére — közül — valamelyik 
megélhetetlennek, vagy valótlannak bizonyulna, úgy az én 
létezésem is menten pozdorjává zúzódna, ugyanis az Isten 
nélküli, de még az Istenségen kívüli élet sem élet egyáltalán. 
Ugyanígy elmondható, hogy az Emberfeletti Ember, az 
Istengyermek eszménye nélkül való élet sem élet számomra 
egyáltalán. 


Amennyiben valóban a "merjünk kicsinynek lenni" 
szolgalelkű ideálja bizonyulna valósnak, úgy az minden 
kétséget kizáróan egyértelmű bizonyítékot szolgáltatna 
számomra arra, hogy semmiféle helyem és keresnivalóm 

nincsen a létezésben. A valós életeszmények nélküli élet nem 
élet egyáltalán, mint ahogyan a megvalósítást nélkülöző élet 
sem élet számomra egyáltalán. Ebben a gondolatban pedig ott 
rejlik számomra mégis egyfajta élethivatás, hitvallás, küldetés 
és kötelességtudat eszménye, nevezetesen a 
"megvalósíthatatlannak hitt megvalósítása", helyesebben a lét 
valódi lényegének tudatosítása, megélése és kibontakoztatása, 
minden élőlénynek közös javára. 


Az Emberfeletti Ember ugyanis nem attól válik 
emberfelettivé, hogy másokat meghalad, hanem azáltal, hogy 
önmagának meghaladása révén képessé válik másokat is a 
magasba emelni. A többi ember felettivé önző céllal törekvő 
ember voltaképpen emberalatti embernek tekinthető, hiszen a 
valódi emberfelettiség nem más, mint nemesség és szentség, 
amely nemesség és szentség nem tűri meg az alantas és 
anyagias célokat. A saját, belső világa felett Uralkodóvá váló 
személy számára már nem lételem a hódítás, a rabigába 
kényszerítés és a terror, elvégre teljes létét a belső gazdagodás 
és gazdagítás feladata köti le. 


Egyfajta Apostoli Királlyá válik, Krisztus-hordozóvá a 
saját miniatűr univerzuma felett, aki a környező országok 
számára kultúrát, nemességet, tudást és bölcsességet, fényt, 
törődést és gazdagságot kíván csak ajándékozni, háború, 
viszályok, hódítás és kizsákmányolás helyett. A zsarnok 
bitorló, az Istengyermek azonban Igazi Uralkodó. Ismerjük fel 
tehát saját belső és külső zsarnokainkat, mint ahogyan 
képesnek kell mutatkoznunk önmagunkban megvalósítani az 
Igazi Királyt, a valódi Uralkodót, amely nem más, mint az 
Isteni Gyermek képmása bennünk. 

Az ember természeténél fogva halandó, csakis és 
kizárólag Isten élheti túl a halált, azonban ennek az Isteni 
Létezésmódnak a csírája és lehetősége minden egyes embernek 
szívében és lelkében ott leledzik, várva várván, hogy tudatára 
ébredjünk, — kibontsuk, és a maga  legpompázatosabb 
teljességében kibontakoztassuk. 

Az Aghora Gnózisa 


Létezik egy bizonyos hindu aszkéta tradíció, amelynek 
tagjai elsősorban erősen bizarr szokásaikról, és a legtöbbünk 
szemében bizonyára visszataszítónak ható életvitelükről és 
rituáléikról nevezetesek. Ezen irányzatnak követői legtöbbször 
teljes mértékben visszautasítják az anyagi síkon történő 
birtoklást, csupán néhány közvetlen használati tárgyat 
engedélyezve önmaguk számára, hogy segítsék őket a 
mindennapi életben történő  boldogulásban. Rendszerint 
halotthamvasztásra kijelölt területek közelében élnek, így 
biztosítva önmaguk számára a hamut, amellyel meditációjuk 
során testüket bevonják. Sokszor fedél nélkül, a szabad ég alatt 
töltik mindennapjaikat, hasonló módon, mint ahogyan a fejlett 
nyugati nagyvárosok  hajléktalanjainak esetében látjuk, 
étkezésüket tekintve pedig beérik azzal, amit éppen találnak, 
legyen szó akár a mások által eldobott ételmaradékról, akár 
pedig a természetben talált állati (illetve a közhiedelem szerint 
akár emberi) maradványokról, amelyeket nem egyszer a 
hamvasztó máglyákról szerzett parázson sütnek át. Rituáléik 
során nem vetik meg a tömény alkoholt, a különféle kábító 
hatású füstölőket, és a hitük szerint mágikus erővel bíró 
koponyák használatát. A halállal való bizarr kapcsolatuknak és 
rejtélyes, visszataszítónak ható szokásaiknak köszönhetően 
terjedt el a szóbeszéd, amely szerint ennek az irányzatnak a 
tagjai előszeretettel alkalmaznak fekete mágiát céljaik elérése 
érdekében, illetve olyan csodálatos képességek birtokában 
vannak, amelyek által képesek például meggyógyítani a lehető 
legsúlyosabb betegségeket, feltámasztani a halottakat, de akár 
halálos átkot mondani ellenségeikre. Ők az aghorik, a rejtélyes 
koponyahordozók szektájának jelenleg is fellelhető 
leszármazottai. 

Számomra minden egyes alkalom, amikor egy első 
látásra érthetetlen szokásrendszerrel és megmagyarázhatatlan 
szellemiséggel bíró tradícióval találkozom, egy újabb lehetőség 
arra, hogy feltegyem magamnak a kérdést: vajon találhatunk 
valami értékeset, megfontolásra, elgondolkodásra, mérlegelésre 
és megszívlelésre méltót az adott irányzat szellemiségében, 
avagy szükségszerűen rá kell sütnünk azt a bélyeget, amely egy 
teljes mértékben elhibázott, elfajzott és  radikalizálódott, 
groteszk, abnormális, és tévúton járó közösséget illetne meg? 
A valláskutatók szerint az aghorik visszataszító életvitele 
lényegében egyfajta tiltakozásként alakult ki, amely az indiai 
kasztrendszer, és a hindu vallásban tapasztalható visszásságok 
irányában fogalmazódott meg. Különleges módon az aghorik 
jelentős része nem az érinthetetlenek, vagy a legalsóbb kasztok 
képviselői közül kerül ki, hanem éppen azon felsőbb körökből, 
akiket rendes körülmények között megilletne a jog egy 
kényelmesebb, kellemesebb, és a mindennapok szomorú 
valóságától nagyobb távolságot tartó élet. Ezek a személyek 
azonban éppen azért választják a hindu vallás szemében a 
lehető legelvetemültebb és legtisztátalanabb életformát, hogy 
rámutassanak a világi lét és a társadalom visszásságaira, 
igazságtalanságaira, és az emberi élet viszonylagosságára. 
Önkéntesen vállalt létformájuk által mintegy alámerülnek a 
, tisztátalan" világba, hogy annak dolgait az Istenségnek való 
felajánlásuk által tisztává tegyék. Az aghorik nézete szerint a 
világon minden jelenség, ideértve még azokat a hinduk 
számára legtisztátalanabbnak tartott dolgokat is, mint a piszok, 
a halottak és a húsfélék, valójában önmagában hordozza az 
Istenségnek egy parányi Szikráját, és mint ilyen, alapvetően 
szentnek tekinthető. Így amikor az aghori elhagyja a 
hinduizmus tisztának tekintett kereteit, és kilép a kasztrendszer 
által szabályozott társadalmi berendezkedés kötöttségei közül, 


59 


hogy a , tisztátalan" dolgokkal kapcsolatba kerülve nemesebb 
célokra ajánlja fel és használja azokat, voltaképpen nem tesz 
mást, mint hogy felfedi bennük azt a nemes és szent lényeget, 
amely a kezdetektől fogva rejtett formájában bennük lakozott. 
Az , aghora" szó alapvetően többféle jelentéssel bír, ezeknek 
egyike a , nem rettenetes" kifejezéssel önthető szavakba, amely 
egybecseng a fent megfogalmazottakkal, hiszen amennyiben 
elfogadható számunkra a nézet, hogy minden dologban az 
Istenség ilyen, olyan, vagy amolyan fokú megjelenési formája 
fedezhető fel, akkor voltaképpen elmosódik a határ tiszta és 
tisztátalan között. Egy másik jelentés tartalmának vizsgálata 
során a kifejezést két részre szükséges bontanunk: a-ghora. Az 
,4a" egy tagadószó, a , ghora" pedig jelenthet tudatlanságot, 
sötétséget, ignoranciát, átlátszatlanságot, lefüggönyözöttséget, 
vagy közömbösséget, így az , aghora" kifejezésben mindezek 
hiánya foglalható össze. A szó így jelenthet tudást, 
tudatosságot, áttetszőséget, megismerést és együttérzést, illetve 
mindezeken túlmenően egyszerűen fényt Is. 


Az aghori alapvetően önkéntes sorsközösséget vállal a 
materiális lét legalacsonyabb formáival, és a társadalom 
peremére szorult lényekkel is. Nem egy közülük népi 
gyógyítóként, egyfajta sámánként, vagy füvesemberként is 
funkcionál, míg mások jártasak a tradicionális — hindu 
gyógyításban is. — Szembenéz a világban uralkodó 
legnyomorúságosabb körülményekkel is, és nem tagadja a 
nyomort, szenvedést, kilátástalanságot, kegyetlenséget és 
tudatlanságot, hanem tudatosan elmerül benne, és a Mindenség 
egyfajta , titkos ügynökeként" segíti a szétszóródott Isteni 
Szikrák hazatérését a Fénybe. Napjainkban az emberek jelentős 
hányada elképesztően tragikus tagadás állapotában él. Tagadja 
az anyagi javak egyenlőtlen és igazságtalan elosztásának 

tényét, az éhínséget, nyomort, az ökológiai katasztrófák 
küszöbön állását, — valamint tágabb értelemben a 
bejósolhatatlanságot, bizonytalanságot, az élet végességét, és 
az emberi hatalom és befolyás korlátoltságát. Nem képes 
szembenézni önmaga végességével, és az általa alkotott 
társadalmi és világrend borzalmasan labilis, mindennemű 
behatásra érzékenyen reagáló, egy-egy erősebb széllökés által 
kártyavárként összeomló természetével, ehelyett az anyagi 
javak, hatalom, befolyás, szépség és fiatalság fékevesztett 
hajszolása által próbálkozik kétségbeesetten a biztonság és 
állandóság illuzórikus állapotának megteremtésével és 
fenntartásával. Az aghori ennek a mentalitásnak és 
berendezkedési módnak kíván groteszk és torz tükröt állítani 
azzal, hogy extrém és visszataszító életvitele által karikírozza 
annak visszásságait. Egyfajta , szent kívülállás" ez, hiszen az 
aghori nem tud, és lényegében nem is akar a jelenlegi 
társadalom tagjává lenni, hanem önmagát amolyan önkéntes 
száműzetésbe taszítván próbál jelzőtáblául szolgálni a világ 
számára, jelezvén a tévutakat, amelyeken az emberek milliói 
mainapság haladnak. Azzal, hogy a hagyományos értékrenddel 
bíró emberek szemében saját akaratukból undorítóvá, 
visszataszítóvá és viszolygást keltővé válnak, egyben mélyebb 
elgondolkodásra is sarkallják azokat, akiket jelenlétük nem lök 
egyből vissza a biztonságos és kényelmes tagadás állapotába. 


Amikor ugyanis végighaladva valamelyik forgalmas 
nagyváros utcáin, szemünket a járdákon, sarkokon és 
aluljáróban heverő piszkos, mocskos és koszos koldusokra 
vetjük, sokan elfordítjuk a tekintetünket, és igyekszünk 
valamiféle szépre és jóra gondolni. Mások az illető 
becsmérlése által próbálják megtalálni benne a hibát, 
bebizonyítván önmaguk előtt, hogy az adott személy a saját 

hibái és mulasztásai, esetleg rossz karmája okán jutott el ebbe a 
rémes állapotba, így velük, akik eleve jók, szorgalmasak, 
tiszták és körültekintőek, efféle katasztrófa eleve nem történhet 
meg. Az emberek egy kicsiny hányadát azonban ezek a 
többféle szempontból is kívülállónak ható személyek mégis 
elgondolkodásra sarkallják: elgondolkodásra, hogy valami 
végletesen elhibázott, rosszul értelmezett és illuzórikus ebben a 
beteg, értékvesztett és hamis bálványok által vezérelt, irányított 
és uralt világban, amely mintegy ez által termeli ki a maga 
mocskát, a maga kívülálló rétegét. Nem szükséges ugyanis 
túlzottan messzire mennünk az úgynevezett , kívülállók" 
keresésében, hiszen lényegében ők is itt élnek közöttünk, és 
talán mindannyian, akik ezeket a sorokat olvassuk, egyszeriben 
meg tudnánk nevezni nem egy olyan ismerősünket, akik 
bizonyos fokon kívülállónak számítanak, ilyen, vagy olyan 
tekintetben. Ők azok, akik valamilyen oknál fogva nem tudnak, 
vagy egyáltalán nem is akarnak idomulni ahhoz a világrendhez, 
amely létünk meghatározására napjainkban hegemón módon 
igényt tart. 


Ők azok, akik szükségből, vagy akár önkéntes alapon 
lemondanak a létbiztonság,  megbecsültség, elismertség, 
megértettség és elfogadottság kényelmes, ámde meglehetősen 
ingatag lábakon álló menedékéről, hogy a magasabb értékekre 
irányítván a figyelmet követői és követei legyenek egy másik 
értékrendnek, és egy Magasabb Világ fényének és üzenetének 
hordozóivá váljanak. 

A misztikus életmód kialakításának gyakorlati 
fontosságáról 


A témakört csupán a külső szemlélő álláspontjának 
perspektívájából tanulmányozók sok esetben hajlamosak úgy 
tekinteni a misztikára, mint valamiféle szélsőségesen elvont, az 
objektív valóságosságtól végletesen elrugaszkodott, sőt mi 
több, egyenesen a szentimentális érzelgősség és romantikus 
képzelgés — szintjén — megrekedt jelenségre. Mindezen 
megközelítésmódok és álláspontok azonban elképesztő 
mértékben távol állnak a misztika varázslatosan mélységes 
valóságának mibenlététől, elvégre a misztikus út olyasfajta 
megközelítési formája a Tapasztalaton Túlonnan Létező 
Valóságnak, amely lényegét tekintve gyakorlatias, dinamikus, 
és teljes mértékben tapasztalati irányultságú  létmódnak 
mondható. Vannak vélemények, amelyek szerint a misztikus 
rendszerint olyasfajta személy, aki mivel emberileg nem igazán 
mondható alkalmasnak más tevékenységre, voltaképpen csupán 
csak üldögél, imádkozik, békésen mosolyogva révetegen 
szemlélődik, közben pedig gyermekies ábrándokat szövöget 
fellegek feletti világokról, és az azokat benépesítő pufók 
angyalkákról, illetőleg "mennyei egyesülésről álmodozik 
menyasszonyokkal és vőlegényekkel. Nos, bizton mondhatjuk, 
hogy ezek a megközelítések teljes mértékben elhibázott, és 
mindennemű értelmet nélkülöző személeteknek tarthatóak, 
hiszen amennyiben megadatott már valaha számunkra egy 
igazi és valódi, autentikus misztikussal való találkozás 
élménye, joggal vallhatjuk, hogy bizony a misztikus 
rendszerint nem ilyen, hanem valamiképpen teljesen más, 
mondhatni egészen misztikus jelenség. 

A misztika területét sajnos, legalábbis az én 
véleményem szerint legfőképp avégett övezi ennyire hatalmas 
mértékű tájékozatlanság, tudatlanság, és félreértések tömege, 
mert a különféle vallási intézmények képviselői hajlamosak 
úgy ábrázolni a követők, gyakorlók és hívők számára a 
misztikát, mint aminek környékén az átlagos embernek semmi 
keresnivalója nincsen. Amikor misztikus létélményről és 
tapasztalásokról esik szó, a vallási tekintélyek jelentős része 
kitérő válaszokkal próbálja kikerülni a kérdést, elhárítván 
azzal, hogy ezeket egy hétköznapi hívőnek, vagy gyakorlónak 
nem szükséges keresnie, hanem csupán a "világiak" számára 
fenntartott . gyakorlatokkal — és lehetőségekkel kellene 
foglalkoznia, és ezekkel megelégednie. Mindezeken túlmenően 
sajnos nagyon sok vallási elöljáró eleve sötét területnek tekinti 
a misztikát, amelyet bejárni csupán a legnagyobb aszkétáknak 
és szenteknek lehet jogosultsága, azonban mindezek a tiltások 
és félreinformálások főleg abból fakadnak, hogy a legtöbb 
vallási tekintélyszemély eleve hiányos, avagy teljes mértékben 
hiányzó ismeretekkel rendelkezik a misztikáról. Ugyancsak 
szomorú, de ténylegesen tetten érhető jelenség az úgynevezett 
"intellektuális beállítottságú" emberek ellenérzése, amikor a 
misztikára terelődik a szó, ők ugyanis sok esetben szintén 
azokból a téves elképzelésből indulnak ki, amelyeket a 
felületes magyarázatok ültettek el a területtel kapcsolatban, 
túlságosan is egyoldalú módon ábrázolván azt. Ezeknek a 
személyeknek az óvakodása főként abból fakad, hogy egyfajta 
ájtatoskodó, érzelgős, és számukra túlságosan is émelyítő 
módon túlburjánzó emocionalitást látnak benne, amely mint 
ilyen, megítélésük szerint egyáltalán nem méltó a hozzájuk 
hasonló komoly és két lábbal a földön álló, racionális 
emberekhez. 

Mindezeken felül sok más ellenérzéssel és előítélettel 
kénytelen szembesülni úton-útfélen a misztikus létszemlélet, 
azonban éppen ezért szükséges kiemelkedő figyelmet 
fordítanunk a félreértések eloszlatására. Kezdjük tehát ezekkel. 
Az első, korábban már felvázolt, közkeletű tévedés, hogy a 
misztikus út csakis a kivételezett kevesek, a szent 
kiváltságosok sajátja lehet. Ez a lehető legnagyobb hiba, 
amelybe csak bele lehet esni a kérdéssel kapcsolatban. A 
misztikus út ugyanis a lehető legkönnyebben elérhető út, 
mielőtt azonban ezen a ponton túlságosan is könnyelmű módon 
elbíznánk magunkat, szükségét érzem rögvest kikötni, hogy 
egyúttal a lehető legnehezebb is mindegyik lehetséges ösvény 
között. A legkönnyebb és a legnehezebb is egyszerre, miként is 
lehetséges ez? A misztika a Végtelenség felé törekvők 
egyetemes nyelve, és mint ilyen, mindenki számára a lélek 
legmélyére van kódolva. Ebből következik, hogy a legtöbb 
misztikus, aki élete során erre az útra téved, voltaképpen arra 
döbben rá, hogy ő maga egész életében ezt az utat járta, 
mindösszesen korábban nem vált mindez teljességgel 
nyilvánvalóvá előtte. Könnyű rálépni, hiszen tudtommal a 
misztikus létszemlélet azon kevés irányzatok közé tartozik, 
amelyet még nem uraltak le a különféle hierarchikus 
szerveződésű rendek, intézmények, egyházak és rendszerek, 
így nem szükséges mindenféle tekintélyszemélyek, vezetők, 
elöljárók, tanítók és mesterek engedélyét, felszentelését, 
avatását, áldását és beleegyezését kérni ahhoz, hogy valaki a 
"Misztikusok . Misztikus  Közösségéhez"  tartozhasson. A 
misztika ugyanis olyan terület, amelyet nem igazán lehet 
megjátszani, mímelni, vagy elhitetni másokkal, intézményeket 
alapítani rá pedig a lehető legkevésbé sem lehetséges. 
Általánosságban azért, mert az egyének szintjén viszonylag 
hamar, vagy legalábbis záros határidőn belül nyilvánvalóvá 

válik, hogy ki számít igazi misztikusnak, és ki közülük a 
köpönyegforgató és a szájhős. Intézmények szintjén pedig még 
ennél is könnyebbé válik a dolgunk a megkülönböztetés 
tekintetében, ugyanis olyan, hogy intézményesített misztika 
voltaképpen nem létezik. Miért nem? Mert intézmény és 
misztika eredendően kizárják egymást. Ahol a misztikus 
létmód megszületik, majd pedig felnövekedvén intézmény 
alapul rá, az egyúttal magának a misztikának a halálát is jelenti, 
így tehát rendszerint nem marad más, mint kiszikkadt csontváz 
és száraz épületváz, alapok, falak és kötőanyag nélkül, 
intézmény címszó alatt. 


Miért is mondom, hogy a misztikus út a lehető 
legnehezebb is egyben? Mindez abból következik, hogy bár az 
ösvényre való rálépés mindenki számára nyitva áll, és 
kimondottan egyszerűnek mondható is, a rajta való járás és 
megmaradás egyike a lehető legnehezebb feladatoknak, 
amellyel emberi életünk folyamán szembesülhetünk. Nem 
létezik ugyanis "instant megvilágosodás", kétnapos beavatás, 
vagy könnyű, gyors, egyszerű, "csak legyél" típusú misztikus 
út, hanem bizony komoly, szigorú és következetes, állandó 
lelki munkával végigkísért, lassú és fokozatos fejlődés, sok-sok 
(látszólagos) visszaeséssel, kudarccal és botlással tarkítva. Már 
pusztán az éberség megfelelő kiépítése, és a következetes 
misztikus életmód kialakítása is éveket vehet igénybe, a valódi 
megvalósítás pedig még ennél is tovább tarthat. Napjaink 
türelmetlen, szétszórt és sietős attitüdjét vizsgálván nem 
csodálkozhatunk azon, hogy igazán kevesen képesek csak 
megmaradni ezen az ösvényen, a sorozatos nehézségek és 
csalódások megtapasztalásával pedig könnyen letérnek és 
lemondanak róla, olcsó vigaszt keresvén valamelyik 
divatirányzatban. 

Így tehát valójában bárki ráléphet a misztika ösvényére, 
illetve összhangban maradva a korábbi gondolattal inkább azt 
mondanám, hogy bárki felfedezheti önmagában az eleve benne 
rejtetten jelenlevő misztikust. A másik közkeletű tévedés 
ugyanis, hogy a misztika voltaképpen nem más, mint egy a 
múlt homályába vesző irányzat, amelynek hiteles megvalósítói 
és képviselői mainapság már nem léteznek egyáltalán. 
Alapvetően hibás feltételezés, ugyanis a valódi misztikusok 
jelenleg is korunkban élnek, pusztán a felismerhetőségük 
mondható meglehetősen bajosnak. Van ugyanis a misztikus 
létmódnak egy olyan, alapvető feltétele és meghatározója, 
amely eleve megnehezíti az útonlevők felismerését, ez pediglen 
nem más, mint a hallgatás. Paradox módon leginkább úgy lehet 
elkülöníteni korunk szájhőseit az autentikus megvalósítóktól, 
hogy míg előbbiek a lehető legszélesebb körben és legnagyobb 
fórumon hirdetik magukról misztikus voltukat, az utóbbiak 
minden erejükkel azon vannak, hogy lehetőség szerint senki se 
tudhasson róluk semmit. Így tehát korunk százada a különféle 
piedesztálra emelt, vagy önmagukat emelő "sztárguruk" kora, 
akik öltözékükkel, beszédmódjukkal, kinézetükkel, 
viselkedésükkel és jól begyakorolt monológjaikkal próbálják 
elhitetni velünk önmaguk emelkedett voltát. Velük szemben 
pedig az inkognitóban élő, rejtőzködő és szerényen megbúvó, 
valódi neofiták, adeptusok és mesterek azok, akik minden 
igyekezetükkel próbálnak visszatalálni Ahhoz, Ami lényük 
valódi és autentikus lényegét képezi, ezzel egyúttal pedig minél 
távolabbra kerülni mindattól, ami Ezzel ellentétes. A 
gondolatmenet ezen részletének lezárásaként még annyit 
érdemes megjegyezni, hogy semmi esetre se tévesszen meg 
bennünket azoknak a példája sem, akik az álszerénység 
eszközeivel kívánják elhitetni velünk, hogy személyükben 
valódi misztikusokkal van dolgunk. Ők azok, akik a saját 

méltatlanságuk, tudatlanságok és avatatlanságuk szüntelen 
felemlegetésével próbálnak ellenpontot nyújtani a sokféle 
hencegővel szemben, azonban nem szabad elfelejtenünk, hogy 
a buzgón hirdetett szerénykedés éppen annyira ellentétes a 
misztikus hallgatás eszményével, mint a spirituális nagyzolás. 


Gyakorlatiasabb vizekre evezvén próbáljuk meg most 
áttekinteni, hogy miért is feltétlenül fontos egy stabil, 
megfelelően átgondolt és kellőképpen következetes misztikus 
életmód és gyakorlatrendszer összeállítása mindazoknak, akik 
a misztikus  létélmény  megélése mellett szeretnének 
elköteleződni. Fontos megjegyeznem, hogy bár a misztika 
lényegét tekintve egyetemesnek mondható, mégis különféle 
irányzatai alakultak ki az egyes tradíciók keretein belül. 
Misztikusnak nevezhető például a taoista bölcsek lelkisége, a 
tantrikus buddhizmus és a yoga egyes irányzatai, a karmelita 
misztika, a kabbalah, illetve az iszlám talaján álló szúfi 
tradíció, így tehát számos alternatíva áll az érdeklődő 
személyek rendelkezésére, — amennyiben el kívánnak 
köteleződni valamelyik lehetőség mellett. Amely változatra az 
én — gondolatmenetem alkalmazható, az a — misztikus 
megismerésnek azon irányvonala, amelyet leginkább úgy 
lehetne nevezni, mint egyfajta "vadgnózis", vagy "Bolond 
Bölcsesség". Ez az Út mentes mindennemű vallási, felekezeti 
és egyházi  elköteleződéstől, és bár olyan irányzatok 
kincsestárából merít, mint a szúfi lelkiség, a kabbalah, az 
alkímia és a theurgikus mágia, mégis mindenkor törekszik a 
saját függetlenségének és  "úttalanságának" megtartására. 
Ennek az útnak, tehát nevezetesen egyfajta theurgikus-mágikus 
miszticizmusnak a szempontjából igyekszem bemutatni, hogy 
miért is fontos a megfelelő életrend kialakítása és gyakorlása, 
illetve hogy miként is művelhető ki és tartható fenn mindez a 

mindennapok során. Amikor életemnek egy pontján úgy 
éreztem, hogy valamiféleképpen képtelennek mutatkozom 
továbblépni az úton, és olyan akadályok tolultak elém, 
amelyekkel nem tudtam mit kezdeni, hosszas elmélkedésbe 
kezdtem abban a kérdésben, hogy vajon mit is csinálhatok 
rosszul, ami miatt nem áll módomban áttörni az aktuális 
blokkot. Egy alkalommal villámcsapásként ért engem a 
felismerés, hogy vajon mit is várhatok, amikor tulajdonképpen 
teljes mértékben hiányzik az életemből az a következetes és 
kiépített gyakorlatrendszer, amely nélkül a misztikában nem 
igazán érhető el semmi. Éppen ezért szeretném összefoglalni, 
hogy miben is áll egy misztikus életformát támogató életrend 
kidolgozása. 


1. A misztikus életmóddal egybecsengő környezet és hangulat 
kialakítása 


Bár tudom, hogy a külsőségeknek fokozatosan 
szükséges elhalványulniuk a misztikus úton való előrehaladás 
során, kezdetben mégis alapvető fontossággal bírónak tartom, 
hogy úgy alakítsuk ki környezetünket, hogy az a lehető 
legnagyobb mértékben képessé váljon egy misztikus 
atmoszféra és hangulat sugározására. Elcsépelt közhelynek 
számít ugyan, de ennek ellenére igazságtartalma nem vonható 
kétségbe, hogy "amire figyelsz, az a világ". Mindez 
szolipszisztikus szempontból is kifejezetten igaz, hiszen 
amennyiben a tudatomtól független valóság nem érhető tetten, 
úgy nekem magamnak lehetőségemben áll tudatos művelettel 
alakítani a világomat és a valóságomat, hogy az megfeleljen és 
összhangba hozhatóvá váljon mindazzal, ami felé törekszem. 
Így tehát amennyiben úgy építem fel és élem meg 
mindennapjaimat, hogy az misztikus hangulattal teljes legyen, 

akkor idővel ez a hangulat életem szerves részévé válik, 
csodálatos módon támogatva a misztikus önkiteljesítésben való 
előrehaladásomat. Praktikus szempontból ez nem jelent többet, 
mint hogy egyre inkább úgy rendezzük be a környezetünket, 
hogy annak minél több aspektusa emlékeztessen bennünket az 
általunk választott misztikus ösvényre. Kezdeti lépésként 
például rendezzünk be egy kis sarkot, vagy akár polcrészt 
olyan szentélynek, vagy oltárnak, amelyen a választott tradíció 
jellegzetes szimbólumait helyezhetjük el. Nem szükséges 
ennek egy egész helyiséget szentelnünk, tökéletesen elégséges 
egy egészen aprócska terület, elvégre a lényeges nem a 
kiterjedtség, hanem a misztikus atmoszféra megteremtése. Nem 
érdemes továbbá drága és értékes tárgyakra gondolunk, néhány 
mécses-, — vagy gyertyatartó igazán — nem  — minősül 
megengedhetetlen kiadásnak, ugyanígy néhány kép, füstölő, 
terítő, . kegytárgy, vagy szobrocska sem tartozik a 
hogy ne a díszítettségre, illetve még csak ne is a hagyományos 
értelemben vett esztétikára törekedjünk, hanem csakis és 
kizárólag arra, hogy mi magunk képesek legyünk megélni 
ezzel a megszentelt területtel kapcsolatban a misztikus 
ihletettséget. Ha szeretnénk, lakásunk több pontján is 
kialakíthatunk ilyen aprócska szentélyeket, akár minden egyes 
helyszínt " különböző tradícióknak szentelhetünk. Így 
rendelkezhetünk egyszerre akár gnosztikus, buddhista és hindu 
szentéllyel is. Kerüljük azonban az egyes hagyományvonalak 
elemeinek vegyítését egyazon oltáron, vagy szentélyben, 
inkább alkossunk minden, általunk alkalmasnak érzett tradíció 
lelkisége számára különbözőt. Füstölőkkel, gyertyafénnyel és 
ha szükséges, zenével is meghittebbé varázsolhatjuk ezt a 
környezetet. 

Létezik még egy igazán fontos momentuma ennek a 
misztikus életterület kialakításának, —— nevezetesen a 
megszentelés. Nem elégséges ugyanis, ha pusztán beszerezzük 
a számunkra alkalmas eszközöket, majd pedig esztétikus 
rendbe helyezzük őket az otthonunkban, hanem feltétlenül 
szükséges úgymond "belehelyeznünk" valamit önmagunkból 
is, nevezetesen a  Megszenteltség lelki felismerését és 
tudatosítását, ez pedig az akarati tevékenység szertartásba 
öltöztetett  gesztusaival valósítható meg. Nem szükséges 
papokhoz, sámánokhoz, lámákhoz vagy tanítókhoz fordulnunk, 
hiszen a megszentelésre való képesség mágikus aktusa olyan 
potenciál, amely minden egyes emberi lény alapvető és 
elidegeníthetetlen képessége, mondhatni olyan örök Hivatása, 
amellyel a világra született. Az, hogy milyen módon, milyen 
szertartás segítségével szenteljük meg misztikus életterünket, 
teljes egészében rajtunk és a választott tradíciónk eszköztárán 
múlik. Használhatunk önmagunk által megszentelt vizet, vagy 
olajat, illetve füstöt, fényt, vagy egyéb adományokat is, csakis 
és kizárólag az intenció, a szándék, az akarat és a cselekmény 
számít. Mindezeken kívül fontos, hogy ezt a misztikus 
hangulatot képesek legyünk minél inkább tudatosítani, 
elmélyíteni és megőrizni otthonunkból kimozdulván, a 
mindennapok körülményei között is. 


2. A tudatosság és éberség elmélyítése 


Minden misztikus tradíció meghatározó sarokpontja ez. 
A legtöbb ember voltaképpen egész életét egyfajta kábult 
tompultságban éli le, mindennapi szükségletei, 
rutintevékenységei és szeszélyei által sodortatván önmagát. Ez 
olyasfajta állapotot eredményez, mintha egyáltalán nem is 
lennénk ébren, hanem a kollektív álom bűvöletében 

maradnánk. Ébernek lenni annyit jelent, hogy minden egyes 
tevékenységünket megpróbáljuk tudatosan, önmagunk igaz 
valójának jelenlétében végezni, a buddhista bölcsek szavaival 
élve: "ha ülünk, akkor üljünk, ha állunk, akkor álljunk, ha 
fekszünk, akkor feküdjünk". Ne zárjuk ki tehát a létezésből 
Azt, Akik és Amik valójában vagyunk. Ehhez persze szükséges 
megtalálunk magunkban Mindazt, Ami lényünk valódi valóját 
képezi, erről és ennek mikéntjéről más írásokban nagyon sok 
szó esik. Éberen élni azonban egyáltalán nem könnyű feladat, 
sok esetben kimondottan fárasztó tevékenység lehet, illetve 
halmozottan fel kell készülnünk arra a jelenségre, hogy 
érzékelésünk — elmélyültebbé és  kifinomultabbá válik, 
érzékenységünk pedig mindkét irányban kimondottan megnő. 
Éppen ezért érdemes lassan, átgondoltan haladnunk ahhoz, 
hogy ne ártson meg nekünk ez a fajta felébredési folyamat, 
hanem fokozatosan, lépésről — lépésre hozzászoktatni 
önmagunkat ehhez a felfokozott  ébrenléti állapothoz. 


3. Misztikus gyakorlatok felépítése 


Pármennyire is pejoratív jelentéssel bír napjaink 
betáblázott rohanásában a napirend, misztikus szempontból 
azonban mégis kiemelt fontossággal bír. Nem szabad azonban 
átesnie egyfajta "muszáj kötelességrendszer" szintjére, hanem 
mindenképpen a magunk saját szükségleteihez kell igazodnia. 
Egy kényszerrel végzett gyakorlatrendszer voltaképpen idővel 
kötelességgé silányul, ami pedig a misztikus tapasztalás és 
gazdagodás egyik legveszedelmesebb ellensége. Számomra a 
legnagyobb akadályt jelenti, hogy nem szánok megfelelő 
mennyiségű időt a meditációra, imádságra és egyéb rituális 
cselekmények végzésére, pedig ezek a tevékenységek mind- 
mind hozzájárulnak az éberség és tudatosság elmélyítéséhez és 

fenntartásához a mindennapok során is. 


A meditációnak számos fajtája és módja létezik, így 
alapvető fontossággal bír, hogy mindenki a maga sajátos lelki 
alkatának megfelelő változatát találja meg. Akinek számára a 
letisztultság, praktikusság és sallangmentesség fontossággal 
bír, érdemes a zen buddhizmus által képviselt meditációs 
technikákra építenie, a vizuális, élénk  fantáziaélettel 
rendelkező személyek számára pedig megfelelő ösvényt 
jelenthetnek a különféle kabbalista meditációs technikák. Az 
eksztázisra törekvők számára a különböző szúfi meditációs 
lehetőségek biztosíthatnak nagyon szép hátteret a lelki 
fejlődére, hogy csupán néhány példát említsek. A lényeg, hogy 
ne essünk bele a számtalan álspirituális, vagy divat-ezoterikus 
irányzatok által hirdetett téves eszmék csapdájába, hanem 
mindenképpen válasszunk autentikus és eredeti utat. Ne 
próbáljunk meg egyszerre túlontúl sokat akarni, ugyanis a 
meditációs — elmélyültség és a gondolatok elengedése 
voltaképpen rendkívül nehéz és bonyolult feladat. Egy minden 
szempontból a misztikus önkiteljesítésre alkalmas zazen praxis 
kialakítása például öt-hat esztendős mindennapos gyakorlás 
mellett valósítható meg, és nagy vonalakban ugyanez 
mondható el az összes, valódi meditációs technikáról is. 


A legfontosabb azonban mindebben az, hogy a 
misztikus önkiteljesítés szempontjából kezdetben már a lehető 
legkezdetlegesebben alkalmazott meditációs technikák is 
rendkívül épületesek és alkalmasak lehetnek, a lényeges az, 
hogy kezdjünk bele. Amennyiben képesek vagyunk 
hozzászoktatni magunkat ahhoz, hogy minden reggelünk és 
esténk rendjébe beiktatunk egy-egy ötperces meditációs 
elmélyedést, már hatalmas lépést léptünk előre a misztikus 

létezésmód hosszú és rögös útjain. Ezeket az ötperces 
szakaszokat később lassacskán megnövelhetjük, mondjuk 
tízpercesre, aztán félórásra, vagy még hosszabbra, a lényeg 
azonban a minőségi, nem pedig a mennyiségi időn alapszik. 
Inkább töltsön el ugyanis valaki öt percet igazán tartalmas és 
mély meditációban, mint hogy hosszú órákon át szenvedjen, 
utána pedig buzgón hirdesse minden lehetséges alkalommal, 
hogy mennyi mindent tesz meg ő valójában a misztikus 
előrehaladásért. A hallgatás ebben az esetben is illendőbb. 


4. Imádság 


A huszadik század elejének egyik legismertebb francia 
misztikusa, Gérald Encausse (Tau Vincent) úgy beszélt az 
imádságról, mint a lehető legmagasabb rendű gyakorlatról, 
amelynek középponti helye kell legyen valamennyi misztikus 
életében. Állítása szerint egyetlen őszinte és elmélyült imádság 
sokkalta többet jelent, mint a lehető legbonyolultabb, és 
legtökéletesebben végrehajtott mágikus ceremónia. Sajnos 
sokakat visszariaszt az imádsággal kapcsolatban az a tévhit, 
amely szerint az nem lehet más, mint előre begyakorolt 
formulák gépies ismételgetése, vagy mint olyan ájtatossági 
gyakorlat, amely során megkíséreljük mintegy "meglágyítani" 
az Istenség szívét avégett, hogy teljesítse azokat a kéréseket, 
amelyeket Vele szemben megfogalmazunk. Sokan hajlamosak 
vagyunk azt feltételezni, hogy minél többet, minél buzgóbban 
és minél rendületlenebbül imádkozunk, Isten majd "megadja 
magát", teljesítve a Feléje terjesztett kívánságainkat. Emiatt 
nagyon sokan, meglehetősen hamar csalódnak majd az 
imádságban, mert hiszen az eredeti célja és értelme egyáltalán 
nem ebben rejlik. Nem véletlenül beszélt Yeshua Krisztus arról, 
hogy a rejtekben végzett ima sokkalta többet jelent, mint a 

nagy plénum előtt, nagy szavakkal végzett ájtatosság, illetve 
hogy nem szükséges a mindennapi dolgok felől kéréseket 
megfogalmaznunk, — hiszen vágyaink és szükségleteink 
tökéletesen ismertek a Mindenség színe előtt. 


Az imádság lényege tehát nem abban rejlik, hogy 
megostromoljuk Istent a kéréseinkkel, megváltoztatva ezzel az 
Ő eredeti szándékait, hanem éppen ellenkezőleg, a mi saját 
akaratunkat és szándékainkat kívánjuk felemelni avégett, hogy 
a lehető legteljesebb mértékben méltó legyen a bennünk élő 
Isteni Jelenléthez. Összhangba hozni a saját érzéseinket, 
vágyainkat, gondolatainkat és akaratunkat a Felsőbb 
Természettel, nos, gondolkodásom szerint ez az imádság 
elsődleges célja. 


Hogyan is imádkozzunk? Nos, erre nem igazán lehetek 
képes érdemben válaszolni, hiszen az imádság a lehető 
legszemélyesebb és legbensőségesebb megnyilatkozás az 
Istenség felé. Ezért is nem igazán tudnak megfogni a 
különböző — "imamódok",  —— módszerek, — vagy vallási 
iránymutatások a magam saját imaéletét illetően, hiszen 
véleményem szerint nem lehet egyedül üdvözítő utakat 
kijelölni arra, hogy valaki miképpen kommunikáljon a 
Mindenséggel. Ez mindig a mi saját, közös és személyre 
szabott hangunk, amelyet mindenképpen nekünk magunknak 
szükséges megtalálnunk. 

5. Liturgikus gyakorlatok, szertartások és ceremóniák 


Engem személy szerint olyannyira lenyűgöznek a 
misztikus életet elmélyítő különféle rituális cselekmények, 
hogy metafizikai életem egyik legfontosabb sarokköveként 
tekintek rájuk, ugyanakkor azonban tudatában vagyok annak, 
hogy ez egyáltalán nem mindenkire igaz, és nem is szükséges, 
hogy mindenki számára igaz legyen. A misztikus úton járva 
egyikünk igényli a különféle külsőségeket, ceremoniális 
kellékeket és liturgiákat, míg a másikunk tökéletesen képes 
előre haladni ezeknek hiányában is. Életem során rengeteg 
liturgia és ceremoniális előírás szerint végeztem megszentelt 
cselekményeket, majd később hozzáfogtam a saját 
gyakorlataim és rituális módszereim kialakításához. A 
modernkori gnosztikus tanító, Tau Malachi szerint az 
önmagunk által megalkotott rituális elemek először csupán 
nem többek, mint egyszerű  cselekménysorok, amelyek 
gyakorta végezve azáltal telnek meg tartalommal, hogy mi 
magunk tartalmat kezdünk tulajdonítani nekik, azaz szándékot, 
lelki energiákat és fókuszált figyelmet szentelünk rájuk. 
Ahogyan ezek a rituális és ceremoniális keretek az 
elmélyültségünknek köszönhetően egyre inkább megtelnek 
lélekkel és élettel, előbb-utóbb a bennünk élő Istenség is 
bekapcsolódik a folyamatba, az Isteni Jelenlét fényével és 
áldásaival töltve meg a  cselekményeinket. Így tehát, 
amennyiben az Istenség különféle megnyilatkozási formáit 
vizualizáljuk, Isten lassacskán mintegy "birtokba veszi", élettel 
tölti meg ezeket a vizualizációkat, cselekménysorokat és 
liturgikus, rituális cselekedeteket. Amennyiben tehát úgy 
érezzük, hogy misztikus elmélyültségünket a különféle 
külsőségek és ceremóniák képesek lennének még inkább 
kiteljesíteni, célszerű lehet alaposabban is elmélyedni ezekben. 

6. Misztikus források és tanítók szerepe 


Próbáljunk meg autentikus és hiteles forrásokat találni, 
amelyek által elmélyíthetjük tudásukat és tájékozottságunkat a 
misztikus életet illetően. Igaz ugyan, hogy a misztika 
alapvetően  tapasztalás-alapú életút, ismereteink szerint 
azonban tudás és bölcsesség kéz a kézben járnak, így 
amennyiben bölcsességünket az éberség, tudatosság, meditáció, 
imádság, és rituális cselekedetek képesek elmélyíteni, úgy 
tudásra és értelemre a tanulás által tehetünk szert. Célszerű 
azonban gondosan megválasztanunk forrásainkat, ugyanis 
alapvetően  félrecsúszhat egy misztikus út, amennyiben 
valamiféle álspirituális, vagy divat-ezoterikus tanító műveinek 
bűvkörébe kerülünk. Véleményem szerint csodálatos dolog, 
hogy léteznek olyan klasszikusok, mint Marcus Aurelius, Jakob 
Boehme, Heinrich Cornelius Agrippa, Paracelsus, Martinez de 
Pasgually, Louis-Claude de Saint-Martin, Ramana Maharshi, 
René Guénon, Shams Tabriz, avagy Julius Evola. Én magam 
nagy örömmel és lelkesedéssel forgatom még a különféle 
gnosztikus írásokat, így a Tamás, Mária és Fülöp 
evangéliumokat, illetve a Pistis Sophia című alkotást, gondosan 
átelmélkedve a benne foglaltakat. A Magyarországhoz 
kapcsolható szerzők közül Hamvas Bélát emelném ki, azonban 
az ő esetében hozzátenném, hogy megfelelő óvatossággal és 
körültekintéssel szükséges feléje  közelednünk, nehogy 
véletlenül összetévesszük az általa képviselt igazi lelkiséget a 
reája gyakorta hivatkozó kortárs szerzők irányvonalával. 
Nagyon ritkán és nagy gonddal hivatkozom csak kortárs 
szerzőkre, elvégre ilyenkor sokkalta jobban fennáll a tévedés és 
félreismerés — esélye, — azonban Tau Malachi írásait 
mindenképpen szeretném kiemelni és ajánlani. 

7. Helyes értelemben vett aszkézis 


Gondolkodásom szerint ez igényli mind közül a 
legnagyobb mértékű körültekintést és tisztázást, ugyanis a 
kifejezés gyakorta mosódik össze a különféle irányzatok 
önsanyargató és lemondással teljes magatartásával, amely 
azonban egyáltalán nem tekinthető helyes útnak. Az aszkézis 
ugyanis voltaképpen egyáltalán nem jelent mást, mint 
következetes és tudatos gyakorlást, vagy szellemi önfejlesztést. 
Mindez, mint ahogyan már korábban írtam róla, alapvető 
fontossággal bír a misztikus életszemlélet szempontjából. Az 
aszkézis helyes gyakorlása által képessé válhatunk önmagunk 
önzőségének felszámolására, illetve gondolataink 
megzabolázásának, uralásának és irányításának, az érzelmeink 
által hordozott üzenetek helyes megértésének módját is 
elsajátíthatjuk. Fontos azonban megértenünk, hogy az egyes 
vallási irányzatok követői által népszerűsített önsanyargatás 
voltaképpen nem különbözik egyfajta befelé fordított 
agressziótól, és végső soron egyenlőnek mondható az 
önmagam ellen való fordulással. Jellegzetes tapasztalatom volt 
a kolostorban eltöltött időszakom alatt, hogy éppen a 
legnagyobb mértékű önsanyargatást végző szerzetestársaim 
bizonyultak a legridegebbnek, legszívtelenebbnek és a 
legkegyetlenebbnek társaik felé, pontosan azért, mert 
aszkézisük nem volt más, mint a bennük lévő agresszió és 
bestialitás szociálisan elfogadott módja. Az ilyesfajta önmagam 
ellen való fordulás azonban olykor a visszájára fordul, 
elszabadul, és már nem fogja nézni, hogy hol és kiben is keres 
magának újabb áldozatot. Ezzel szemben a helyesen megélt 
aszketikus praxis egyáltalában nem jelent kegyetlenséget, 
önkorlátozást és önsanyargatást, hanem a lehető legteljesebben 
megélt lelki szabadságot azáltal, hogy különbséget enged tenni 

lényeges és lényegtelen dolgok között, illetve önmagam 
tudatos fegyelmezése révén koncentrálttá tehet az életem 
aprócska csodáinak felismerésére és teljesebb megélésére. 


Amikor tehát önmagamban valamiféle tiltást 
tapasztalok, célszerű lenne alaposan górcső alá venni, hogy 
éppenséggel mely területen gyökerezik ez a fajta tiltás. Ha azt 
tapasztaljuk, hogy a tiltás a külvilág felől érkezik hozzánk, 
tehát a társadalom, vagy valamiféle külső tekintélyszemély 
elvárásaként fogható fel, úgy célszerű volna nem tulajdonítani 
túlzott jelentőséget neki. Amennyiben arra a konklúzióra 
jutunk, hogy a tiltás, vagy az elvárás a személyiségünk felől 
érkezik hozzánk, úgy szintén nem érdemes túlzottan komolyan 
vennünk, hiszen akkor nagyrészt valamiféle belsővé tett, de 
eredendően ugyanúgy  külsőnek mondható elvárásnak 
próbálunk megfelelni. Ez úgy érhető leginkább tetten, hogy 
amennyiben elbukunk, vagy nem sikerül helytállnunk egy 
általunk fontosnak tartott dologban, tegyünk fel magunknak a 
kérdést, hogy vajon mennyire vagyunk képesek elengedni a 
bűntudatot és az önvádat. Amennyiben egy hibánk, botlásunk, 
vagy vétkünk elkövetése után maró bűntudat száll meg 
bennünket, amelyen nem vagyunk képesek viszonylag hamar 
felülemelkedni, úgy valószínűsíthetjük, hogy voltaképpen mi 
magunk vagyunk azok, akik haragot és elégedetlenséget, 
illetőleg csalódást érzünk magunkban amiatt, mert nem sikerült 
megfelelnünk . az önmagunkkal szemben támasztott 
elvárásoknak. Ez azonban ugyanúgy hibás hozzáállás, mint a 
külvilágnak való megfelelés vágya. Isten valójában sokkalta 
könnyebben, gyorsabban és nagyobb szeretettel bocsát meg 
nekünk, mint ahogyan mi magunk viszonyulunk önmagunkhoz 
az önszeretet kérdését illetően. 

Ha azonban azt tapasztalom, hogy egy aszketikus 
szándék, vagy önkorlátozási tiltás nem kívülről, de nem is 
belülről, hanem a Mindenség felől érkezik hozzánk, akkor az 
biztos jele lehet annak, hogy gyakorlása egy újabb lépést 
jelenthet az Igazi Önmagam felé vezető úton. Ilyen esetekben 
egyáltalán nem lényeges többé számunkra, hogy a külvilág 
miként is vélekedik rólunk, illetve nem ostorozzuk magunkat 
felesleges önváddal amiatt, hogy nem voltunk képesek 
megfelelni saját magunkkal szemben támasztott 
követeléseinknek. Egyszerűen azért teszünk meg bizonyos 
aszketikus gyakorlatokat, mert ezek által közelebb kerülünk 
Önmagunkhoz és a bennünk élő Istenhez, illetve ezek által 
képesek vagyunk újabb és újabb lépéseket tenni emberi 
létformánk meghaladása felé. Nietzsche szerint az emberi 
létezésmód csupán abban az értelemben érdemelhet csak 
figyelmet, amennyiben az egyfajta létrafoknak tekinthető az 
Emberfeletti Ember megvalósításának műveletében. Ez a fajta 
ember az, aki képes felfedezni Önmaga Isteni eredetét, és 
tudatos lépéseket tenni ennek az Isteni Eredetnek az újbóli 
megtapasztalása felé. A helyes értelemben vett aszkézis által 
képessé válhatunk a belénk plántált magasabb emberi 
minőségek kibontakoztatására, és egyfajta emberfeletti életre 
is, amely kreatív, gondoskodó, szeretetteljes és magasztos, 
teremtő természetünk megélésének szükséges feltétele. 

Kitörési kísérletek Jaldabaoth börtönéből 


Az elmúlt esztendők folyamán rendkívül sokszor fogott 
el az aggodalom, és éreztem döbbenetesen erős szorongást és 
félelmet, amelyeknek okát főként abban a számomra 
véghetetlennek és végtelenül szomorúnak látszó anyagi, 
szellemi és spirituális hányattatottságban és kilátástalanságban 
véltem felfedezni, amely jelenleg a világunkban tapasztalható, 
és amely megülni látszik lassacskán szinte minden lakójának 
szívét-lelkét. Alkalmam nyílott több gondolattal is találkozni 
azzal kapcsolatban, hogy miközben korunkban gyakorlatilag 
mindeddig sohasem tapasztalt intenzitással virágzik az ezotéria 
és a spiritualitás, irányzatok, tanítók, mesterek és guruk szinte 
véget nem érő ármádiája ajánlja fel számunkra és nyújtja 
felénk a megváltást, szabadulást, megvilágosodást, teljességet, 
boldogságot, gazdagodást és biztonságot ígérő tudást, az 
emberiség zöme mégis egyre  kétségbeesettebb és 
kilátástalanabb helyzetbe kerül, mindenféle értelemben. 


Érző és értelemmel rendelkező lényekként kutatni 
próbálunk az életünk mélyebb értelmének megértése után, a 
világban betöltött helyünk felismerése és tudatosítása okán, 
illetve a Végtelennel, a Mindenséggel, a Minden Tapasztalaton 
Túlival való kapcsolatunk elmélyítése céljából. Ezen 
intellektuális-spirituális keresés során folyamatosan válaszokra 
vágyunk, amelyekkel kapcsolatban olykor kénytelen-kelletlen 
szükségesnek bizonyul belátnunk, hogy talán nem is léteznek 
ilyenek, vagy legalábbis még nem született a világra 
olyasvalaki, aki ezekkel a kérdésekkel kapcsolatban hiteles és 
minden helyzetben igaznak bizonyuló válaszokkal szolgálhat 
számunkra. 

A keresés során sokan a különféle vallásokban keresnek 
vigaszt, támaszt, otthont és menedéket, amelyek világos 
hitrendszerükkel, dogmatikájukkal, szertartásrendjükkel és jól 
áttekinthető hierarchiájukkal képesnek bizonyulhatnak arra, 
hogy követőik számára pontos, tiszta és egyértelmű 
válaszokkal szolgáljanak az élet mindenfajta területén 
felmerülő megannyi kérdésre, a legelvontabb filozófiai- 
teológiai fejtegetésektől kezdve, egészen a mindennapok 
leghétköznapibb jelenségeit érintőket is belefoglalva. Jól 
átlátható, — követhető — és  — bejósolható erkölcsi és 
normarendszerükkel világosan körülhatárolják a jó és rossz, 
helyes és helytelen fogalmát, illetve egyértelmű utasításokkal 
szolgálnak arra, hogy mi a megengedett és a tiltott. Minthogy a 
legtöbb vallás világosan összefoglalt és megfogalmazott 
elképzelésekkel — rendelkezik a Tapasztalatokon Túli 
természetéről, szándékairól, és a teremtett világegyetem (benne 
az emberrel) céljáról, a vallásos emberek számára egyenes, 
szűkre szabott és jól belátható életutakat és élethivatásokat 
kínálnak, amelyek egy egész életre kijelölik a számukra előírt 
teendők — körét. Tudvalevő ugyanis, hogy kevesebb 
alternatívából és lehetőségből mindig könnyebb választani, 
mint a szinte beláthatatlan és végtelen számú ösvénytengerből. 
Az emberek számára néminemű bizonyosságot és biztonságot 
nyújt, hogy pontosan láthatják, mit is vár el tőlük közösség és a 
vallásuk, mi a feladatuk az életben, mit kíván tőlük az Isten és 
pontosan hol is van a helyük a világban. Egy vallásos 
hierarchia egyértelműen kijelöli az egyes személyek helyét és 
feladatát a közösségen belül, fellebbezésnek és lázadásnak 
ezzel szemben pedig nem biztosít helyet és lehetőséget, így a 
közösség tagjait voltaképpen olyan környezetbe helyezi, ahol a 
jól belátható keretek, szabályok, határok és feladatok között 
létezve biztonságban érezhetik magukat. Hitük szerint ugyanis 

amennyiben képesek megfelelni ezeknek a követelményeknek, 
és ellátni a reájuk szabott feladatot, életükben és azon túl 
elnyerik a vágyott jutalmakat, amelyeket sajnos sok esetben 
földi létük során nélkülözniük kell. 


Mások ezzel szemben egyénibb utakra lépnek, és 
valamelyik divatos keleti, vagy nyugati ezoterikus irányzaton 
belül kutakodva egy-egy elérhető, vagy legalábbis könyvei 
által olvasható, vagy hanganyagok segítségével meghallgatható 
szerző, tanító, vagy guru vezetése alá helyezik magukat. Őket 
látva azonban felvetődik a kérdés, hogy sok esetben vajon 
miért is ugyanolyan  kétségbeesettek,  megkeseredettek, 
kisszerűek és gyarlók ezek az emberek is, mint amennyire ez a 
társadalom nagy egészére nézve általánosnak mondható. Sok 
esetben azt tapasztalom, hogy a spiritualitás egy-egy személy 
számára az élet apró-cseprő tennivalói, és mindennapi 
világának dolgai mellett egyfajta saláta, vagy desszert szerepét 
tölti be, amelynek célja, hogy mintegy megédesítse, betetőzze, 
vagy legalábbis valamiféleképp egészségesebbé, 
kiegyensúlyozottabbá tegye a mindennapokat. Az úgynevezett 
, spirituális úton járó" ember legtöbbször ugyanúgy küzd a 
fogyasztói társadalom által mézesmadzagként előttünk elhúzott 
anyagi javak megszerzéséért, ugyanúgy eltapossa a másikat a 
jobb pénzkereseti lehetőségért, és ugyanúgy feláldozza életét a 
megélhetés, karrier és siker oltárán, mint az ilyen utat életében 
nem taposó társai. A különbség sok esetben csupán annyi, hogy 
az ilyesfajta , ezoterikus", vagy , spiris" ember legalább képes 
valamiféle megfoghatatlan,  ellenőrizhetetlen, és mások 
számára bölcsnek, haladottnak és  emelkedettnek látszó 
spirituális szólammal önigazolást biztosítani önmaga számára, 
és önmegerősítést nyerni akkor, amikor a másik ember 
megítélése kerül előtérbe. Az ilyen mentalitás sokszor csupán 

arra elegendő, hogy az ember képes legyen , egót", , illúziót", 
, poklot", , karmát", , hiúságot" kiabálni és ,alázatra" inteni 
akkor, amikor a többiek viselkedését próbálja helyteleníteni, 
önmaga torzulásaira, és a maga számára jogosnak tartott 
törekvéseire pedig előszeretettel alkalmaz olyan mentesítő 
szólamokat, mint , önmegvalósítás",  , szükségletpiramis", 
, Önmagam kiteljesítése", ,a saját önvalómhoz vezető út", 
, isteni rendelés", vagy ilyesfajta egyéb, kimondottan jól 
hangzó, ámde a legtöbb esetben meglehetősen üres és 
semmitmondó kifejezések. 


Úgy tapasztaltam, hogy a Gnózis után való kutakodás 
korántsem számít vonzó útnak és előszeretettel választott 
ösvénynek, legalábbis abban az esetben biztosan nem, amikor a 
valódi Tudásról és Ismeretről, nem pedig a különféle ezoterikus 
divatirányzatok által definiált gnózisról beszélünk. Azt 
gondolom ugyanis, hogy utóbbi esetében nagyjából ugyanaz 
mondható általánosan bevett és alkalmazott gyakorlatnak, mint 
amiről az előző bekezdésben írtam, a , spirituális úton járók" 
kapcsán. Én olyan gnóziskeresésről beszélek itt, ahol nem 
létezik olyan, hogy az , én gnózisom", vagy a ,:te gnózisod", de 
még az , igazi gnózis" sem, hanem azokról az egyéni, egyedi és 
individuális  életutakról, amelyeken az egyes személyek 
sokszor minden más vagyonukat és birtokukat feladva képesek 
csak járni. Arról az Útról, amely nem meleg, biztonságot és 
bejósolhatóságot nyújtó, szénaillatú akol, és nem is a 
háromfogásos ebédet  megkoronázó édesség, vagy az 
bizony sötét tenger, végtelen óceán, mélységes örvény, 
amelyben alámerülve sokszor nem igazán számíthatunk másra, 
mint a látásunk, pontosabban a korábban látásnak hitt észlelési 
mód elhomályosulására, a korábban valóságnak hitt formák 

elhalványulására, és a korábban otthonunknak tartott világ 
álcalepleinek lehullására. Ahogyan elhagyjuk az eddig jól 
megszokott és megismert világunk  bejósolhatóságot, 
biztonságot, statikusságot, stabilitást, változatlanságot és 
időtlenséget sugárzó markáns oszlopcsarnokát, és kilépünk a 
határtalanság, kendőzetlenség, árnyékolatlanság, fedetlenség és 
takarástól való mentesség terére, a kellemes tudatlanság és 
feledékenység félárnyékához szokott szemünket pedig életünk 
során először éri el szűretlen és kendőzetlen formájában a 
Végtelen Fényességből származó napsugár, néhány pillanat 
erejéig  rácsodálkozhatunk mindarra, amelyet a keleti 
misztikusok aghorának, azaz a felejtés és tudatlanság árnyleple 
felhasadásának neveznek. 


Ez a fajta élmény a Gnózis beáramlásának első jele, 
találkozás egy olyan tapasztalással, amely nem tanítható, nem 
adható át a maga teljességében, és ami talán még ennél is 
sokkalta jelentősebb fontossággal bír, nem vásárolható meg a 
manapság dívó ezoterikus irányzatok összessége által felépített 
és működtetett piactéren. Egyetlen tanfolyam, elvonulás, 
avatás, szentelés és egyéb gesztus (bár némelyikük 
hasznosságát és jelentőségét én sem vitatom) sem alkalmas 
arra, hogy egyik pillanatról a másikra átadjon nekünk valami 
olyasfajta dolgot, amellyel korábban nem rendelkeztünk. El 
kell felejtenünk, hogy létezik olyan lehetőség, amely a , most 
még nem rendelkezel vele, de ettől a dologtól majd fogsz" 
elvén hatva képes lehet minket mintegy , elteleportálni" a Valós 
Tudáshoz. Erre egyetlen szertartás, gesztus, vagy szentelés sem 
képes, és nem létezik olyan hatalom, amely egyik pillanatról a 
másikra kezébe adható valakinek is, legalábbis spirituális síkon 
gondolkodva bizonyosan nem. Hamarosan nagy bajban lesznek 
azok, — akik megvásárolható — beavatásokkal, — párnapos 

tanfolyamokon pénzért elsajátítható tudással, vagy emberi 
kézrátétel által átadható hatalommal, tekintéllyel, titulusokkal, 
vagy jogosítványokkal kecsegtetnek, mint ahogyan azok is, 
akik a tudásukért cserébe hosszú távú anyagi, erkölcsi és 
szellemi elköteleződést követelnek. A Gnózisra találás ugyanis 
folyamat, méghozzá meglehetősen hosszas, sok-sok-sok 
kitartást, állhatatosságot, erőt, türelmet és bátorságot, mindezek 
mellett pedig nem kevés kudarctűrési képességet, lelki 
viharedzettséget és frusztráció-toleranciát megkívánó folyamat, 
amely egyáltalán nem a lelki örömökre, kiegyensúlyozottságra, 
egészségre, harmóniára és elégedettségre való eljutásról szól. A 
Gnózis kíméletlenül szembesít saját  árnyoldalainkkal, 
félelmeinkkel, szorongásainkkal, komplexusainkkal, hamis 
beidegződéseinkkel és hibás vélekedéseinkkel, azaz leplezetlen 
őszinteséggel rántja le a leplet azokról a rejtett démonokról, 
amelyek a homályból szervezkednek ellenünk, illetve 
gondolataink, — érzéseink, — véleményeink — és döntéseink 
befolyásolása által hatnak ránk és környezetünkre. Önmagunk 
legsötétebb árnyoldalával szembesülni kétségkívül minden, 
csak nem kellemes, örömteli és emelkedett élmény, elvégre a 
világon semmi olyan nincsen benne, ami élvezetesnek és 
megelégedésre okot adónak lenne nevezhető, és igazándiból 
egyáltalán nem is kell, hogy rendelkezzen ilyesféle vetülettel. 


A gnóziskeresés sok esetben a kívülállás, elszigetelődés, 
kirekesztettség, meg nem értettség, lenézettség és megvetettség 
élményét magával és magában hordozó útirány, amelynek 
hamisítatlan, eredeti és autentikus képviselői nem véletlenül 
nem tömörülnek semmiféle irányzatba, tradícióba, vagy 
vallásba. Véleményem szerint mindez ugyanis éppen azzal 
járna, hogy a Gnózis menthetetlenül elveszítené azt az alapvető 


ezer 

Gnózis Útja egyéni út, amelyet nem lehet úgymond felülről 
, leszervezni",  dogmatikába önteni, teológiát húzni rá, 
hitrendszer béklyóiba kényszeríteni, avagy éppenséggel önző, 
hatalomvágyó és megalomán hierarchák kezébe adni. Az ilyen 
törekvések gazdái ugyanis menthetetlenül és rövid úton azon 
kapják majd magukat, hogy minél erősebben szorítják össze a 
markukat a Gnózis megragadása, önmaguk és követőik 
számára való kisajátítása, kontrollálása, és a vele való üzleties 
üzérkedés céljából, annál sebesebben és kérlelhetetlenebb 
gyorsasággal peregnek ki ujjaik közül a Gnózis Szent 
Homokszemcséi. Minél önzőbben próbálja valaki kisajátítani, 
lefoglalni, behatárolni, és a saját egoisztikus törekvéseinek 
szolgálatára fogni a Gnózist, az annál határozottabban és 
fürgébben menekül előle, míg végül az ilyesféle törekvő éppen 
azt veszíti el, amit megragadni, elvenni és uralni vágyott. 


Ha a Gnózis keresésére indulunk, azt tehát egyáltalán 
nem önmagunkon kívül, nem valamilyen  tradícióban, 
közösségben, szervezetben, vallásban, felekezetben, egyházban 
vagy avatási rendszerben kell keresnünk, hanem éppen 
ellenkezőleg, önmagunk legmélyére, a saját szívünk és lelkünk 
legrejtettebb tárnáiba és kazamatáiba kell, hogy leszálljunk érte 
még akkor is, ha ez a legsötétebb örvények és viharok szemébe 
történő közvetlen betekintéssel jár. Nem zárhatjuk ki, nem 
vehetjük . semmibe, — nem  gyorsíthatjuk — meg, nem 
hanyagolhatjuk el, és ami a legfontosabb, nem spórolhatjuk 
meg azt az Utat, amely Önmagunk legbelsőbb lényegéhez 
vezet el bennünket, és amelyet rajtunk kívül senki be nem 
járhat. Utunk során nem kizárt, hogy találkozhatunk olyan 
emberekkel, akik számára már megadatott az Út teljes 
bejárásának élménye, így visszatekintve képessé válhatnak 
arra, hogy bizonyos útszakaszokon kalauzunkká szegődjenek, 

azonban semmi esetre sem szabad beleesnünk velük 
kapcsolatban semminemű kultusz, vagy hazugság bűvöletébe. 
A valódi Gnózishoz jutott személy ugyanis rettenetesen és 
fájdalmasan — ritka, így  — bármekkora vehemenciával, 
magabiztossággal és önbizalommal, avagy éppen ellenkezőleg, 
a hamis alázat és színpadias szerénység álarcai mögé bújtatott 
módon állítja valaki is, hogy eljutott a tudásra, egységre, 
megvilágosodottságra, életszentségre, esetében már csupán 
ezen létállapotok ritkaságszámba menő voltából fakadóan is 
erősen megkérdőjelezhető a valódiság. Paradox helyzet áll 
tehát elő. Az önmagát a Gnózis birtokosának nevező személy 
szinte bizonyosan nincsen birtokában ennek a Kincsnek, a 
Ritka Kevesek körébe tartozók pedig a világért sem állítanák 
magukról, hogy eljutottak már a céljához ennek az Útnak. 
Marad tehát a magányos, — sokszor meglehetősen 
kilátástalannak, reménytelennek és fénytelennek, 
értelmetlennek és borzasztóan nyomasztónak ható utazás, 
amelynek során csupán igencsak kevesek részeltetnek abban az 
ajándékban, hogy igaz társakra lelnek, akikkel terheiket, 
örömeiket, félelmeiket, kétségeiket és bánataikat 
megoszthatják. 


Miért érdemes tehát mégiscsak a Gnózis keresésére 
indulni? Én magam amondó vagyok, hogy erre a kérdésre nem 
lehet, és talán nincs is értelme válasszal szolgálni. Valószínű 
számomra, hogy a Gnózis valamiképpen maga választja 
azokat, akiket a saját, közvetlen keresésére hív, nekik pedig 
saját belátásuk szerint jogukban és szabadságukban áll döntést 
hozni arról, hogy végső soron felkerekednek-e, avagy sem. 
Ezzel a gondolatommal azonban egyáltalán nem azt akarom 
mondani, hogy gnóziskeresőnek lenni egyfajta elitklub tagsági 
kártyájának birtoklását jelenti, hanem éppen ellenkezőleg, azt 

gyanítom, hogy amennyiben valaki a Gnózis keresésére való 
elindulásra kezdi el érezni szívében az elhívatást, annak forrása 
kétségtelenül a Mindenségnek, a Tapasztalatokon Túlinak, az 
Isteni Jelenlétnek a lélek legmélyéből szóló, halk suttogása. E 
nélkül a halk suttogás nélkül ugyanis alapvetően senki sem 
bizonyulna hajlandónak és képesnek arra, hogy kiszakadva a 
jól ismert, biztonságot, melegséget és bejósolhatóságot nyújtó 
(ugyanakkor ezzel egyúttal az illúziók csalfa lidércfényébe 
vontan derengő) fészekből a spirituális vadon feltérképezésére 
induljon, elvégre ennek az Útnak menthetetlenül részét képezi 
a saját, személyes pokloknak legmélyére történő alászállás is. 

A legrövidebb szakasz... a legtisztább tanítás 


"Yeshua mondja: Létezzetek úgy, mint akik áthaladnak" 
- Tamás Evangéliuma, 42. Logion 


Legjobb tudomásom szerint valamennyi evangéliumi 
szakasz között, légyen szó akár kanonikus, akár apokrif 
iratokról, a Tamás Evangélium negyvenkettedik mondása 
tekinthető a legrövidebbnek és legvelősebbnek, számomra 
ugyanakkor ez tartalmazza a lehető legtisztábban és 
legátláthatóbban megfogalmazott messiási tanítást. 
Amennyiben az angol nyelvű fordításra tekintünk (Yeshua said: 
Be passersby), még sokkalta inkább kirajzolódhat előttünk a 
krisztusi megnyilatkozás egészen elképesztően és lélekbe 
vágóan drasztikus tömörsége. Mindösszesen két egyszerű 
szóban megragadható a lényege: "Legyetek áthaladók", 
azonban ez a két szócska mégis oly elképesztő tisztaságában 
képes visszaadni mindazt, amely a misztikus létnek 
legkardinálisabb . sarokpontját képezi. Átutazónak lenni, 
mindegy vendégnek egy változó és sok szempontból labilis 
alapokon nyugvó világban, éppen ebben rejlik a spirituális úton 
való járás esszenciája. Sok szempontból megérint és 
elgondolkodtat az "áthaladás" lelkisége, mindenek előtt abból 
az aspektusból történő vizsgálódásra sarkallva, hogy miként 
válhat lehetségessé ennek a fajta viszonyulásmódnak a 
mindennapok keretei között való megélése. Mégis, miféle 
jelentéssel bírhat egyáltalán az "áthaladás", "átutazás", vagy 
"általmenés" lényegisége a misztikus létének szempontjából? A 
gondolatmenet megnyitása gyanánt arra invitálnám az olvasót, 
hogy tekintsünk meg együtt egy rövidke történetet, majd pedig 
gondolkodjunk el közösen annak tanulságain: 

Egyszer egy utazó meglátogatott egy szúfi bölcset, hogy a lelki 
életre vonatkozó tanítását meghallgathassa. Belépvén a bölcs 
lakhelyére emberünk meglepődve tapasztalta, hogy a szúfinak 
semmiféle bútora, vagy egyéb használati tárgya nem található 
meg a szobában. Mindösszesen egy olvasóálvány és fekhely 
gyanánt néhány takaró képezte a szoba berendezését. Az utazó, 
nem tudván napirendre térni a dolog felett, kisvártatva neki is 
szegezte a kérdést a mesternek: "De Mester, hol vannak a 
bútoraid?" Erre a szúfi egyszerű, ámde kedves mosollyal az 
arcán egy másik kérdéssel válaszolt: "Miért, a Tiédek hol 
vannak?" Az utazó megdöbbent az első hallásra különösnek és 
bizarrnak hangzó kérdésen, így eképpen válaszolt: "Az 
enyémek? Hiszen én csupán átutazó vagyok itt?" A mester 
arcán erre újabb kedves mosoly haladt át, majd ezt mondta: 
" Átutazó, igen. Akárcsak én magam." 


Az Iszlám vallásban sajátságos színfoltnak számít a 
szúfik testvérisége. Már magának a szónak a jelentését 
vizsgálva arra lehetünk figyelmesek, hogy a háromféle 
lehetséges meghatározás mindegyike hozzátesz valamit a 
lelkiség lényegének megértéséhez. Az első lehetséges 
megközelítés szerint a szúfi elnevezés a "szúf" szóból 
származik, amelynek eredeti jelentése annyit tesz, hogy 
"gyapjú", utalva a szúfik hagyományos, gyapjúból készült 
öltözetére. A középkorban a gyapjú számított a lehető 
legegyszerűbb módon és legszélesebb körben elérhető 
anyagnak, amelyből ruházat készülhetett, így egyúttal ez 
minősült a legegyszerűbb, legszerényebb viseletnek is. 
Nemcsak az Iszlám misztikusainak, hanem az európai 
szerzetességnek is kedvelt öltözetévé vált a gyapjú, mint az 
anyagi világról való lemondásnak, ezzel együtt pedig a 
figyelem egy magasabb eszmény, egy láthatatlan világ felé való 

irányításának szimbóluma. Az a felvetés tehát, hogy a szúfi 
kifejezés a "gyapjú" szóból származik, a ruházatra vonatkozó 
ténymegállapításon túl egyértelműen utal a testvériség által 
képviselt spirituális értékrend, és a világ felé való 
viszonyulásmód sajátságos természetére. Egy szúfi életében 
semminemű szerepet sem játszott az anyagi síkon 
megnyilatkozó szerzésvágy, figyelmét ugyanis a Tapasztalaton 
Túlira irányította. Hagyományosan két másik kifejezéssel is 
illették a szúfikat, ezek közül az egyik a "fakír", a másik pedig 
a "dervis" szó volt, mindkettőnek a jelentése: "szegény", vagy 
egyenesen "nincstelen". 


Egy másik lehetséges megközelítés szerint a szúfi 
kifejezés a "tisztaság" szóra vezethető vissza, amelynek 
jelentése szintén értelmezhető úgy, mint a tudatos távolmaradás 
mindattól, ami úgymond tisztátalan. Persze, a tisztátalanság 
fogalma egyike azoknak a különösen is kényes kérdéseknek, 
amelyeknek értelmezéséből a vallásos és spirituális 
életfelfogások értelmezésében megannyi visszásság fakadt. Az 
exoterikus, azaz a spirituális tanításokat főként a felszínen, a 
külsőségekben értelmező vallások számtalan besorolásmódot 
dolgoztak ki arra a kérdésre, hogy vajon mi számít 
tisztátalannak, és mi az, ami tiszta és az Istennek tetsző. Ezzel 
szemben a misztikus, úgymond ezoterikus, vagy rejtett 
értelmezések már sokkalta egyszerűbben mutatnak rá a 
kérdésre. Ezeknek tanítása szerint tisztának mondható mindaz, 
amely az Istenségre irányul, és tisztátalan mindaz, amelynek 
célja az Istenségen kívül esik, azaz nem a Végső Valóság 
elérésére irányul. A misztikus életnek, ezzel együtt pedig az 
önmegtartóztatásnak is ez a végső lényege: különbséget tenni 
aközött, ami az Istenség, mindazzal szemben, ami nem Ő. Az 
önmegtartóztatás nem valamiféle megkötözöttség, vagy 

lemondás, hanem egy értékesebb, tartalmasabb és teljesebb élet 
alapját jelentő viszonyulásmód, amelynek keretében távol 
tartjuk magunkat mindattól, ami a Végtelenséggel való 
kapcsolatunk szempontjából felesleges, avagy éppen káros, és 
tudatosan keressük azt, ami ennek a kapcsolatnak a hasznára 
válik. Sohasem silányulhat egyfajta dogmatikus 
parancsteljesítéssé, vagy önmagunk beteges megalázásává, 
hanem sokkalta inkább az önszeretetnek egy igazán magasztos 
és mély megnyilvánulása érhető tetten benne. Fontos ugyanis, 
hogy különbséget tudjunk tenni az önmagát ostorozó, fanyar 
világtagadó, és a valódi aszkéta között. Előbbi számára a 
világról való lemondás sok esetben egy távoli jövőbe helyezett 
jutalom reményében történik, az anyagi értékek sokszor 
radikális megvetése mellett, míg az igazi aszkétát egyfajta 
végtelen emelkedettség, derű, szabadság, és a jó értelemben 
vett lazaság jellemzi. Nem zárja ki egyértelműen az életéből az 
anyagiakat, azonban képes őket egy magasabb cél, jelesül az 
Istenséggel — való kapcsolatának elmélyítése céljából 
hasznosítani. Egy valódi aszkéta számára a kulcs a 
mértékletességben rejlik, ez azonban nem gátolja meg őt 
abban, hogy az Istenséggel találkozzon egy ízletes ételben, egy 
pohárka borban, de akár (oh, minő eretnekség) egy tábla 
csokoládéban is. Mindösszesen annyi a lényeg, hogy a valódi 
aszkéta képes Istent meglátni ezekben a dolgokban is, és a 
Forrással találkozik akkor is, amikor látszólag a mindennapi 
élet örömeit élvezi. 


Tisztának maradni a megkötözöttségektől, ebben áll az 
anyagi világhoz való kapcsolódás kulcsa. A szélsőséges 
önmegtagadás, és a túlvilági jutalmak reményében való teljes 
világfeladás ugyanis voltaképpen nem más, mint a 
megkötözöttség egy sajátságos formája, itt ugyanis a cselekedet 

nem pusztán a Forrásra irányul, hanem valamiféle voltaképpen 
meglehetősen egyéni, és végső soron önközpontú céllal 
történik. Tagadni ezt a világot pusztán azért, hogy egy elérhető 
másikban minél jobb legyen majd nekünk, valójában csak a 
jövőbe vetett tudatos befektetés, nem pedig önzetlen 
önfelajánlás a Végtelenség számára. Ha folyamatosan, árgus 
szemekkel kutatván azt keressük, hogy mi a helyes és a tiszta, 
akkor könnyen válhatunk gyanakvóvá, szélsőségesen 
elutasítóvá, és végső soron gyűlölködővé mindazzal szemben, 
ami a szemünkben tisztátalannak minősíttetik. 


A harmadik értelmezés szerint a "Sophia", azaz a 
Bölcsesség jelenti a szúfi kifejezés forrását. Lássuk hát: gyapjú, 
azaz egyszerűség, tisztaság, bölcsesség. Véleményem szerint 
ebben foglalható össze az "áthaladás", illetve az "átutazás" 
lelkisége. A Bölcsesség keresése ugyanis egyet jelent 
mindannak óhajtásával, ami a Határtalanra, Láthatatlanra és 
Tapasztalaton Túlira irányul. A Bölcsesség ugyanis nem 
egyenlő azzal, hogy valaki behatóan ismeri a világ működését, 
az ugyanis még csupán tudás, vagy legalábbis erősen 
kisbetűvel írandó bölcsesség. Az igazi, nagybetűs Bölcsesség 
azonban nem tanulható a hagyományos módon, annak ellenére 
sem, hogy ideális esetben a tudással "kéz a kézben" kellene 
járnia. A tudás és a bölcsesség fokozatosan fejlődnek az evilági 
élet előrehaladásával, legalábbis ez lenne mindnyájunk célja, a 
Bölcsesség azonban valami olyasmi, ami egyes egyedül a 
Csendben bontakozhat ki. Amikor tudatosan és akarva 
visszavonjuk érzékeinket és gondolatainkat a minket körülvevő 
világról, és a Láthatatlan Világok felé irányítjuk szívünket, 
valami olyasfajta dolog történik, amely nehezen és bajosan 
ragadható meg a mindennapi fogalmak mentén. Amikor a szív 
és lélek kiürül és megtisztul a mindennapi dolgoktól, és föléje 

emelkedik a kicsinyes forgatagnak, akkor az így keletkező űrt 
csakhamar egy másik Világból származó pataknak vize kezdi el 
kitölteni, amely később letisztulva és kikristályosodva valami 
olyasfajta jelleget ölt majd, amelyet már némi okkal és joggal 
nevezhetünk valódi Bölcsességnek. Ezt keresik maguk a szúfik 
is, de ugyanez az irányultság mondható el valamennyi 
misztikus hagyomány  képviselőjéről, így a különféle 
remetékről, jógikról, mágusokról, alkimistákról, taoistákról, 
lámákról, tzaddikokról, nazírokról és keresőkről is. 


Térjünk most vissza az eredeti kiindulópontunkhoz, 
jelesül Yeshua tanításához, amelyet a Tamás Evangélium tár 
elénk a maga egyszerűségében, és vizsgáljuk meg, miként 
képzelhető el ennek megélése egy olyan világban, amelynek 
egyedüli istene a pénz, szerzésvágy, hatalom, elnyomás, 
harácsolás és karrier. Amióta ember él a Földön, eredendően ott 
él benne a vágy, hogy valahol, valahogyan, valamiképpen 
otthon legyen rajta, még akkor is, ha ez az otthonteremtés 
voltaképpen meglehetősen rövidke időre szól. "Életkorunk 
mindössze hetven év, jó erőben lehet tán nyolcvan is...", jegyzi 
meg kesetűen a zsoltáros, majd röviddel ezután sietve hozzá is 
teszi: "... de javarészt az is kín és gyötrődés, bizony hamar 
elszáll, és mi elmegyünk." Bizony, elmegyünk, és még 
pontosan arról sem lehetnek fogalmaink, hogy vajon hová is 
megyünk. Egyesek szerint halálunk után az életünk során 
szerzett érdemeink szerint folytatjuk új életünket, örökké élve 
egy csodálatos világban, míg mások szerint egyszerűen 
beleoldódunk a "Nagy Egységbe", vagy a lényünket alkotó 
energia új formát ölt valahol máshol. Valaki a mennyekbe 
teljes megsemmisülést és feloldódást keresi. Akadnak olyanok 
is, akik szerint voltaképpen nem történik semmi a halálunk 

után. Ezzel szemben miként vélekedik a misztikus a halál utáni 
létről? 


Számára mindegy, hogy milyen formában létezik majd 
tovább a halála után. Őt "csupán" a Forrás, a Végső Valóság, a 
Tapasztalaton Túlonnal Lévő irányában való kutakodás, és a 
Vele való személyes, direkt találkozás élménye vezérli. Tudja 
jól, hogy mindaz, amit oly nagy szeretettel és kitartással keres, 
az voltaképpen nem őrajta kívül, hanem sokkalta inkább 
körülötte és őbenne érhető tetten. Bár erre a gondolatra sokan a 
spirituális, vallásos életet élők közül bizonyára felhorkannának, 
mondván hogyan lehetséges, hogy valaki éppen a "lényeg" 
irányában nem mutat érdeklődést, már amennyiben a lényeg 
valóban a halál utáni élet, vagy a túlvilág. Egyfelől azonban 
érdemes számításba venni, hogy a misztikus "érdektelensége" 
valójában a ráhagyatkozásból fakad. Ez a ráhagyatkozás 
azonban nem vakhit, nem valamiféle homályos dogma 
irányában megmutatkozó, feltétel nélküli elfogadás, hanem 
sokkalta inkább annak a biztos tudata, hogy AZ, AMI ott 
rejtezik és él szívének és lelkének legmélyén, egészen 
bizonyosan olyan Utakra vezeti, amelyek számára a lehető 
legjobb, legteljesebb és legboldogabb létezésmódot jelentik. 
Hogy ez a létezésmód végső soron a Mennyországban, a 
Nirvánában, vagy netalántán a Semmiben, az Ürességben 
nyilvánul majd meg, ennek jelentősége voltaképpen eltörpül 
amellett, hogy a misztikus minden napjának minden egyes 
percének valamennyi pillanatában törekszik annak tudatos 
megtapasztalására, hogy az Istenségben megnyilatkozó Örök 
Jelen(lét) állandó jelleggel Benne lakozik, így pedig sem 
Kezdet, sem pedig Vég valójában nem létezik. Ennek 
tudatában fokozatosan lehullanak róla azok a héjak és 
sallangok, amelyek a  "nemisten" kategóriába tartozó 

jelenségekhez kapcsolják. Fokozatosan lekopnak róla a formák, 
címek és nevek, amelyeket ezen a világon korábban még 
előszeretettel viselt, önmagát pedig egyre inkább egyfajta 
utazói identitással azonosítja, aki a világot és benne 
valamennyi létezőt egyfajta külső szemlélőként kezdi 
tapasztalni. Mindez azonban korántsem jelent elhatárolódást és 
elutasítást, elitizmust és dölyfösséget pedig a legkevésbé sem, 
sokkalta inkább egyfajta rendíthetetlen derűt és szeretetet. 
Megtapasztalja, hogy életének minden pillanatában nálánál 
sokkalta hatalmasabb, láthatatlan erők hordozzák, olyan pedig, 
mint esetlegesség, vagy véletlen, lényegében egyáltalán nem 
létezik. 


Mindezzel együtt a korábban vallott különféle 
értelmezések, hitelvek és dogmák is folyamatosan búcsút 
intenek tőle, elvégre elérték már azt a célt, amelyre alkotóik 
eredetileg szánták őket, nevezetesen hogy mutatópálca, vagy 
iránytű módjára kijelöljék az Utat, azonban a későbbiekben 
már az Örök Csillag válik útmutatóvá, nem pediglen a 
különféle emberi vélekedések és okoskodások. 
Megnyilatkozásai egyre egyszerűbbé,  letisztultabbá és 
érthetőbbé válnak, hiszen egyre inkább rádöbbenni látszik arra, 
hogy a Végső Valóság maga is egyszerű, nem igényel 
kacskaringós, filozófiai-teológiai igényességű megfogalmazást. 
Sokszor egyre és egyre hallgatagabbá, ábrándozóbbá és 
elvontabbá, a környezete számára pedig kétségtelenül 
kimondottan furává válik, mindezen bogarai azonban biztos 
jeleit képezik annak, hogy az átutazói identitás valóban 
lényének részévé vált. Kimondottan nehéz útszakaszhoz ért, 
ugyanis egyre inkább lehetetlenné válik számára, hogy a 
különféle vallási keretek között otthonra találhasson, a 
korábban biztonságot jelentő hajlékok elhagyásával azonban 

olyan területre ért, ahol önmaga menthetetlenül teljes 
mértékben egyedül marad. Többé nem létezik számára 
rendszer, dogma, vagy hierarchikus intézmény, amely 
megtartja, utat mutat számára, vagy előírásaival terelgeti, 
hanem végső soron maga a Végtelenség siet megsegítésére, 
vesz tanyát szívében, és válik lelkének vezérlő Csillagává. 


Így jut el a misztikus arra a pontra, hogy Isten 
Barátjává, igazi társává lesz, ebben a társkapcsolatban pedig 
minden fokozatosan egyre és egyre tisztábbá és átláthatóbbá 
válik. Korábbi élete legfontosabb sarokpontjainak esetében 
válik nyilvánvalóvá, hogy valójában csupán egyszerű 
téveszmék, illúziók voltak a Mindenséghez képest, helyettük 
pedig korábban kevés figyelemre számot tartó tényezők 
értékelődnek fel. Karriervágy helyett egyszerűség, csend, béke, 
szerelem és nyugalom, anyagi javak halmozása helyett pedig 
letisztultság, — minimalizmus és  — nagylelkűség válik 
meghatározóvá az életében. Többé már nem törekszik arra, 
hogy gazdag, sikeres, hatalmas, ismert és elismert legyen, sőt 
mi több, egy ponton túl tudatosan kezdi kerülni ezeket, mint 
ahogyan arra is egyre inkább törekedni fog, hogy minél 
kevésbé legyen látható a külvilág színe előtt. Tudni, merni, 
akarni és hallgatni, ezek a törekvések válnak életében értéket 
képviselő tényezőkké. Fokozatosan érdektelenné válik az iránt, 
hogy mások miként és hogyan gondolkodnak róla, sőt mi több, 
sok esetben az iránt fog fáradozni, hogy lehetőleg mindennemű 
"sztárolás", rivaldafény és piedesztál elkerülje, tudván jól, hogy 
az a misztika halálát jelentené az életében. 


Ehelyett csendben, szemlélődésben, és a lehető 


legkevesebb kártevést okozva igyekszik élni az életét, mindez 
azonban egyáltalán nem vezet passzivitáshoz részéről. 

Folyamatosan szeme előtt tartja feladatát, amely kétségtelenül 
a — gazdagodás és  gazdagítás,  lelki-spirituális — szinten 
megnyilvánítva. Fáklyává válik mindazok számára, akiknek 
szemei a sötétség ellenére is  kitárulni látszanak, a 
mindennapok szürke felhőjéből kitörvén pedig egyre inkább 
nyilvánvalóvá válik számukra a valós, végső Világ. Az életünk 
ugyanis ezen a földön az illúziók birodalmának fogságában 
telik, ahol is olyan módon sínylődünk a mindenféle hamis 
vágy, cél és törekvés bilincseiben, hogy a legtöbb esetben még 
csupán nem is gyanítjuk, hogy valójában délibábokat 
kergetünk.  Irigykedéssel tekintünk mindazokra, akiknek 
látszólag nálunknál több, szebb és nagyobb jutott az anyagi 
javakból, életünket pedig rabszolgák módjára éljük, szinte 
minden időnket robotolással töltve avégett, hogy ne haljunk 
éhen, eleget tudjunk tenni  számla- és  adóbefizetési 
kötelezettségeinknek, és fenn tudjuk tartani azt az életet, 
amelybe jobbára csak aludni térünk haza. A poklok birodalmát 
építjük önmagunk körül, és ezt a poklot hagyjuk majd 
gyermekeinkre is, ráadásul abban a hitben, hogy valami 
nagyszerűvel ajándékozzuk meg őket. Körülöttünk az emberek 
végletesen boldogtalanok, frusztráltak és megkeseredettek, 
keserűségükben pedig egymást próbálják mennél mélyebbre és 
mélyebbre taszítani ahelyett, hogy önmagukkal együtt 
felemeljék őket. Végtelenül sötét, végtelenül elhibázott, és 
végtelenül kilátástalan ez az illúziók alkotta birodalom, 
amennyiben az Igazi Fény sohasem kerül felfedezésre, és 
sohasem válik megnyilvánulóvá bennünk és körülöttünk. A 
szabadulás, megváltás, megvilágosodás és megszentelődés, 
amelyről a különféle vallások beszélnek, teljes mértékben és 
mindenki számára elérhető, ezt azonban nem önmagunktól 
független, külső tényezőktől kell várnunk, hanem életre kell 
keltenünk önmagunkban. Krisztus eljövetelét nem a homályos, 

távoli jövőben kellene keresnünk, és nem is az ég felhői felé 
emelt tekintettel kell vágyakoznunk utána, hanem szívünk és 
lelkünk legmélyére pillantván kellene felfedeznünk azt a 
Jelenlétet, amely voltaképpen mindig is ott lakozott bennünk, 
csupán túlságosan is leláncoltak, és az illúzióktól elvakultak 
voltunk ahhoz, hogy mindezt észrevegyük. A "második 
eljövetel" tehát voltaképpen ráeszmélés, megismerés és 
felfedezés, Jobban mondva újra felfedezése Mindannak, AMI 
eleve bennünk szunnyadt, időtlenségek óta. 


A misztikus útjának leglényege tehát nem több ennél: 
átutazónak lenni az életnek tengerén, felismerten és felvállaltan 
idegennek lenni egy olyan világban, ahol mindenki otthon 
érezni igyekszik magát. Meglátni a Valóságot amögött, amelyet 
mások tévesen valóságnak hisznek. Felismerni, hogy a Végső 
Igazságok nem rajtunk kívül, hanem bennünk és körülöttünk 
léteznek, és képessé válni felfedezni a Csodát mindabban, 
amely távol esik a hétköznapi megismerés lehetséges 
módozatain. Körülöttünk a világ borzalmasan kifacsarodott 
módon működik. Istenné tesszük és imádjuk a dolgokat, a 
valódi Isteneket pedig dolgokká degradáljuk. A csillagokhoz 
fordulunk menedékért, útmutatásként, és egyfajta második 
lehetőségért az általunk haldoklóvá tett Föld helyett, mindezzel 
párhuzamosan pedig megfeledkezünk arról, hogy a Valódi 
Csillagok, jelesül önmagunk és egymás felé fordítsuk 
tekintetünket, önmagunkban és egymásban találjunk értékekre. 
Nem feledkezhetünk meg azonban arról, hogy az Időtlenség 
valós realitás, nem pedig egyfajta gyermekmese, amelyet 
csupán az álmok igazi álmodói mernek tovább álmodni. 

Apostoli Folytonosság és Gnosztikus 
Hagyományvonal 


A kérdéssel való foglalatoskodás egyáltalán nem 
mondható újkeletű jelenségnek részemről, ugyanis egyfelől a 
személyes élményeim által keletkezett tapasztalatok okozta 
tépelődési folyamatok, másfelől pedig a témakörrel való igazán 
mély és átható megismerkedésre nyílott alkalmaim egyaránt 
arra ösztönöznek, hogy időről időre górcső alá vegyem a 
kérdést. Nem titok továbbá, hogy a gondolatmenet címének 
eredetileg az "Apostoli Folytonosság versus Gnosztikus 
Hagyományvonal" formát szántam,  duálisabb módon 
szembeállítván egymással a kettőt. Erről azonban a későbbi 
gondolkodási folyamat során mégiscsak letettem, jelesül 
avégett, mert érzésem szerint a szembeállítás a legtöbb esetben 
nem kerülheti el, hogy menthetetlenül értékítéletté váljon, 
felmagasztalván az egyik, illetve lealacsonyítván a másik 
alternatívát. Ez azonban jelenleg nem célom. Mindösszesen 
annyit szeretnék kifejezni a jelenlegi iromány soraiban, hogy a 
két gyakorlat és megközelítésmód lehet olykor egymással teljes 
mértékben szemben álló, mint ahogyan egymás mellett 
párhuzamosan, békében létező, illetve akár egymással áldásos 
módon összeolvadó egyaránt. 


Azokban az irányzatokban, ahol a Gnózis keresése 
alapvetően a Yeshua Krisztus által megosztott Fényüzenet és 
Tanítás talaján valósul meg, a történelem folyamán számos 
áramlat vált elkülöníthetővé. A Niceai Zsinat során hozott 
dogmatikai,  liturgikai és egyházfegyelmi rendelkezések 
nyomán aztán ezek közül végső soron egyetlenegy emelkedett 
ki, és vált uralkodóvá. Ezt az irányzatot leginkább úgy lehetne 
meghatározni, mint mindazt, amit napjainkban az úgynevezett 

"mainstream", vagy fősodorbeli kereszténység néven ismerünk. 
Nevezhetjük még orthodox-katolikus kereszténységnek, vagy 
páli kereszténységnek is, mint ahogyan sokan, sokféleképpen 
ismerik. Azonban már az őskereszténység időszakában is 
nyilvánvalóan tetten érhető volt, hogy a hagyományosan 
elterjedt nézetekkel ellentétben nem egyetlen nagy áramlatban 
futott az irányvonal fejlődése, mellette a sok apró, többé- 
kevésbé eretnek színezetű patakocskával, hanem sokkalta 
inkább többféle, a Krisztusi Tanítást a maga komplexitásában 
és sokszínűségében megragadni képes irányzatot, közösséget 
és iskolát különíthetünk el. 


Ezek közül a későbbiekben egyeduralkodóvá vált 
nézetrendszer Paulus, azaz Pál apostol nevéhez köthető, aki 
emberfeletti . erővel végzett térítő munkálatai, kiterjedt 
levelezése és hitvédő beszédei nyomán hamarosan a keresztény 
közösségek központi alakjává vált. Paulust rendkívül mély, 
rendíthetetlen hit és elköteleződés vezette, azonban emellett 
elmondhatjuk azt is, hogy összességében kevéssé bizonyult 
nyitottnak a saját gondolati rendszerétől eltérő iskolákkal, vagy 
irányzatokkal szemben. A Krisztusi Tanítás értelmezésének 
ezen áramlata, amelyet aztán kereszténységként ismert meg a 
világ, csakhamar egyeduralkodóvá vált, kialakította saját belső 
szervezeti rendszerét, aztán a századok során az Egyház 
intézményrendszerében erősítette meg azt. Ebben a 
rendszerben az egyes közösségeket az egységes tanítás, az 
egyetemesség eszménye fogta össze, a hívők csoportjait pedig 
az úgynevezett prespiterek (papok) és diakónusok (felszentelt 
szolgálattevők), a későbbi klérus előfutárai kormányozták. A 
diakónusok feladatává vált az egyre növekvő mozgalom 
közösségeiben az adminisztratív ügyek elrendezése, a 
szeretetszolgálatok vezetése, illetve a liturgiákon való 

segédkezés. A presbiterek voltak azok, akik a közösségnek 
mintegy atyjaként a tanítás feladatát látták el, illetve a 
szakramentális — cselekmények végzésére is ők váltak 
felhatalmazottakká. A tényleges vezetői szerep azonban egy 
igencsak szűk réteg kezében összpontosult, akiket 
felügyelőnek, idegen szóval élve episkopos-nak, illetve 
püspöknek neveztek. Ők az apostolok egyenesági utódaiként 
voltaképpen a Tanítás teljességét birtokolták, ők fogták össze 
több presbiter, diakónus és közösség működését, illetőleg ők 
voltak azok, akik az új presbiterek, diakónusok és episkoposok 
választását és szentelését végezték. Ezeket az elöljárókat 
kezdetben főként személyes hitük, a tanításra való 
elhivatottságuk, tapasztalataik és  életpéldájuk nyomán 
nevezték ki, a későbbi századok során azonban kiválasztásuk 
és felavatásuk voltaképpen sokkalta profánabb, materiálisabb 
és személyesebb célokat kezdett szolgálni. 


Az időközben egyre erőteljesebbé, és végső soron 
főáramlattá vált irányzaton kívül azonban léteztek más, 
akkortájt is inkább szűkebb rétegek figyelmét felkeltő vonalak 
is, akik a Krisztusi Tanítást egészen másfajta módon 
értelmezték. . Nem kívánták ugyanis kiemelni és 
egyeduralkodóvá tenni, és más spirituális irányzatok rovására 
egyedül üdvözítő, végső igazságnak kikiáltani, hanem sokkalta 
inkább úgy tekintettek rá, mint az emberiség történelmének 
korábbi tradícióinak betetőzésére és kiteljesítésére. Ebben a 
meggyőződésükben voltaképpen arra vállalkoztak, hogy a 
Fényüzenetet számára  trónust emeljenek a spirituális 
hagyományok között, azonban minden igyekezetükkel el 
kívánták kerülni azt a fajta kizárólagosságra való törekvést, 
rugalmatlanságot és intoleranciát, amely a  fővonalbeli 
gondolkodókat sok esetben erősen jellemezte. Nézetük szerint 

Yeshua Krisztus Tanítása és Üzenete voltaképpen önmagában 
nem vallás, vagy tradíció, hanem sokkalta inkább a korábbi 
tradíciókat egységbe és  egyetértésbe hozó, univerzális 
bölcsességadomány, valamint semmi esetre sem a korábbi 
hitrendszerek, vallások és hagyományok által felhalmozott 
lelki kincseket felülíró és semmissé tevő, egyedül igaz 
megnyilatkozás. Őket kezdték később gnosztikusoknak, az 
általuk képviselt tanításokat pedig gnoszticizmusnak nevezni, 
nézőpontom szerint meglehetősen helytelen módon. A Gnózis 
ugyanis sokminden más, de semmi esetre sem "-izmus". Tény 
és való, hogy téves ismeretek birtokában építhető rá 
mindenféle "-izmus", azonban attól még nem válik a 
gnoszticizmus Gnózissá, csak mert a nevében benne foglaltatik 
ez a szó. Ugyanígy különbséget érdemes tenni a miszticizmus 
és a Misztika kifejezések kötött, józan ítélőképesség birtokában 
hitet tenni az utóbbi, nagybetűs kifejezés mellett. 


Visszakanyarodván tehát ezekhez a fentebb ismertetett 
irányzatokhoz, érdemes elmondanunk róluk, hogy nemcsak az 
általuk képviselt tanítás tekintetében, hanem szerveződésük 
szempontjából is alapvetően eltérő módon viselkedtek, mint a 
később egyeduralkodóvá vált, Paulus-féle közösségek. A 
gnosztikus közösségek magját mindig egy olyan tanító alkotta, 
akinek valamilyen úton-módon birtokában volt a Tanítás, 
egyszersmind a tradíciók tudásának és bölcsességének ismerete 
is jellemezte. Hogy ezt személyes tanulmányok által, vagy 
pediglen egy másik, hiteles tanító hallgatása nyomán érte el, ez 
egyénenként változott, azonban esetükben nem a külső, akár az 
episkoposok, akár magának a közösségnek az irányából érkező 
felhatalmazás, hanem csakis és kizárólag a Gnózis ismeretének 
egyfajta magas foka határozta meg a hivatás gyakorlásának 
lehetőségeit. Tekintve azonban, hogy az akkori korok tanítási 

rendszereiben a maitól eltérő módon főként a mester-tanítvány 
viszonyrendszer dominált, egy gnosztikus tanító szinte minden 
esetben vissza tudta vezetni önmaga tanítói hivatását egy olyan 
személyre, akitől ő maga a hiteles tanítást átvette és 
elsajátította. Valentinus például, akit az egyik legelső ilyen 
tanítóként ismernek, Paulus (Pál apostol) egyik tanítványától 
tanult, egy későbbi bölcs, Pelagius pedig úgyszintén tanítói 
által sajátította el a szükséges ismereteket. Ezek a tanítók aztán 
jellemző módon közvetlen tanítványaik házaiban szálltak meg, 
tanították a hozzájuk közeledőket, és végezték a liturgia 
cselekményeit. Jellemző módon tartózkodtak attól, hogy 
tömegeket képezzenek, elvégre az általuk képviselt tudás 
elsajátítása teljes és mindenre kész lelkeket kívánt meg. A 
viszonylagos zártság azonban egyáltalán nem valamiféle 
félreértelmezett elitizmusból fakadt, hanem sokkalta inkább a 
kor sajátosságainak volt köszönhető, illetve valószínű, hogy 
egy-egy tanító nem is igazán rendelkezett túlságosan kiterjedt 
(elyismeretségi körrel. A tanítók a hagyományos, Krisztusi 
Üzenet tartalmának ismerete mellett rendelkeztek az akkori 
világ különféle bölcseleti rendszereinek alapos átlátásával, így 
például képzettek voltak az ókori hellén és római civilizáció 
bölcseleti rendszereiben, csakúgy mint az egyiptomi és keleti 
misztériumokat illetően, valamint az ősi  kabbalisztikus 
tanokban is. Ebbe a gazdag rendszerbe helyezték bele a 
Krisztusi Tanítást, mint egyfajta koronát a csillagokra. 


Fontos — megjegyezni — azonban, hogy míg a 
hagyományos, katolikus-orthodox közösségekben a presbiter és 
az episkopos megválasztásának feltételei egyre inkább a külső, 
szervezeti jelleghez köthető igényekkel kezdek összefüggésbe 
kerülni, a gnosztikus közösségekben ez sokkalta inkább a 
személyes elmélyültség, tudás és tanítás képességétől függött. 

Ugyanígy elmondható, hogy míg a fősodorbeli közösségekben 
a papi hierarchia egyre inkább  rétegzetté vált, 
átadományozásának joga és lehetősége pedig idővel kizárólag a 
felsőpapság, a püspökök birtokába került, a gnosztikus tanítók 
esetében egyedül a Gnózis volt az, ami a tanítói hivatás 
gyakorlását meghatározta. Újabb fontos különbség, hogy míg a 
hierarchikussá vált hagyományos keresztény papságban a 
püspökök kézrátétellel történő szentelése által átadományozott 
Apostoli Folytonosság, azaz a Yeshua Krisztus személyéig 
visszamenő apostoli láncolat birtokában vallhatta csak magát 
az illető hiteles presbiternek, vagy episkoposnak, addig a 
gnosztikus tanátadási vonalak elsődlegesen a tanító-tanítvány 
viszonyrendszer keretein belül bontakoztak ki. Igaz ugyan, 
hogy bár alapvető feltételnek számított a tanító elismerése és a 
tanításra való felhatalmazás gesztusa a tanítvány felé, a 
történelem során ez egyáltalán nem minden esetben valósult 
meg. Időről időre tanátadási vonalak indultak, szakadtak meg, 
majd születtek újak, egy-egy értékes, bölcs, és a Gnózis 
megismerésére jutott tanító fellépése nyomán. 


Létezett ugyanis még egy kritérium, amely a különféle 
tanítások elmélyült ismerete mellett szükségeltetett ahhoz, 
hogy valakiből hiteles tanító válhasson, ez pedig a személyes, 
direkt és misztikus megismerés, találkozás és önrealizáció. Ez 
ugyanis — olyan elmaradhatatlan, nélkülözhetetlen és 
megkerülhetetlen feltétel, amelynek teljesülése nélkül valódi 
gnosztikus tanítói hivatás egyszerűen nem élhető meg. Tudás 
és Bölcsesség ugyanis kéz a kézben járnak, és amennyiben a 
tárgyi tudás és felkészültség nélkülözi a valódi CGnózis 
megtapasztalását, az illető személy meglehet, hogy igazán 
nagystílű és kiváló tudóssá válik, de pusztán a tárgyi, teoretikus 
és akadémiai ismeretek meglététől még nem válhat belőle 

valódi, hiteles gnosztikus tanító. Gondoljunk csak bele ennek a 
felvetésnek az  igazságtartalmába az egyes egyetemi 
professzorok példáján keresztül. Léteznek óriási tudásanyagot 
felhalmozó, az adott terület minden apró  szegletébe 
betekintéssel bíró tudósok, akik ettől azonban még nem 
feltétlenül hiteles, építő és inspiráló tanárok. Sok esetben egy 
kisebb tudással rendelkező, de egyfajta mélységet, karizmát és 
valami megfoghatatlan lángot képviselő professzor képes 
valóban átadni a tudást. 


Napjaink divat-ezoterikus, spirituális tanítóinak körében 
is rengeteg esetben tapasztalhatjuk, hogy némelyeknél ugyan 
jelen van a sokrétű, rendszerezett és szerteágazó akadémiai 
tudás, azonban mégsem tudunk rájuk mesterként tekinteni, 
hanem inkább egyfajta jól felkészült érdeklődőnek, vagy 
tudósnak látjuk őket. Mindez azonban közelről sem azt jelenti, 
hogy a tudás és a szükséges ismeretek összegyűjtése felesleges, 
vagy kihagyható lenne. Az akadémiai, teoretikus ismeretek 
megszerzése az alap, amelynek megléte magától értetődő 
kell(ene), hogy legyen egy gnosztikus tanító számára. Ezzel 
párhuzamban azonban mindenféleképpen szükséges a valódi, 
ismeretekkel fel nem fogható, tudás által el nem érhető Tudás, 
az Igazi Gnózis megismerése és megtapasztalása. Ez az, ami 
megkülönbözteti a kutatót és a tudóst a valódi misztikustól és 
tanítótól. Tárgyi tudás birtokában lehet misztikus érintettséget 
és elmélyültséget mímelni, mint ahogyan a tanítói karizma 
ajándékának megléte esetén is lehet a tárgyi tudás meglétét 
tettetni, azonban menthetetlen bukás lesz a vége, ha nem 
rendelkezünk a Tudás és Bölcsesség — Oszlopainak 
mindegyikével. . Amennyiben egy rendkívüli tudással 
rendelkező személy, ismereteinek kiterjedtségén felbátorodván 
misztikus tanítónak kezdi láttatni magát, akkor voltaképpen az 

történik, hogy tudása okán szert tehet néminemű figyelemre és 
elismerésre, ő maga azonban a legjobb esetben is csupán újabb 
tudósokat taníthat ki, nagybetűs Tanítványokat azonban semmi 
esetre sem. Ugyanígy egy alapvetően misztikus érintettséggel 
bíró személy a tárgyi tudás hiányában legfeljebb lelkes 
rajongókat, vagy mamelukokat gyűjthet önmaga köré, a várt 
gnosztikus tapasztalás azonban elmarad, hiszen a követők még 
azt sem igazán fogják tudni, hogy merre is induljanak el a saját 
útjukon. 


Visszatérvén az eredeti gondolatmenethez vizsgáljuk 
meg, hogy mi is történt a gnosztikus tanítókkal a kereszténység 
első századainak során. Létezik egy meglehetősen érdekes 
megközelítési mód, amely úgy írja le az általunk vizsgált 
folyamatot, mint a "püspökök és tanítók háborúja". Ennek a 
csatározásnak során a szemben álló felek, azaz az Apostoli 
Folytonosság kézrátétellel átadományozott, a hivatalos egyház 
fegyelme által hitelesített tekintélye által felhatalmazott 
püspökök, és a Tanítás teljességét  mester-tanítvány 
viszonyrendszerben megismerő és képviselő tanítók között állt 
fenn a teológiai-spirituális véleménykülönbség. A püspökök 
tekintélyét ugyanis elsősorban az egyházi intézmény határozta 
meg, hivataluk főként a kézrátétellel történő szentelés 
megtörténtének puszta tényén alapult, függetlenül a lelki- 
szellemi minőségektől. Ez persze távolról sem azt jelenti, hogy 
nem léteztek ekkoriban szent, művelt és a misztikus létélmény 
igazán magas szintjén álló püspökök, ahogyan önhitt, tévúton 
járó gnosztikus tanítóból is szép számmal akadt és akad is 
bőven. Úgy tűnik azonban, hogy az egyre inkább megerősödő, 
és a különféle irányzatokat a saját doktrinális keretrendszerébe 
beleidomítani kívánó, fővonalbeli kereszténység az apostoli 
leszármazásvonal által birtokolt tekintélyére hivatkozva próbált 


108 


gátat vetni a különféle gnosztikus iskolák ténykedésének. 
Ebben az úgynevezett "háborúban", persze már ha valóban sor 
került ilyesmire, lényegét tekintve egy szerteágazó, 
természettudományos-filozófiai-metafizikai tudást, és 
misztikus önmegvalósítást képviselő gnosztikus irányzat(ok) 
álltrak) szemben egy inkább doktrinális, hierarchikus 
rétegződésű, és folytonossági tekintélyre alapuló intézménnyel. 
A történelem folyamán aztán ez utóbbi vált meghatározóvá és 
terjedt el úgy, mint keresztény egyház, katolicizmus, vagy 
orthodoxia, azonban a gnosztikus áramlatokat sohasem 
bizonyult képesnek teljes mértékben elfojtani, sokkal inkább 
csupán a felszín alá kényszeríteni. 


Lássuk most végső soron, hogy miként is áll jelenleg a 
helyzet korunk gnosztikus, vagy legalábbis annak mondott 
mikro-világában. Számos, önmagát gnosztikusként definiáló 
közösség, egyház, vagy rend létezik, amelyekben a különféle 
tanátadási vonalak egészen sajátságos formában nyilvánulnak 
meg, keverednek, olvadnak össze, vagy léteznek egymás 
mellett. Számos gnosztikus közösség, amellett hogy a Tanítás 
Hagyományvonala által fenntartotta kapcsolatát a valódi 
gnózistradíciókkal, a hagyományos keresztény egyházakkal 
kapcsolatot keresvén kísérletet tett az apostoli kézrátételes 
vonalak megszerzésére is, amely vállalkozásokat az esetek 
nagy részében végül siker koronázta. Bizonyos ilyesféle, 
apostoli-gnosztikus . közösségek aztán idővel inkább a 
hagyományos keresztény-katolikus egyházszervezeti rendszer 
használatára tértek át, ahol is a püspök ugyan kifejezetten 
gnosztikus püspök, azonban tekintélyét alapvetően az Apostoli 
Folytonosság keretein belül történő szentelés, semmint a valódi 
Gnózisban való elmélyültség határozza meg.  Áldásos 
esetekben a kettő együtt jár, azonban nagyon sokszor még 

csupán köszönőviszonyban sincsenek egymással. Léteznek 
olyan közösségek, ahol a gnosztikus tanító, a megfelelő 
kritériumoknak való megfelelése mellett birtokolja még a 
keresztény-katolikus apostoli  szenteléseket is, mintegy 
külsőleg is legitimizálván gnosztikus tanítói hivatalát, míg más 
tanítók erőteljesen ellenzik azt, hogy részei legyenek a 
számukra elnyomást, hierarchikus rendet és dogmatikus 
gondolkodást megtestesítő apostoli vonalnak. Imigyen áll elő, 
hogy bizonyos gnosztikus tanítók, bízva a saját 
hagyományvonaluk tisztaságában nem is tartanak igényt arra, 
hogy apostoli szentelésekben részesüljenek, míg mások a saját 
vonaluknak való töretlen hűség mellett, ha lehetőségük adódik 
rá, felveszik a püspöki hivatalt, míg megint sok más, főként 
szenteléseik erejében bízó gnosztikus püspök valójában nem is 
gnosztikus egyáltalán. 


Végezetül nézzük még meg, miként is születhetnek új 
Gnosztikus Hagyományvonalak. Mint már említettük, a 
gnosztikus tradícióban a tanítói hitelességnek nem feltétlenül 
szükséges feltétele az apostolok tanátadási vonalának feltétlen 
birtoklása, így időről időre előfordulhat, sajnos manapság 
meglehetősen gyakorta, hogy egyes személyek a megfelelő 
teoretikus tudás elsajátításával, és a misztikus létélmény 
megélésének tudatában tanítóként lépnek fel, és új vonalakat 
alapítanak. Fontos azonban látnunk, hogy jó esetben ezek az 
alapítások egyáltalán nem légből kapott ötlettől vezérelten, 
egoisztikus ambíciók talaján sarjadva öltöttek alakot, hanem 
alapítóik rendszerint rendelkeztek azokkal a lelki-szellemi- 
misztikus feltételekkel és karizmákkal, amelyek a tanítókat 
igazzá és legitimmé teszik. Persze, mainapság a különféle 
gurukra, mesterekre és tanítókra való hivatkozással sokan és 
sokféleképpen remélnek elismertséget és legitimitást, azonban 

a gnosztikus tradíció esetében egy tanítóval kapcsolatos 
hitelesség kérdése viszonylag fekete és fehér. Vagy rendelkezik 
a kérdéses attribútumokkal és minőségekkel, vagy nem. 
Nyilvánvaló, hogy az egyes tanítók a lelki-spirituális fejlődés 
és nívó különböző szintjein állnak, így közöttük vannak egyéni 
különbségek és különbözőségek, azonban egy bizonyos, 
kellőképpen magas szint megléte lényegében meghatározó 
kritériumnak minősül, amellyel vagy rendelkezik a kérdéses 
illető, vagy nem. 


Összefoglalva tehát azt mondhatjuk, hogy érdemes 
volna úgy tekinteni az Apostoli Folytonosság és a Gnosztikus 
Hagyományvonal kettősségére, mint egyfajta "aranyláncolat" 
és "ezüstfonal" jelenségére. Ebben az értelmezésben az 
aranyláncolat képezheti azokat a vonalakat, amelyek az 
intézményesített . tanátadás rituális  gesztusain keresztül 
képviselik egy-egy egyház, hitrendszer, vagy szervezet legitim 
tekintélyi láncolatát, illetve egy olyan finom, szinte láthatatlan 
szálakon futó ezüstfonalakról is beszélhetünk, amelyek az ősi 
misztériumtradíciók  tanító-tanítványi láncolatán keresztül 
futnak, avagy személyes önrealizáció által kelnek útra. Ezek 
bizonyos esetekben összefonódhatnak, néhanapján egymástól 
függetlenül létezhetnek, olykor pedig egymást kölcsönösen 
kizáró ellentétet is képezhetnek. Ilyen  ezüstfonalas 
hagyományvonal lehet véleményem szerint az alkímisták, 
taoisták,  kabbalisták, mágusok és  theurgoszok, vagy 
misztikusok tradíciói. 

Isten Országa - Isteni Jelenlét bennünk 


"Yeshua mondta: Ha azt mondják, akik előttetek járnak: "íme, a 
királyság az égben van, akkor a madarak meg fognak előzni 
titeket az égben. Ha azt mondják nektek, hogy a tengerben van, 
akkor a halak meg fognak előzni titeket. Ám a királyság 
bennetek és kívületek van. Ha megismeritek magatokat, akkor 
megismertettek, és fölismeritek, hogy az élő Atyának a fiai 
vagytok. De ha nem ismeritek meg magatokat, akkor 
szegénységben lesztek, és ti magatok lesztek a szegénység." 

- Tamás Evangéliuma, második Logion 


Amióta teológia, vagy misztika létezik e világon, az 
"Isten Országa" kifejezés azon titkok egyikének számít, 
amelyeknek tekintetében igencsak bajosan lehetne beszélni 
egységes megközelítésmódról. A Krisztusi Tanítást tartalmazó 
fősodorbeli, avagy éppen apokrif iratok számos helyen említik 
az — eljövetelét — valami olyasminek, amely —— mind 
nagyságrendjében, mind pedig minőségét illetően magasan 
felette áll mindannak, ami az anyagi, társadalmi és erkölcsi 
síkon megvalósul a világban. A második eljövetel, az isteni 
királyság közeledése, és az új időknek jelei olyan ígéretek és 
várakozások, amelyekre így, vagy úgy, de az összes keresztény 
irányzat számít valamilyen módon és formában. Ahogyan 
azonban a neves középkori misztikus szerző, Eckhart mester 
oly találóan megfogalmazza: "A teológusok ugyan vitatkoznak, 
de a világ misztikusai mind egyazon nyelvet beszélik", a 
különféle teológiai és filozófiai bölcselkedések között 
meglehetős egyet nem értés és zűrzavar uralkodik annak 
tekintetében, hogy vajon mire is számítsunk pontosan, amikor 
ezt a bizonyos "Országot" várjuk. 

Jelen korunk kiemelkedő jelentőségű gnosztikus 
tanítója, Tau Malachi igencsak bölcsen különbséget tesz 
teológia és teozófia között (fontos megjegyeznünk, hogy a 
teozófia kifejezés ebben a megközelítésben teljesen független a 
Madame Blavatsky nevéhez kapcsolható  irányzattól), 
kihangsúlyozva ezzel a mindkét kifejezésben tetten érhető 
paradoxont. A teológia szó jelentése "Istenről való 
gondolkodás", — amely valójában — meglehetősen bajos 
foglalatoskodás, hiszen Isten alapvetően kívül áll a hétköznapi 
megismerés határain, így a róla való gondolkodás voltaképpen 
puszta spekuláció szintjét érheti csak el. A teozófia szó eredeti 
jelentéstartalmát — az "isteni bölcsesség" kifejezésben 
ragadhatjuk meg leginkább, azonban ezen a pontos felvetődhet 
bennünk a kérdés, hogy vajon ki lehet közülünk olyan bölcs, 
mint az Isten. Akárhogyan is, a misztikus élet szempontjából 
egy helyesen értelmezett teológiai hozzáállás, ahol az "Istenről 
való gondolkodást" inkább egyfajta "Istenre való gondolással" 
váltjuk fel, képes lehet elvezetni bennünket a helyesen 
értelmezett teozófiai beállítódáshoz, amelynek során nem 
intellektuális módon kívánunk szert tenni az isteni 
bölcsességre, hanem sokkalta inkább engedjük Istennek, hogy 
bennünk és rajtunk keresztül nyilváníthassa ki a saját 
Bölcsességét. Amennyiben így teszünk, úgy minden 
reményünk meglehet arra, hogy előrehaladhatunk a misztikus 
életben, ugyanis ahogyan azt a szúfi bölcs, Suhrawardi 
megfogalmazta: "Az Istenség sohasem fukar a láthatatlannal". 


Sajnos azonban nagyon sok vallás és hitrendszer 
esetében tetten érhető, hogy a külsőségekben megnyilvánuló 
sajátosságok mellett a belső, misztikus tapasztalás korántsem 
képvisel akkora jelentőséget, mint ahogyan azt minden 
tekintetben megérdemelné. Sokszor a különféle elöljáróságok 

és tekintélyek kimondott zárkózottsággal és elutasítással 
viseltetnek akkor, ha valaki a misztikus élet felé kinyilvánított 
törekvésekkel fordul hozzájuk. Talán a legszomorúbb eset, 
amikor ezt a fajta visszajelzést kapjuk: "Neked ezzel nem kell 
foglalkoznod". Gnóziskeresőnek lenni azonban éppen ettől (is) 
igazán sajátságos beállítódás, életszemlélet és létmód, ugyanis 
ebben az esetben éppen azzal foglalatoskodunk, amellyel a 
fenti megítélés szerint "nem kell(ene) foglalkozunk", jelesül a 
misztikus élettel, a Végtelenség és Határtalanság, azaz az 
Istenség személyes, szívbeli  megtapasztalásával és 
megismerésével. Természetesen nem mondhatjuk, hogy a 
misztikus, vagy a gnosztikus képes lehet a maga teljes 
valójában megismerni a Megismerhetetlent, hiszen ahogyan 
korábban írtam róla, az Istenség felette áll a hétköznapi 
megismerés lehetőségeinek. Isten azonban minden kétséget 
kizáróan törekszik arra, hogy ezt a személyes, szívbeli 
megtapasztalást lehetővé tegye az arra törekvők számára, így 
pedig egy sajátos megoldásmódot alkalmazva cselekszik, 
nevezetesen az "önkorlátozás", vagy "Ilimitáció" aktusával. 
Erről beszél az evangelista is, amikor így ír: "és az Ige testté 
lőn", hiszen ilyenkor a Határtalan, Megfoghatatlan és 
Megtapasztalhatatlan valamilyen módon behatárolttá, 
megfoghatóvá és megtapasztalhatóvá válik, kinek kinek 
aktuális állapota, a misztikus létben való előrehaladottsága és 
kegyelmi lehetőségei szerint. Ez persze nem azt jelenti, hogy 
Isten ettől valamilyen szinten is veszítene a végtelenségéből, 
csupán azt, hogy hajlandónak mutatkozik valamilyen 
mértékben korlátozni ezeket a tulajdonságait akkor, amikor 
belép a magunk személyes univerzumába. Hasonlóan működik 
mindez ahhoz, mint amikor valaki a Napba néz. Amennyiben 
túlságosan 15 intenzív mértékben ér minket a Csillag fénye, 
időlegesen, vagy akár véglegesen is károsodhat a retinánk, 

illetve szélsőséges esetben akár bele is halhatunk a 
"találkozásba", azonban amennyiben a Napnak fénye különféle 
közvetítő közegeken áthatolva, ezáltal pedig mérséklődve éri el 
a világunkat, úgy a gazdagodás, fény és élet különleges 
forrásává válhat. Ettől persze a Határtalan Fény nem válik 
kevesebbé, csak alkalmasabbá a velünk való találkozásra. Így 
érhető tetten az, hogy akárhány ember létezik a földön, annyi 
különféle istenélmény, istenkép és személyes megtapasztalás 
létezik. Mint ahogyan azonban a világosság, vagy a fénysugár 
sem azonos magával a Fénnyel, úgy az Istenség aktuális és 
személyes megnyilvánulási formája sem teljes mértékben 
azonos magával az Istenséggel. Bármennyire is magasztos, 
fennkölt és haladott képet őrzünk magunkban ugyanis az 
Istenről, az emberi észlelés és felismerés azonban 
természetéből kifolyólag mindenkor korlátozott marad, így 
alapvetően elhibázott feltételezés lenne azt hinnünk, hogy a 
magunkban őrzött kép egyenlő lenne a Forrással. Még ennél is 
nagyobb mértékű tévedés lenne továbbá azt gondolnunk, hogy 
a magunk istenképe akár valamivel is több, teljesebb, jobb, 
vagy igazabb lenne, mint a másik személy szívében megélt 
istenélmény, bármennyire is sokan estek és esnek bele 
mainapság is ebbe a hibába. 


Ugyanakkor nagyon fontos élnünk azzal az alapvető 
megkülönböztetéssel, amely elválasztja egymástól mindazt, 
ami az Isten, és ami úgymond a "nemisten". Sokszor halljuk 
ugyanis, hogy néhányan minden egyes  rezdülésüket 
hajlamosnak mutatkoznak az "isteni akarat" 
megnyilvánulásának tulajdonítani, és úgy tekinteni az 
életükben felmerülő kérdésekre, hogy azokat mintegy 
"megbeszélik az Istennel", és így végső soron minden 
döntésüket az Isten rendelése szerint valónak ítélik. 

Természetes, hogy saját létezésünk és akaratunk összhangba 
hozása az Isteni Akarattal alapvető jelentőségű a misztikus 
törekvések szempontjából, azonban fontos belátnunk, hogy 
mindez korántsem annyira egyszerű, mint ahogyan sok 
karizmatikus irányzat állítja. A Határtalan felé való törekvés 
kezdeti szakaszaiban gyakori illúzió, hogy összekeverjük 
magunkban a saját törekvéseink, vágyaink és tökéletlenségeink 
késztetéseit a valódi Isteni indíttatással. Ezekben az esetekben 
hajlamosnak mutatkozunk minden saját  rezdülésünket 
valamiféle transzcendens élménynek tulajdonítani, ahelyett, 
hogy elfogadnánk, bizony ez még minden tekintetben rólunk 
szól. Így állnak elő a mainapság annyira széles körben elterjedt 
"instant  megvilágosodások", vagy kétnapos  képzéseken 
elsajátítható "önrealizációs élmények" és "felébredések". Az 
óvatosság, éberség, és a megkülönböztetés képességének 
magas foka szükségeltetik ahhoz, hogy képesek legyünk 
eligazodni ebben a sok esetben igencsak kacifántos 
útvesztőben. 


Bármennyire is kétkedéssel viszonyulok a különféle 
"mester-kultuszok" " irányában, — főként korábbi rossz 
tapasztalataim, és a különféle botrányos  félrevezetések 
előfordulási gyakoriságai miatt, mégis úgy tartom, hogy egy 
igazi, autentikus és hiteles tanító jelenléte felbecsülhetetlen 
értékű kincset jelenthet ezen az Úton, hiszen képes lehet 
segíteni . a — törekvőt abban, hogy a szükséges 
megkülönböztetéseket és elkülönítéseket megtegye. Mivel 
azonban ilyen autentikus, valódi és hiteles mestert találni 
napjainkban szinte lehetetlen vállalkozásnak bizonyul, a 
legtöbbünk számára nem marad más választás, mint hogy saját 
magunk verekedjük át magunkat a mocsárvilágon. Ennek a 
magányos utazásnak persze ugyancsak megvannak a maga 

veszélyei, útvesztői és buktatói, ám véleményem szerint még 
így is sokkalta jobban járunk, mint ha áldozatul esnénk a 
milliónyi "áltanító" valamelyikének. Ők ugyanis vagy akarva, 
vagy pediglen akaratlanul mindannyian a "vak vezet(ne) 
világtalant" hibájába esnek. Sokakat egyszerűen a profit, az 
anyagi haszonszerzés, vagy a mások felett gyakorolt hatalom 
vágya vezérel, míg mások inkább az egyszerű tudatlanság 
árnyékában vágnak bele a "tanítóságba". Véleményem szerint a 
legtöbben közülük pusztán jó szándékú tanítani vágyók, akik 
néhány lépéssel mások előtt járva abba az illúzióba esnek, hogy 
ezzel a pár lépéssel voltaképpen már be is járták az egész utat, 
így pedig képesnek érzik magukat arra, hogy másokat is 
végigvezessenek rajta. Minthogy azonban maguk sem látnak 
előbbre annál a néhány lépésnél, amelyet már maguk is 
megtettek, a legtöbben tanítványaikkal együtt esnek bele abba 
a gödörbe, amely csupán néhány újabb méterrel fekszik 
kicsivel távolabbra tőlük. Bármennyire is vágyunk tehát 
valamiféle külső tanítóra, útmutatóra és mesterre, sajnos 
szembe kell néznünk azzal, hogy szinte lehetetlenség lesz 
találnunk akár egy igazit is a hamis mesterek tömegében. Nem 
véletlen, hogy a szúfi tradíció képviselőinek körében már a 
középkor folyamán elterjedt hagyománya volt annak, hogy 
autentikus mesterek hiányában úgymond "halott mesterek" 
oltalmába helyezték magukat, és már eltávozott tanítók 
munkáit tanulmányozván vágtak neki, haladtak előre az Úton. 
Én magam személy szerint napjaink Gnóziskeresői számára is 
ezt a megoldást ajánlom. Klasszikus gondolkodók, írók és 
mesterek munkáit olvasván, gondolatvilágukba betekintést 
nyervén, és útjukon haladván képessé válhatunk elsajátítani 
valamennyit mindabból, ami ezeknek az embereknek kincseit 
képezte, illetve misztikus szempontból teljesen bizonyosak 
lehetünk afelől, hogy a régen eltávozott bölcsek öröksége új 

életre kel bennünk,  lelkiségük pedig  tanítónkul és 
tanácsadónkul szegődik majd. 


Ezt a gondolatmenetet vizsgálva rátapinthatunk annak 
lényegére, hogy miért is oly nehézkes értelmeznünk olyan 
gondolatokat, mint az "Isten Országa". A különféle teológusok 
vallásos értelmezése legalább ugyanannyira átláthatatlannak, 
kacifántosnak és kizárólagosságra törekvőnek bizonyul, 
akárcsak a misztikusok kísérletei tapasztalataik átadására. 
Mindezen persze nem érdemes csodálkoznunk, elvégre Yeshua 
közvetlen tanítványainak véleménye is  megosztottnak 
mutatkozott, legalábbis a mainstream evangéliumokat 
vizsgálván azt érezhetjük, hogy a kortársak az Ország 
megvalósulását főként az anyagi síkon várták, kevés figyelmet 
szentelve az üzenet intrapszichés értelmezésének. Isten igazi 
Országának eljövetelével kapcsolatban azonban érdemesebb 
lenne valamiféle sokkalta érdekesebb, izgalmasabb és 
emelkedettebb helyszínre számítanunk, mint ez a külső, anyagi 
világ. A Tamás Evangélium második Mondása, amelyet 
gondolatmenetem nyitányaként segítségül hívtam, a fősodorba 
tartozó forrásoknál sokkalta egzaktabb, és 
félreértelmezhetetlenül tisztább módon hozza tudomásunkra 
mindazt, amit Krisztus Üzenete feltárni kíván számunkra. Az 
eredeti szövegezés szerint ugyanis az "Ország" kifejezés 
helyett a "Malkuth" szó szerepel, amely sokkalta inkább jelent 
királyságot, uralmat, vagy jelenlétet, mindezt ráadásul olyan 
ezoterikus,  kabbalisztikus értelmezésben, amelyet Yeshua 
korában a beavatottak kimondottan jól ismertek. A "Malkuth" 
szó ugyanis egyfajta belső, individuális és lelki jelenlétre, 
uralomra utal, nem pedig egy külső, látható és kollektív módon 


eye, 


amikor "UJ Jeruzsálemről", "Isten Országáról" és "Krisztus 

Második Eljöveteléről" beszélünk, akkor célszerű ezeket egy 
sokkalta mélyebb, elvontabb és szimbolikusabb értelemben 
vizsgálnunk, mint azok, akik a Mennyországot egy égi 
királyságként képzelik el, ahol Krisztus trónol a főhatalmon, 
uralma alatt pedig új világ szerveződik. Így értették 
valószínűleg Yeshua kevésbé avatott kortársai is az Üzenetet, 
és ezért is okozott sokak számára kiábrándultságot és 
csalódottságot, amikor ez a második eljövetel nem valósult 
meg. Ha azonban abból indulunk ki, hogy a "Malkuth" valóban 
bennünk és körülöttünk ölt alakot, egyre inkább feltárulhat 
előttünk az Evangélium örömhíre. 


A mustármag példázata ugyancsak ismert előttünk, mint 
az apró magból kikelt gigantikus méretű fa, amelynek 
lombkoronájában az ég madarai megpihennek. Yeshua 
szülőföldjén azonban nem éltek ekkora fák, ráadásul az arrafelé 
honos —  mustármag fája tulajdonképpen inkább egy 
nagyobbacska bokorra hasonlít. Mindez azonban egyáltalán 
nem ok a csalódottságra, hiszen amennyiben a "Mennyek 
Országa" valóban a "Malkuth" szóval kerül kifejezésre Yeshua 
által, úgy a belőle kifejlődött gigantikus fa nem más, mint 
maga az Élet Fája. A kabbalisztikus hagyományban a 
"Malkuth" ugyanis nemcsak a királyság és a jelenlét szavakkal 
rokonítható, hanem egyike az Életfa tíz  Sephirájának 
(misztikus edény, amely a hagyomány szerint mintegy felfogja 
az Istenség kiáradó kegyelmét, és csatornázva árasztja ki a 
világba), amelyekre az Univerzum épül. A Malkuth a legalsó 
Sephira, az Életfa alapja, vagy magja, amely voltaképpen 
megegyezik ezzel a világgal, a látható, emberi világgal. A 
felette álló edények már a felsőbb, mennyei világokat jelölik, 
így az "Isten Országából", mint magból kisarjadó gigantikus fa 
voltaképpen a Teljességet jelképezi. Tehát a Malkuth, mint 

királyság valóban a Teljesség Magja, amely ha kisarjad és fává 
érik, akkor felsőbb ágain és koronáján valóban az ég madarai, 
azaz a mennyei lények élnek, rajta felmászván pedig magához 
az Istenhez jutunk. 


Ez a fa azonban látható módon sokkalta több, mint 
egyfajta materiális síkon megnyilvánuló entitás, ugyanúgy, 
mint ahogyan az Isteni Ország megnyilvánulása is sokkalta 
magasztosabb, mint egy materiális, világi ország, vagy 
valamiféle transzcendens, újfajta világrend. Maga a "Malkuth" 
végső soron nem más, mint a mi belső világunk, amely belső 
világ egyszerűen szomjazik a fényre, és bármennyire rejtetten 
nyilvánul ez meg sok emberben, mindannyiunkat jellemez 
egyfajta tudattalan, vagy tudatos törekvés a Fényesség felé. 
Még azok az embertársaink is, akik látszólag semminemű 
figyelmet nem hajlandóak szentelni a metafizikai kérdéseknek, 
legalább a mindennapi kínlódásaik és szenvedéseik útján 
képesek néhány kósza villanás erejéig időről időre realizálni 
önmagukban ezt a vágyakozást, legalábbis a "valami még 
hiányzik" szintjén. Sajnálatos módon nincsenek tudatában 
annak, hogy mi is ez a "valami", de legalább valahol, legbelül 
érzik. Ez a mustármag, az "Ország", a "Malkuth". A mag, 
amely kezdetben kisebb valamennyi magnál. Az Isteni Szikra 
rejtett, elveszettnek hitt fénye, amely sokunk esetében 
kezdetben nem több, mint egy annyira halovány derengés, 
hogy alig-alig vagyunk képesek felfedezni önmagunkban és 
másokban. Illetve, ha fel is fedezzük, sokunk eleinte 
délibábnak, lidércfénynek és tündérmesének hiszi. Azon állapot 
még ez, amelyet a népmesékben a "szegény ember", a három 
gyermek apjának archetípusában ragadhatunk meg. Egész 
életét szegénységben élte végig, ráadásul ő maga nem is igazán 
törekszik kikerülni még ebből a szegénységből, és a legtöbb 

mesében csupán a gyermekei, pontosabban a mese végén 
királlyá váló legkisebb gyermek által válik csak gazdaggá. Így 
van ez a maggal is. Ott lakozik benne a lényegiség, azonban 
csak az ágai által érheti el azt a magasságot, ahol az ég 
madaraival, a mennyei lényekkel találkozhat, és teremthet 
kapcsolatot. 


Egy másik nagyon érdekes gondolat kívánkozik még 
ide, ez pedig a sok esetben meglehetősen ellenszenves módon 
ábrázolt "menyasszonyság" szimbolikája. Az ellenszenvesség, 
legalábbis a belőlem kiváltott változata véleményem szerint 
abból fakad, hogy az eredeti szimbolikától messze eltávolodva 
egyfajta érzelgős, szentimentális Istenkapcsolat jelölésére 
Amennyiben azonban ennél kissé mélyebbre merülünk, 
felfedezhetünk egy igazán különleges  jelentéstartalmat, 
nevezetesen hogy a "Malkuth", azaz a "Királyság", "Ország", 
vagy "Jelenlét" fogalomhoz társítható a  kabbalisztikus 
bölcseletben "Kallah", azaz a "Menyasszony" képe. Ez a 
megjelenési forma voltaképpen nem más, mint a JHVH 
tetragrammaton második "H" betűje, azaz az úgynevezett "Alsó 
Shekinah". A Shekinah az Isteni Lélek, azaz lényegében a 
Jelenlét kozmikus kiáradása a megnyilvánuló világban. Az első 
"H" a transzcendens Shekinah, az Anya, míg a második a 
látható módon megnyilvánuló Jelenlét, azaz a Leány, vagy a 
Menyasszony. Ez pediglen nem más, mint a megnyilvánuló 
világ, a makro- és a mikrokozmoz egyaránt, körülöttünk és 
bennünk. Ez a Menyasszony, ez a mélybe szakadt Isteni 
Fénymag az, amely lelkünk igazi, valódi, legbelső lényegét 
képezi, és misztikus értelemben ez az, amelyet egyesítenünk 
kell a Vőlegénnyel, azaz lelkünk felsőbb, Isteni lényegével, 
vagy Máni próféta szavait kölcsönkérve, az Angyali Fivérrel. 

Ez voltaképpen nem más, mint a kabbalisztikus Életfa egy 
magasabb Sephirája, amely a bölcseletben a Vőlegény, illetve a 
Fiú képét jeleníti meg. Még tovább haladván azt láthatjuk, 
hogy ez az egyesített állapot, a Menyegző is csupán egy 
állomás, hiszen a Fiú képe az, amelyben egy magasabb 
világból származó Szülőpár, az Atya és az Anya megnyilvánul. 
Azt mondhatjuk tehát, hogy a Menyasszony és a Vőlegény 
egyesítésével jutunk el a Fiúhoz, azaz a Fiúság állapotához, 
amely voltaképpen az Istenséghez való eljutás előszobája. 


Nem hiába jelenti ki az Isteni Logosz Yeshua szavai 
nyomán, hogy "Én vagyok az Út, az Igazság és az Élet. Senki 
sem juthat el az Atyához(Anyához), csakis általam". A 
bölcsességtradíciók szerint ugyanis az Életfán az Istenhez 
vezető Út kihagyhatatlan állomása a Fiú, azaz a fiúság, a 
gyermekség megélése, ehhez azonban feltétlenül szükséges, 
hogy a saját lelkünket menyasszonnyá tegyük. Fontos azonban 
mindenek előtt és felett látnunk és tudatosítanunk, hogy a 
menyasszony-vőlegény-házasság szimbolika ebben az esetben 
egyáltalán nem valamiféle materiális, vagy intézményi 
házasságot jelöl, hanem csakis és kizárólag a spirituális síkon 
mutatkozik meg ennek az értelme. Mint ahogyan ugyanis a 
Shekinah is kétféle természettel rendelkezik, jelesül a 
transzcendens (Felső) és a megnyilvánuló (Alsó) formával, úgy 
ez a kettősség ránk is áll. Mi magunk is egyaránt rendelkezünk 
megragadható és megnyilvánuló természettel (menyasszony) és 
felső, transzcendens természettel (vőlegény). Fontos azonban 
megtennünk azt a kitételt, hogy a férfi-női megnevezések 
szigorúan spirituális síkon értendőek, és még véletlenül sem 
hozhatóak párhuzamba a hagyományos, vagy éppenséggel 
"nem hagyományos" férfi-nő kérdésekkel. Sajnálatos módon 
azonban a materiális, vagy legalábbis intellektuális 

gondolkodású befogadók rendszerint félreértik ezeket a 
szimbolikus kifejezéseket, és olyan rettenetes 
megkülönböztetések forrásává teszik, mint amilyenekre 
mondjuk a jelenlegi társadalmi berendezkedés épül. 


Az alsó terület, amely valójában az "Isten Országa" 
képezi mindazt, ami megnyilvánulhat bennünk abban a 
folyamatban, amelynek során önmagunk a látható felől 
fokozatosan a láthatatlan felé kezdjük fordítani tekintetünket. 
Ahogyan egyre inkább előrehaladunk a spirituális úton, belső 
országunk egyre szebb, rendezettebb, tisztább és tetszetősebb 
lesz, mintegy készen arra, hogy valóban királyi vendégeket 
fogadhasson, és az ég madarai valóban a koronájában 
fészkelhessenek. Egy ponton pedig elérkezetté válik az idő 
arra, hogy maga a Király is bevonuljon, azaz hogy lelkünk 
alsóbb szférái egyesülhessenek azzal a csodálatos, végső 
Valóssággal, amely lényünk legbelső lényegét képezi. Úgy 
érdemes elképzelnünk mindezt, mint önmagunk lehető legjobb, 
legteljesebb, legmagasztosabb és legnagyszerűbb 
megnyilvánulási formáját. Amint tehát lelkünknek ez a végletes 
szétszakítottsága, amelyben lényünk alsóbb természete 
leválasztódott a felső, mennyei, angyali ideálról, a királyi 
menyegző szimbolikájában megszűnik, végre megvalósul az a 
cél, amelyet az egyes tradíciók  megvilágosodásnak, 
beteljesedésnek, —— felébredésnek, —— szabadulásnak,  — vagy 
megváltásnak neveznek. Mindez azonban csupán egy lépés a 
sok közül, ahogyan az Életfán sem a Fiúság és a Gyermekség a 
legmagasabb állapot. A Királyság, a Jelenlét, a Malkuth csupán 
állomás, a Menyegző és a Király bevonulásának előfeltétele, 
azonban A Fiún keresztül még valóban el kell jutnunk az 
Atyáig (Anyáig), onnan pedig még ki tudja, hogy meddig. Az 
élet végtelen vándorlás, fejlődés és gazdagodás, hiszen az 

Istenség a maga teljességében sohasem válik számunkra 
elérhetővé, ám sohasem szűnik meg egyre és egyre többet adni, 
megmutatni és feltárni Önmagából. Egyre inkább egyesülünk, 
Egyé válunk Vele, ám mégis mindig és mindig adatik majd 
újabb állomása az Egyesülésnek. 

Mi a baj a pszichológiával? 


Meglehet, hogy semmi. Amennyiben abból indulunk ki, 
hogy a legtöbb ember számára a továbbiakban felvázolt 
gondolatok jelentős része nem minősül problémának, sőt mi 
több egyenesen igaztalannak fogják találni őket, talán 
érdemesebb volna úgy megfogalmaznom a felvetést, hogy 
nekem magamnak vajon mi bajom a pszichológiával. Azonban 
ha ténylegesen sor kerül a cím ilyetén való módosítására, úgy 
már joggal mondhatom, hogy kimondottan sok bajom van vele. 


Két kitételt látok szükségesnek megtenni a 
gondolatmenet kapcsán. Elsősorban előre kell bocsátanom, 
hogy véleményem, mint ahogyan minden egyes vélemény, 
meglehetősen szubjektív, egyéni élményeken, tapasztalatokon 
és gondolkodási kereten alapul, így természetesen nem 
törekedhet, és nem is tarthat igényt abszolút érvényességre és 
megdönthetetlenségre. Nem is célom, hogy ebben a szellemben 
ismertessem álláspontomat, és az abszolút igazság 
kinyilatkoztatására való képesség illúziójával sem élek. 
Véleményem csupán egy lehetséges szemléleti keretet, egy 
talán kevéssé ismert és tudatosított szemléletmódot szeretne 
közvetíteni, amelyet mindenki a saját tetszése szerint ragadhat 
meg, vagy vethet el. 


Másfelől azonban szükségesnek érzem egyértelművé 
tenni, hogy a pszichológiával kapcsolatos véleményem 
megfogalmazását nem laikusként, vagy a tudományág iránt 
valamelyest érdeklődő személyként teszem, hanem akadémiai 
szintű ismeretek, rálátás, és szakmai tapasztalatok birtokában. 
Mindezt azért érzem fontosnak leírni, mert sok esetben 
tapasztalom a kortárs pszichológia éppen regnáló elitjének 

részéről, hogy a negatívumokra rámutató esetleges kritikákat 
hajlamosnak mutatkoznak a kritikát megfogalmazó személy 
képzetlenségének, tudatlanságának, avatatlanságának, avagy 
éppen a pszichológiával kapcsolatos korábbi rossz élményeinek 
számlájára írni, tudatosan devalválva a kritika forrását ahelyett, 
hogy magára a kritikai észrevétel tartalmára irányítanák a 
figyelmet. Éppen ezért szeretném nyomatékosan 
előrebocsátani, hogy észrevételeimet a Magyarországon 
működő pszichológus képzést elejéről a végéig bejáró, az 
egyetemi oklevelet megszerző, és a szakmában egy ideig 
praktizáló személyként teszem, nem pedig néhány divatos 
könyv és internetes cikk átlapozása után. 


Az első problematikus pontot véleményem szerint 
abban a tekintetben lenne érdemes megfogalmazni, hogy 
ránézünk a pszichológiai képzési rendszerek szerkezetére, na 
meg arra, hogy mekkora szakadék tátong eszmény és valóság 
között. Hajdanán a pszichológia olyan területnek számított, 
amelyet az ősi misztikus tanokhoz hasonlóan leginkább 
egyfajta — mester-tanítvány —— viszonyrendszerben lehetett 
elsajátítani. Az egyes mesterek (a példa kedvvért nevezzük 
öket most így) részint a saját magukon, részint pedig 
pácienseiken végzett megfigyeléseik alapján állították fel 
téziseiket, illetve ezek alapján dolgozták ki azokat a 
módszereket, amelyeket aztán önmagukon és betegeiken is 
kipróbáltak abból a célból, hogy  megbizonyosodjanak 
érvényességükről és  alkalmazhatóságukról. Mindez nem 
nélkülözhette a teljes odaszántságot, és az önmagukon végzett, 
olykor szinte heroikus árnyékmunkát. Úgy is fogalmazhatunk, 
hogy a pszichológus első és legfontosabb páciense voltaképpen 
saját maga volt, és önmagát megismervén folyamatosan 
törekedett arra, hogy még véletlenül se essen bele a "vak vezet 

világtalant" problematikájába, amely sajnos egyáltalán nem 
ritka a "szakma" jelenlegi képviselőinek körében. 


Sigmund Freud például orvosként fordult a lélektan 
felé, és a korábban gyógyíthatatlannak bélyegzett "hisztériás" 
betegeken próbált segíteni a saját, újfajta módszerével, amelyet 
pszichoanalízisnek nevezett el. A módszer lényege voltaképpen 
abban állt, hogy a lélek azon rétegeibe szállt alá különféle 
technikák segítségével, ahová korábban csupán a sámánoknak, 
hierofánsoknak és gyógyítóknak volt bejárásuk, és ahol 
rendszerint azok a tudati tartalmak süppednek le, amelyeket az 
egyén ilyen, vagy olyan oknál fogva lelkének legmélyebb 
bugyraiba temetett el. Részint azért, mert félelmetesnek, 
kellemetlennek, szégyenletesnek, vagy természetellenesnek 
találta, részint pedig azért, mert valamilyen korai, rendszerint 
gyermekkori törés erre kényszerítette. Az így lesüllyedt egyes 
tudattartalmak azonban egyáltalán nem maradnak nyugton a 
tudattalanban, hanem időről időre különféle félelmek, 
szorongások, fóbiák és komplexusok formájában járnak vissza 
kísérteni, jelentősen megcsapolva ezzel a személy életerejét. 
Mindez persze kísértetiesnek,  elvontnak, és bizonyos 
szempontból nézve "ezósnak", vagy "spirisnek" hangozhat, 
azonban nem szabad megfeledkeznünk arról, hogy a 
pszichológia ezen korai, autentikus művelői még erős 
érdeklődést mutattak a különféle misztikus és okkult 
bölcsességek irányában, így Freud is jártas volt a kabbalah 
területén, míg közvetlen tanítványa és későbbi riválisa, Carl 
Gustav Jung az alkímia, Gnózis és hermetikus tudományok 
elkötelezett vizsgálója volt. 


A korai iskola olyan módszereket tudhatott 
eszköztárában, mint az álomfejtés, hipnózis és szabad 

asszociáció. Ez utóbbi egy különleges módszer, amelynek 
keretében a páciensek számára különféle hívószavakat és 
kifejezéseket, vagy éppen tintapacákat adtak, nekik pedig 
habozás nélkül ki kellett mondaniuk, ami először eszükbe ötlött 
róluk, vagy amelyre az adott jelenség emlékeztette őket. Így 
próbálták meg feltörni a tudattalan zárait, és felszínre hozni az 
oda lesüllyedt, megbetegítő impulzusokat. Látnunk kell 
mindenek felett, hogy ez egyáltalán nem számított akkoriban 
elkülönülő "szakmának", tudományágnak, kétnapos 
tanfolyamokon elsajátítható tudásanyagnak pedig pláne nem. 
Hasonlóan a régi idők beavatási iskoláihoz, a tanítványnak 
amellett, hogy már előzőleg rendelkezett a megfelelő 
tudományos, anatómiai, orvosi és gyógyszerészeti, na meg 
persze metafizikai előképzettséggel, a legtöbb esetben egy 
egész életen át tartó, a teljes ember odaadottságát megkívánó 
spirituális út vállalását jelentette, ha erre a területre lépett. Ez 
azonban azt is magában hordozta, hogy részben az elérhető 
mesterek, részben pedig az alkalmas tanítványok alacsony 
száma miatt az irányzat meglehetősen zártnak bizonyult, mint 
ahogyan pszichoanalízis néven napjainkban is zárt rendszert 
alkot, noha sajnos egészen más okokból kifolyólag. 


Freud tanítványai között voltak többek között a fentebb 
már említett C. G. Jung, A. Adler, a világhírű tintateszt 
kidolgozásával nevet szerző H. Rorschach, illetve a mester 
saját lánya, Anna Freud is. Az irányzat a nők számára is 
teljességgel nyitottnak bizonyult, gondoljunk csak olyan nagy 
nevekre, mint Jane Loevinger, Melanie Klein, vagy Sabina 
Spielrein. Olyan személyek számára nyújtott lehetőséget a 
korai pszichológia, mint Erik Erikson, Ferenczi Sándor, illetve 
a József Attila és Illyés Gyula kapcsán inkább ismert Kozmutza 
Flóra, aki egyébként kiváló analitikus pszichológusnak 

számított. A bécsi iskola aztán tovább fejlődve gyökeret vert 
Svájcban és Budapesten, majd pedig az Egyesült Államok 
területén is. 


Nem kétséges, hogy a pszichológia tudománnyá válása 
és fejlődése során számos olyan üdítő hatással szembesült, és 
épített bele saját corpusába, amelyek nagyban hozzásegítették 
nézőpontjának gazdagításához, illetve hogy az általa kínált 
gyógyító és személyiségfejlesztő erők szélesebb körben is 
hozzáférhetővé váljanak, — azonban — mindezzel együtt 
menthetetlenül elindult a tömegesedés és profitorientáltság 
irányában. Az egyre terjedő népszerűsége, kutatási 
eredményeinek széles körű alkalmazhatósága, és a tömegek 
befolyásolásának, irányításának és manipulálásának területén 
való felhasználásának lehetősége hozzájárult ahhoz, hogy 
felkeltse olyan rétegek érdeklődését, amelyek aztán a saját 
céljaikra használták ki és fel a pszichológiát. Egyre kétesebb 
tisztaságú —motivációkkal rendelkező szervezetek tűzték 
zászlajukra a tudományág követői által használt kifejezéseket, 
elméleteket és módszereket, felhígítva ezzel az eredeti 
felfedezések, tanítások és eredmények értékeit. Egyre több 
olyan ágazat, gondolkodási rendszer, személy, szervezet és 
szekta született meg, amelyek így, vagy úgy, de szerepeltették 
módszereik között a pszichológiai eljárásokat, a hitelesség és 
tudományosság látszatát kölcsönözvén belőle a saját 
struktúráik . számára. Így manapság sajnálatos módon 
pszichológiaként könyvel el a közvélemény olyan ágazatokat, 
elméleteket, gyakorlatokat és személyeket, amelyeknek 
valójában már semmiféle közük nincsen mindahhoz, ami a 
pszichológia eredeti lényegét képzi. 

A pszichológia divattá válásával voltaképpen két súlyos 
tendencia kifejlődése válik megfigyelhetővé. Nevezetesen a 
populáris igényeket kiszolgáló személyek és irányzatok 
robbanásszerű terjedése és terjeszkedése azon ágazatok 
rovására, amelyek a lélektan eredeti, mélyebb megismerésre és 
megértésre törekvő szándékát képviselik. A közvélemény 
nagyobb lelkesedéssel fogadja azoknak az ágazatoknak a 
térnyerését, amelyeknek programja, emberszemlélete és 
célkitűzései összhangban állnak azzal, amelyet hallani szeretne, 
szemben azokkal a gondolati áramlatokkal, amelyek a 
"nemszeretem"  aspektusokat is érintik. A pszichológia 
tudománya — önmagunk és a környezetünk mélyebb 
megismerésére és megélésére, az árnyoldalainkkal való sokszor 
kíméletlen,  — kendőzetlen, — és  — őszinte —— szembesülésre 
felhasználható eszköztár biztosítása helyett a társadalomba való 
jobb beilleszkedés, helytállás és érdekérvényesítés, azaz mások 
befolyásolására, saját maguknak a munka és kizsákmányolás 
oltárán való hatékonyabb feláldozhatóságára, és a "gondolkodj 
pozitívan" jegyében a világ borzalmainak figyelmen kívül 
hagyására tett törekvések szolgálatára szegődött. Könyvek 
tucatjai szólnak arról, hogy miként építhetünk jobb önbizalmat, 
hogyan lehetünk önérvényesítőek, vonzóbbak, hatékonyabbak, 
sikeresebbek és befolyásosabbak, illetve úgymond "miként 
hozzuk ki a legjobbat magunkból", vagy miként legyünk 
képesek elviselni a ránk zúduló értelmetlen és ostoba 
elvárásokat és követeléseket, azaz hogyan legyünk jobb téglák 
a falban, vagy olajozottabb csavarok egy ördögi masinériában. 
Mindezt persze úgy, hogy a lehető leghaloványabb fogalmunk 
ne lehessen minderről, hiszen voltaképpen bennünket is 
manipulálnak, fogságba ejtenek és megvezetnek akkor, amikor 
arról okítanak, hogy mi magunk miként érvényesíthetjük a 
saját érdekeinket és akaratunkat másokon. 

Mindezzel párhuzamban a pszichológia erősen 
eltávolodott attól az amúgy erőteljesen metafizikai, misztikus 
és okkult világképtől, amely eredetileg oly szerves részét 
képezte, és tipikusan két tévúton indult el. Az egyik ezek közül 
a szélsőségesen materiális és intellektuális, leginkább 
tudományos alapokra támaszkodó pszichológia, amely szerint 
az ember nem több, mint magasabbrendű állat, az evolúció 
egyik terméke, érzelmi, gondolati és spirituális életünknek 
forrása — pedig — csakis és kizárólag — az agyunk, 
hormonrendszerünk és ideghálózatunk működésének egyéni 
mintázataiban keresendő. Ez a fajta gondolkodásmód száműzni 
igyekszik mindazt, amely az embert isteni lényegére 
emlékeztetné, — és leginkább a mindennapi igények 
kielégítésének szintjére degradálja, legyenek azok akár 
biológiai, emocionális, szociális, vagy spirituális igények. 
Persze tagadhatatlan, hogy az idegélettan, neurológia és 
neuropszichológia eredményei számottevően hozzásegíthetnek 
bennünket önmagunk, környezetünk, a társadalom és a világ 
jobb és teljesebb megértéséhez, azonban a  látókör 
kiterjesztésének, és az egyre impozánsabb felfedezések 
megtételének álcája mögött végső soron az emberben a 
magasrendű állatság eszményét erősítik, láthatatlan módon 
legitimmé téve olyan trendeket, amelyek metafizikai 
szempontból finoman szólva sem legitimek. 


A másik ilyen tévút voltaképpen az inga teljes kilengése 
az egyik szélsőség, a fentebb taglalt tudományos-materiális 
nézőpont felől elmozdulván a másikig. Ezt én magam úgy 
fogalmaznám meg, mint egyfajta "álspirituális pszichológia", 
vagy "divatezoterikus pszicho-spiritualitás". Mindkét fogalom 
erősen degradáló, azonban véleményem szerint talán képes 
megragadni ennek az irányzatnak a lényegét. Ez a végleges és 

végletes  felhígítás, amelyet az úgymond "értek a 
pszichológiához" típusú laikus pszichológusok képviselnek, 
azaz sajnos a társadalmunknak egy eléggé jelentős hányada. 
Ők azok, akik a különféle bestseller írók pszichologikusnak 
álcázott műveit olvasván elhiszik magukról, hogy a jól csengő 
szlogenek, és első olvasatra szemfelnyitónak ható "nagy 
életigazságok" olvasata nyomán néhány hónap alatt maguk is 
pszichológusokká váltak, önmaguk és mások hatékony 
diagnosztáivá, terapeutáivá, és ha kell, befolyásolóivá és 
manipulálóivá. Ez a nézőpont azonban legalább annyira 
kártékony és hamis, mint az úgynevezett tudományos- 
materiális nézőpont. Elhitetni valakivel, hogy érteni fog valami 
olyasmihez, amelyhez valójában nem ért, ami pedig még 
rosszabb, azt a látszatot kelteni, hogy néhány hónap alatt valódi 
pszichológussá válhat bárki. Az ilyen ember lesz az, aki óriási 
magabiztossággal — hangoztat különféle pszichológiai 
fogalmakat, amelyeknek sokszor még a valódi jelentésével 
sincsen tisztában, illetve  diagnosztizál olyan pszichés 
zavarokat a környezetében élőkön, amelyeknek természetéről 
legtöbbször semminemű valódi fogalma sincsen, persze, 
önmaga ezek alól mindig kivétel. Végül, de nem utolsó sorban 
kimondottan kellemetlen lehet mindez az egyébként egyetemet 
végzett és képzett pszichológusok számára, főként amikor a 
saját szakmai tudásukat kérdőjelezik meg ezek az emberek, 
mondván, minek kellett ehhez "öt-plusz-jóegynehány" év, 
amikor én két hónap alatt elolvastam ezt és ezt a könyvet, és 
már most jobban tudom, mint a pszichológus. Kellemetlen 
élmény ez minden szakember számára, de hát sajna magára 
vessen a szakma, hiszen teljes egészében őket terheli mindezért 
a felelősség. Újabb jelentős probléma keresendő a 
pszichológusok képzési rendjében, legalábbis ami a hazai 
viszonyokat illeti. Mint korábban állítottam, a pszichológia 

hatékony műveléséhez komoly előtanulmányok, önmagunknak 
lehető legmélyebb megismerése, egy igazán hiteles és képzett, 
tapasztalt mester megléte, valamint teljes  odaszántság 
szükséges. Mindez persze nem mondana ellene felületes 
ránézésre mindannak, ahogyan a pszichológusok képzése 
jelenleg működik, ideértve az elképesztően hosszú képzési 
időt, a módszerek elsajátításának nehéz(kes)ségét, illetve a 
hatalmas áldozatokat és teljes odaszántságot. Azonban, mint 
ahogyan mondani szokás, az ördög a részletekben rejlik, így 
célszerű rámutatni arra, hogy miként gyilkolja szét ez a 
rendszer a pszichológia méltóságát. 


A pszichológia divattá válásával egyre nagyobb az 
igény a pszichológusok képzésére, így a magyarországi 
egyetemek a tömegoktatásra rendezkedtek be. Az egyik 
legpatinásabb budapesti egyetem például évente körülbelül 
százhúsz embert vesz fel, ezeknek többsége pedig aztán el is 
végzi az ötéves képzést. Mindez azonban azzal jár együtt, hogy 
szinte bárki jelentkezhet és felvételt nyerhet pszichológiai 
tanulmányok végzésére, ugyanis az egyetemek által 
megszabott, egyébként elképesztően magas ponthatár és 
képzési díjak messze nem jelentenek garanciát arra, hogy 
valóban az odaillő emberek számára adatik meg a lehetőség. 
Persze tudatában vagyok annak, hogy jelenleg éppen önmagam 
ellen beszélek, azonban én magam elképesztően hálás lettem 
volna, és lennék most is abban az esetben, ha "oda nem 
illéssem" már a képzés kezdeti időszakában egyértelművé vált 
volna, és egyáltalán nem éreztem volna csalódottságot, ha 
valami mást kellett volna tanulnom ehelyett. Hiszek ugyanis 
abban, hogy a ténylegesen pszichológusnak való személyek 
körültekintő és alapos megválasztása a későbbiek során minden 
fél javát szolgálja, hiszen a pszichológia pontosan az a szakma, 

vagy hivatás, amelyet csakis és kizárólag az elhivatottság, 
elkötelezettség, illetve bizonyos fokú  "kiválasztottság" 
tudatában lehet csak hosszú távon végezni. A magyarországi 
helyzet azonban avégett borzalmasan siralmas, mert az ötéves 
tanulmányok viszonylag zökkenőmentes elvégzése után a 
továbblépési lehetőségek meglehetősen korlátozottak, a frissen 
kikerülők pedig — kimondottan szűkkörű elhelyezkedési 
lehetőségekkel rendelkeznek. Nagy vonalakban az óvoda és 
iskola, illetve a klinika és a nevelési tanácsadók világa az, 
amely nyitottan viszonyul a pályakezdők irányában. Ezekre a 
helyekre éppen ezért borzalmasan nagy a túljelentkezés, a 
kiválasztott "szerencsés" keveseket pedig egyáltalán nem 
becsülik meg olyan fokban, ahogyan az a megfelelő szakmai 
fejlődés alapjául szolgáló önbizalom és önértékelés 
kialakulásához feltétlenül szükséges lenne. Minek is, hiszen 
úgyis állnak sorban elegen az ajtóban, és versengenek még 
ezért a munkahelyért. 


Bármennyire is anyagias — szempont, — azonban 
mindenképpen említést érdemel, hogy ezeken a területeken az 
elérhető kezdőfizetés voltaképpen annyira alacsony, hogy 
nemhogy motiváló erőt nem jelent, de még csak a mindennapi 
kiadásokra sem feltétlenül elég, pláne a mainapság irdatlanul 
magas albérleti díjak mellett. A kezdő pszichológus tehát azzal 
szembesül, hogy az alapvetően is rendkívül magas munkahelyi 
stressz jelenléte mellett még a mindennapi megélhetés 
nehézségei is a vállára kerülnek, amelyek lassacskán annyira 
felőrlik, hogy kevesen tudnak kiégés nélkül megmaradni. 
Ehhez kellene annak biztos tudata, hogy valaki tényleg erre 
született, ugyanis ha szemernyi kétség is felmerül az ifjú 
pszichológusban, akkor ez biztos előfutára annak, hogy idővel 
elhagyja a pályát, hiszen voltaképpen nem éri meg másért 

csinálni, mint hivatástudatból. Az elérhető eredmények, 
sikerélmények és örömek köre ugyanis annyira szűkös, hogy 
egyáltalán nem tölti el a személyt a hasznosság, eredményesség 
és sikeresség élményével, hanem sokkalta inkább a megélt 
kudarcok,  elmarasztalások, illetve a súlyos munkahelyi 
rivalizáció hatására voltaképpen teljes mértékben kialakulhat a 
haszontalanság és az értéktelenség érzése. 


Mindehhez társulnak még a különféle továbbképzési 
kötelezettségek, amelyek szintén csillagászati összegekbe 
kerülnek, mégis alapvető feltételei a szakmai előremenetelnek. 
A probléma ugyanis abban keresendő, hogy Magyarországon a 
pszichológus szakma egy olyan zárt körű, magasan képzett elit 
kezében összpontosul, akiknek nem fűződik érdekük ahhoz, 
hogy az általuk birtokolt felhatalmazásokhoz, képzettségekhez 
és lehetőségekhez szélesebb körökben is hozzáférhessenek, 
ugyanis — magasan képzett  pszichoterapeutának lenni 
kimondottan jó anyagi vonzattal bír, főként ha minél kevesebb 
mértékű konkurenciával kell számolni. Mindezt úgy éri el a 
rendszer, hogy a feljebblépési lehetőségeket különféle új, 
lehetőség szerint minél drágább és minél hosszabb 
időtartamúra nyújtott képzések elvégzéséhez kötik, például a 
klinikai pszichológiai szakképzés Magyarországon négy és fél 
esztendeig tart, elvégzése pedig nagyjából, másfél-kétmillió 
forintba kerül. Ehhez társulnak még a különféle terápiás 
módszerek elsajátításának követelményei, amelyek nagyjából 
két-három millió forintnyi további befektetést igényelnek. 
Mindezt munka mellett, ráadásképpen úgy, hogy az átlagos 
pszichológus alapbér, amelyet kézhez kaphatnak a 
szakemberek, nagyjából százötven-százhetvenezer forint között 
mozog. Csak az összehasonlítás kedvvért, egy átlagos 
könyvesbolti eladó havi bérezése nagyjából százharminc, 

száznegyvenezer forintra rúg, tehát csupán egy-két tízezressel 
kevesebb, mint egy egyetemet végzett pszichológus illetménye. 
Ebből kellene megélni, elegendő időt fordítani a 
kikapcsolódásra, illetve kigazdálkodni ezeknek a képzéseknek 
a költségeit. Sajátságos lehetőség, amikor a munkahely 
átvállalja a képzés költségeit, tanulmányi szerződést kötve az 
illetővel, amelynek záradékaként elrendeli a képzési idő 
kétszeresének  ledolgozását az adott intézményben. Ez 
négyéves képzés esetén további nyolc év, kétéves képzésnél 
pedig négy év, amelyre gyakorlatilag az aspiránst odaláncolják 
a munkahelyre, felmondás esetén pedig kötelezik a képzési díj 
megfizetésére. A recept tehát egyszerű: ahhoz, hogy a pályán 
maradhasson valaki, még hosszú-hosszú, és borzasztóan drága 
képzéseken szükséges részt vennie, amelyeket vagy saját 
zsebből, a rettenetesen alacsony fizetések mellett kell 
kigazdálkodnia, vagy pediglen voltaképpen el kell adnia saját 
magát hosszú évekre a munkahelyének, ahol pedig egyáltalán 
nem fenékig tejfel az élet. A szakemberek sokszor leterheltek 
az értelmetlen többletfeladatok, az erejüket meghaladó 
munkakövetelmények, valamint a személyes fejlődést súlyosan 
gátló munkahelyi rivalizáció, és  átléphetetlen hierarchia 
megléte miatt. 


Természetesen mondhatjuk, hogy az ennyire nehéz 
előrejutás alaposan kipróbálhatja az egyén rátermettségét és 
hivatástudatát, azonban jelen esetben egyáltalán nem ez a 
helyzet. Ezekben a berkekben leginkább egyetlen tényező 
szabja meg, hogy kiből lehet komolyabb és magasabb szintű 
pszichológus, aki akár képessé válhat emberi módon megélni a 
munkájából, és emberhez méltó munkakörülmények között 
dolgozni. Ez a tényező pedig nem más, mint a pénz. Lehet 
valaki akármennyire elhivatott és egész életének odaszánására 

hajlandó, megfelelő anyagi tőke hiánya esetén sohasem lehet 
belőle teljes értékű, a szakmai hierarchia csúcsára eljutó 
pszichológus. Ugyanígy az anyagiak birtokában még a 
legalkalmatlanabb, leginkább pénzsóvár, és az egyéni érdekek 
mentén gondolkodó, törtető és másokat semmibe sem néző 
személy is eljuthat a szakma legnívósabb berkeibe, aki aztán 
nem lesz más, mint a pácienseit kizsákmányoló, hitegető és 
manipuláló valaki. A pszichológusok képzése jelenleg egyfajta 
piramisjáték jelleggel működik, amelynek keretein belül 
voltaképpen súlyos összegeket fizetnek a magasabb szintre 
való feljutásért, hogy aztán a legmagasabb szintek egyikén 
állva majd ők lehessenek azok, akik ezeket az összegeket 
bevasalják másokon, csillagászati órabérek formájában. A 
magasabb szintek elérésére képtelenek pedig amolyan "futottak 
még" szakemberek módjára tengethetik napjaikat éhbérért 
dolgozva, — extrém magas  stressz-szinttel jellemezhető 
munkakörülmények között. 


Végezetül, de egyáltalán nem utolsó sorban szeretnék 
még néhány gondolattal — visszakanyarodni ahhoz a 
problémához, amely jelenleg talán a legsúlyosabbnak 
tekinthető a pszichológia berkein belül. Nevezetesen az, hogy 
vajon mit is képvisel mainapság a szakma. Nem titok, hogy 
olyan világrendben élünk, amelynek fenntarthatósága abban 
rejlik, hogy az embereket jól irányítható, engedelmes, 
beletörődő, és kérdések feltételére alkalmatlan masszaként 
tudja kezelni. Olyan embertömeg létrehozása a cél, amelyeket 
jól csengő, és sokat ígérő mézesmadzagok és gumicsontok 
csalóka látszatával benne lehet tartani abban a mókuskerékben, 
amelyet a szerzésvágy, dominanciára, önérvényesítésre, mások 
kisszerű harcokban való legyőzésére irányuló vágyak tartanak 
mozgásban, és amely a társadalmi rendszert működteti. A 

pszichológia és a hozzá hasonló irányvonalak elvben azt a célt 
kellene, hogy szolgálják, hogy az emberi létezésmódok 
magasabb szintre való emelésével olyan érett, fejlett és kiváló 
személyiségek megteremtését segítsék elő, amelyek képessé 
tehetik az egyéneket arra, hogy ebből a körből kitörjenek, és 
igazi emberhez méltó, autentikus életet éljenek. Ezzel szemben 
azonban a jelenlegi pszichológia nem tesz mást, mint hogy 
elősegíti az egyén "megfelelő beilleszkedését, és működését a 
társadalomban". A pszichés egészséget és jóllétet főként abban 
látja, hogy az ember mennyire képes, úgymond "jól működni", 
és megállni a helyét ebben a világban. Krishnamurti óta 
azonban jól tudjuk, hogy egyáltalán nem az a lelki egészség 
jele, ha valaki képes jól alkalmazkodni egy alapvetően beteg 
társadalmi rendszerhez. A pszichológia azonban azzal, hogy 
eltávolodni látszik gyökereitől, voltaképpen olyan eszközzé 
vált a  Hatalmasok kezében, amelyekkel kiválóan 
manipulálható tömegeket hozhatnak létre. 


Miként érik el mindezt? Alapvetően úgy, hogy a 
társadalmi trendekkel karöltve olyan hamis célokat, vágyakat 
és ambíciókat helyeznek az emberek fejébe, amelyek elérésére 
aztán megoldást kínálnak. Voltaképpen olyan, mintha egy 
kisgyereknek megmagyaráznák, hogy csak akkor lehet boldog, 
teljes és működő az élete, ha szert tesz mondjuk a piros 
homokozólapátra, majd pediglen arra ajánlanak számára 
eszközöket, hogy minél könnyebben elérhesse annak a 
homokozólapátnak a megszerzését. Optimális esetben ennek 
úgy kellene azonban történnie, hogy megtanítjuk a 
kisgyermeket arra, hogy miként tud hatékonyan homokvárat 
építeni eszközök nélkül, mondjuk a saját két kezével, merthogy 
piros homokozólapátja korántsem lehet mindenkinek. A 
pszichológiának is alapvetően ez lenne a feladata: 

visszavezetni az embert a maga teljességébe, azaz önmagához, 
és nem pedig abban erősíteni, hogy egy álságos, önmagától 
idegen és kevéssé önazonos életre rendezkedhessen be. Olyan 
ez, mintha a halat tanítanánk fára mászni ahelyett, hogy 
megmutatnánk számára a végtelen óceánt. A pszichológia 
divatos irányzatai azonban pontosan ezt teszik: kiszolgálják a 
mainapság divatos társadalmi trendeket azzal, hogy az 
embereket egy számukra alapvetően idegen, és életellenes 
létmódhoz való alkalmazkodásra segítik hozzá, tehát 
voltaképpen a túlélésüket, vagy radikálisabb hasonlattal élve 
lassú agóniájukat segítik elő, nem pedig valódi élettel 
ajándékozzák meg őket. 


Vádaskodtam éppen elegen, mondhatnák, csak éppen 
megoldási alternatívákat nem javasoltam. Nos, véleményem 
szerint a pszichológiának legelőször vissza kellene térnie 
ahhoz, amelynek céljából eredetileg megalkották a nagy 
elődök, nevezetesen hogy valódi spirituális útként megmutassa 
az embereknek a valós emberi létezés hatalmas lehetőségeit, 
illetve hogy ezen az úton visszavezesse őket eredeti 
önmagukhoz. A pszichológia azonban sajnálatos módon, 
egyfelől a tudományosság igényeinek való túlzott megfelelési 
vágya miatt, másfelől pedig a populáris közízlés kiszolgálására 
való törekvéseinek következtében menthetetlenül eltávolodott 
attól az okkult, misztikus és spirituális irányvonaltól, amely 
születésének pillanataiban még szerves részét képezte. 
Lemondott arról, hogy az ősi bölcsességhagyományok 
modernkori utódaként az emberfeletti élet tudásának 
áthagyományozója legyen, ehelyett pedig beérte azzal, hogy a 
modernkori társadalom hamis világának bérence, és a közízlést 
kiszolgáló rendszer legyen. Egy rendszer, amely kíméletlenül 
kiszűri a másképpen gondolkodókat, azonban a céljaival 

egyetértők tömegeiből olyan hierarchikus alapon szerveződő 
masszát képez, amelyben nagyjából egy szűkkörű elit 
nevezheti csak magát teljes értékű pszichológusnak, a többieket 
pedig az egyre és egyre jobb körülmények, megélhetés és 
növekvő presztízs ígéretével hitegetvén szorítják rá arra, hogy 
fenntartsák a rendszert. 


Véleményem szerint a pszichológiának vagy meg 
kellene teremtenie a mindenki számára azonos lehetőségeket 
biztosító képzési rendszert, vagy pedig le kellene mondani 
arról, hogy  tömegtudomány legyen és visszatérnie a 
gyökereihez, nevezetesen a mester-tanítványi kapcsolatlánc 
keretein belül megnyilvánuló áthagyományozáshoz. Ez persze 
magában hordozza az elitizmus és kizárólagosság veszélyeit, 
azonban rá kell mutatnom arra, hogy ez az elitizmus burkolt 
formában már jelenleg is fennáll, és a szakma nyitottsága 
igazándiból csupán látszat. Attól, hogy elvben lehetséges az 
előrelépés, még nem válik valóssá az egyenlőség. Azzal, hogy 
elméletileg nyitott a fejlődés a rendszeren belül, az irreális 
anyagi követelmények miatt ez a nyitottság csupán az 
elméletek szintjén lehetséges. A tömegképzés jelensége, a 
kevesek számára végigjárható hierarchikus út megléte mellett 
olyan gyilkos elegy létrejöttét képezi, amely voltaképpen 
senkinek sem jó. Attól, hogy tömegesen bocsátják útjukra az 
egyetemek a pszichológusokat, még nem fogják megoldani az 
egyre és egyre szaporodó pszichés problémák jelenlétének 
kérdését, azonban jelentős károkat okoznak szakembernek és 
páciensnek egyaránt. Azzal, hogy az állami munkahelyek 
színvonala borzalmasan alacsony, voltaképpen rákényszerítik a 
frissen végzett szakembereket a magánpraxis idejekorán való 
megkezdésére, amelyet persze a felső elit foggal-körömmel 
ellenez, nem látván be, hogy voltaképpen éppen ők tehetnek 

erről a jelenségről. Amennyiben elfogadható, méltányos és 
valóban a fejlődést segítő képzési rendszert működtetnének, 
kiegészítve valódi munkalehetőségek biztosításával, akkor a 
kezdő szakemberek nem szorulnának rá a magánpraxis 
megnyitására, és kevesebb visszaélés lenne a páciensek 
rovására. Azzal ugyanis, hogy a megfelelő munkalehetőségek, 
és a méltányos, minden szakember számára végigjárható 
képzési utak nem állnak rendelkezésre, a kezdő szakemberek 
számára a magánrendelés válik az egyetlen járható úttá, 
amelyhez azonban még valóban nem rendelkeznek megfelelő 
képzettséggel és tapasztalattal. Ők maguk folyamatosan félre 
fogják kezelni a betegeket, a páciensek pedig abban a tudatban, 
hogy valódi szakemberhez kerülnek, még csak nem is sejtik, 
hogy voltaképpen gyakorló tanulók kísérleti nyulaivá válnak. 
Persze, mondhatjuk, hogy a szakmai elit folyamatosan 
lobbizik, hogy ezeknek a tendenciáknak erejét vegye, azonban 
mindez olyan módon történik, mintha valakit eleve 
megfosztanának . mondjuk az  ivóvíztől, utána pedig 
megbüntetnék amiatt, hogy a közeli folyóból iszik. Azzal, hogy 
lépten-nyomon korlátozzák a magánrendeléseket, még nem 
oldják meg a szakma legnagyobb gondját, jelesül a 
tömegesedést, a színvonalas munkahelyek hiányát, és a 
továbbképződési lehetőségek biztosításának anomáliáit. 


Úgy gondolom, a pszichológia számára megérett az idő 
arra, hogy döntsön. Döntsön arról, hogy visszatér-e a saját 
gyökereihez, vagy továbbra is megmaradván a populáris 
igényeket kiszolgáló tömegesítés igényénél, végső soron 
lassacskán egy divatezoterikus ágazattá silányul. Véleményem 
szerint mindenképpen a visszatalálás lenne a megfelelő lépés, 
mégpedig olyan módon, hogy az az elért eredmények szerves 


eye 

Azt gondolom, hogy a kevesebb néha több, és a szakma hosszú 
távon többre menne kisebb létszámú, de ugyanakkor kellő 
mértékben alkalmas, elhivatott szakemberi gárdával, akiket 
megfelelő módon ki tud képezni, egészen az elérhető képzési 
szintek maximumáig, nem pedig egy piramisszerű elrendezést 
facilitálva — egyeseket  — felmagasztalni, — míg másokat 
ellehetetleníteni. Tudatában vagyok persze annak, hogy mindez 
nagyon sok, egyébként lelkes jelöltet zárna ki a pszichológusi 
pályáról, azonban hosszú távon mégsem vezetne zsákutcába 
jutott hivatásokhoz, a megfelelő munkahelyek és lehetőségek 
hiányában megélt kiégésekhez, és a végső csalódottságból 
fakadó pályaelhagyásokhoz. 


Mindebben persze alapvető szerep jutna azoknak, akik 
ebben az országban a pszichológusi elit köreibe tartozónak 
vallják magukat, azonban ők sajnos nem tesznek mást, mint a 
piramis csúcsán állva voltaképpen fenntartják ezt a páciensek 
és kezdő szakemberek számára egyaránt kizsákmányoló és 
félrevezető rendszert, elvégre a "status guo" minden kétséget 
kizáróan az ő boldogulásukat hivatott szolgálni. Hiába az 
elképesztően magas képzési keretszámok, hiába a szépen 
csengő ígéretek, a pszichológusként végzettek túlnyomó 
többsége még csak közelébe sem kerül ezeknek a páratlan 
lehetőségeknek. Azzal azonban, hogy huszonéves fiatalokat 
hitegetnek karrierrel, fényes jövőképpel és remek szakmai 
előmeneteli lehetőségekkel, voltaképpen megfosztják őket 
attól, hogy alaposabban belelássanak a szakmán belül uralkodó 
állapotokba. A "szakmai elit" egyfajta zárt, felsőpapi kasztként 
voltaképpen kitermeli saját maga alá az "alsópapság" kasztját, 
akik aztán, fizetve évtizedekig a képzések végeláthatatlan sorát, 
voltaképpen az ő fenntartásukat és eltartásukat segítik elő. 

Listám persze messze nem teljes, és sok ponton 
valószínűleg hibás meglátásokon alapul. Lehetséges, hogy a 
csalódottság beszél csak belőlem és elképzelhető, hogy pusztán 
a saját sikertelenségem lehet felelős negatív véleményemért, 
ám akkor szabad utat engedek a kritikai észrevételeknek. Én 
magam lennék a legboldogabb, ha olyan pszichológiát 
láthatnék, amelynek keretein belül én magam is szívesen, 
büszkén és reményekkel eltelvén vallhatnám magamat 
pszichológusnak, azonban jelenleg egyáltalán nem állnak 
rendelkezésre ezek a tényezők. Hiszem és várom azonban, 
hogy idővel akadnak majd olyan személyek, akik a felső 
körökbe eljutván arra a döntésre jutnak, hogy változtatnak 
végre, és visszavezetik a pszichológiát oda, ahonnan jött, és 
ahova véleményem szerint tartozik, ismét a valódi 
megismerést, önkiteljesítést és önmeghaladást szolgáló, valódi 
tudománnyá és tradícióvá változtatva azt. 

Misztikus önmegvalósítás és önkiteljesítés 


Lássuk mindjárt először is a címet. Önmegvalósítás... 
veszedelmes kifejezés. Veszedelmes, jobban mondva inkább 
félreértelmezett, közhelyesített, lefokozott, beszűkített és 
popularizált kifejezés, amely a modern értelmezésben már 
messze eltávolodott attól a jelentéstől, amelynek felvillantására 
ez a gondolatsor kísérletet tenne. Önkiteljesítés... ez már talán 
valamivel jobban hangzik, ugyanakkor ennek esetében is 
felvetődik a kérdés, hogy pontosan mit is teljesítünk ki az 
"ön-", vagy "önmagam" fogalma alatt. Misztikus... nos, ezzel 
már talán értelmes kiindulópontot találhatunk a 
vizsgálódáshoz. — Misztikus —— szempontból  — megragadni, 
megvalósítani és megismerni valamit, illetve mély és 
bensőséges közelségbe kerülni valamihez, ami önmagunkon 
túlmutat, mindig másfajta módon történik, és minden 
szempontból valamiféle többletet hordoz, mint a hétköznapi 
módon történő tapasztalás esetében. 


Kezdjük azonban az önmegvalósítással. A mainapság 
divatos ezoterikus, vagy pszichológiai értelmezés szerint 
önmagunk megvalósítása alatt olyan folyamatok értendőek, 
amelyeknek során az individuum a képességei, lehetőségei, 
preferenciái és motivációi szerint találja meg a maga helyét az 
életben, éri el a saját maga által megszabott célokat, végső 
soron tehát érvényesíti az érdekeit és akaratát. Jó esetben ezt 
nem más emberek rovására teszi, azonban nem egy irányzat 
tartja legitimnek a másik elnyomását, legyőzését és magunk 
mögé utasítását azokban az esetekben, amikor jelenlétük és 
működésük gátló hatást fejt ki a saját önmegvalósításunkra. 
Még a sokaknak szemében alkalmas megoldásnak és 
életstratégiának minősülő asszertivitás is komoly veszélyeket 

hordoz magában, elvégre az  asszertív kommunikáció, 
érdekérvényesítés és önmegvalósítás jegyében sokszor csupán 
burkolt formában fejeződik ki ugyanaz az agresszió, versengés 
és elnyomás, legfeljebb a társadalom által elfogadott módon. 


Az önmegvalósítás tehát a hétköznapi értelmezésben 
voltaképpen nem jelent mást, mint a személy életterének és 
életterületének kiteljesítése, kisebb-nagyobb mértékben a 
környezet rovására. Élete során az egyén mindenféle 
elképzeléseket fogalmaz meg, célokat állít fel, és stratégiákat 
dolgoz ki ezeknek megvalósítására. Családot alapít, karriert 
épít, otthont teremt, majd taníttatja a gyermekeit és próbálja 
segíteni őket a maguk önmegvalósításának során. Bizonyos 
embereknél az önmegvalósítás eléri ugyan az intellektuális, 
vagy esetleg a vallásos-spirituális igényeket is, azonban nagyon 
sokak számára szinte csakis és kizárólag a materiális síkon 
valósul meg, semmivel sem meghaladva az anyagias igényeket. 
A "valósítsd meg önmagad" divatos szlogenje nagyjából így 
lehetne leginkább lefordítható: "dolgozz szorgalmasan, 
gyűjtögess, fogyassz, szerezz, terjeszd ki az életteredet, legyél 
hasznos tagja a társadalomnak. Érd el a céljaidat, szerezd meg 
az áhított munkát, pozíciót, címet és titulust. Légy jó 
szakember, apa/anya, férj/feleség/, állampolgár, ember, vagy 
bármi egyéb". Az önkiteljesítés már valamivel magasztosabb 
jelentéstartalmat sejtet, hiszen itt már talán felvetődik annak az 
érzése, hogy valami még hiányzik. Ha már minden anyagi, 
intellektuális, . vagy vallásos célunkat és igényünket 
megvalósítottuk, és a lehető legtöbbet, legjobbat, legszebbet 
kihoztuk magunkból az anyagi síkon, idővel talán feltesszük 
magunknak a kérdést, hogy vajon miként lehetnénk 
teljesebbek, önmagunkkal azonosak. Miként váljunk teljesebb 
személyiséggé, hogyan haladjuk meg önmagunkat? Ezen a 

szinten az egyén már képes valamelyest eltávolodni a 
hétköznapi igényektől, a társadalom által belénk oltott 
meggyőződésektől és céloktól, és ezeknél valamivel 
autentikusabb utak után kezd el kutatni. Itt azonban felvetődik 
a kérdés, hogy vajon végső soron mi az, amit ki akarunk 
teljesíteni "önmagunk" képében. Mi is vajon AZ, ami igazán 
vagyunk. Ezen a szinten már valamiképpen megérett a 
felismerés, hogy ez a bizonyos "AZ" már közel sem a testünk, 
a karrierünk, a szerepeink, kapcsolataink és életterünk, hanem 
sokkal inkább valamilyen belső szinten keresendő. Vajon az 
emocionális életünkről, vagy az intellektusunkról van szó? 
Valamilyen szinten igen, azonban mégsem teljesen. 


Sajnálatos módon gyakori félreértelmezés, hogy amikor 
az egyén végül rádöbben arra, hogy a valódi önkiteljesítés nem 
az — anyagi síkon keresendő, hirtelenjében áthelyezi 
szerzésvágyának fókuszát az intellektuális síkra, ezzel egyúttal 
pedig nagy lelkesedéssel tanulni, "önművelni", tájékozódni 
kezd, majd pediglen a frissen szerzett tudása birtokában 
hatalmas hévvel tudálékoskodni és okoskodni fog, illetve 
kioktat másokat azokról a dolgokról, amelyekkel kapcsolatban 
tudása ugyan több már a semminél, azonban még így is csupán 
felületesnek nevezhető csak. Továbbá megfigyelhető, hogy az 
intellektuális szinten való "gyűjtögetés" voltaképpen hasonló 
szabályok és szokások szerint működik, mint a pusztán anyagi 
természetű szerzési motiváció. Bármennyire is nemesebbnek, 
elvontabbnak, absztraktabbnak és megfoghatatlanabbnak tűnik 
az intellektuális önmegvalósítás, mint anyagias társa, lényegét 
tekintve itt is arról van szó, hogy miként tudunk még többet 
szerezni. Miként tehetünk szert minél több információra, 
tudás-, és ismeretanyagra, amelyet aztán később meg- 
megcsillogtatván próbálhatjuk elkápráztatni a környezetünkben 


146 


élőket, és bizonygatni számukra saját jelentőségünket és 
nélkülözhetetlenségünket? Hogyan bizonyíthatjuk be mások 
számára, hogy valami olyasmi van a birtokunkban, amely által 
többek, jobbak és értékesebbek vagyunk, mint ők? A tudás 
hatalom, tudjuk jól, és sokan nagyon könnyedén beleesnek 
abba a hibába, hogy az intellektuális önművelést és 
önmegvalósítást voltaképpen pusztán az anyagias síkon való 
haszonszerzés céljából végzik. Bármennyire is könnyedén 
elhitethetjük magunkkal, hogy a tudás gyűjtögetése mennyire 
magasztos élethivatás, voltaképpen semmi, de semmi értéke 
nincsen, ha az tisztán a haszonra irányul. 


Miként értelmezhető tehát helyesen az önkiteljesítés? 
Azt gondolom, hogy akkor lehet érdemben valódi 
önmegvalósításról és önkiteljesítésről beszélni, amennyiben az 
az "Én" helyes értelmezésével, és a vele való helyes 
azonosulással történik. Amennyiben az "Én" számunkra a testi 
valónkat jelenti, akkor kiteljesítése szükségszerűen az anyagi- 
materiális síkra fog irányulni. Ha ez az "Én" értelmezése az 
emocionális, vagy az intellektuális szférára irányul, akkor az 
önmegvalósítás valószínűleg a hatalom, befolyás, kontroll, 
vagy legalábbis a jelentőségteljesség és hatni akarás igényének 
kielégítésére fog mutatni. Utóbbi persze nagyságrendekkel 
jobb és emberhez méltóbb, mint a tisztán materiális természetű 
szerzésvágy, — azonban a háttérben álló motivációk 
szempontjából mégiscsak a múlandóra és változékonyra 
irányuló . marad. Az "Én"  lényegiségének misztikus 
szempontból történő megragadása voltaképpen abban a 
fogalomban történhet meg a lehető legteljesebben, amelyet C. 
G. Jung svájci pszichoanalitikus a "Selbst" szóban definiál. A 
Selbst voltaképpen az egyén létének legbelső magja, a 
személyiség központjának és teljes valójának kifejeződése. 

Olyan létező, amely magában foglalja mind a tudatot, mind 
pedig a tudattalant, valójában pedig a személyiség archetipikus 
teljessége valósul meg benne. A Selbst maga a mély-én, 
amelyben mindazon képességek, tulajdonságok, potenciálok és 
lehetőségek lakoznak, amelyeket az emberi lény a maga 
teljességét elérve kibontakoztathat magában. Jung szavaival 
élve a Selbst legmélyén lakozik az a bizonyos "Imago Dei", 
azaz az Istenség legtisztább képmása bennünk. 


Misztikus, alkímiai és mágikus szempontból tehát ez a 
Selbst, ez az Imago Dei képezi azt az "Én"-t, amelyre az 
önmegvalósítás és önkiteljesítés folyamata irányul. Lényegét 
tekintve nem végzünk egyebet ezen az úton, mint hogy 
egyértelmű megkülönböztetést teszünk azok között a dolgok 
között, amelyek ehhez a "mély-énhez" tartoznak, szemben 
azokkal, amelyek nem tartoznak szervesen hozzá. Én és "nem- 
én" között különbséget tenni voltaképpen nem jelent mást, mint 
hogy különbséget teszünk Isten és "nemisten" között. Előbbivel 
megpróbálunk direkt, személyes és misztikus kapcsolatba 
kerülni, míg utóbbit lépésről lépésre igyekszünk kizárni az 
életünkből. Sokan, főleg vallásos szemléletű emberek ezt 
egyfajta — önkorlátozásnak, lemondásnak, engedelmességi 
gyakorlatnak, vagy alázatnak értelmezik, azonban misztikus 
szempontból valójában nem történik semmiféle lemondás 
ebben a folyamatban. Annak felismerése zajlik csupán, hogy 
mely dolgok tartoznak valóban hozzánk, és melyek azok, 
amelyekkel kapcsolatban csupán tévesen hisszük, hogy 
lényünknek részét képezik. Így jelenik meg a látszólagos 
önkorlátozásban a teljes önkiteljesítés, azaz a "nem-én" 
illúzióinak és sallangjainak fokozatos leépítése, és a Selbst 
felszínre hozása. 

Ezen az úton haladván, a misztikus önmegvalósítás és 
önkiteljesítés ösvényén járván lassacskán meglepődve vesszük 
tudomásul, hogy mindaz, amelyet valaha az énünk szerves 
részének hittünk, az valójában csupán a "nem-én" egyik-másik 
sallang-szerű megnyilvánulása. Mindösszesen héjak, amelyeket 
lefejtvén a személyiségünk valódi lényege tárulkozhat fel. 
Amikor tehát — misztikus — szempontból beszélünk az 
önmegvalósításról, akkor tulajdonképpen azt a lehető 
legmagasabb rendű alkímiai, mágikus és misztikus folyamatot 
értjük alatta, amelynek során a lehető legnemesebb értelemben 
vett "Emberfeletti Ember" ébred fel ismét mély álmából 
bennünk. Szunnyadó  Istengyermekek vagyunk ugyanis, 
akiknek először fel kell ébredniük, azután pedig növekedniük 
kell, fokozatosan és folyamatosan megismerve Önmagukat, és 
tudatára ébrednünk lényünk valódi leglényegének. Annak a 
végső és varázslatos Titoknak, hogy voltaképpen "nem 
vagyunk az Istenen kívül", mint ahogyan lényegét tekintvén 
"semmi sem létezik az Istenen kívül". 

Hogyan kopogtatott be az életembe Tabrizi 
Shams... 


Találkozásom a szúfi lelkiséggel és a misztikus dervisek 
által képviselt szellemiséggel nem bizonyult túlontúl hosszú 
távra szólónak. Valójában csupán egynéhány, a mesés Bécsben 
tett látogatás során megélt rövidke beszélgetés, illetve egy 
hegyvidéki osztrák kisváros rejtett vendégházában valóra 
váltott elvonulás, ennek folyamán pedig az Arany Láncolattal 
való misztikus találkozás titka maradt, mégis mindezeknek 
igencsak mély és jelentőségteljes hatásával szembesülhettem az 
azóta eltelt időszak folyamán. Nem mondhatni, hogy elhivatott 
és rendszeres gyakorlójává váltam volna, vagy elkötelezett 
követője lettem ennek az  Ösvénynek, azonban a 
tanulmányozásom és ismerkedésem ideje alatt eltanult 
egynémely gyakorlatát jelenleg is szívesen alkalmazom, 
elvégre számos olyan értékes gyöngyszemet fedeztem fel 
bennük, amelyek igencsak kedvező hatást fejthetnek ki a 
spirituális élet elmélyítésére. Meditációk és elmélkedések az 
Istenség Kilencvenkilenc Neve felett, aszketikus és misztikus 
gyakorlatok kincsestára, illetve életvezetési tanácsoknak 
meglehetősen gazdag tárháza ez a lelkiség, a különféle 
ezoterikus irányzatok között pedig minden kétséget kizáróan 
kimagaslik alapvető nyitottsága, elfogadása, együttérzésre való 
képessége tekintetében, legalábbis — amennyiben annak 
univerzális áramlatait nézzük. Azok a változatai, mint az 
Inayati, vagy az Isawyi szúfizmus olyan különleges lelkiség 
világát nyithatják ki előttünk, amelyben a Végtelenséggel való 
személyes és meghitt kapcsolat igencsak autentikus módon 
mutatkozhat meg. Ez pedig számomra mindenek felett álló 
érték és mindennél fontosabb tapasztalás. Így, bár végső soron 
nem mondhatom el, hogy otthonra találtam volna ebben a 

lelkiségi keretben, mégis életemnek egy rövidke, ámde jelentős 
fejezetében jelen volt, illetve valahol a világon él egy ember, 
akit tiszteletem, megbecsülésem és nagyra tartásom jeléül 
elveszett főpapságom jelképével, a különleges ereklyeként 
tisztelt keleti mellkereszttel megajándékoztam. 


Az elmúlt esztendők folyamán szinte apadhatatlan 
igyekezettel kutattam tanítók, spirituális mesterek után, akiktől 
a misztikus élet alapvetéseit eltanulhatom, vagy legalábbis 
olyan útitársakra próbáltam lelni, akikkel megoszthatom a 
vándorlásom során tapasztalt élményeket. Ez utóbbiból, a 
Mindenségnek hála, nem keveset találtam, előbbinek esetében 
azonban egyáltalán nem nyilatkozhatom ekkora örömmel és 
megelégedéssel. Sajnálatos módon valóban eredeti, őszinte és 
igaz lelki tanítómesterből szinte lehetetlenség tetten érni akár 
egyet is, a különféle "álruhásokból" azonban bőségesen rejt 
maga mögött szinte valamennyi bokor. Egy általam 
bölcsessége és tapasztalata miatt sokra tartott tanácsadóm 
szerint egyáltalán nem érdemes ebben a világban mesterek és 
tanítók után kutatnunk, mert a vége csupán menthetetlen 
csalódás, kizsákmányoltság és elkedvetlenedés lehet, helyette 
inkább a már "elköltözöttek" között kellene keresgélnünk. 
Kérdeztem, miként lehetséges ez? Erre válaszul ezt mondta: a 
letűnt mesterek a műveiken, az írásaikon keresztül ugyanúgy 
taníthatnak minket, mintha csak itt lennének velünk, és 
személyesen vigyáznák a haladásunkat. Így hát ezután már 
nem élő mesterek és tanítók, hanem könyvek után kezdtem el 
kutatni, ezután pedig már sorra jöttek az életembe azok a 
személyek, akik valóban tudtak tanítani, misztikus értelemben 
gondoskodni a haladásomról, ráadásképpen pedig akár a velük 
való bizonyos mértékű összehangolódás is lehetséges, az 
imádság és meditáció gyakorlatai által. 

Tabrizi Shams különleges személyiségnek bizonyult. 
Egy — őszközépi délutánon akadtam rá elektronikus 
könyvtáramban "A Szeretet Negyven Tanácsa" című novellára, 
amely a szúfi lelkiség égisze alatt került kiadásra. Mivel a 
korábbi heteknek folyamán nem egyszer újultak meg bennem 
az emlékek, amelyek ennek a hagyománynak a kutatásához 
kapcsolódnak, időszerűnek éreztem, ha belevetem magamat a 
könyvbe. A várakozásokkal ellentétben azonban főhőse nem a 
költészete által sokak számára ismert Rumi volt, hanem egy 
olyan személy, akivel kapcsolatban korábban csupán annyi 
ismerettel rendelkeztem, hogy egyfajta renegát, vándorló dervis 
volt, illetve életének bizonyos szakaszában a "Nagy Rumi" 
lelki barátja és tanítómestere, azonban tudásom ennél nem 
terjedt tovább. Ahogyan azonban ez a talpig feketébe öltözött, 
karakteres vonásokkal rendelkező alak megjelent a történetben, 
élettörténetével, személyiségével, gondolataival, szavaival és 
tetteivel rejtélyes módon felébresztett bennem valamit, 
amellyel kapcsolatban korábban úgy éreztem, hogy nem 
található meg bennem. Bizonyára kitalált személyiség lehet, 
akit egy korábban élt, rejtélyes történelmi alak figurájára 
ültettek rá, véltem akkor. Kíváncsiságom azonban mégis arra 
késztetett, hogy alaposabban is elkezdjek utánajárni, hogy ki is 
volt ez a Tabrizi Shams. Különleges útra tévedtem tehát. 
Egyfelől kiderítettem, hogy a novellában szereplő alak 
története rengeteg szálon megfeleltethető annak, ami a 
történelmi tények és irodalmi adatok nyomán abból a korból és 
szellemi környezetből rekonstruálható, másfelől pedig 
megtudhattam, hogy a történetben megjelenő Tabrizi Shams 
szájába adott szavak egyáltalán nem kitalált, vagy kivonatolt 
gondolatok, hanem szó szerint, egyenesen átvett mondatok 
azokból a művekből, amelyeket valóban a történelmi alak 
szerzett. A Szeretet Negyven Tanácsa tehát valóban egy 

tizenharmadik században élt vándorló dervis által szerzett 
munka, ez a dervis pedig maga volt Tabrizi Shams, Rumi lelki 
jóbarátja és tanítómestere. 


A szúfi misztika ezen jeles képviselője igazi különcnek 
számított, nemcsak a maga korában és világában, hanem az 
azóta eltelt esztendők során át mindazoknak számára, akik a 
Magasságbelivel való kapcsolat megélésének igazán személyes 
és egyéni Útjain jártak. A források szerint már egészen 
kisgyermek korában megnyilvánultak különleges képességei, 
és a Tapasztalaton Túli által való kiválasztottságának egyéb 
jelei, amelyek főként éles értelme és lényeglátása által, 
valamint a misztikus álmok megélésének képességében 
mutatkoztak meg. Kortársai és a környezetében élők, ideértve 
saját szüleit és családját is, meglehetősen furcsa és ijesztő 
gyermeknek tartották, aki inkább mutatkozott hajlamosnak és 
hajlandónak az álmodozásra és az elmélyülésre, mintsem hogy 
a társadalmi elvárásoknak eleget tegyen. Amikor édesatyja egy 
ízben megrótta ezért, Shams ezzel a hasonlattal érvelve 
válaszolt: "Próbálj meg úgy tekinteni rám, Atyám, mint egy 
olyan kiskacsára, akit a tyúkok neveltek fel. Mihelyst kibújt a 
tojásból, a tyúkokat kezdte el családjaként tekinteni, velük élt, 
és az ő szokásaikat követte. De ahogyan együtt növekedett a 
többiekkel, egyre láthatóbb módon kiütköztek rajta annak jelei, 
hogy ő mégiscsak más, mint ők. Vágyakozást kezdett érezni 
például arra, hogy a vizek felé vegye az irányt, és ebben a 
megmagyarázhatatlan vágyódásában rádöbbent arra, hogy tud 
úszni és képes repülni is. Éppen ezért, Édesapám, ne neheztelj 
rám azért, mert más dolgokra vagyok képes, és más dolgokra 
leszek hivatott, mint amilyenekre Te. Ha tudsz úszni, kövess 
engem, de ha nem, akkor maradj a tyúkudvarban." 

Édesapja persze keményen megrótta ezekért a 
szavakért, az ifjú Shams pedig az elmarasztalás miatt 
elkeseredvén kérlelni kezdte az Istent, vegye el tőle az 
álomlátás képességét, hogy a körülötte élők szemében ne 
tűnjön annyira rendkívülinek és elkülönültnek. A legenda 
szerint Isten teljesítette a kérését azzal a kitétellel, hogy cserébe 
mások álmait kell majd értelmeznie. Így Tabrizi Shams soha 
többé nem látott álmokat, azonban végtelen bölcsességre és 
tisztánlátásra tett szert mások álmainak értelmezésével 
kapcsolatban. Az álomlátás képességének elmúlása azonban 
nem segítette hozzá, hogy beilleszkedjen a számára oly idegen 
világba, így egészen fiatal korában búcsút mondott a szülői 
háznak, és a vándordervisek életmódját kezdte követni. 
Életének évei alatt bejárta az ismert világ jelentős részét, hogy 
az Istenséget keresse mindenben és mindenkiben, amivel és 
akivel útjai során találkozott. Gyakran beszélt arról, hogy 
muszlimként a természeti jelenségekben olvassa a Szent 
Iratokat, és minden élőlényre úgy tekintett, mint a 
megelevenedett Koránra. Elképzelései és nézetei azonban erős 
ellenszenvet váltottak ki a dogmatikus nézetrendszer szerint 
élők körében, így számos helyen nem bizonyult szívesen látott 
vendégnek. Barátsága Rúmival a hagyomány szerint egy isteni 
látomásban nyert kifejeződést, Shams ugyanis minden erejével 
tiltakozott az ellen, hogy mestert válasszon magának, de az 
sem volt kedvére, hogy tanítványokkal kezdjen el foglalkozni. 
Mindenek felett vágyott azonban egy lelki tanulótársra, akivel 
tapasztalatait és gondolatait megoszthatja. Rúmival tökéletesen 
kiegészíthették egymást, hiszen bár Rúmi a környezetének 
legkiválóbb tudósának és prédikátorának számított, az igazi 
lelki elmélyülés, és az Istenséggel való személyes kapcsolat 
élménye nem adatott meg neki. Tabrizi Shams nyomán 
azonban elkezdte aktívan megélni az Istenség közelségének 

élményét a mindennapokban, a hideg, intellektuális, tényszerű 
tudást pedig elevenen elkezdte átitatni benne a személyes 
tapasztalás jelentette éltető vízforrás. 


Shams Tabrizhoz hasonlóan én magam is folyamatosan 
úton levőnek érzem magamat, bár fizikális értelemben nem 
mondható el, hogy túlzottan sokszor és sokat váltogatnám a 
helyemet. Vallom azonban, hogy az igazi Utazás a lélek 
legmélyére vezet, és önmagunk legbelső királyságait bejárván 
valósulhat meg igazán. Utam során osztottam meg már 
mindennapjaimat keresztény szerzetesekkel, éltem remeteként 
egy nagyváros közepén, imádkoztam teozófusokkal és 
mutattam be az Isteni Liturgiát hitüket kereső, független 
gyakorlóknak. Hány és hány alkalommal végeztem 
szertartásaimat szobámnak rejtekén felállított szerény oltáram 
magányában, és mennyire számos órákon át elmélkedtem 
álmokon, terveken és célokon. Misztikusok és alkimisták titkos 
tudományában mélyültem el, gnosztikusokkal és kabbalistákkal 
kalandoztam a Szent Írások lapjain, modern dervisekkel 
kerengtem körbe és imádkoztam velük az Istenség 
Kilencvenkilenc Nevének segítségül  hívásával. Mindez 
megannyi út, megannyi remény, megannyi öröm, megannyi 
csalódás, azonban minden egyes élményem elmélyítette 
bennem a tapasztalást, amely szerint az Istent felesleges ott 
keresnünk, ahol legszigorúbb a szabályozás, legegyértelműbb a 
dogma, és a legjobban érthető a tanítás. Ugyanígy nem 
érdemes kutatnunk Utána a szőrszálhasogató spekulációk 
világában, és a különféle belterjes szervezetek által kínált 
"titkos tudás" bűvkörében sem lehet igazán számítani a Vele 
való találkozásra, ugyanis Ő Maga ezeknél sokkalta közelebbi 
helyen, azonban misztikus módon mégis mindennél távolabb 
érhető tetten. Isten ugyanis közelebb áll hozzánk, mint a saját 

tulajdon szívünk és verőereink, mégis sokkalta messzebb, mint 
a legtávolabbi csillag. Ha azonban mégiscsak keresni 
vágynánk, úgy a lehető legbiztosabb módszer, ha 
önmagunkban elmélyedvén kezdjük a kutatást. 


Shams Tabriz negyven szabálya: 


1. Ahogyan az Istent szemléljük, az mintegy visszatükröződése 
annak, ahogyan önmagunkat látjuk. Amennyiben az Istenről 
való elmélkedés főként félelmet és büntudatot ültet a 
lelkünkbe, akkor ez azt jelenti, hogy bennünk magunkban 
lakozik túlontúl sok félelem és önvád. Ha képesek vagyunk 
Istent úgy látni, mint a végtelen Szeretet és Együttérzés 
Forrását, akkor az annak a jele, hogy már megtanultuk 
önmagunkat is ekképpen szemlélni. 


2. Az Igazság Ösvényén a szív munkájával tudunk haladni, 
nem pedig az elme működése által. Engedd, hogy a szíved 
legyen a legfőbb vezetőd, ne pedig az elmédre bízd ezt a 
feladatot. A szíved segítségével szembesülj önmagaddal, hívd 
ki párbajra az önzésedet, és végül arass győzelmet gyarlóságaid 
felett. Önmagad megismerése által juthatsz majd el Isten 
ismeretére IS. 


3. Istent gyakorlatilag bármin és bárkin keresztül szemlélheted 
ezen a világon, ugyanis nem korlátozza Önmagát a mecsetekre, 
zsinagógákra, vagy  templomokra. Azonban ha tényleg 
feltétlenül tudni szeretnéd, hogy hol is van pontosan a 
lakóhelye, akkor egyetlen helyen érdemes keresned: mégpedig 
az Őt igazán szeretők szívében. 

4. Az intellektuális tudás és a Szeretet két különböző anyagból 
vannak faragva. Az elme gúzsba köti az embert, de nem 
kockáztat semmit, a Szeretet azonban képes feloldani minden 
megkötözöttséget, ugyanakkor mindent kockára is tesz. Az 
intellektus mindig gyanakvó, és gyakorta így figyelmeztet: 
"Légy óvatos, nehogy túlzottan elragadtasd magadat", a 
Szeretet azonban így beszél: "Sose félj, merülj el a 
mélységekben". Az elme nehezen oldódik fel, a Szeretet 
viszont minden megerőltetés nélkül képes önmagát felőrölni. 
Az igazi gazdagság azonban éppen a törmelék és a romok 
között keresendő, és a megtört szív rejti az igazán értékes 
kincseket. 


5. A világ legtöbb problémája a különféle félreértésekből és 
hibás értelmezésekből fakad. Sohasem szabad a szavakat a 
névértékükön kezelnünk. Amint belépünk a Szeretet 
birodalmába, a nyelvi és megfogalmazásbeli különbségek 
egyszeriben idejétmúlttá válnak. Mindaz, ami nem fejezhető ki 
a szavakkal, az tetten érhető a csendben. 


6. Az elhagyatottság és a magány két különböző dolog. Amikor 
elhagyatva érzed magadat, könnyen hiheted hibásan azt, hogy a 
jó úton haladsz. A magány sokkalta jobb számunkra, hiszen 
abban az esetben anélkül lehetsz egyedül, hogy elhagyatottnak 
éreznéd magadat. De a lehető legjobb, ha olyasvalakire 
találunk, aki a tükrünk lehet. Emlékeznünk kell arra, hogy 
egyedül egy másik élőlény szívében láthatjuk tisztán 
önmagunkat és a bennünk lakozó Isteni  Jelenlétet. 

7. Bármi is történjék az életedben, és bármennyire is kétségbe 
ejtően alakuljanak is a történések, semmi esetre se add át 
magadat az elkeseredésnek. Még ha a világon létező 
valamennyi ajtó zárva maradna előtted, Isten külön a Te 
kedvedért is hajlandó megnyitni egy teljesen új ösvényt. Csak 
légy mindig hálás. Könnyű ugyanis úgy hálásnak lenni, amikor 
minden a lehető legnagyobb rendben halad. A Bölcs nemcsak 
azért hálás, ami megadatott számára, de mindazokért a 
dolgokért is, amelyek megtagadtattak tőle. 


8. A türelem nem egyenlő a passzív kitartással. A türelem azt 
jelenti, hogy előre látjuk egy folyamat végét. Türelmesek akkor 
vagyunk, amikor a tüskére nézve a rózsát látjuk, vagy amikor 
már látjuk a hajnalt az éjszakában. A türelmetlenség az, amikor 
olyannyira beszűkült a látókörünk, hogy nem tudjuk előre látni 
a dolgok kimenetelét. Az Istenség szerelmesei éppen ezért 
sohasem fogynak ki a türelemből, hiszen tudják jól, hogy a 
holdsarlónak is időre van szüksége, hogy teliholddá váljon. 


9. Kelet, nyugat, dél, vagy észak, mindez nem sokat számít. 
Mindegy, hogy merre vezet az ösvényed, csak légy bizonyos 
afelől, hogy minden utazásban egy belső úton levés élménye is 
megvalósul. Ha önmagadban utazol, megismerheted az egész 
világot, körülötted és magadban egyaránt. 


10. A bábaasszony tudja jól, hogy fájdalom nélkül a gyermek 
nem tud megszületni. Ugyanígy, egy megújult ember születése 
sem képzelhető el nehézségek nélkül. Az agyagnak is szüksége 
van a tűzre ahhoz, hogy szilárddá váljon, ugyanígy a Szeretet is 
a megpróbáltatások közepette képes csak megerősödni. 

11. A Szeretetért vállalt küldetés átformáló erővel bír. Azok 
közül, akik valaha a Szeretet keresésére indultak, senki sincs 
olyan, aki nem érett volna meg az Utazás alatt. Abban a 
pillanatban ugyanis, amikor elkezdesz kutatni a Szeretet után, 
már el is kezdődött Benned az átalakulás, kívül és belül 
egyaránt. 


12. Több hamis mester és tanító akad ezen a világon, mint 
amennyi csillag létezik az Univerzumban. Sohasem szabad 
összetévesztened a hatalomvágyó és önző embereket az igazi 
pártfogókkal. A valódi lelki tanítómester sohasem törekszik 
arra, hogy a figyelmedet önmagára irányítsa, és nem is vár el 
teljes engedelmességet és csodálatot Tőled. Ehelyett abban 
segít, hogy megtanít értékelned és csodálnod Önmagad belső 
lényegét. Az igazi mesterek olyannyira áttetszőek, akár az 
üveg, ugyanis hagyják, hogy az Istenség fénye sugározzék át 
rajtuk. 


13. Próbáld ki, hogy nem állsz ellen a változásoknak, amelyek 
az Utad során beköszöntenek az életedbe. Helyette engedd az 
Életnek, hogy Rajtad keresztül éljen. Akkor sem szabadna 
kétségbe esned, ha minden fenekestől felfordul körülötted, 
elvégre honnan is tudhatnád, hogy az állomás, ahol most vagy, 
tényleg van olyan jó, mint amilyen lesz az utána következő. 


14. Az Istenség minden erejével azon van, hogy tökéletesre 
formálja a művet, amelyet elkezdett Benned és körülötted. 
Teljes mértékben Veled van elfoglalva. Minden egyes élőlény 
egy olyan, folyamatban lévő műalkotás, amely bár lassan, de 
feltartóztathatatlanul halad a teljes megvalósulás felé. 
Mindannyian ilyen félkész művek vagyunk, akik egyaránt 
várunk és vágyódunk arra, hogy kiteljesedjünk. Isten 

mindannyiunkkal külön foglalkozik, hiszen az emberiség 
voltaképpen hasonlatos egy olyan kifinomult kaligráfiához, 
amelyben minden egyes pontnak egyaránt hatalmas jelentősége 
van a teljes kép szempontjából. 


15. Könnyű szeretni a tökéletes Istent, aki feddhetetlen és 
hibátlan. Ennél sokkalta nehezebb a dolgunk, amikor egy 
másik embert kell szeretnünk, akiben csak úgy hemzsegnek a 
hibák és a tökéletlenségek. Emlékezzünk azonban arra, hogy az 
igazi Tudás csakis a Szereteten keresztül érhető el és 
tapasztalható meg. Szeretet nélkül nem létezik valódi 
Bölcsesség. Ha nem tanuljuk meg szeretni az Isten által 
alkotott Világot, akkor Istennek a megismerésére és szeretetére 
sem leszünk képesek. 


16. Az igazi Hit csakis az, ami önmagunkban lakozik. Minden 
más leoldódik rólunk idővel. Egyetlen olyan szennyeződés 
létezik csak, amely nem mosható le a tiszta vízzel, ez pedig a 
gyűlölet és a vakbuzgóság, amely igazán megmérgezi a lelket. 
Megtisztíthatod a testedet lemondással és böjttel, a szívedet 
azonban csakis a Szeretet fogja megtisztítani. 


17. Az egész Univerzum Benned lakozik. Mindaz, amit 
önmagad körül látsz, ideértve azokat a dolgokat is, amelyeket 
nem igazán szeretsz, illetve azokat az embereket, akiket 
megvetsz, vagy gyűlölsz, bizonyos mértékben Benned 
léteznek. Éppen ezért, nem szabad a Gonoszt sem önmagadon 
kívül keresned, ugyanis az Ördög nem olyasfajta erő, amely 
kívülről leselkedik Rád. A Sátán hangja belülről szól Hozzád. 
Amennyiben tisztán és teljesen meg akarod ismerni 
Önmagadat, akkor nézz szembe Magaddal őszintén és 
szigorúan. 

18. Amennyiben változtatni akarsz azon, ahogyan a többiek 
Veled bánnak, akkor először annak a módját kell 
megváltoztatnod, ahogyan Önmagaddal bánsz. Ha nem tudod 
magadat őszintén és tisztán szeretni, akkor más sem fog. 
Amikor pedig eljutottál az önszeretetnek erre a szintjére, akkor 
légy hálás valamennyi tüskéért, amelyet mások dobnak Feléd, 
hiszen ez annak a jele, hogy hamarosan rózsák borítanak majd. 


19. Ne nyugtalankodj amiatt, hogy hová vezet majd az Utad. 
Helyette koncentrálj mindig az éppen soron következő lépésre. 
Ez ugyanis, ami éppen a legnehezebb, és ez az, amiért teljes 
mértékben felelős vagy. Amennyiben megtetted ezt a lépést, 
engedd, hogy érkezzen a következő. Ne sodródj az áramlattal, 
hanem légy Te magad az Áramlat. 


20. Mindannyian ugyanazt az Istent hordozzuk magunkban, ám 
mégis mindnyájan különfélék és egyediek vagyunk. Nem 
létezik két teljesen egyforma lény. Minden szív különböző 
ritmusban — ver. — Amennyiben — Isten —— mindannyiunkat 
ugyanolyannak szeretett volna látni, akkor kétségtelenül 
ugyanolyanra alkotott volna valamennyiünket. Azonban 
mégsem így tett, ezért a különbözőségekkel szemben tanúsított 
tiszteletlenség és türelmetlenség, vagy amikor a saját 
véleményünket akarjuk másokra erőltetni, voltaképpen az 
Istenséggel szemben való tiszteletlenségünket jelenti. 


21. Amikor azt Istent igazán szerető belép egy tavernába, az a 
taverna egyszeriben az imatermévé válik annak az embernek, 
ám amikor egy részeges lép az imaterembe, az imaterem 
számára tavernává válik. Bármit is tegyünk, egyedül a szívünk 
az, ami a különbséget megteremti, nem pedig a külső 
körülmények. Éppen ezért a szúfik sohasem aszerint ítélik meg 

a többieket, hogy milyennek is néznek ki, vagy milyen 
tulajdonságokkal bírnak. Amikor a szúfi rátekint valakire, 
minkét szemét lezárva tartja, helyettük pedig felnyit egy 
harmadikat, egy olyan szemet, amely a belső lényeget látja. 


22. Az élet csupán időleges kölcsön, ez a világ pedig pusztán 
felületes leképeződése mindannak, ami a Végső Valóság. Csak 
a gyermekek tévesztik össze a játékot az igazi dolgokkal. Az 
emberek vagy a játék megszállottjává válnak, vagy pedig 
tiszteletlenül összetörik és elhajítják. Próbálj távol maradni a 
szélsőségektől, mert azok a belső egyensúly megbomlását 
idézik elő. A szúfik sohasem mozdulnak el egyik extremitás 
irányában sem, hanem mindig mérsékeltek és jóindulatúak 
maradnak. 


23. Az Istenség különféle megnyilvánulási formái közül az 
emberiség kivételes helyet tölt be. "Az Élet Leheletét 
helyeztem a szájába", így szól az Isten az Írások lapjain. 
Mindannyiunk, kivétel nélkül rendelkezünk azzal a különleges 
feladattal, hogy Isten Követei legyünk a Földön. Csak kérdezd 
meg gyakorta Önmagadtól, hogy mennyiben és milyen gyakran 
vagy képes igazi Követ módjára viselkedni, már ha egyáltalán 
képes vagy rá. Emlékezz arra, hogy mindannyiunk küldetése 
felfedezni Önmagunkban az Istenség Lelkét, és aszerint élni. 


24. A Pokol az itt és most, akárcsak a Menny. Hagyj fel azzal, 
hogy a Pokollal kapcsolatban aggodalmaskodsz, vagy a 
Mennyekről álmodozol, hiszen mindkettő a jelen pillanatban 
mutatkozik meg. Amikor szerelmesek vagyunk, a Mennyekben 
érezzük magunkat, ugyanígy minden alkalommal, amikor 
utálkozunk, irigykedünk és támadunk valaki ellen, akkor 
egyenesen a Poklok mélyére süllyedünk. 

25. Mindenki másképpen értelmezi a Szent Írásokat, 
mindannyian a maguk képességei és lelkük mélységei szerint. 
A megértésnek pedig nagyjából négy szintje különböztethető 
meg. Az első szint a szöveg külső, szó szerint való értelmezése, 
ahogyan azt a legtöbb ember teszi. A második a belső tartalom 
megismerése. A harmadik szinten valósul meg a belső tartalom 
legbelső üzenetének megértése. A negyedik szint azonban 
annyira mély, hogy nem írható le szavakkal, így 
elmondhatatlannak bizonyul. 


26. A Világegyetem valójában egyetlen gigászi létező. Minden 
és mindenki kapcsolatban áll egymással, a személyes 
történetek láthatatlan szálain keresztül. Mindegy, hogy 
tudatában vagyunk ennek, avagy sem, mindannyian egy 
rejtélyes párbeszéd részesei vagyunk. Senkinek se árts és 
gyakorold sűrűn az együttérzést. Sohase terjessz szóbeszédeket 
valaki más háta mögött, de még egy ártatlan megjegyzést se 
tégy a többiekre. A szavak ugyanis, amelyek elhagyják az 
ajkunkat, nem oldódnak fel a  Végtelenben, hanem 
következményeikkel együtt visszatérnek majd hozzánk a 
maguk idejében. Egy ember fájdalma valamennyiünket sérti, 
mint ahogyan egy ember öröme képes lehet mosolyt csalni 
mindnyájunk arcára. 


27. Bárhogyan is szólj, akár jót, akár rosszat, a szavaid 
valamilyen formában visszatérnek majd Hozzád. Éppen ezért, 
amennyiben valaki rosszakat beszélne Rólad, a helyzeten csak 
rontana, ha Te magad is hasonlóan kezdenél el beszélni róla. 
Ebben az esetben ugyanis menthetetlenül bezárod Önmagadat 
egy ártalmas energiákból összeálló, borzalmas körbe. Helyette 
azzal tehetsz nagyon sokat Önmagadért, ha negyven napon 
keresztül csak jókat gondolsz, és csak jó dolgokat beszélsz 

arról az adott személyről. Meglátod majd, hogy negyven nap 
elteltével minden másképpen fest majd, ugyanis Te magad 
váltál egészen másmilyen emberré. 


28. A múlt csak egy puszta értelmezés, a jövő pedig egy 
bizonytalan látomás. A Világ nem úgy halad végig az időn, 
mintha az csupán egyenes vonal lenne a múlt és jövő között. 
Ehelyett az idő az, amely Rajtunk keresztül és Bennünk 
mozog, akárcsak egy végtelen spirál. Az Öröklét nem végtelen 
mennyiségű időt jelent, hanem időtlenséget. Ha meg szeretnéd 
tapasztalni az Örökös Megvilágosodást, akkor verd ki a 
fejedből mind a múltat, mind pedig a jövőt, és élj a Jelen 
Pillanatban. 


29. A Végzet nem az jelenti, hogy az egész életed eleve 
elrendeltetett. Éppen ezért, amennyiben minden elviselünk a 
sorsra hivatkozva, és nem vállalunk aktív szerepet a 
Világegyetem Roppant Zenéjében, az csupán a puszta 
tudatlanság jele. Az Univerzum Zenéje mindent áthat, és a 
hagyomány szerint negyven különböző szinten nyilvánul meg. 
A végzeted azt jelenti, hogy milyen szinten vagy képes játszani 
a saját dallamodat. Bár nem változtathatod meg a hangszeredet, 
azt egyes egyedül Te döntöd el, hogy milyen jól és mesterien 
játszol rajta. 


30. Az igazi szúfi akkor is Önmaga marad, ha igaztalanul 
gyanúsítgatják, támadják és ítélik meg minden egyes oldalról. 
Ehelyett türelmesen kitart, egy rossz szót sem szentelve a 
bírálóinak. A szúfi sohasem okol másokat, elvégre számára 
hogyan is létezhetnének ellenségek, riválisok, vagy "mások", 


amikor számára olyan, hogy "én" sem létezik. 

31. Ha meg akarod erősíteni a hitedet, akkor először is 
enyhülnöd kell belülről és lágyulnod. Ahhoz, hogy a hited 
sziklaszilárddá váljon, a szívednek olyan könnyűnek kell 
lennie, akár a tollnak. Mindnyájunkat érnek betegségek, 
balesetek, veszteségek és ijedelmek, amelyek így vagy úgy, de 
tanítanak bennünket arra, hogy miként legyünk kevésbé 
önelégültek és ítélkezőek, illetve hogy miként váljunk 
együttérzőbbé és nagylelkűbbé. Azonban csak néhányan 
tudunk tanulni ezekből, és általuk finomodni. Sokan sajnos 
ezeknek az eseményeknek hatására még annál is ridegebbé 
válnak, mint amilyenek előtte voltak. 


32. A világon semmi sem áll Közted és az Istenség között. Sem 
imám, sem pap, sem pedig rabbi, vagy egyéb más vallási, vagy 
világi tekintély. Ugyanígy egyetlen spirituális mester, de még a 
saját hited sem. Hinned kell Önmagad értékeiben és a saját 
szabályaidban, de sohasem szabad ezeket másokra erőltetned. 
Ha folyamatosan megtöröd mások szívét és lelkét, bármilyen 
spirituális gyakorlatot végzel is, semmit sem fog érni. Tartsd 
távol magadat mindennemű rajongástól és bálványozástól, mert 
elhomályosítják a látomásodat. Egyedül Istennek, és csakis 
Istennek engedd, hogy a vezetőd legyen. Ismerd meg az 
Igazságot, de légy óvatos, nehogy véletlenül bálványt csinálj az 
igazságodból. 


33. Mialatt mindenki más ezen a világon azért fáradozik, hogy 
valamire jusson, vagy valakivé váljon, pusztán azért, hogy egy 
napon mindent maga mögött hagyjon az elmúlásban, Te magad 
tűzd ki célodul azt, hogy a Semmivé válsz. Éld úgy az életedet, 
mintha olyan könnyű és olyan üres lenne, mint maga a nullás 
szám. Nem vagyunk különbözőek egy ponttól. Nem a 
külsőségekben megjelenő sallangok és dekoráló elemek azok, 

amelyek egyenesben tartanak minket, hanem a belső Üresség. 
Nem azoknak a dolgoknak a víziója tart minket mozgásban, 
amelyeket el akarunk érni, hanem a Belső Üresség abszolút 
tudatossága. 


34. Az alázatosság nem azt jelenti, hogy gyengék, vagy 
alárendelődőek vagyunk. Ez ugyanis vagy fanatizmushoz, vagy 
pedig meghódoláshoz vezet csupán. Ennek azonban éppen az 
ellenkezője igaz az alázatosságra. Alázatosak akkor vagyunk, 
amikor képesek vagyunk meghódolni egy olyan Erő előtt, 
amely történetesen éppen belülről jön. Azok, akik 
ráhagyatkoznak . Önmaguk belső lényegére, zavartalan 
nyugalomban és békében létezhetnek, még akkor is, ha 
körülöttük az egész világ kifordul magából. 


35. Ezen a világon nem az egyformaság és a szabályszerűség 
az, amely előre mozdítja a történéseket, hanem a sokszínűség. 
Az egész Univerzum, a maga minden sokszínűségével jelen 
van bennünk. Éppen ezért a hívőnek szükséges szembenéznie a 
benne élő hitetlenséggel is, a hitetlennek pedig meg kell 
ismerkednie a szintén őbenne csendben létező hívővel. Addig a 
napig, amíg el nem jutunk a Bennünk szunnyadó Tökéletes 
Ember megvalósítására, a hit egy szükséges fázisa a 
fejlődésünknek, csakúgy mint annak ellentéte, a hitetlenség és 
a kételkedés is. 


36. A Világ a viszonosság törvényére épül. Még a 
legjelentéktelenebbnek tűnő kedvesség, vagy a legcsekélyebb 
gonoszság sem marad viszonzatlanul. Ugyanígy azok a 
megtévesztések, csalások és trükkök, amelyeket az emberek 
egymással szemben vetnek be. Emlékezz arra, hogy ha csapdát 
állítasz, akkor Isten ugyanígy fog tenni. Ő ugyanis a 

legnagyobb tervező, akinek a tudta nélkül még egy levél sem 
zizzenhet meg. Emlékezz mindig erre: bármit tesz is az Isten, 
azt a legtökéletesebben teszi. 


37. Isten a lehető legaprólékosabb órásmester. Az alkotása 
annyira precíz és pontos, hogy a Világon minden a maga 
megszabott idejében történik. Egyetlen perccel sem előbb, 
vagy később. Kivétel nélkül mindenkire igaz, hogy ez az óra 
esetükben is pontosan működik, így ideje van a szerelemnek és 
ideje van a halálnak is. 


38. Sohasem késő feltenned Magadban a kérdést, hogy vajon 
készen állsz-e változtatni azon az életen, amelyet idáig éltél. 
Készen állnál-e arra, hogy belülről változz. Sajnálatos, ha 
minden napod pontosan ugyanúgy telik, mint ahogyan az azt 
megelőző. Minden egyes pillanatnak, minden egyes újabb 
lélegzetvételnek megújító és  elevenítő erővel kellene 
rendelkeznie az életünkre nézve. Csakis úgy ébredhetünk új 
életre, ha megtanulunk meghalni, még a halál előtt. 


39. Még ha a részletek változnak is, az egész attól függetlenül 
mindig állandó marad. Minden egyes rabló helyett, aki 
eltávozik ebből a világból, egy újabb születik majd. Minden 
eltávozott lélek helyébe a világra jönnek újabbak. Emiatt 
sohasem marad minden teljesen ugyanolyan, de ugyanakkor 
semmi sem változik igazán. Minden szúfi helyett, aki elhagyja 
ezt a világot, valahol máshol egy újabb születik. 


40. Az élet szeretet nélkül semmit sem számít. Ne azt kérdezd 
magadtól, hogy milyen fajta szerelmet kellene keresned, lelkit 
vagy testit, istenit vagy világit, keletit vagy nyugatit. Ezek a 
felosztások csak újabb felosztásokat szülnek. Az Igazi 

Szeretetnek nincsenek címkéi és meghatározásai. Ehelyett 
olyan, amilyen: tiszta és egyszerű. A Szeretet az Élet Éltető 
Vize, a szeretetre képes lény pedig a Tűz Lelke. Az egész 
Univerzum megváltozik, amikor a Tűz szerelemre gyúlik a Víz 
iránt. 

Tradicionalitás és Kereszténység 


Az elmúlt időszakban viszonylag sűrűn nyílott 
alkalmam olvasni, és —— tanulmányozásaim  —— nyomán 
elgondolkodni mindarról, ahogyan az úgynevezett tradicionális 
nézőpontok a világra, szellemiségre, lelkiségre és vallásosságra 
tekintenek, aztán végül arra az elhatározásra is eljutottam, hogy 
ebben az írásomban kifejezem a magam egyéni és sajátos 
véleményét a kérdéskörrel kapcsolatban. Elmélkedésemet 
elindítván rögvest előre szeretném azonban bocsátani, hogy 
ismereteim a témakört illetően még messze nem teljesek 
(elvégre hogyan is képzelhetné valaki, hogy egyáltalán képessé 
válhat valaha teljes és tökéletes rálátást nyerni erre az 
elképzelhetetlenül és elképesztően komplex területre?), így 
gondolataim érvényességi köre sem tarthat igényt túlzott 
mértékü  hatósugárrai . Mindaz, — amelynek ebben a 
gondolatmenetben való megfogalmazására sort szeretnék 
keríteni, szándékom szerint nem több, mint meglátásaimnak és 
nézeteimnek szerény összefoglalása. 


Kutakodásaim alkalmával felkeltette a figyelmemet két, 
egymással mondhatni szemben álló elmélet, amelynek egyikét 
a Hamvas Béla által kifejtett gondolatkör jelenti. Amennyiben 
Hamvas Béla életművét korszakokra kívánnánk sorolni, úgy 
azt mondhatnánk, hogy igazságkeresői tevékenysége előbb a 
különféle antik filozófiai és mitológiai irányzatokon vitte 
végig, majd pediglen időlegesen otthonra talált a tradicionális 
létszemlélet keretei között, végül pedig egyértelműen a 
kereszténység mellett tette le hitét. Hamvas Béla írásait 
időrendben olvasván tisztán kirajzolódni látszik ez a folyamat, 
hiszen ahogyan az egyes mítoszok, filozófiák, gondolati 
rendszerek és vallások tömkelegén végighaladva részletesen is 

megosztotta olvasóival az egyes forrásokból kinyerhető 
különkincseket, végeredményben arra a konklúzióra jutott, 
hogy a kereszténység megjelenésével az összes többi vallás és 
irányzat érvényét veszíti, így fenntartásukra véleménye szerint 
voltaképpen semmiféle szükség nincsen. 


Ezen a ponton kerül szemben állásra véleménye a 
tradicionális — szemlélet legjelentősebb hatású hazai 
képviselőjének álláspontjával, amely szerint minden egyes 
tradíció a saját jogán tradíció, és minden egyes tradícióban 
maga a Tradíció tetőződik be. Nem szükséges, és nem is 
lehetséges kiválasztani közülük egyetlen irányzatot, hogy arra 
aztán úgy hivatkozzunk, mint magának a Tradíciónak a 
betetőződésére, amelynek megtörténte egyúttal időszerűtlenné 
és feleslegessé tenne valamennyi más vallási tradíciót. 
Meglehetősen érdekes kérdésnek látom ezt a felvetést, amellyel 
úgy érzem, misztikus létezésmódra törekvő személyként 
mindenképpen érdemes lenne foglalatoskodnom. A kérdés 
véleményem szerint tehát imigyen foglalható össze a lehető 
legtömörebben: "Vajon a kereszténység valóban minden 
korábbi tradíció betetőződése, vagy csupán egyetlenegy a 
számos más tradíció között?" Szeretném hozzátenni tehát a 
saját gondolataimat ehhez a kérdéskörhöz. 


Az elmúlt esztendők keresése, és kutakodással eltöltött 
időszaka folyamán számos megállapítás és felismerés 
megnyilvánulása lehetett lehetséges számomra. Mindezekből 
kiindulván erősen gyanítom, hogy minden egyes vallási 
tradíció kebelében létezik egy olyasfajta esszenciális mag, 
amely voltaképpen a felszíni eltérések és különbözőségek 
figyelmen kívül hagyása mellett, lényegét tekintve szinte teljes 
mértékben azonosnak mondható. A hinduizmus szerint 

megannyi megtestesülés körforgásában létezik a világ, a lélek 
pedig csak úgy képes kiszabadulni ezekből, ha eloldja 
mindennemű kötelmeit és megszabadul a karmától, azaz a 
cselekvések ok-okozati törvénye nyomán beálló vonzásoktól és 
taszításoktól. A buddhizmus tanítása szerint a lét szenvedése a 
vágyakban és a törekvésekben rejlik. Amennyiben nem valósul 
meg a vágyunk, akkor szomorúságot érzünk, a megvalósulás 
esetén pedig egyre és egyre többre vágyunk, avagy rettegünk a 
megszerzett dolgok elveszítésétől, amely szintén szenvedést 
szül. Buddha szerint az illuzórikus világ ködén való 
keresztüllátás, az érzékek fékezése, és a vágyak által jelentett 
kötőerők eloldása által szabadulhat ki a lélek a végtelen 
körforgásból. Tudtommal azonban sem a hindu, sem pedig a 
buddhista kozmológia nem foglal állást egyértelműen a 
tekintetben, hogy mi történik a "megszabadulás" után. 
Bizonyos irányzatok szerint a Nirvána a teljes feloldódás, tehát 
a semmiben való teljes semmivé válás és megsemmisülés, 
azonban sok más szemléletmód feltételezi egyfajta "Világon 
túli Világ" létét, így maga a Nirvána egyfajta léten túli 
létezésként is értelmezhető. A különféle egyéb keleti 
vallásokban, és a Zoroaszter által megfogalmazott tanításokban 
szintén megjelennek olyan elemek, mint a körforgás, az anyagi 
lét viszonylagossága, a világtól való eltávolodás fontossága, 
illetve a lélek  halhatatlanságának tana, valamint egy 
Fényvilágnak a létezése. 


Amennyiben megvizsgáljuk a zsidó tanítást, úgy 
egymásnak látszatra ellentmondó elemekkel találkozhatunk. 
Bizonyos szekták és irányzatok tanítása szerint nem létezik 
túlvilági élet, mint ahogyan nem létezhet feltámadás sem. Az 
emberek végeredményben biztosan és visszavonhatatlanul 
meghalnak, és voltaképpen ennyit jelentett élni. Más 

megközelítések a szellemvilág élénk életéről számolnak be a 
zsidóság körében: a halottak közöttünk járnak, intézik a maguk 
ügyes-bajon dolgait, elfogyaszthatják a számukra kikészített 
ételeket, illetve bizonyos esetekben megjelenhetnek mások 
előtt, vagy meg is szállhatnak másokat. Az Ószövetség lapjain 
barangolván nem egyszer érhetjük tetten az úgynevezett "Isteni 
Elragadás" történését, amikor is egyes szentek nem ízlelték 
meg a halált, hanem különféle módokon Istenhez kerültek. 
Énoch történetét alapul véve láthatjuk, hogy miután a 
szentségben folyamatosan előre jutott, végül olyannyira 
áttetszövé vált az Isteni Ragyogás visszatükröződésében, hogy 
ő maga nem is létezett már, hanem Isten úgymond magához 
emelte őt. A gnosztikus hagyomány szerint Énoch az angyalok 
közé emeltetett, és ő maga vált azzá az entitássá, amelyre a 
tradíciók Metatron angyalként hivatkoznak. A másik ilyen, 
szintén ószövetségi szereplő maga Illés próféta, akit végül 
tüzes szekéren ragadott el a Mennyekbe az Isten. Külön 
érdemes megemlítenünk a kabbalisztikus hagyományokat, 
amelyekben a lélek folyamatos fejlődésének állomásai 
rajzolódnak ki, ahogyan az Életfán egyre és egyre feljebb 
haladva éri el az Örök Hazába való visszajutást, illetve az 
Istenséggel való fokozatos egyé válás lépcsőfokait. 


A keresztény tanítás ebben a kérdésben az évszázadok 
során meglehetősen alapos és egyértelmű dogmarendszert 
alakított ki a teremtés, bűnbeesés, halál, megváltás, feltámadás 
és örök élet problematikáját illetően, kiegészítve a Pokol, 
Mennyország, és egyes irányzatoknál a Purgatórium létének 
feltételezésével. A bukott angyalok és az emberek bűnei 
nyomán a Teremtés eredeti, konszekrált egysége megborult, a 
lét egyfajta sötétségbe süllyedt, az emberiségnek pedig nincsen 
többé lehetősége visszatalálni a fényhez. A mainstream 

kereszténységben ezt az elszakítottságot oldja fel Jézus 
áldozata, amely megváltja az emberiséget, felemeli a 
Teremtést, és visszaállítja a lét eredeti egységét. Az egyes 
irányzatok tanításai persze eltérnek egymástól a tekintetben, 
hogy ingyenes-e a megváltás, univerzálisan kiterjed-e az egész 
emberiségre, avagy csupán a Jézus megváltói mivoltát 
elismerők körére korlátozódik, illetve hogy szükségesek-e 
cselekedetek, vagy elegendő önmagában a hit. Azonban a 
közös vonás minden tekintetben ez: Jézus Krisztus által 
elérkezik a megváltás. Külön kérdéseket vet fel azonban, hogy 
mi történik a megváltás után, és mi történt előtte. A keresztény 
hagyomány szerint a régi időknek igazai és szentjei a pokol 
tornácán várakoztak mindaddig, amíg Jézus áldozata 
megnyitotta a Mennyország kapuját. Mi történt azonban 
azután? Hogyan léteznek tovább a Mennybe jutottak lelkei, 
illetve hogy az üdvösség ténylegesen a végső állomás-e, avagy 
léteznek még magasabb létállapotok? 


Az Iszlám  kozmológiája érdekes megoldásokat 
javasolva közelíti meg a kérdést. Véleményük szerint Allah 
több tízezernyi világot teremtett, amelyek közül a legalsóbb a 
földi világ. Amikor a hívők haláluk után bőséges lakomákat és 
szűzlányokat remélnek, az csupán egy néhány fokkal feljebb 
álló világ anyagiasabb örömeinek élvezetét jelenti, tehát 
tulajdonképpen az alapértelemben vett üdvösség csupán az első 
lépés egy magasabb létmód felé. A szúfi misztikában az 
aszkézis által az embernek lehetősége nyílhat mintegy 
"nagyobb ugrásokkal" áthaladni ezeken a kezdetlegesebb 
mennyországi léteken, és az Istennel való mélyebb egyesülés 
által egyből egy magasabb létszférába jutni, majd pedig 
fokozatosan haladni előre az Istennel való teljes és tökéletes 
egyesülés felé, a több tízezernyi spirituális világ bejárásán 

keresztül. Akárhogyan is, az egyes tradíciók "receptje" az élet 
értelmének magyarázatára nagyjából így foglalható össze: 
létezik egy tiszta, szent, eredeti, szellemi állapot, amelytől az 
ember valamilyen módon elesett. Jelenleg egy alacsonyabb 
létállapotban, a bűnök és illúziók világában sínylődik, és 
valamilyen módon vissza kell jutnia az eredeti létbe. Ezt az 
eredeti létet úgy érheti el ismét, ha meghaladja az anyagi lét 
korlátait, kiteljesíti önmagát, és különféle gyakorlatok által 
elnyeri a megváltást, a vágyott egységet. Hogy ez a megváltás, 
üdv, szabadulás és öröklét miként érhető el, ott persze számos 
különbséget fedezhetünk fel a tanításban, ám a lényeg 
mindenképpen ez: valahogyan el kell érni. Minden vallás 
misztikus és aszketikus tradíciói valamiképpen hasonlóak 
egymáshoz, beszéljünk akár a hindu jógik, tibeti lámák, 
keresztény sztarecek, zsidó tzaddikok, muszlim nazírok és 
dervisek gyakorlatairól és életmódjáról. Eszerint minden 
tradíció megfogalmaz egy vágyott, eredeti állapotot, és a 
jelenlegi állapottal való összehasonlítás révén rámutat egyfajta 
hiányállapotra és tökéletlenségre, meghatározva ezzel a vágyott 
célt, amelynek eléréséhez aztán utakat és gyakorlatokat kínál. 
Tehát ezzel a gondolatkörrel egybecsengvén azt lehet állítani, 
hogy minden tradíció a maga módján a Tradíció betetőződése, 
azaz egy ősi tudás változatos formákban megnyilvánuló 
feltárulkozása. 


Hamvas Béla állítása szerint azonban a kereszténység 
merőben több, teljesebb és haladottabb, mint az összes többi 
tradíció, létezése tehát feleslegessé kell, hogy tegye az összes 
korábbi hagyományt. Hamvas Béla tehát egyfajta lineáris 
fejlődésvonalat feltételez, míg a tradicionalisták inkább az 
egyazon ősi törzsből leágazó számos ágazat párhuzamos 
növekedését és kiteljesedését. Miért is ez a kivételezettség 

Hamvas  Bélánál a kereszténységgel kapcsolatban? A 
mainstream kereszténység vélekedése szerint Jézus személye 
az egyedüli kulcs és lehetőség a megváltáshoz, éppen ezért 
nem ismeri el, hogy rajta kívül létezhet szabadulás az 
emberiség számára. Ez a kitétel persze szükségszerűen maga 
után vonja azt a követelést, hogy a kereszténység a 
kizárólagosság igényével léphessen fel. Ez a kijelentésnek 
mintegy a természetéből fakad. Amennyiben ugyanis 
megteszem azt a kitételt, hogy az én meggyőződésemen kívül 
más meggyőződés nem vezethet eredményre, az teljes 
mértékben együtt kell, hogy járjon a többi tradíció 
létjogosultságának kétségbe vonásával. Amennyiben tehát 
feltételezzük, hogy Hamvas Béla életének kései szakaszában 
valóban a mainstream kereszténység híve lett, úgy 
állásfoglalása jól magyarázható a fenti gondolatmenet kapcsán. 


Hamvas Béla műveit olvasván azonban egyértelmű, 
hogy nála a kereszténység messze és teljes mértékben mást 
jelent, mint ahogyan mainapság a kereszténységet definiáljuk. 
Amennyiben nevet kellene adnom ennek a jelenségnek, úgy azt 
mondanám, hogy valamiféle Krisztus-hordozói 
gondolatrendszer bontakozik ki Hamvas Béla értelmezéséből. 
Hamvas Béla korántsem avégett tartja a kereszténységet a 
hagyomány kiteljesedésének, mert a Jézus által való megváltás 
kizárólagosságát vallaná, hanem mert nézete szerint a 
keresztény hagyományban tisztul le és fogalmazódik meg a 
legpontosabb módon az ősi tanítás. Nem amiatt vonja kétségbe 
a többi vallási tradíció létének értelmét, mert a keresztény 
tanításhoz képest hazugságnak, tévelygésnek és valótlanságnak 
számítanának, hanem mert nézete szerint a kereszténységben 
kikristályosodott tanítás már meghaladta őket. Nem vonja 
kétségbe a többi tradíció értékét, hanem azokat inkább egyfajta 

kibontakozási láncolat részének tekinti, amelyben a 
kereszténység már egy következő láncszemet alkot. Egyetlen 
láncszem sem válik azonban értéktelenebbé attól, hogy egy 
újabb láncszem kerül a sorba, csupán rendelkezünk már egy 
olyan láncszemmel, amely tovább visz minket a célunkhoz. 
Egyetlen lépés sem válik az utunk során feleslegessé attól, 
hogy újabb és újabb lépésekkel haladjuk meg. Hamvas Béla 
tehát nem a kereszténység egyedüli és kizárólagos 
igazságtartalmát tételezi fel, hanem egy összességében 
magasabb szinten álló megismerési módot lát benne. 


A másik fontos kérdés, hogy vajon miben is tér el 
Hamvas Béla értelmezése a hagyományos keresztény 
szemlélettől? Én magam azt tapasztaltam, hogy Hamvas Béla 
kereszténysége korántsem az apostolok, egyházatyák, zsinatok 
és dogmák kereszténysége, hanem valamiféle olyasfajta 
lelkiség, amelyet leginkább Jakob Boehme, Paracelsus, 
Agrippa és Louis-Claude de Saint-Martin képviseltek, jelesül 
egy Krisztus-központú gondolkodásmódot, akár a Jézus- 
központú gondolkodás felett. Ezek a szerzők, Hamvas Bélát is 
ideszámítva egyáltalán nem elégednek meg azzal, hogy a 
megváltás ingyenes ajándékát elfogadják, hanem ezen túllépve 
feltételezik, hogy a megváltás által megvalósuló üdvösség 
csupán az első állomás a magasabb létállapotok felé. Nem 
csupán elfogadni, vagy követni szándékozzák Krisztust, hanem 
saját maguk is meg kívánják valósítani a Belső Krisztust 
önmaguk szívében. Hamvas Béla számára a kereszténység 
egyáltalában nem vallás, vagy vélekedésrendszer, hanem a 
megvalósításnak egy tökéletesen világos, ragyogó és egyenes, 
ámde kimondottan nehéz és hősies belső útja. Elfogadja az 
ingyen-kegyelem létét, és bőségesen merít is belőle, azonban 
nála a krisztusi út értelme nem csupán a megváltás, hanem a 

megvalósítás. Amennyiben a megvalósítás alkímiai folyamata 
sikeres, úgy az ember Jézushoz hasonlóan maga is Krisztussá 
válhat a saját belső univerzuma fölött, így tehát egyre és egyre 
nagyobb lépésekben haladhat az Istennel való teljes egység 
felé. Hamvas Béla szemében tehát a kereszténység azért számít 
a tradíciók meghaladásának, mert a lehető legkonkrétabban, 
legérthetőbben és legteljesebben kinyilatkoztatott belső utat 
látja benne. 


Ahhoz, hogy meghatározzam a magam álláspontját 
ebben a kérdésben, a gnosztikus kabbalah lelkiségéhez 
próbálok visszanyúlni. Úgy értelmezem, hogy véleményem 
valamiként középutas lehetőséget képvisel a két álláspont 
között. Úgy gondolkodom, hogy a tradicionális álláspont 
szempontjából kétségtelenül igaznak bizonyul, hogy minden 
tradíció egyben a Tradíció betetőződése, így tehát nem 
követem Hamvas Béla álláspontját abban a tekintetben, hogy a 
kereszténység megjelenésével az összes többi tradíció léte 
feleslegessé vált volna. Minden tradíció alkalmas arra, hogy a 
komoly és elkötelezett gyakorlót a megvalósítás által az 
üdvösség felé vezesse, mivel ha nem így lenne, akkor bizony 
megannyi szent tzaddik, nazír, dervis és jógi útja válna 
tökéletesen értelmetlenné és értéktelenné. Minthogy azonban 
ezek a személyek voltaképpen egyazon Cél érdekében tesznek 
spirituális erőfeszítéseket, és jutnak el a megvalósítás magas 
szintjeire, úgy fanatizmus volna azt feltételezni, hogy Isten 
ezeket a követőit csupán az általuk választott ösvények 
különbözősége miatt alacsonyabb sorban kezelné. Másfelől 
azonban egyértelműen Hamvas Béla véleményéhez vélem 
közelállónak érezni magamat a tekintetben, hogy a jézusi 
tanítás eredeti alakjában valóban még inkább kiteljesedni és 
kristályosodni látszik az a bizonyos Tradíció. Ezen a ponton 

sietek azonban megjegyezni, hogy mindezt abban az 
érvényességi körben tekintem igaznak, ha a kereszténység alatt 
a Hamvas Béla által értelmezett irányvonalat értjük. A 
misztikus, alkímiai kereszténységben ugyanis minden kétséget 
kizáróan egyértelműbb, tisztább és érthetőbb útmutatást 
kaphatunk a megvalósítás valódi lényegéről, jelesül a Krisztusi 
Létezésmód kibontakoztatásáról, és az Emberfeletti Ember 
világra hozataláról. Ez egy tiszta cél, az üdvösséghez vezető 
tiszta Út, azonban mindehhez nem elégséges az exoterikus 
kereszténység hívő és követő viszonyulásmódja, hanem valódi 
megvalósításra szükséges elköteleződni. 


A saját látásmódom tehát egyfajta vallási és 
tradicionális univerzalitás, amely a theurgikus és misztikus 
megvalósítás mellett tesz hitet. Azt gondolom, hogy 
önmagában minden egyes valódi tradíció alkalmas arra, hogy 
az embereket a vágyott cél felé vezesse. Lényegét tekintve 
tehát azt mondhatom, hogy gondolatom szerint a kereszténység 
valóban a tradíció  betetőződése, azonban vele együtt 
valamennyi másik tradíció is a tradíció betetőződése. Akár 
Nirvánáról, akár szabadulásról, akár megváltásról beszélünk, 
az feltételez egyfajta spirituális megvalósítást, amelynek 
csupán első lépései a megtérés és az üdv elnyerése. A 
gnosztikus kabbalah tanítása szerint létezik egy végtelen forrás, 
amelyből a Fény különféle állomásokon, univerzumokon és 
világokon áthaladván érkezik el a mi világunkra, és az emberek 
lelkébe. A tanítás szerint Isten a Teremtés kezdetét egyre 
inkább visszavonni kezdte Önmagát a végtelenségből, mintegy 
azért, hogy "legyen hely a Teremtésnek", tehát hogy Istenen 
kívül legyen elegendő szabad tér valami másra. Isten végül 
olyan mértékben visszavonta önmagát, hogy az Univerzum 
bölcsője alakot ölthetett, tehát a Végtelen Fényesség belsejében 

egyre inkább valamiféle üresség, egyfajta ősi anyaméh alakult 
ki. Ennek a semminek a kialakítása tette lehetővé az Istenség 
számára azt, hogy legyen Rajta kívül hely a Teremtésnek, 
amelybe aztán ismételten beáramolva létrehozhasson dolgokat. 


Isten végeredményben oly mértékben fókuszálta a 
fényességét, hogy voltaképpen egyfajta  sugárnyalábbá 
válhatott, amely azután ismételten belépett az ürességbe, hogy 
kinyilvánítsa teremtő erejét. Ez a Fénysugár, Isten látható 
alakban megnyilvánuló megjelenése a Teremtett Világban nem 
más, mint a Logos, azaz a Teremtő Szó, még pontosabban a 
Krisztus. A gnosztikus hagyomány szerint a Krisztus minőségét 
képviseli nemcsak a Logos, a Teremtő Szó, de a Sophia, a 
Teremtő Bölcsesség is. Mivel azonban minden ezen a világon 
ezáltal a Teremtő Krisztus által alkottatott meg, ezért 
egyértelmű, hogy mindannyian hordozzuk a lelkünk mélyén 
ennek a Teremtő Krisztusnak a magját. A Krisztusnak azonban 
minél inkább láthatóvá szükséges válnia, és a Teremtés 
teljességén keresztül be kell lépnie az anyagi világba. Jézus, 
azaz Yeshua volt az, akiben tökéletesen megnyilvánulhatott ez 
a Krisztusi létmód, előtte azonban kisebb-nagyobb mértékben 
már mások is képesnek bizonyultak  megnyilvánítani 
valamicskét ebből a létből. Énoch, Illés, Elizeus, Beavató 
János, Mária és József, illetve tovább léphetünk még 
Zoroaszter, Buddha és más szentek irányában is. Ugyanígy 
elmondható, hogy ez a Krisztusi létezésmód mindannyiunk 
előtt nyitva áll, és ebben rejlik a kereszténység valódi üzenete. 
A Jézusi megváltás lehetőség, amelynek megtörténte hatalmas 
mértékű lelki-spirituális kibontakozásra adhat lehetőséget az 
emberek számára, ennek elérése azonban egyáltalán nem lehet 
egyenlő passzív elfogadással. Az üdvösség ugyanis csupán az 
első lépés, így azok, akik a vallásosságot pusztán a 

Mennyország kedvéért, vagy a Pokoltól való félelem miatt 
gyakorolják, még messze nem érték el a valódi Célt az 
üdvösséggel. 


A létezés Célja ezen a világon, hogy az ember 
megszerezze az üdvét, azaz kívül-belül egy magasabb 
létezésmódra lépjen, ez azonban nem lehetséges komoly lelki 
munka nélkül. Én magam azon a véleményen és állásponton 
vagyok, hogy az üdvösség megszerzése annak ellenére, hogy 
ingyenesen felajánlott lehetőség, elsősorban komoly és 
elkötelezett önmegvalósítás eredményeként valósulhat meg. 
Ennek az önmegvalósításnak persze feltétele a Felső Világok 
felől szüntelenül áramló Krisztusi Fény, azonban az emberi 
erőfeszítés nem kerülhető meg. A gnosztikus kabbalah szerint 
az Isteni Kegyelem nélkül az ember valóban végtelenségekig 
kóborolna a létben, ahogyan azt a hindu tradíció sejteti, 
azonban amennyiben képessé válik megnyílni efelé a kegyelem 
felé, úgy az út jelentősen megrövidülhet. Fontos azonban a szó: 
megrövidülhet. Megrövidülhet, de nem válik szükségtelenné, 
vagy feleslegessé. Ezért sem érzem magamhoz közelállónak 
azokat a keresztény nézeteket, amelyek a megváltást egyes 
egyedül a passzív befogadáshoz és a hithez kötik. Véleményem 
szerint a Krisztusi Út valóban az egyik legpontosabban 
meghatározott út, azonban korántsem az egyedüli út az 
üdvösség felé. Ami valóban fontos kérdés, hogy mi magunk 
mennyi erőfeszítést vagyunk hajlandóak megtenni ezen az 
úton. Hiába hosszadalmasabb, homályosabb és 
kilátástalanabbnak tűnő egy hindu, vagy buddhista lelki út, egy 
fáradhatatlan és rendületlen, szorgalmas hindu, vagy buddhista 
gyakorló sokkalta előbbre juthat az üdvösség elérésében, mint 
egy kevéssé buzgó, és csupán felületesen gyakorló keresztény. 
Ez persze szemben áll a mainstream kereszténység 

felfogásával, azonban én magam sem tartom magamat a 
mainstream kereszténységhez tartozónak. 


Én magam Gnóziskereső vagyok, misztikus életutat 
járok. Természetes, hogy léteznek hozzám közelebb álló utak 
és irányzatok, azonban fenntartom a szabadságomat arra, hogy 
ne köteleződjek el egyik mellett sem. Sokféle embert ismerek, 
megannyi irányzat berkeit bejárni alkalmam nyílott, mégis úgy 
tapasztaltam, hogy a különféle vallások komoly megvalósításra 
törekvő személyiségei voltaképpen több dologban hasonlítottak 
egymásra, mint ami a különbözőségeiket illette. Ez utóbbiak 
csupán felületi tényezőknek mutatkoztak csak, sok esetben 
pedig teljesen el is halványultak a belső lelkiséghez képest. 
Szerelmesem és Lelkitársam, keresztény tanítóim, alkimista 
mestereim, a szúfi murshid, valamint a világmegváltó tervén 
munkálkodó filozófus barátom voltaképpen egyazon nyelvet 
beszélik: mégpedig azt a bizonyos "egyetemes nyelvet". 
Mindannyian másfajta módon közelítenek az Istenséghez, már 
ha közelítenek hozzá egyáltalán, azonban én magam 
mindegyiküknek szemében ugyanazt a rejtélyes csillogást 
látom, amelyet olykor a saját tekintetemben is tetten érni vélek, 
ilyenkor pedig úgy érezhetem, hogy a helyes Ösvényen 
haladok. 


Az elméleti háttér forrása: Dr. László András: 


Tradicionalitás és létszemlélet, Kötet Kiadó, 
Nyíregyháza, 1995. 

A misztika célja és értéke... 


A misztikus lét elsődleges célja, értelme és értéke a 
Mindenséggel, a  Végtelenséggel, a  Határtalansággal, a 
Megszentelttel, a  Tapasztalaton Túlival való személyes, 
közvetlen és bensőséges kapcsolat keresése, kialakítása, 
megélése, fenntartása és elmélyítése. A misztika nem holmi 
homályos, megfoghatatlan, és a kiválasztott kevesek számára 
fenntartott előjog, hanem egy mindenki előtt egyenlő 
mértékben nyitva álló lehetőség. Misztikus  létélményre 
törekedni egyáltalán nem azt jelenti, hogy az ember mindenféle 
rejtélyes, — hátborzongató, érthetetlen, és a végletekig 
megbonyolított praktikák által próbálná meg, mintegy 
"kizsarolni" az Istenség figyelmét, hanem az imádság, 
meditáció, és a megszentelt szertartások által figyelmét és 
tudatosságát folyamatosan a Múlhatatlan Dolgok felé irányítja. 
"Közeledjetek az Istenhez, és majd Ő is közeledni fog 
hozzátok", ezt olvashatjuk az Írások lapjain, és ez a gondolat 
válhat a misztikus életének legfontosabb  vezérelvévé. 
Amennyiben ugyanis gondolatainkat és figyelmünket 
folyamatosan a nagybetűs Valóság felé irányítjuk, a káprázat 
leplei lassacskán lehullani látszanak, életünket pedig újfajta 
élmények ragadják magukkal. Az ember hirtelenjében 
rádöbbenni látszik arra, hogy csodálatos és varázslatos 
áldásokat tartogat számára a Mindenség, a Mennyei Dolgok 
megismerésével pedig olyan Világ nyílik meg előtte, ahol 
mindig szívesen látott személyként tartanak számot rá. 


Ebben a Világban nem létezik sem kirekesztés, sem 
pedig az elit számára fenntartott, különleges bánásmód. Olyan 
különleges, megszentelt Tér ez, ahol nem (rab)szolgaként, vagy 
másodrendű állampolgárként, és nem is vendégként tekintenek 

rá, hanem a valódi öröm, szeretet és elfogadás ajándékaival 
veszik őt körül. Misztikusnak lenni nem vallás, nem dogma, de 
nem is hitrendszer, vagy életfilozófia kérdése, hanem eleven, 
élettel teli és dinamikus megtapasztalása a Láthatatlannak és 
Felfoghatatlannak. 

A Teremtetlen Fény Ünnepét éljük... 


Valahányszor csak elérkezni látszanak ezek a napok, a 
lélekben mindahány alkalommal megmoccanni tűnik Valami. 
Mintha a Mennyországot előlünk elfüggönyöző kárpitok és 
fátylak mostanság nem bizonyulnának annyira 
áthatolhatatlannak, és mintegy a Misztikus Szélben meg- 
meglebbenvén kívánnák megajándékozni az arra figyelmeseket 
egy elmélyültebb és teljesebb tapasztalatnak csodájával. 
Bármennyire is idegenkedéssel és visszahúzódással töltenek el 
azok a módozatok, ahogyan a világ és a társadalom az Ünnepet 
megüli, mégis megragadja lelkemnek belső tekintetét az a fajta 
rejtélyes és megmagyarázhatatlan vonzódás, amely még a 
legridegebb, legsötétebb és legérzéketlenebb lényeket is 
láthatatlan módon irányítja a Fényesség felé. Mint ahogyan 
Máni Próféta oly találóan megfogalmazza, a fák mindenkor a 
fény felé törnek, azaz minden élő és lélekkel bíró szervezet 
legbensőbb lényegében elrejtetten ott lakozik a vonzódás és 
törekvés valami magasabb, megfoghatatlanabb, hatalmasabb és 
fenségesebb, végtelen dolognak a megtapasztalása iránt. Még 
azok is, akik látható módon semminemű lelkiséget nem 
hordoznak magukban, még azok is, akikbe látszólag 
semminemű értelem, együttérzés és szeretet nem szorult, még 
azok is, akik voltaképpen emberinek sem igazán nevezhető 
életveremben sínylődnek, még őbelőlük sem lehet kiirtani 
teljes mértékben azon vágyódást, amely Minden Létező Végső 
Forrása és Célja felé irányul. Bármennyire is meghatározza 
ilyenkor ténykedéseinknek fókuszát a Harácsony kultusza, 
bármennyire is bőségesen kívánunk áldozni a féktelen zabálás, 
költekezés, habzsolás és dőzsölés oltárán, csupán egy pillanat 
erejéig próbáljunk megtorpanni, és mélyebben a saját 
lelkünkbe nézvén kíséreljük meg felfedezni és köszönteni a 


184 


Bennlakozó Fényt, a bennünk élő Krisztust. Nem szükséges a 
jászolban keresni, hacsak nem a saját szívünk és lelkünk 
jászoláról van szó, ugyanis sohasem fogjuk megtalálni másutt, 
különösen nem kívül. Az apokrif Írások egyike arra 
figyelmeztet ugyanis bennünket, hogy ne higgyünk azoknak a 
hangoknak, akik a Messiást valamiféle külső tényező képében 
akarják megmutatni nekünk, a Messiás ugyanis mindannyiunk 
saját lelkének és szívének leglényegében Él és vár. Vár arra, 
hogy felismerjük Őt a magunk betlehemi barlangjának 
teljességében. Lejátszódhat ugyanis akárhányszor a karácsonyi 
rege, angyalokkal, pásztorokkal, mágusokkal, apróbb és 
nagyobbacska állatokkal, Szent Családdal és Kisdeddel, 
mindez oly kevésnek bizonyulna, ha nem történne meg 
ugyanez a Csoda napról napra bennünk, mindannyiunkban. 


Mind a Születés, mind az Alámerítkezés, mind a 
Színeváltozás, mind a Kínhalál, mind pedig a Feltámadás és 
Felemelkedés voltaképpen az "itt és most" örök valóságában 
játszódik, egyfajta belső történés, szívbéli dráma formájában. 
Mi magunk lennénk a pásztorok, mágusok, Szent Család és a 
Kisded is, azonban könnyedén válhatunk ugyanakkor 
Heródessé, vagy akár a lelketlen parancsokat vakon és hidegen 
végrehajtó " bérencekké is. Csupán rajtunk áll, hogy 
végeredményben melyik szerepet vállaljuk magunkra a 
bennünk játszódó betlehemi drámában. A Karácsony a 
Kerecsen ünnepe is egyben. A madáré, amely képes elhozni 
számunkra a  Teremtetlen Fényt, hogy annak magvát 
szívünkben elültetvén mi magunk is aprócska Napokká és 
Csillagokká válhassunk, fényesen világítva önmagunk és 
mások számára. Ne feledjünk el tehát, akár csak egy röpke 
pillanat erejéig Igazi Karácsonyt csempészni a Harácsonyba, 
legalább egy aprócska gesztussal köszönvén a bennünk 

szüntelenül születő Isteni Fényjelenlétet, amely magának a 
Messiásnak Bennlakozó Fénye. 

Misztikus önvédelem, avagy hogyan fordítsd oda a 
másik orcádat... 


"Ne álljatok ellent a gonosznak. Aki megüti a jobb arcodat, 
annak tartsd oda a másikat is! Aki perbe fog, hogy elvegye a 
ruhádat, annak add oda a köntösödet is! S ha valaki egy 
mérföldnyire kényszerít, menj vele kétannyira!" 


Amióta néhány nappal a jelenlegi sorok papírra vetését 
megelőzően megfogalmazódott bennem, hogy szeretném 
alaposabban is átelmélődni a Krisztusi Tanítás ezen rendkívül 
megosztó, és sokak által meglehetősen romboló módokon 
értelmezett pontját, egyúttal minden kétséget kizáróan 
világossá vált számomra, hogy óriási fába mélyesztettem a 
fejszémet. A vállalás rendkívül komplex, kivitelezése pedig 
érzéseim szerint óriási körültekintést kíván meg, ugyanis 
elképesztő nehézségeket jelent mindennemű megnyilatkozás 
egy olyan kérdést illetően, amelynek a különféle eltorzított 
értelmezéseitől személy szerint is rengeteget nyílott alkalmam 
szenvedni. Mindenki ismeri ugyanis a "fordítsd oda a másik 
orcádat" mára már jelentős mértékben közhelyesült, azonban a 
kölcsönösség és viszonosság elvére alapozottan még 
mainapság sem igazán gyakorolt elvét, amelyet sok esetben 
még előszeretettel egészítenek ki a "ne keresd embertársad 
szemében a szálkát, amikor a magadéban gerenda van", vagy a 
"ne ítélj, hogy ne ítéltess" eredeti szövegkörnyezetéből és 
kontextusából kiragadott felszólításaival, tovább fokozván 
ezzel a zavart, azonban általánosságban elmondható, hogy 
leginkább önző, egyoldalú szituációkban kerülnek elő ezek az 
idézetek. Éppen ezért tartom kiemelten fontosnak, hogy egy 
misztikus-gnosztikus perspektíva képviseletére helyezkedvén 
fogalmazzam meg a magam saját(os) álláspontját ebben a 

kérdésben. 


Mielőtt azonban a tényleges munkára sort kerítenék, 
mindenképpen lényegesnek és fontosnak, sőt mi több, 
egyenesen megkerülhetetlennek tartom két alapvető kitételnek 
a megfogalmazását és egyértelművé tételét. Ezek közül az első, 
hogy személy szerint nem tartom magamat a keresztény 
valláshoz tartozónak. Egyáltalán nem amiatt, mert időközben 
másik vallás, vagy nézetrendszer pártjára állottam volna, 
hanem éppenséggel pontosan azért, mert nem tartom magamat 
egyetlen kiemelt vallás, világnézeti rendszer, vagy tradíció 
követőjének sem. Gnóziskereső vagyok, a misztikus létélmény 
megélésére — elkötelezett vándorló, — aki apadhatatlan 
kíváncsisággal és hévvel kutatja a  — különféle 
megközelítésmódok által megosztott igazságokat, azonban az 
elkötelezetlenség és pártatlanság, tehát végső soron a teljes 
függetlenség és szabadság jegyében végzem ezt a fajta 
szemlélődésemet. Igaz ugyan, hogy az utóbbi időben mintha 
mintegy visszatérni látszanék a gyökereimhez, egyre több időt 
és energiát szentelvén a Krisztusi Üzenet tanulmányozásának, 
azonban ezt egyáltalán nem abban az értelmezési keretben 
szándékozom megtenni, amelyet a világ alapvetően a 
kereszténység név alatt ismert meg. Úgy érzem ugyanis, hogy 
még jócskán adósnak számítok, elsősorban önmagam felé, 
másodsorban pedig az írásaimat olvasók számára abban, hogy 
folyamatosan munkálkodván megfogalmazzak, kialakítsak és 
megéljek egy saját Krisztus-értelmezést, annak minden 
személyes vonzatával együtt. 


A másik fontos kitétel, amelyet mindenképpen 


tanácsosnak tartok megtenni, hogy a mainstream, fővonalbeli 
keresztény értelmezésekkel és hangokkal egyáltalán nem 

keresem a kapcsolatot, és nem is áll szándékomban a 
gondolataimnak  — bármilyen módon és szinten való 
megütköztetése velük. Nem vallás-, vagy egyházkritikának 
szánom az ebben a gondolatkörben szerzett írásaimat, hanem 
bizony egy teljesen független és egyéni értelmezésnek, amelyet 
a  vallásoktól,  hitrendszerektől és szervezetektől való 
szabadságom teljes mértékben megenged. Tudatában vagyok 
annak, hogy a keresztény egyházak katekizmusa szerint a 
Szentírást csakis az egyház tanítóhivatala értelmezheti hitelt 
érdemlő módon, így ők maguk erre a tanításra hivatkozva 
mindennemű külső hang létjogosultságát meg tudják szüntetni, 
azonban számomra éppen ezért bír olyannyira felbecsülhetetlen 
értékkel a független álláspont megtartása. Amennyiben ugyanis 
tökéletesen — kívülről — szemlélvén —— fogalmazunk meg 
gondolatokat egy tanítást illetően, úgy csupán annyi vonzata 
lehet a gesztusnak, hogy az adott intézményen belül nem verhet 
gyökeret a gondolatunk, azonban szabad földben ettől 
függetlenül még tökéletesen fejlődhet, gazdagodhat és 
gazdagíthat. 


A hosszúra nyúlott, ámde korántsem felesleges 
bevezető után kezdjünk is mostan bele a kérdés gyakorlati 
kifejtésébe. A hagyományos keresztény nézetrendszer szerint 
ezek a gondolatok gyakorlati tanácsokat fogalmaznak meg a 
mindennapi élet vitás kérdéseit illetően, a felebaráti szeretet, 
alázatosság és szerénység, türelmesség és szelídség jegyében. 
Sajnos azonban sok esetben tapasztaltam, nemcsak a saját 
bőrömön, hanem korábban más, komolyan gyakorló 
keresztények esetében is, hogy a fentebb ismertetett tanítások 
tettekre váltása nemcsak, hogy az ő saját életükre nézve, hanem 
bizony az emberi kapcsolatok szempontjából is kiemelten 
károssá és destruktívvá válhat. Mindenképpen érdemes ugyanis 


189 


egyrészről — különbséget tenni valódi alázatosság és 
félreértelmezett megalázkodás között (amelyet sokat az alázat 
szó alatt valójában értenek), másrészről pedig megvizsgálni 
ennek lehetséges megvalósítási lehetőségeit. Véleményem 
szerint a legnagyobb veszélyt az a fajta kettős mérce jelenti, 
amelyet az emberek általánosságban önmagukra, a 
kapcsolataikra és a világ működésére alkalmaznak, tekintet 
nélkül annak valós realitására. Pontosan erre hívja fel a 
figyelmet Yeshua a jól ismert szálka-gerenda példázatban, 
amelyhez persze ugyanúgy borzalmasan sok kiforgatás és 
torzított értelmezés tapad. 


Akinek már nyílott alkalma huzamosabb időt eltölteni 
különféle keresztény közösségekben, annak számára sajnos jól 
ismert jelenség lehet, amikor az egyes vitás helyzetek folyamán 
különféle kiragadott szentírási idézetek "puffogtatása" történik, 
mindkét oldalról. Ennek a metódusát én magam a saját 
tapasztalataim — alapján nagy vonalakban így tudnám 
összefoglalni: "Nekem igazam van. Pont. Igazam van, mert 
alaposan átimádkoztam a kérdést, és biztos vagyok abban, 
hogy a Jóisten mellettem áll. Benne van a Bibliában is, hogy 
(és itt jön az éppen oda kívánkozó szakasz). Amennyiben Te 
megfogalmaznád az ellenérveidet, természetesen a saját 
álláspontodat igazoló szentírási szakaszok felvillantásával, én 
már nagyjából előre tudom, hogy mivel fogsz előjönni, mint 
ahogyan azt is, hogy én magam hogyan reagálok majd rá, 
hiszen jó néhányszor lefuttattuk már ezeket a köröket. 
Amennyiben a vita elmérgedne, és személyes vagdalkozássá 
fajulna, már elő is tudok jönni a "szálka-gerenda" példázat 
végső érvével, illetve ha ez még nem volna elég, akkor a "ne 
ítélj, hogy ne ítéltess" is szóba kerülhet. Természetesen Neked 
esélyed sincsen előállni a magad érveivel, mert innentől fogva 

engem már tökéletesen megvéd a "Jézusnak is kellett 
szenvednie az emberek miatt" hamis  mártíromsággal 
kecsegtető gondolata, így lényegében sikeresen háríthatok el 
minden további támadást". 


Pszichológiailag tökéletesen igazolódik ez a fajta kettős 
mérce. Amennyiben mi magunk képviseljük a magunk saját 
álláspontját, arra hajlamosnak mutatkozunk mindenek felett 
úgy tekinteni, mint valamiféle tökéletesen átgondolt, 
bebetonozott, — észérvekkel — megfelelően körülbástyázott 
véleményre, amelyet vallásos körökben még tovább 
erősíthetünk, — amennyiben egyenesen a Szentlélek 
sugalmazásának, vagy eleve egy Jézussal az este folyamán 
"megbeszélt" ügynek tekintjük. Persze, hogy igaz, jogos és 
kellőképpen megalapozott egy ilyesfajta vélemény, vagy 
álláspont, hiszen mi magunk találtuk ki, alaposan utánajártunk, 
megkerestük a megfelelő szentírási szakaszokat, illetve még az 
Istennel is megbeszéltük a kérdést, sok esetben pedig még 
csupán fel sem merül bennünk, hogy a másik fél is hozzánk 
hasonlóan megtette ugyanezt, legalábbis ő maga legalább 
ugyanannyira tökéletesen biztos a saját álláspontját illetően, 
mint amennyire mi magunk azok vagyunk a magunkénak 
tekintetében. Létezik azonban egy meglehetősen kényes és 
veszélyes tényező, ez pedig éppen a saját javunkra történő 
kognitív torzítás, amelynek keretében hajlamosak vagyunk úgy 
tekinteni a másikra, mint nálunknál sokkalta felületesebb, 
tudatlanabb, és tévedésre sokkalta nagyobb mértékben 
hajlamos személyre, akinek véleménye éppen ezen okból 
kifolyólag bizonyosan nem lehet egyenértékű a miénkkel. Nem 
feltételezzük, hogy a másik személy éppen annyira komplex, 
gazdag világlátással, gondolati struktúrákkal és 
érvrendszerekkel rendelkezhet, mint amilyenekkel mi magunk 

rendelkezünk, hiszen önmagunkat jó esetben alaposan 
ismerjük, míg a külső személyekre rendszerint igencsak kevés 
és felületes figyelmet szentelünk. Ez egyáltalán nem valamiféle 
bűn, gyarlóság, vagy hiba, hanem egy minden emberi lénybe 
alapvetően belekódolt hajlam a kognitív torzításra, és az 
egyoldalú értelmezésre. Bűünné, gyarlósággá, vagy hibává 
akkor válik, amennyiben teljességgel megfeledkezünk róla, és 
a tudatosítás hiányában úgy éljük az életünket, hogy az igazság 
bajnokainak tekintjük magunkat, fel sem vetve önmagunkban, 
hogy a másik fél értelmezésében is lehetne felfedezni 
néminemű igazságtartalmat. Nem keseregni kellene azonban, 
hogy "így meg úgy, meg hogy az ember milyen esendő", 
hanem megismerni, tudatosítani és kezelni ezeket a 
torzításokat, illetve valamilyen szinten felülemelkedni rajtuk. 


Gondoljunk bele azonban abba, hogy miként is zajlik 
mainapság (és megítélésem szerint zajlott mindig is) egy vita: 
A-nak igaza van, legalábbis A. ennek a feltételezésnek a teljes 
tudatában vág neki a vitának. Vele szemben B. foglal helyet, 
akinek szintén igaza van, legalábbis B. erről a maga világában 
tökéletesen meg van győződve. A baj azonban ott kezdődik, 
hogy mindkét fél, jelesül A. és B. egyaránt tökéletesen meg van 
győződve arról, hogy egyedül neki, és csak neki lehet igaza, 
míg a másik fél csakis és kizárólag valamiféle megveszekedett 
csaló lehet csupán, vagy legalábbis jóhiszemű tévelygő, de 
persze még az is lehet, hogy embernek alig nevezhető "1ibsi", 
"migráncssimogató", avagy egyenesen "fasiszta" személlyel 
állunk szemben. Ilyen esetekben pedig alapvető feladatunk kell 
legyen, hogy az "igazság" védelme érdekében, minden 
lehetőséget megragadván megkíséreljük nem csupán a másik 
álláspontját, , hanem egyenesen a teljes — személyét 
elhitelteleníteni, — illetve akár fizikai értelemben is 

megsemmisíteni. Ilyenkor kerül elő a személyeskedő durvulás, 
a másik teljes világnézetének, személyiségének és egészséges 
elmeállapotának a kétségbe vonása, természetesen annak biztos 
tudatában, hogy mindig a hangosabban ordító "igazsága" lesz 
az erősebb. Hol is lenne tehát ebben a helyzetben a másik fél 
tisztelete, megbecsülése és egyenrangú vitapartnerként való 
kezelése, akiről legalább elvi szinten feltételezzük, hogy 
álláspontja ugyanolyan legitim, a különféle érvekkel 
megfelelően körülvett és alaposan átgondolt, mint amennyire 
hajlamosnak mutatkozunk ezeket a tényezőket feltételezni a 
saját véleményünket illetően. 


Mindez abból a pszichológiai tényezőből fakad, hogy a 
legtöbb ember szellemi működése még alapvetően képtelen 
megbirkózni azzal a tényezővel, hogy két, vagy akár egyszerre 
több, egymásnak látszólag ellentmondó állítás is rendelkezhet 
az igazság minőségével egyszerre. Leegyszerűsítve tehát a 
legtöbben nem tudjuk megérteni, hogy kétféle megközelítés is 
lehet igaz egyszerre. Mivel egy ennyire komplex helyzet már 
alapvetően ingatja meg az igazságos, bejósolható, átlátható, 
biztonságos és kiszámítható világba vetett (egyébként 
meglehetősen illuzórikus) hitünket, így nem meglepő, hogy 
minden igyekezetünkkel törekszünk ennek a lehetőségnek a 
kiküszöbölésére, illetve valamiféle teljes igazságnak a 
megtalálására. Minthogy a legtöbbünk számára mindennél 
fontosabb ez a fajta biztonság és bejósolhatóság, elmélkedésre, 
vizsgálódásra, tanulásra és érvelésre pedig a legtöbbünknek 
egyszerűen nincsen elegendő ideje, így késznek mutatkozunk 
meghozni azt a kompromisszumot, hogy bármilyen 
kellemesnek hangzó fél-, avagy egyenesen áligazságot 
felemelünk a teljes igazság szintjére, kényelmes módon 
megspórolva magunknak a további gondolkodás és vizsgálódás 

jelentette kényelmetlenségeket és fáradalmakat. Amennyiben 
azonban ilyesfajta tényezők uralják mindennapi életünket és 
kommunikációnkat, akkor bizony alaposabban is végig kell 
gondolnunk, hogy a "fordítsd oda a másik orcádat" gyakorlatát 
ténylegesen szó szerint kellene vennünk. 


Én azon az állásponton vagyok, hogy Yeshua szavainak 
vizsgálata során célszerű egyfelől nem figyelmen kívül hagyni 
a  kontextust, másfelől pedig  belehelyezkedni egyfajta 
elvontabb, —— misztikusabb  — szemléletmód gyakorlásába. 
Kezdetnek vizsgáljuk meg, hogy miként képzelhető el egy jobb 
orca megütése a helyzet materiális kontextusában. Krónikus 
jobb-bal tévesztő lévén meglehetős nehézséget okoz számomra 
ennek a helyzetnek a leképezése, azonban bízom abban, hogy 
olvasóim érteni fogják. Tegyük fel, hogy két ember áll 
egymással szemben. Mivel a legtöbb ember alapvetően 
jobbkezes, így feltételezhető, hogy a jobb kezüket fogják 
használni annak a bizonyos pofonnak a kivitelezésében. Igen 
ám, de amikor ketten állnak szemben egymással, akkor a jobb 
kézzel indított pofon történetesen a másiknak a bal orcáján tud 
csak csattanni. Jobb kézzel csupán úgy lehetne felpofozni a 
másikat a jobb arcának oldalán, ha az ütést történetesen 
rézsútosan indítjuk el, mégpedig bal oldalról, alulról felfelé, 
azaz a másik személy arcának kérdéses területét ebben az 
esetben nem a tenyerünkkel, hanem a kézfejünkkel fogjuk 
eltalálni. Mindez pedig abban a meghatározott történelmi 
kontextusban sokkalta többet jelentett, mint egyetlen pofont, 
jelesül meglehetősen komoly, szimbolikus jelentéstartalmat 
hordozott. A másiknak a kézfejjel való felpofozása teljes 
annihilációt, teljes mértékű földbe döngölést és megalázást 
jelentett, tehát annak egyértelmű üzenetét, hogy az ég egyadta 
világon semmibe sem veszem a másikat. Ez pediglen sokkalta 

komolyabb üzenet és gesztus, mint egy egyszerű, indulati 
pofon, elvégre mindenképpen feltételezi a teljes tudatosságot, 
szándékot és jól átgondolt döntést. Amennyiben ezt a helyzetet 
átvisszük — jelenkori  társadalmunkra, már alaposabban 
átláthatjuk, hogy már pusztán pszichológiai értelemben véve 
sem lehet elképzelhető válaszreakció a hagyományos 
értelemben vett "fordítsd oda a másik orcádat" attitűd. 


Ezeknek a felvetéseknek megtétele során nagyon 
sokszor találkozni a mainstream kereszténység részéről azzal a 
kritikával, hogy a kétségeket és ellenérveket megfogalmazó 
személyek úgymond "még nem készek odaajánlani Istennek az 
egész életüket, és nem bíznak még az isteni ítélet 
igazságosságában". — Éppen ezért érzem — szükségesnek 
megfogalmazni, hogy nagyon sok esetben a helytelen 
értelemben vett alázatosság, szelídség és türelem sokkalta 
nagyobb anyagi, lelki és szellemi károkat képes okozni, mint 
egy helyes értelemben és mértéktartóan gyakorolt önvédelem. 
Vannak ugyanis olyan helyzetek, amikor éppen az alázatosság 
és megalázkodás szolgáltat olajat a tűzre, és azt hiszem, hogy 
joggal vetem fel annak a lehetőségét, hogy a jobb orca kézfejjel 
történő felpofozása éppen ilyesfajta történést jelent. Az 
ugyanis, ha valaki a másikat teljesen nyíltan, szándékosan, 
előre megfontolt szándékkal és teljes  tudatosságának 
birtokában ilyetén módon alázza meg, már minden esetben 
feltételez egy olyasfajta lelki és személyiségi torzulást, 
amellyel szemben már nem elegendő az alázatosság és az új 
lehetőségek szüntelen felajánlása. Sietek persze megjegyezni, 
hogy ezek egyáltalán nem azok a helyzetek, amikor a másik 
egyszer-egyszer meggondolatlanul, hirtelen természetének és 
felfokozott intenzitással tomboló érzelmeinek teret engedve 
mintegy "belefut" egy-egy ostoba cselekedetbe. Ilyenkor a 

megbocsátás gesztusa valóban működőképes lehet, azonban 
feltétlenül szükséges felhívnom a figyelmet arra, hogy a határ a 
kétféle helyzet között olykor meglehetősen keskenynek és 
szűknek mutatkozhat, így sok esetben hajlamossá válhatunk 
túlságosan is jóhiszeműen feltételezni a másikról a 
meggondolatlanságot és a hirtelenséget még akkor is, ha 
nyilvánvalóan átgondolt, megfontolt és előre eltervezett 
helyzetekről van szó. 


Mint már korábban is írtam, léteznek olyan súlyos 
személyiségtorzulások, amelyeket éppen a másik fél részéről 
megnyilvánuló alázat, illetve a "fordítsd oda a másik orcádat" 
helytelenül értelmezett gesztusa tart mozgásban. Ilyenek 
például a pszichopaták és nárcisztikus személyiségzavarral 
élők hatalmi játszmái, valamint a különféle házastársi 
erőszakok és alkoholista drámák. Ezekben ugyanis minden 
esetben részt vesz egy manipulátor, aki a helyzet felforrósodása 
esetén hajlamos úgy beállítani a viselkedését, mint egyszeri 
megingást, vagy olyan rossz szokást, amelyet minden 
igyekezetével megpróbál magában legyőzni. Rajta kívül nem 
feledkezhetünk meg arról a személyről, aki ezekben a 
játszmákban a másik fél szerepét tölti be, és aki minden 
esetben megpróbál mentséget találni a másik viselkedésére, 
szüntelenül új orcáját mutatva a másik felé. Itt azonban éppen 
ezzel a viselkedésével tartja fenn az ördögi kört, elvégre 
képtelen felismerni, hogy az agresszor részéről egyáltalán nem 
véletlen és meggondolatlan tettek sorozata felelős a 
történésekért, , hanem bizony tudatosan eltervezett és 
kivitelezett folyamatról van szó. Ehhez asszisztálni azonban 
nemcsak, hogy nem alázatos cselekedet, hanem egyenesen akár 
bűnpártolásnak is felfogható. 

Korábbi — munkaterületeimnek egyikén volt egy 
kollégám, akinek szokásában állott a másik személyt nyíltan, 
akár az ügyfeleink előtt becsmérelni, szakmai véleményét 
korántsem szalonba illő módon felülbírálni, illetve az egész 
személyét érintő, sokszor elképesztően negatív és pejoratív 
színezetű kijelentéseket tenni. Vele kapcsolatban én magam is 
beleesni látszottam abba a hibába, hogy minden egyes ilyen 
cselekedetét úgy próbáltam interpretálni, hogy azokat 
valamiféle személyiségzavar, túlzott mértékű impulzivitás, 
esetleg jellembeli hiányosságok számlájára írtam, szüntelenül 
új esélyt és új platformot biztosítva ezzel számára az újabb 
negatív megnyilatkozásra. Ezzel a viselkedésemmel azonban 
több szempontból is helytelen módon jártam el, egyfelől 
kockáztatva ezzel a saját lelkemnek épségét, hiszen 
sorozatosan megengedtem és lehetővé tettem számára, hogy 
ilyen módon rombolja önbizalmamat, önértékelésemet, és a 
saját magam értékességébe vetett hitemet. Mindemellett az 
ügyfeleim érdekeit is súlyosan sértettem, elvégre miféle 
bizalmat plántálhat valaki is a továbbiakban egy olyan 
"szakember" irányában, akivel a kollégái ilyesfajta 
megnyilvánulásokat engedhetnek meg maguknak? Semmi 
esetre sem kelthettem határozott, szakmailag magas szinten 
álló és köztiszteletet birtokló ember benyomását, hanem bizony 
valamiféle olyan gyengekezű és jellemű alakét, akin bárki, 
bármikor átgázolhat. Harmadrészt pedig, és ez sem utolsó 
szempont, ártottam továbbá annak a bizonyos kollégámnak is, 
hiszen alárendelődő, megalázkodó és elfogadó 
magatartásommal asszisztáltam számára egy — olyan 
mesterséges, — képzeletbeli világ — megteremtéséhez és 
fenntartásához, amelyben ő maga természetesnek veheti a saját 
jogát arra, hogy másokkal ilyetén módon viselkedjék. Ezzel 
mintegy segítettem megtartani a saját maga téves vélekedéseit, 

illetve annak a veszélynek is kitettem, hogy később csalódik és 
sérül hatalmas mértékben, amikor olyasvalaki lép be az ő 
képzeletbeli világába, akinek történetesen semmi kedve sem 
lesz alávetnie önmagát ezeknek a képtelen és mesterségesen 
fenntartott állapotoknak. Amennyiben tehát olyasvalakivel 
állunk szembe, aki képletesen a jobb kézfejével vág minket 
pofon, a jobb arcunkra célozván, célszerűnek mutatkozik egy 
sokkalta misztikusabb szempont mérlegelése. 


Abban a felvetésben tökéletesen egyet kell értenem a 
hagyományos keresztény értelmezéssel, hogy ebben az esetben 
a visszaütés, illetve az erre szolgáló gesztusok alkalmazása 
tökéletesen hasztalan, hiszen az erőszak minden esetben 
további erőszakot szül. Ez nemcsak, hogy materiális és 
pszichológiai, de spirituális törvényszerűség is egyben. 
Amennyiben valaki indulatból cselekedve vét a másik ellen, 
akkor a másik személy indulatai tovább gerjesztik az amúgy is 
felfokozott lelki állapotát, nem adva módot és lehetőséget a 
lehiggadásra. Ha viszont a másik eset, jelesül az előre 
megfontolt, eltervezett és teljes tudatosság birtokában 
végrehajtott tett esete áll fenn, nos olyankor sem kifizetődő a 
"szemet szemért" elv, hiszen egy ilyen típusú személy, aki 
egész életét ezek között a versengő és törtető, a másik embert 
semminek sem néző viszonyok között éli le, egészen 
bizonyosan nagyobb rutin birtokában mozog ezeken a 
pályákon, így a saját eszközeivel való legyőzésének 
lényegében semmiféle esélye nincsen. 


Létezik azonban egy érdekes felvetés, amely pontosan a 
"fordítsd oda a másik orcádat" elvének helyes alkalmazását 
jelenti. Amennyiben visszatérünk a korábbi példánkhoz és 
folytatjuk onnan, hogy a másik személy éppen a jobb kézfejét 


198 


alkalmazván pofon csapott bennünket, akkor a másik orca 
odafordítása fizikai értelemben csupán egyetlen módon 
valósítható meg, mégpedig egy száznyolcvan fokban 
végrehajtott fordulattal, azaz a hátat fordítással. Amennyiben 
ugyanis abból a célból fordítjuk oda a bal orcánkat, hogy a 
másiktól egy ugyanolyan "kézfejes" pofont kaphassunk, ahhoz 
nem elég a fej elfordítása, hanem bizony teljes fordulatra van 
szükség, tehát a teljes megfordulásra, amely viszont egyet 
jelent azzal, hogy a saját hátunkat mutatjuk a másiknak. 
Pszichológiai és spirituális értelemben is ez számíthat az 
egyedüli helyes és megokolt tettnek ebben a helyzetben, és 
véleményem szerint Yeshua is valamiféle hasonló gondolatról 
tanított. . Ez ugyanis egyáltalán nem jelent passzív 
belenyugvást, vagy mazochista megalázkodást, hanem sokkalta 
inkább egyfajta felülemelkedett állapot elsajátítását és 
gyakorlását. Amikor a történelmi Buddha haragos emberekkel 
került szembe, rendszerint ezt a felülemelkedett álláspontot 
képviselte. Nem alázkodott meg, "nem ment alá" a másiknak, 
de nem is mutatott felsőbbséges gőgöt, elvégre az ugyanúgy 
olaj a tűzre, mint az alárendelődés. Amikor tanítványai kérdőre 
vonták, az égő széndarab példájával válaszolt, rámutatva arra, 
hogy a haragos ember olyan, mint aki egy izzó széndarabot 
próbál valakihez hozzávágni. Amennyiben elfogadod tőle, 
akkor téged is megéget, ha pedig erőszakosan hozzávágod, 
akkor szüntelen oda-vissza csapkodás lesz a vége. A 
legbölcsebb, ha át sem veszed tőle, ilyenkor ugyanis téged 
egészen bizonyosan nem éget meg semmi. Amennyiben tehát 
erre az álláspontra helyezkedünk, misztikus szempontból 
háromféle nyereséget is elkönyvelhetünk. Egyfelől óriási lépést 
tettünk meg előre, a metafizikai  önkiteljesítés és 
önmegvalósítás irányában, másfelől pedig képessé válhatunk 
megóvni a magunk lelkét a sérülésektől és a mérgektől, 

harmadrészben pedig nem válunk passzív asszisztenciává és 
statisztává a másik fél önsors-rontó drámájában. 


Beszélnünk kell mindezek mellett egy másik, még 
inkább spirituális és rejtett értelmezéséről is ennek az 
evangéliumi szakasznak. Yeshua így fogalmaz: "ne álljatok 
ellen a gonosznak". Ebben a megközelítésben én magam 
nagyon erősen hajlok arra, hogy az üzenetnek egy sokkalta 
elvontabb,  intrapszichés tartalmát is  megvizsgáljam. A 
pszichoanalitikus iskola nagyjainak kora óta tudjuk, hogy 
bizonyos tudattartalmak, amelyek időről időre felötlenek 
bennünk, sok esetben meglehetősen kellemetlenné és 
vállalhatatlanná válhatnak számunkra. Ilyenek lehetnek a 
félelmetesen erős agresszió, öngyűlölet, önvád, illetőleg a 
másik személlyel szemben támasztott ellenérzések, az 
erőszaknak bizonyos formái, elégedetlenség, bosszúvágy, 
halálfélelem, egzisztenciális szorongás, és még sokféle más 
jelenség is. Ezeket a tartalmakat, amelyekkel megküzdeni 
nincsen erőnk, bátorságunk és kapacitásunk, legtöbbször a 
tudattalanba száműzzük, ahol azonban teljes mértékben 
kikerülnek az ellenőrzésünk alól. Lehetséges persze, hogy 
direkt módon nem kellemetlenkednek nekünk, azaz nem 
ütögetik folyamatosan az  orcánkat, azonban mindez 
egyáltalában nem jelent egyet azzal, hogy a továbbiakban nem 
is léteznek már. Nem működik ugyanis az "amiről nem tudunk, 
az nem létezik" elve, és az ilyetén módon a tudattalanba 
száműzött, szőnyeg alá sepert problémák egyre és egyre 
növekszenek, dagadnak és híznak, történetesen a mi szellemi 
energiáinkon élve. Számomra elképesztően groteszk és 
megmosolyogtató jelenség, — amikor — az önmagukat 
tudományosnak és haladónak tekintő pszichológusok 
hüledeznek azon, amikor a Franz Bardon és Robert Ambelain 

szellemiségén élő misztikusok különféle lárvákat, sémákat és 
fantomokat emlegetnek, holott lényegét tekintve mindannyian 
ugyanarról beszélünk. Ha tehát ilyetén módon ellenállunk a 
gonosznak, azaz a mi magunk negatív, pusztító energiáinak, és 
kényelmes megoldást alkalmazván a tudattalanba küldjük őket, 
vagy esetleg ész nélkül harcolni kezdünk ellenünk, akkor 
bizonyossá válhatunk afelől, hogy előbb, vagy utóbb, de teljes 
bizonyossággal a halálba küldenek majd minket. Ebben az 
esetben viszont a másik orca odafordítása tökéletesen 
alkalmazható módszer lehet, jelesül engedni, hogy ezek a sötét 
energiák átáramoljanak rajtunk, tudatossá váljanak, és a lelki 
fényességben felfedjék magukat. Minél inkább küzdünk 
ugyanis az időről időre támadó negatív kényszergondolatokkal, 
avagy minél inkább megalázkodván előttük a tudattalan 
ellenőrizetlen birodalmába engedjük őket, remélvén, hogy 
akkor majd nem kellemetlenkednek többé, azzal annál nagyobb 
hatalmat biztosítunk számukra önmagunk felett. Amennyiben 
azonban engedjük, hogy ezek a tartalmak újra és újra arcul 
üssenek bennünket, tehát felvállaljuk velük szemben a "Szent 
Legyen" állapotát, akkor idővel valóban lehullik róluk a 
félelmetesség és rettenetesség álcája, mi magunk pedig 
mosolyogva jutunk el annak felismerésére, hogy a félelmetes 
szörnyeteg voltaképpen nem több, mint gonosz kis kobold. 


Két másik gondolatról is szeretnék megemlékezni, 
jelesük a kérdéses evangéliumi szakaszban szintén megjelenő 
"ruha-köntös problematikáról", illetve a mérföldek kérdéséről. 
Amennyiben valaki perbe fog, hogy elvegye a ruhádat, add oda 
neki a köntösödet is. Sok esetben megpróbáltam megfelelni 
ennek az ideálnak, azonban ugyancsak azt tapasztaltam, hogy 
ez a fajta mentalitás ugyanúgy olaj a tűzre, mint a korábban 
taglalt megalázkodás kérdése. Amennyiben ugyanis valaki 

annak az igényével lép fel ellened, hogy kiforgasson a 
javaidból, annak sem a ruhád, sem pedig a köntösöd, de még a 
házad, vagy az életed sem lesz elég. Az emberi kapzsiság, 
mohóság, irigység és sóvárság ugyanis természetéből fakadóan 
határtalan. Ebben a szakaszban véleményem szerint tehát 
Yeshua főként arra próbálja felhívni a figyelmet, amelyre már a 
"mennyei kincsek" gondolatkörének ismertetése során utalt, 
rámutatva a földi javak meglehetősen törékeny és korlátolt 
voltára. Ha megnézzük a konkrét képet, érdemes lenne 
elgondolkodnunk azon, hogy vajon mennyire nevezhetünk a 
magunkénak olyasvalamit, amelyet egy másik személy minden 
nehézség nélkül elvehet tőlünk. Tegyük fel például, hogy 
rendelkezünk egy gyönyörűséges luxusautóval. Mindjárt fel is 
vetődik a kérdés, hogy milyen körülmények között, és milyen 
elvekre hivatkozva alapozhatunk arra, hogy ez az autó a 
miénk? A miénk, mert a mi nevünkön van, vagy mert a mi 
bankjegyeinknek fejében írták a nevünkre? Mi kerestük meg az 
árát becsületes munkával? Érdekes kérdés, ugye: kié az autó? 
Azé, aki megvásárolja, vagy azé, aki összeépíti, vagy aki a 
kérdéses anyagokat előállítja? Amennyiben egy cégvezetőé az 
autó, akkor az valóban az ő munkája nyomán vált a sajátjává, 
vagy esetleg azokat az éhbérért dolgoztatott beosztottakat 
illetné, akiknek a kizsákmányolása által az ülepe alá kerülhetett 
a kényelmes bőrülés? Elgondolkodtató, azonban minden esetre 
arra szerettem volna ezzel rámutatni, hogy  Yeshua 
értelmezésében az anyagi dolgok múlandó és viszonylagos 
voltára kell leginkább  felfigyelnünk. Ha ugyanis a 
vezérigazgató autóját ellopják, akkor az autó tulajdonjoga 
máris megkérdőjelezhető. Bármennyire is a korábbi tulajdonos 
nevén vannak a gépkocsi iratai, illetve egyfajta társadalmi 
konszenzus is feljogosítja őt arra, hogy az autót a sajátjának 
nevezze, mindez azonban csöppet sem változtat azon a tényen, 

hogy a gépkocsit jelenleg a rabló, vagy éppenséggel már az új 
tulajdonos használja. Számít is valamennyit innentől, hogy 
eredetileg a vezérigazgató birtokolta az autót? Nézetem szerint 
nem sokat. Elérhet-e valamit az eredeti tulajdonos annak 
hangoztatásával, hogy a gépjármű jog szerint őt illetné meg? 
Nem nagyon, mint ahogyan a vezérigazgató alkalmazottait sem 
veszi senki sem komolyan, ha azzal állnának elő, hogy részük 
van "gazdájuk" javaiban. Így tehát jogosan beláthatjuk, hogy 
Yeshua voltaképpen arra tanít bennünket, hogy minden, amit 
bárki elvehet tőlünk, az valójában sohasem, egyetlen pillanat 
erejéig sem volt a miénk. Persze, mindez nem azt jelenti, hogy 
lakáskulcsot kellene adni az autónkat meglovasító rabló 
kezébe, hanem mindösszesen azt, hogy az adott lakásra is 
érdemes volna úgy tekintenünk, hogy az alapvetően egyáltalán 
nem képezi jogos és megmásíthatatlan érvénnyel rendelkező 
tulajdonunkat, elmélyítvén ezzel a hála, áldás és kivételezettség 
érzését önmagunkban avégett, hogy egyáltalán van hol 
laknunk, mit ennünk és miért, vagy kiért élnünk. Fontos 
tanulság még, hogy ne váljunk az anyagi javak mértéktelen 
harácsolóivá, hanem  — ezeknél sokkalta magasabb, 
múlhatatlanabb értékekért fáradozzunk. 


A mérföldek kérdését tekintve fontos megjegyezni, 
hogy ez voltaképpen teljes mértékben egy korabeli gyakorlatra 
alkalmazva került megfogalmazásra. A római légiósok ugyanis 
akkoriban rendelkeztek azzal a privilégiummal, hogy egy 
mérföldön keresztül  cipeltethették a felszerelésüket a 
meghódított területeken élő, nem római állampolgárokkal. Ez 
törvényi szabályozásnak számított, a római katona pedig teljes 
joggal kardélre hányhatott, ha nem tettél eleget a feltételeknek. 
Yeshua ebben a Tanításában tehát egy konkrét helyzet 
kezelésére vonatkozó, gyakorlati tanácsot fogalmaz meg, nem 

pedig általános érvényű igazságokat. Az, hogy a rómaiak jelen 
vannak, megmásíthatatlan állapotnak számított, amelyet el 
kellett viselni, és lehetőleg keresni a békés együttélés 
lehetőségeit. Amennyiben tehát valakit megtalált egy ilyen 
római légiós, a lehető legbölcsebbnek számított elvinni a 
terheit oda, ahová kérte, majd dolgunkat végezvén továbbállni. 
Sajnos azonban számos keresztény közösség és intézmény 
ezzel a gondolattal szintén a megalázkodás, behódolás és teljes 
alárendelődés irányába próbálja terelni a követőit, mondván 
"meg kell adni a császárnak, ami a császáré". Jelenleg azonban 
nincsenek császárok, illetve császári címmel, ranggal és 
hatalommal felruházni mostani munkáltatóinkat, főnökeinket 
és  honatyáinkat eleve elhibázott és beteges gondolat. 
Különbség van ugyanis a fegyverrel, vérrel és erőszakkal 
hódító ellenség között, akivel szemben nem feltétlenül az 
ágyútöltelék szerepének felvétele a megoldás, illetőleg a 
jelenlegi elöljárók között, akiknek hatalma voltaképpen a 
tiszavirágok életéhez hasonlítható. 


Gondolatmenetem zárása és összefoglalása gyanánt 
szeretnék arról írni egészen röviden, hogy értelmezésem szerint 
miként képzelhető el ezeknek a fentebb taglalt Tanításoknak a 
gyakorlati életben való megélése. Véleményem szerint tehát az 
agresszió, azaz a visszaütés és a harc felvétele a lehető 
legkivételesebb esetektől eltekintve nem lehet megoldás. 
Sajnálatos módon néhanapján kikerülhetetlenné válik, hogy a 
kard ellenében kardot kell fognunk, azonban ügyelnünk kell 
arra, hogy ilyen esetekben kardunk valóban a mitológiai 
Mandzsusri kardja legyen, nem pedig a rablólovagok, vagy a 
hódító legionáriusok kardja, de még a templomos lovagok, 
vagy Péter apostol kardjáról is le kell mondanunk. 
Tudatosítanunk kell magunkban, hogy aki kardot fog, minden 


204 


esetben el is vész a kard által, és ebben a tudatban úgy forgatni 
a fegyvert, hogy a lehető legkevesebb kárt okozzuk 
önmagunknak és másoknak,  megelégedvén a józan 
önvédelemmel. Még kedvezőbb, ha a "másik orca 
odafordításának" gyakorlata valódi hátat fordítással jár, jelesül 
egy emelkedett, kívülálló attitűddel, amely külső szemlélők 
számára sok esetben balgaságnak tűnhet, azonban mélyebb 
látásmódra szert tévén könnyen beláthatjuk, hogy ezekben az 
esetekben — valódi kőszikla feszül neki a  kisbogár 
próbálkozásainak. Fontos azonban felfedeznünk, hogy a 
megalázkodás minden formája ugyanolyan kártékony és 
romboló, mint az agresszió és az erőszak, nemcsak számunkra, 
hanem különleges módon a másik fél számára is. Pontosan 
azon okból kifolyólag, mert egyenlőtlenséget szül, mégpedig a 
lehető  legkártékonyabb  alá-fölérendelődés helyzetét. Ez 
borzalmas állapot a megalázott fél számára, azonban rettenetes 
veszélyeket rejt a pillanatnyilag magas lovon ülő esetében is, 
hiszen éppen ezekből a helyzetekből lehetséges a lehető 
legnagyobb fokú zuhanás megélése, kiegészítve a földet érés és 
padlót fogás fájdalmával. Amennyiben megvizsgáljuk Yeshua 
keresztre  feszítésének körülményeit, voltaképpen ez a 
kivételezett helyzet köszönt vissza ránk. Bármennyire is ellene 
megy a hivatalos értelmezésnek, amelyben elvben hinnünk 
kellene, én azonban állítom, hogy Yeshua viselkedése mégsem 
fogható fel megalázkodásnak, vagy teljes behódolásnak. 


Bármennyire is szeretnék sokan a jézusi alázatot a 
tömegesített emberek által követett életideává tenni, törekvésük 
minduntalan megfeneklik majd, elvégre egyre többen kezdik 
majd helyesen értelmezni ezt a gondolatot. "Atyám, bocsáss 
meg nekik, nem tudják mit cselekszenek". Ebben a 
kijelentésben nyoma sincsen  alázatoskodásnak, avagy 

alárendelődésnek. Itt a valódi Uralkodó szavai nyilvánulnak 
meg, aki a tudatlan, kegyetlen, gőgös és ostoba, az állatias 
természettől és ösztönöktől fogva tartott lényektől alig 
különböző kreatúrák által szenved. Nem arról van szó, hogy 
"én tehetek mindenről, megérdemlem, hogy ezek a nagyszerű 
és nálamnál minden szempontból többet érő, csodálatos 
emberek kínozzanak. Megérdemlem a szenvedést, merek 
kicsinek lenni és meghódolni." Nézetem szerint itt egyáltalán 
nem ez történik, hanem sokkalta inkább a megvilágosodott 
bölcs józan és szeretetteljes viszonyulása az őt kínzó 
szúnyogok, bögölyök és kullancsok felé, akikkel szemben azért 
mutat megértést, szeretetet, együttérzést, irgalmat és 
elfogadást, mert olyannyira korlátoltak, tudatlanok és 
kezdetlegesek, hogy önmaguktól képtelenek lennének 
bármiféle belátásra. Nem jön elő azonban az a viszonyulás, 
hogy "jaj, ti drága, értékes és szent szúnyogok, bögölyök és 
kullancsok, szívjátok csak a véremet, hiszen mindannyian 
annyival többet értek nálamnál." Tudom, hogy példázataim sok 
esetben meglehetősen  sarkítottnak hathatnak, azonban 
mindennél jobban fel kívánom hívni a figyelmet arra, hogy a 
Krisztusi Út járása nem jelent egyet a legsötétebb értelemben 
vett alázatoskodás, szenteskedés, meghódolás és alárendelődés 
útjával, hanem sokkalta inkább egyfajta "Királyi Útnak" 
tekinthető. Alapvető különbség van ugyanis az önmagát 
minden lehetséges módon porba alázó, mások előtt teljes 
mértékben  meghódoló, és önmagát eltaposni engedő 
ájtatoskodó, illetve az őt érő igazságtalanságokat, sérelmeket és 
tudatlanságot szilárd tölgyfa módjára viselő Lovagkirály 
között, aki az erkölcsi igazság teljes realizációjában éli életét. 
Gondoljunk bele, mekkora különbség van az igazi paplovag, 
illetve a szamuráj nemes alázata között, illetve a szolgalelkűség 
hamis alázatoskodása között. Ég és föld, pedig mindkettő 

elvben az alázatról szól. Egyik azonban valóban égi út, míg a 
másik elképesztően földi, anyagias és materiális. 


Végezetül arról szeretnék szólni, hogy véleményem 
szerint miként képzelhető el tehát a fenti evangéliumi üzenetek 
közösségben való megélése. Véleményem szerint a legtöbb 
közösséggel kapcsolatban fennáll a "kettős mérce" alapvető 
problémája, jelesül hogy minden körben megjelennek olyan 
személyek, akik a közösség írott-íratlan szabályait csupán a 
másokra nézve tartják kötelező erejünek, önmagukat azonban 
mindenfajta létező módon megpróbálják kivonni ezek alól. 
Belőlük lesznek aztán azok, akik mindennemű őket érő kritika 
hallatára a "ne ítélj, hogy ne ítéltess", vagy a "szálka-gerenda" 
közhelyekkel hozakodnak elő. Ilyen esetekben az a probléma, 
hogy ezek az emberek a saját hasznukra akarják fordítani a 
közösséget, nem pediglen arra gondolni, hogy miként 
adhatnának ők valamit annak. Érvelhetnénk persze azzal, hogy 
a közösségnek számos önzetlen, a mások javára működő tagja 
is lehet, azonban sajnálatos módon előbb-utóbb minden 
közösség zátonyra fut, amelyiknek akár csupán néhány tagja 
kivételnek tekinti önmagát ezek alól az erkölcsi mértékek alól. 
Ilyen esetekben áll elő a követők és követettek társasága, a 
"milliók egy miatt", vagy "milliók egyért" helyzete, ahol a 
többség szolgalelkűen és megadóan, a hamis alázat szellemétől 
hajtván robotol, amíg a rivaldafény másoknak jut. 


Véleményem szerint az egyedüli működő közösség a 
kisközösség lehet, illetve ezeknek a kisközösségeknek a 
megfelelő módon összekapcsolt rendszere. Itt azonban 
egyáltalán nem a különféle kisegyházak, vagy szekták 
rendszerére gondolok, hiszen tapasztalataim szerint ezeknek 
köreiben is nagyjából ugyanazok a folyamatok zajlanak, mint a 

világegyházak és vallások köreiben, legfeljebb miniatürizált 
formában. Voltam már tagja több milliós világközösségnek, 
illetve alig néhány tucatnyi lelket számláló kisegyházaknak is, 
összességében nem sok különbséget fedezve fel közöttük a 
korábban ismertetett tengelyek mentén. Úgy gondolom, hogy 
igazi közösség csakis és kizárólag igazi, valóságos és hiteles 
Urak és Úrnők között valósulhat csupán meg, akik az 
önmegvalósításnak és önkiteljesítésnek eljutottak már egy 
olyannyira magas fokára, hogy már egyáltalán nem mutatnak 
érdeklődést a közösségi játszmák és hatalmi drámák irányában, 
mint ahogyan a különféle rangok, titulusok, előjogok és 
lehetőségek megszerzése sem foglalja már őket le. Olyan 
személyekről van szó itt, akikkel kapcsolatban már joggal 
feltételezhetjük, hogy nem kívánnak kiforgatni bennünket a 
javainkból, nem kívánnak a mi hátunkon egyre magasabbra 
kapaszkodni, és nem érdekük a rajtunk való nyerészkedés. 
Olyan személyekkel kapcsolatban lehetünk képesek megélni 
ezt a fajta közösséget, akiknek esetében bizonyosak lehetünk 
afelől, hogy amennyiben mi magunk valamiféle hibát, vétséget, 
vagy mulasztást követünk is el, ők maguk képessé válnak 
valóban, ezúttal az igazi értelmezésben vett "másik arcukat" 
odafordítani, valós megértéssel, együttérzéssel és szeretettel, 
könyörülettel viszonyulni felénk, hogy együttesen lehessünk 
képesek korrigálni emberi botlásainkat, gyarlóságainkat és 
hibáinkat. 


Utolsó bekezdésemhez érkezvén szeretném ismételten 
is megállapítani, hogy nem tartok igényt értelmezésem 
igazságként való előadására. Gondolataim csupán egy 
egyes állomásain keletkező felfedezések nyomán bontakoznak 
ki, éppen ezért nem tükröznek semmiféle kinyilatkoztatást, 

vagy rejtett tanítást. Nem tartom magamat sem hívőnek, sem 
követőnek, sem pediglen szolgának, hanem ha mindenképpen 
el kellene helyeznem magamat az evangéliumi történetekben, 
akkor valószínűleg a három napkeleti bölcs egyikével 
azonosulnék, aki a maga saját világnézeti keretében értelmezi 
az Üzenet és a Tanítás csodáit, a Megváltás eszményét a saját 
életútján haladván valósítva meg. 

A Megszentelt Csendességbe való belépés 
lehetőségeiről 


"Szálljatok magatokba szívből, nyugovóra térve teremtsetek 
csendet" 
- Dávid Király Negyedik Zsoltára 


Felbecsülhetetlen értékű lelki kincsek szunnyadnak 
elrejtetten a zsoltárok mélyén. Számomra gimnazista koromban 
adathatott meg első ízben a velük való találkozás élménye, 
amikor is iskolám akkori szerzetes-igazgatója egy hideg és 
sötét hajnali találkozás alkalmával zsolozsmára invitált. 
Lakóhelyem és az iskolának otthont adó nagyváros között 
ugyanis több, mint harminc kilométeres távolság terült el, 
nekem pedig így minden egyes hétköznapon mintegy 
háromnegyed órás utazással kezdődött a reggelem, amíg 
megérkeztem a gimnázium kapujához. Minthogy a vidéki 
buszjáratok közlekedési rendje akkoriban még nem volt 
túlságosan rugalmasnak mondható, sok esetben már a tanítás 
megkezdése előtt egy órával az iskolapadban üldögéltem, 
sokszor elsőként lépve az épületbe. Egy alkalommal tehát, 
amikor az igazgató atya a kápolnába igyekezvén belém botlott, 
kegyesen megszánva felajánlotta, hogy a magányos üldögélés 
helyett inkább csatlakozzak hozzá és a testvéreihez, a 
zsolozsma ideje alatt erősítvén valamelyik kart. Akkoriban 
persze még semminemű fogalommal nem rendelkeztem arról, 
hogy mit is takar ez a homályos kifejezés, amelyet éppenséggel 
akkor volt alkalmam első ízben hallani, így merőben új 
élményben lehetett részem azon a reggelen. 


210 


Az iskolámban tanító szerzetesrend tagjai ugyanis 
akkortájt még a meglehetősen ünnepélyes és bonyolult, 
alapvetően — benedekrendi szerzetesek által kialakított 
zsolozsmáskönyvet használtak, később térvén rá a sokkalta 
egyszerűbben és könnyebben imádkozható, hagyományos 
zsolozsmáskönyv rendszerére. A Sanctus Benedictus által 
meghatározott úton járó szerzetesek számára ugyanis a 
zsolozsma végzése jelentette a napirend legfontosabb részét, 
amelyre voltaképpen az egész monasztikus életforma épül, az 
én gimnáziumom fenntartói azonban alapvetően 
szerzeteskanonokok voltak, akiknek a sokkalta mozgalmasabb 
és — eseménydúsabb életmód mellett már nem állott 
lehetőségükben akkora hangsúlyt fektetni a zsolozsmára. Így 
bármennyire is elvarázsolta őket a benedekrendi kórusrend 
csodálatos dallamvilága, gimnáziumi tanulmányaim idején már 
mindannyian egyetérteni látszottak abban, hogy nekik 
maguknak egyszerűbb liturgikus rendet lenne célszerű tartani. 
A zsolozsmával való találkozásom első néhány alkalma így 
még a benedekrendi keretek között való megvalósítás jegyében 
telt el, amely számomra is végső soron annak a 
következtetésnek a levonását eredményezte, hogy én magam 
mindezt sohasem tudnám megtanulni. Az imaórák liturgiájának 
ez a módja ugyanis alapvetően a zeneiségre épül, végzése 
pedig ezen oknál fogva megkívánja a megfelelően fejlett 
énekhang meglétét, valamint a komoly kottaismeretet és 
egyházzenei képzettséget is. Ezzel persze sem akkor, sem pedig 
a későbbi életemnek folyamán sem rendelkeztem. Emiatt 
éreztem különlegesen is nagy felüdülést, amikor a szerzetesek 
néhány alkalommal később véglegesen egy egyszerűbb, 
átláthatóbb és követhetőbb zsolozsmás rendre tértek át. A 
gregorián elemekre épülő, énekelt zsolozsma ugyanis a külső 
szemlélő számára rendkívül megkapó, azonban ha valaki nem 

rendelkezik kellő mennyiségű gyakorlattal, igazán könnyen 
kényszeredetté válhat. Amennyiben ugyanis a dallamok helyes 
kiéneklésére való koncentráció viszi el a zsolozsmázó karok 
fókuszát, tapasztalataim szerint éppen a lényeg sikkad el, 
nevezetesen a zsoltárokban rejlő ősi bölcsesség feltárulkozása. 


A gimnázium hátralévő idejére tehát a zsolozsmázó 
szerzetesek lelkes társául szegődtem, így pediglen egyre inkább 
megismerkedtem azzal a százötven különleges szerzeménnyel, 
amelyek a szerzetesi imádság alappilléreiként szolgálnak. Én 
magam később egy monasztikus szerzetesi közösség tagjának 
álltam,  belepillantván újfent a  benedekrendi gyakorlat 
jelentette nehézségekbe. Sajnos sokszor tapasztaltam, hogy a 
szerzetesek számára sokkalta nagyobb mértékű fontossággal 
bírt annak fenntartása, hogy az énekelt szöveget lehetőleg 
hibátlanul, mindennemű hamis hangtól mentesen énekeljék ki, 
azonban a megfelelő mértékű elmélyültség és konszekráltság 
sok esetben jelentős károkat szenvedett a formai elemekkel 
kapcsolatos, túlzott mértékű aggodalmaskodás miatt. Az 
eredetileg az Isteni Jelenlétben való megmerítkezést segítő, 
misztikus elcsendesedést megkívánó zsoltárimádság sajnos 
sokszor vált színpadias előadássá, amelyben a külsőségekben 
való tökéletesség igénye csakhamar elnyomni látszott a belső 
mélységek feltárására való törekvést. 


Összességében azt mondhatom el, hogy a zsoltárok 
világával való igazi megismerkedésem ideje már kétségtelenül 
arra az időszakra esett, amikor is a modern, nagyvárosi remeték 
útjára léptem. A "Szent Angyalok Remeteség" a szerzetesi 
zsolozsma végzésének igazi fellegvárává vált ez időtájt, ezt 
még napjainkban is bizton állíthatom. Akkoriban az egyetemi 
élet napirendje nem követelte meg tőlem az előadásokon való 

állandó jelenlétet, így elérhetővé vált számomra, hogy 
napjában három, de akár négy alkalommal is zsoltározásra 
adjam a fejemet. Annak ellenére, hogy a mainstream 
kereszténységben szinte tengernyi irodalma van a zsoltárok 
különféle értelmezéseinek, illetőleg a bennük rejlő teológiai 
értékek magyarázatának, viszonylag hamar kialakult bennem a 
szándék, hogy ezeknek olvasására egyáltalán ne is szenteljek 
figyelmet, és ugyanez a megközelítésmód jellemzett a Szent 
Írásokkal kapcsolatban is. Bár akkoriban még nem vált mindez 
teljes mértékben tudatossá, utólag visszagondolván azonban 
valószínűnek tűnik számomra, hogy már abban az időszakban 
is elsősorban arra vágytam, hogy az Istenség mintegy "csak 
nekem", külön az én számomra mondjon bennük valamit. 
Alapvetően nem kötötte le a figyelmemet, hogy mások, 
különösen az egyházi tekintély tagjai miként nyilatkoznak a 
zsoltárokról, hanem szerettem volna én magam, a direkt és 
személyes, misztikus találkozás során és által megtapasztalni, 
hogy vajon miféle rejtett értékek és bölcsességek húzódnak 
meg a zsoltárok szövegének felszíne alatt, illetőleg azoknak 
mélyebb rétegeiben. 


Az első jelentős élmény, amelyet ebben a 
próbálkozásomban és törekvésemben  megtapasztalhattam, 
különleges módon egyáltalán nem a zsoltárok szövegében, 
hanem sokkalta inkább a bennünk való elmélyülés alkalmával 
felfedezhető, különleges atmoszféra átélésének pillanataiban 
mutatkozott meg. Ebben az időszakban még egyáltalán nem 
koncentráltam a zsoltárok szövegére, ugyanis az első néhány 
hét során arra lettem figyelmes, hogy a rendszeres zsoltározás 
alkalmaiban egy egészen különleges hangulat kerít hatalmába. 
Mindannyiszor, amikor letérdeltem szerény házioltáram elé, és 
gyertyát  gyújtván kezembe vettem egykori  hittanárom 

ajándékát, a jelenleg is hű társamként számon tartott 
zsolozsmáskönyvet, valamiképpen az az érzés kerített 
hatalmába, mintha egy különleges, megszentelt világba léptem 
volna, ahol az Isteni Jelenlét különösen is intenzív valójában 
nyilvánul meg. Akkoriban még erőteljesen ragaszkodtam a 
mainstream keresztény-katolikus értelmezésekhez, így 
eszembe sem jutott volna a Shekinah (Jelenlét) valódi 
megnyilatkozására gondolni itt. Ennek okán így megelégedtem 
egyfajta ájtatos és elmélyült hangulatnak tulajdonítani ezeket 
az élményeimet, azonban mostanság már egyre biztosabban 
érzem azt, hogy korai élményeim igazándiból valóban az Isteni 
Jelenlét, a Bennlakozó Krisztus Fényességének 
megtapasztalására  rámutató, kezdetleges  rácsodálkozások 
voltak. Még most is, a jelenlegi sorok virtuális papírra 
vetésének idején is szinte teljes mértékben élő valóságként 
térnek vissza hozzám azoknak az  élményeknek és 
hangulatoknak az emlékei, amelyeket akkoriban, a 2012. 
esztendő első felében éltem át, a Szent Angyalok Remeteség 
névtelen  szerzeteseként.  Tekintetem éppen a jelenlegi 
Remeteségünk könyvespolcára téved, ahol is szinte hívogatóan 
ragadja meg a tekintetemet ugyanaz a zsoltároskönyv, hogy 
újfent fellapozván ismételten elmélyedni invitáljon a zsoltárok 
csodálatos és varázslatos világában. 


A "Szent Angyalok" aztán az esztendő végén új 
helyszínre költözött, ahogyan a szerzetesi magánfogadalmam 
megújítására is sor kerülhetett, új lendületet kapván ezzel a 
zsoltározás liturgiája. Amikor a saját szakállamra a nagyvárosi 
remete útjára adtam a fejemet, még alapvető fontossággal bírt 
számomra, hogy valamilyen hivatalos, egyházi tekintély 
mintegy "elfogadja a  szerzetességemet", azaz hivatalos 
elismerésével hitelesítse azt. Erre azonban egészen 2013 végéig 

nem kerülhetett sor, így végső soron arra jutottam, hogy 
egyedül az Istenség színe előtt teszem majd le fogadalmamat, 
nem sokkal később pedig már egészen nyíltan vállalni mertem 
remetei és szerzetesi identitásomat. Életmódomban még 
ekkoriban sem következett be változás, sőt mi több, egyre 
inkább belsővé és zárttá vált. Az egyetem utolsó éveiben már 
egyre inkább az önálló tanulás, a tananyag magányos 
átelmélkedése és feldolgozása vált meghatározóvá, az egyetemi 
órák pedig egyre ritkábbá váltak, még több szabad teret 
engedve számomra a monasztikus életnek. Az elcsendesedést 
és önmagamba szállást a rendszeres zsoltárimádságon túl a 
2013 őszén megtörtént áldozópappá való szentelésem is 
megerősítette, ekkor ugyanis már régóta dédelgetett álmom, a 
Szent és Isteni  Liturgia mindennapi  celebrálása is 
megvalósulhatott. 


A zsoltározásban egészen 2015 teléig kitartottam, ekkor 
költöztem ugyanis vissza Vas megyébe, hogy remeteségemet a 
szülői házban szervezzem újjá. A "Szent Tugdual Remeteség" 
még nagyjából egy esztendeig működött bizonyos formában, 
annak ellenére is, hogy a világi munka vállalása jelentősen 
megnyirbálta a remeteségben töltött időszakok rendszerességét. 
2016 januárjában aztán megtörtént a legnagyobb összeomlás, 
amelyet akkoriban csak el tudtam képzelni, és amely 
lassacskán, de annál biztosabban eltávolított engem a 
hagyományos, mainstream kereszténységtől. Új életszakasz 
kezdődött, amelyben a lelki túlélés szempontjából 
gyümölcsözőnek látszott, hogy elhagyjam azokat a 
gyakorlatokat és szokásokat, amelyek az összeroppanásom és 
kudarcom élményéhez kapcsolódtak. Emiatt a zsoltárok 
bölcsességében való megújulás lehetőségét hosszú időre 
elvetettem, a Szentmise liturgiájának rendszeres végzése ugyan 

még kitartani látszott egy darabig, amint azonban egyre inkább 
emelkedett a csalódottságomból fakadó fájdalmak okozta 
szenvedés, egy ponton túl már teljes mértékben felhagytam a 
konszekrált liturgiák végzésének mindennemű formájával. 
Elmélyült és megszentelt életmódomat, és a hozzája 
kapcsolódó valamennyi gyakorlatot és szokást felváltani 
látszott a kétségbeesett szervezkedés, tervezés, és az ezekből 
fakadó álomképekről való fantáziálás, minden igyekezetemmel 
azon voltam ugyanis, hogy valamilyen módon feltámasszam 
mindazt, ami számomra akkoriban elveszni látszott. 


Lassacskán három esztendő múlott el azóta, hogy 
eredeti álmom megvalósítására — vonatkozó valamennyi 
reményem szertefoszlott, a Végtelenség azonban különleges 
ajándékokkal halmozott el ennek az időszaknak során. 
Különleges és rendkívüli lelki Utazás vette kezdetét, amelynek 
során számtalan tradícióval nyílott alkalmam megismerkedni, 
illetve beletekintést nyerni azoknak spirituális gyakorlataiba. 
Közülük megannyi esetben vált nyilvánvalóvá számomra, hogy 
voltaképpen tévutakról van szó, amelyek bár külsőségeikben és 
elnevezéseikben minden igyekezetükkel megpróbálják mímelni 
mindazt, amelyről szólni akarnak, azonban a Leglényeg 
hiányában valós eredményeket nem képesek elérni. A sok-sok- 
sok kutatás során azonban alkalmam nyílott olyasfajta 
kincsekre bukkanni, amelyek végső soron visszavezettek 
magukhoz a zsoltárokhoz is. Olyan Szerelemre találtam 
ugyanis, Akivel a közös célok, a vágyott remeteség 
életideáljának megvalósítása is összekapcsolni látszik minket, 
így pediglen gnóziskeresői identitástudatom is minden egyes 
pillanatban megerősítést nyerhet. Amint tehát egyre mélyebbre 
és mélyebbre evezek a Gnózis tengerében, úgy válik egyre 
nyilvánvalóbbá számomra egyfelől a zsoltárokba rejtett 

különleges gazdagság, másfelől pediglen a közvetlen, 
személyes és misztikus természetű megismerés és találkozás 
egyedül érvényes és működőképes lehetősége. 


Bármelyik spirituális ösvényt és útirányt választjuk 
ugyanis, így járhatunk akár a kabbalisták, alkimisták, jógik, 
buddhisták, taoisták, remeték, mágusok vagy szúfik nyomában, 
egy dolog egészen bizonyosan nyilvánvaló, mégpedig hogy a 
személyes és közvetlen, direkt tapasztalás egyszerűen 
kihagyhatatlan aspektusa a misztikus  megvalósításnak. 
Mindegy, hogy milyen képet hordozunk önmagunkban az 
Istenségről, mint ahogyan az is, hogy hordozunk-e bármilyen 
képet egyáltalán, a misztikus megismerésben ugyanis nem az 
istenképet, hanem a Valódi, Végső Valóságot kívánjuk 
megismerni. Ezen oknál fogva amennyiben nem törekszünk a 
személyes megtapasztalás élményeire, keresésünk voltaképpen 
megmarad a dogmatikus vallásosság, vagy a rigorózus 
külsőségeskedés szintjén, ebben azonban semmiféle Gnózist 
nem lehet tetten érni, efelől egészen bizonyos vagyok. Az Igazi 
és Élő Gnózis ugyanis élő kapcsolatot feltételez, amelyben a 
legszebb és legmagasztosabb éppen az, hogy megtapasztalása 
és megélése egyáltalán nem minősül olyannyira lehetetlen és 
képtelen törekvésnek és vállalkozásnak, mint amennyire első 
hallásra hangozhat. 


Mindennemű probléma, félreértelmezés és 
értetlenkedés jórészt abból fakad ugyanis, hogy a különféle 
vallási és egyházi tekintélyek hajlamosak úgy tekinteni a 
misztikára, mint valamiféle elvont, homályos és távol eső, sőt 
mi több, egyenesen veszélyes területre, amelytől a "világi 
hívőket" rendszerint igyekeznek távol tartani. A keresztény 
Reformáció (1517), és az ennek nyomán szárnyra kelő 

protestantizmus óriási lehetőséget jelentett a személyessé váló 
vallásosság irányában, azonban a várakozásoknak megfelelő 
hatást sajnos egyik ágazata sem bizonyult alkalmasnak 
megvalósítani. — Hasonló tapasztalatokat volt alkalmam 
elkönyvelni a különféle egyéb irányzatok legtöbb vonalával 
kapcsolatban is, főként azon tradíciók terén, amelyek az eredeti 
irányvonalat próbálták modern környezetbe átültetni, és széles 
körben átadni a gyakorlók és érdeklődők számára. Többségük 
óriási lehetőségnek látszott annak érdekében, hogy a különféle 
titkos tanításokat kimentsék a botcsinálta hierarchák karmai 
közül és átadják az arra érdemes embereknek, azonban a 
legtöbbjük — hosszabb-rövidebb idő után ugyanúgy a 
hierarchikus berendezkedés útjára lépett, ez pedig ugyanúgy 
elfojtani látszott az Élő Gnózis megélésének lehetőségét, mint 
a hagyományos, mainstream irányvonalak esetében. A 
Gnózisnak azonban, mint ahogyan azt korábban már több 
esetben megfogalmaztam, mindenkor megvoltak és megvannak 
napjainkban is a maga sajátos Ösvényei és megnyilatkozási 
formái, amelyek nem igazán tűrik meg a hamis tekintély 
korlátozását. Amennyiben tehát valaki igazán élő, igazán 
személyes és igazán dinamikus kapcsolatra vágyik a 
Mindenséggel, feltétlenül szükséges lépéseket tennie annak 
gyakorlati megvalósítása felé. 


A  — zsoltárokkal — kapcsolatos —— gondolatmenethez 
visszakanyarodván, és azt az imént leírtakkal összekapcsolván 
azt mondhatom, hogy a magányos imádság gyakorlata azért is 
képezi — kiemelten értékes lehetőségét a személyes 
Istenségkapcsolatnak, mert a figyelmet a külső, formai 
tényezőkről visszavonván a belső valóságok felé irányítja. 
Többé már nem szükséges arra figyelnünk, hogy vajon 
megfelelően éneklünk-e ki egy bizonyos hangot, vagy hogy 

éppen miként énekel, vagy imádkozik a másik, hanem 
valójában arra helyezhetjük a figyelmünk fókuszát, ami az 
imádság során valóban szükséges és fontos. Amikor én magam 
zsoltárokat imádkozok, meditálok vagy szertartásokat végzek, 
minden egyes alkalommal lehetségessé válik számomra, hogy a 
bennem élő Isteni Jelenléttel a magam lehetőségei és adottságai 
szerint kapcsolatot keressek, tapasztalataim szerint pedig ez a 
Jelenlét egyáltalán nem mutatkozik fukarnak, amikor valaki 
feléje törekszik, és keresi a kapcsolatot Vele. Mindennek 
azonban van egy feltétlenül szükséges és el nem hanyagolható 
feltétele, ez pedig a Szentséges Elcsendesedés megvalósítása, 
azaz a belépés a Megszentelt Csendességbe. 


ezer 


kifejezés egyaránt jelent fogalmat és személyt. Fogalmi 
értelmezésében voltaképpen megegyezik a Teremtés pillanatát 
megelőző "Szent Csenddel", amelyből a "Nagy Bumm" 
pillanatában megszületik a Világegyetem. A kabbalista 
teremtéstörténet, avagy jobban mondva kiáradástörténet szerint 
a Világegyetem a Teremtő Szó (Logos) által született meg. A 
Teremtést megelőzően ugyanis még nem létezett senki és 
semmi. Az Istenség Végső Természete ennek megfelelően 
maga az Üresség, azaz a Nem-Létezés, Léten Túliság (Ain). A 
Végtelenség (Ain Soph) már egyfajta továbbfejlődési forma, 
amelyből a Végtelen Fényesség (Ain Soph Aur) származik. A 
Teremtést . megelőzően az Istenség először mintegy 
összeszűkítette Önmagát, hogy helyet készítsen a Teremtésnek, 
létrehozva ezzel valamiféle Ősi Anyaméhet, amelyben aztán a 
Teremtő Szó (Logos) és a Teremtő Bölcsesség (Sophia) által 
megnyilvánuló Christos belépésével minden dolog formát 
ölthetett. Ezt a formát öltést azonban végtelen csendesség 
előzte meg, amely bizonyos formában jelenleg is ott létezik a 


219 


Teremtés mögött. Ebbe a Megszentelt Csendességbe szükséges 
belépnie a misztikusnak, amikor az Isteni Jelenléttel való 
kapcsolatot keresi. Hasonlóan azonban a legtöbb más, 
gnosztikus és kabbalista kifejezéshez, Sigé nem csupán 
fogalmat, hanem egyfajta megszemélyesített erőt is képvisel. A 
hagyomány szerint Sigé egyfajta feminin minőség, amelyből 
aztán a különféle mennyei lények kiáradtak. A kabbalista és 
gnosztikus kozmológia ugyanis a Teremtés folyamatát 
hajlamos inkább egyfajta kiáradásként meghatározni, amelynek 
során az Egyből Kettő, majd Három lesz, a Hármas Egységből 
pedig megannyi más létező bontakozik ki. Ez a Sigé, ez az 
alapvetően feminin pólusú minőség képviseli a Csendet, 
amelyből és amelyben minden más formát öltött, így bizonyos 
szempontból a Shekinah (Jelenlét) minőségére, és az 
elsődlegesen a Binah Sephirához kapcsolódó Aima (Anya) 
Istennévre is utal. 


Sigé azonban konkrét személyként akkor jelenik meg, 
amikor a Csendben elmélyedő misztikus Isteni Inspirációt 
szeretne meríteni a Szent Szellem (Ruach Ha Kodesh), és az 
Isteni Jelenlét (Shekinah) által. A különféle gnosztikus iskolák 
bölcsei, különösen is Valentinus és Marcus elsősorban Sigé 
személyére hivatkoznak, amikor  inspirációik forrásáról 
beszélnek. Bármennyire is bizarr és arrogáns kijelentésnek 
számított ellenfeleik számára az, amikor ezek a tanítók a 
Sigével való találkozásukról beszéltek, azonban észre kell 
vennünk, hogy ennek a találkozásnak a tapasztalatai elsősorban 
misztikus nyelven kerültek megfogalmazásra. Akinek már volt 
alkalma ugyanis úgy igazán elcsendesedni, és ebben a 
csendben hosszabb távon kitartani, annak meglehetősen 
különleges és mély tapasztalatok megszerzésére nyílhat 
lehetősége. Megtapasztalhatja ugyanis, hogy a Csend nemcsak 

beszélni képes, hanem minden kétséget kizáróan valós entitás, 
tehát önálló létezéssel bíró Valaki. Sokak szerint a Csend 
mindig egyfajta hiányállapotból fakad, tehát mondjuk a 
hangnak, vagy a hangosságnak a hiánya, mint ahogyan sokan 
hajlamosak tévesen azt feltételezni, hogy a semmi csakis és 
kizárólag valaminek a hiánya lehet. Ez a félreértelmezés 
azonban csupán a magunk korlátolt gondolkodási kereteiből 
fakad, amelynek értelmében hajlamosak vagyunk azt hinni, 
hogy valaminek a hiánya csakis és kizárólag negatív jelenség 
lehet, illetőleg hogy a negatív tényező valamilyen 
hiányállapotból kell, hogy fakadjon. A Csendben azonban 
nyilvánvalóvá válik, hogy az nem valaminek a hiánya, hanem 
eleven valóság, ráadásképpen élő eleven valóság. A Csend 
valóban Jelenléttel bír, mint ahogyan beszélni is képes 
hozzánk, és ennek a Megszentelt Csendességnek az eléréséhez 
segítenek hozzá bennünket a zsoltárok is. Amellett ugyanis, 
hogy szinte kimeríthetetlen forrását képezik a bölcsességnek, 
az imádkozásuk és a rajtuk való elmélkedés olyan klímát 
teremt, amelyben megadathat a lehetőség a Csendnek, valamint 
az ebben a Csendben formát öltő Isteni Jelenlétnek számára 
ahhoz, hogy hozzánk szóljon. 


Praktikus szempontból fontos azonban tudatosítanunk, 
hogy nem mindegyik zsoltár alkalmas az imádságra, illetőleg 
akad néhány olyan zsoltár is, amelynek használata az imádság 
során kimondottan ellenjavallott, átelmélkedésre azonban még 
ezek a zsoltárok is alkalmasak lehetnek. Az egyes 
zsolozsmáskönyvek tapasztalataim szerint viszonylag 
megfelelő módon válogatják meg az imádságra szánt 
zsoltárokat, én azonban azért nem használom szívesen őket, 
mert nem igazán szeretem, ha külső tényező szabja meg 
számomra, hogy mit és hogyan is imádkozzak, iránymutatásra 

azonban kétségtelenül alkalmasak lehetnek ezek a könyvek. 
Amennyiben lehetőségem lehet javaslatokat tenni, úgy nagyon 
jó szívvel ajánlanám az ötvenedik (50) zsoltárt, amely a 
bűnbánati és megújulási liturgia része lehet, illetőleg a 
kilencvenedik (90) zsoltárt. A legfontosabb, hogy válasszuk 
meg azt az öt-hat, esetleg tíz darabot, amelyet személyes 
imaéletünk szerves részévé teszünk, és próbáljunk meg 
ezekben minél inkább elmélyedni, ahelyett, hogy a teljes 
zsoltárkincset próbálnánk meg egyszerre a magunkénak 
kisajátítani. Az én tapasztalatom mindebben az, hogy a 
kevesebb ebben az esetben is több, így legyenek inkább 
személyes kedvenceink, amelyeknek segítségével a bennünk 
élő Isteni Jelenléthez közelebb kerülhetünk. 


Ne várjunk semmit, és ne is törekedjünk feltétlenül 
elérni valamit, csak engedjük meg, hogy ezek az ősi 
zsoltárművek magukkal ragadjanak, és rajtuk keresztül valóban 
a Bennlakozó Krisztus nyilatkozzon meg számunkra. A 
zsoltárokon keresztül különleges világ nyílhat meg számunkra, 
amelyben elmélyedvén igazi kincsekre lelhetünk. 

A Messiási Halakah gnózisa 


"Yeshua mondta: A kereső ne hagyja abba a keresést, amíg 
(nem) talál, és ha talált, megzavarodik, és ha megzavarodott, 
csodálkozni fog, és királlyá lesz a  mindenségen." 
- Tamás Evangéliuma, Első Logion 


Nagyon régóta érzem teljes bizonyossággal, hogy 
mintegy adósnak számítok önmagam felé, és talán az írásaimat 
olvasók irányában is egy olyasfajta  kereszténység- 
értelmezéssel, amelyet képes lehetek teljes mértékben 
megélhetőnek és átérezhetőnek látni, és amelyet nem terhelnek 
azok a sallangok és rárakódások, amelyek számomra a 
közelség — élményét mindeddig —— megakadályozni és 
ellehetetleníteni látszottak. Mintegy tizenöt esztendős korom 
óta foglalkoztatnak a keresztény valláshoz kapcsolható 
kérdések, valamint életemnek jelentős szakaszát az ebben a 
hagyományi keretben és lelkiségben való Istenségkapcsolat 
keresése határozta meg, azonban hosszú évek elteltével 
voltaképpen arra a felismerésre jutottam, hogy nem tudom már 
önmagamhoz közelállónak érezni a hagyományos értelemben 
vett kereszténységet. 


Mindezt meglehetősen nehéznek és egyenesen 
bizarrnak is érzem kimondani, főként abból az okból 
kifolyólag, hogy tisztában vagyok a kognitív konzisztencia 
igényével alkalmazott torzítások pszichés jelenségének 
mibenlétével. Ez a szinte minden emberi lény által alkalmazott 
torzítási technika voltaképpen azon oknál fogva bizonyul 
jelenlevőnek az emberek életében, mert alapvetően minden 
szervezet az egységességre és az állandóságra törekedik. 
Összességében kimondottan kényelmetlennek bizonyulhat 

számunkra, amennyiben a rendkívüli nehézségek árán kiépített 
és stabilizált világképünket valamilyen oknál fogva a 
későbbiek folyamán módosítanunk kell. Nem igazán szeretünk 
ugyanis szembesülni azzal, hogy bizonyos kérdéseket illetően 
mondjuk tíz esztendőn keresztül bizonyos gondolatrendszerek 
szerint gondolkodtunk, aztán valamilyen oknál fogva mégis 
arra jutunk, hogy nem vagyunk képesek a továbbiakban 
eszerint a korábbi rendszer szerint gondolkodni. Ilyenkor úgy 
érezhetjük, hogy az addig stabilnak, egységesnek és 
bejósolhatónak bizonyult világunk mintegy kifordulni látszik 
önmagából, és a korábban meghatározó nézetrendszerek 
helyébe újaknak válik szükségessé belépni. Mivel alapvetően 
törekszünk az egységesség és az állandóság megőrzésére, 
ezekben az esetekben hajlamosnak mutatkozunk azzal 
enyhíteni a változás jelentette fenyegetettséget, hogy egyfajta 
kognitív torzítást alkalmazva mintegy újraírjuk a saját, korábbi 
emlékeinket. — Ilyen esetekben áll fenn, hogy egy 
világnézetünkben — bekövetkezett változást  hajlamosnak 
mutatkozunk úgy nyugtázni, hogy "óh, hát én mindig is így 
gondoltam", vagy hogy "valójában, titkon, a szívem mélyén 
mindig is ilyen voltam, csak korábban még nem vált számomra 
nyilvánvalóvá". . Amikor valaki például — mainstream 
keresztényből gnosztikussá válik, a későbbiekben hajlamosnak 
mutatkozik úgy nyilatkozni önmagáról, hogy ő valójában 
sohasem hitt igazán a korábbi vallásában, és hogy csak idő 
kérdése volt, hogy megváljon tőle. Hajlamosak vagyunk tehát 
úgy kezelni az életünkben beállott gyökeres változást, hogy az 
mindenképpen beilleszthetővé váljon az élettörténetünkbe, akár 
még azon az áron is, hogy bizonyos korábbi emlékeket 
újraírunk annak érdekében, hogy jobban illeszkedjenek ehhez 
az új tapasztalathoz. 

Ezen fentebb ismertetett mechanizmus irányában való 
tudatosságomból fakadóan szükségesnek érzem elmondani, 
hogy én magam teljes mértékben és tiszta szívvel azonosulni 
tudtam a kereszténységgel, legalábbis életemnek egy bizonyos 
szakaszában, illetőleg a nézetrendszeri változás elkezdődését 
érezvén is éveken keresztül minden igyekezetemmel azon 
voltam, hogy legalább eretnekként képesnek bizonyuljak 
megmaradni a kereszténység biztosította kereteken belül, és 
végső soron csak azon a ponton jutottam el a végső 
elhatárolódás döntésének meghozatalára, amikor minden, a 
megmaradásra irányuló próbálkozásom kudarcba fulladt. A 
katolicizmustól való eltávolodásom ellen közel két esztendeig 
küzdötten, és nagyjából  háromesztendős harcokba és 
tépelődésekbe telt, amire eljuthattam arra a pontra, hogy 
önmagamat mindentől és mindenkitől független 
Gnóziskeresőként és misztikusként legyek képes meghatározni, 
mindennemű vallási rendszerektől mentesen. A hagyományos, 
mainstream kereszténységtől való eltávolodásom tehát egyfajta 
folyamat során valósult meg, amelyről a későbbiekben 
részletesen is szót ejtek. 


Amikor tizenöt évesen elköteleződtem a katolikus 
kereszténység mellett, számomra a szerzetesség, méghozzá a 
hagyományos szerzetesség lelkisége —— jelentette a 
kereszténységet. Keresztény életet élő, úgymond világi hívő 
sohasem akartam lenni, számomra a kereszténység és a 
tradicionális, kolostori szerzetesség mindig is egynek és 
ugyanannak mutatkozott. Amikor alkalmam nyílott a 
szerzetesség súlyos árnyoldalaival és  kegyetlenségeivel 
szembenézni, valamint ezeknek az élményeknek hatására végül 
is elhagyni a kolostort, borzalmas lelki kínokat jelentett annak 
tudatosítása, hogy úgy kellene ezután megélnem a 

kereszténységet, hogy a szerzetesség élményének megélésére 
nem lehetek képes. Abban a két esztendőben, amíg minden 
igyekezetemmel — a katolikus kereszténységen belüli 
megmaradásom mellett küzdöttem, még mindennél erősebben 
élt bennem a remény arra nézve, hogy lehetőségem nyílhat 
majd ismételten szerzetesként élni, azonban amikor 
nyilvánvalóvá vált ennek lehetetlensége, rövid úton a 
katolicizmussal szemben megnyilvánuló ellenérzéseim is a 
felszínre törtek. Ezeknek a benyomásoknak a hatására aztán 
2012 környékén végső soron teljes mértékben elhatárolódtam a 
római katolicizmustól. Független keresztényként aztán egy 
jelentősebb időszak erejéig úgy érezhettem, hogy lehetségessé 
válhat "megmaradnom a vallásban, azonban látóköröm 
kitárultával egyre inkább elindulni látszottam olyasfajta 
irányokba vezető ösvények felé, amelyeknek járása során 
egyértelművé válni tűnt, hogy a vallásokon túli, független 
misztika, és az Élő Gnózis lelkisége jelenti számomra azt a 
közeget, amelyben az Istenséggel való személyes, direkt és 
élettel teli kapcsolatomat megélhetem és kibontakoztathatom. 


A világnézeti keretek kialakítása és felépítése azonban 
minden kétséget kizáróan szükségesnek bizonyul, amennyiben 
valaki nem kíván teljes mértékben gyökértelenné válni, emiatt 
pedig rövidesen különféle tévutakra tévedni. Persze, bizonyos 
eseteket illetően egyáltalán nem minősül lehetetlennek, vagy 
kizártnak, hogy valaki mindenfajta értelmezési kerettől és 
hitéleti vélekedéstől mentesen képes haladni a misztikus úton, 
azonban a többség számára egy bizonyos irányvonal 
képviselete mindenképpen szükségesnek bizonyul. Léteznek 
bizonyos fejlett lelkek, akiknek számára már nem szükséges 
semmiféle vélekedésnek és értelmezési törekvésnek a 
fenntartása sem, és kétségtelenül mindannyiunknak efelé az 

állapot felé  kelllene) törekednünk, azonban jelenlegi 
állapotunkban menthetetlenül szembe szükséges néznünk 
azzal, hogy nem képviselünk még ennyire magas szintet. Nem 
véletlenül létezik a misztikának számos irányvonala és ága, 
annak ellenére is, hogy a legtöbb egészséges és valódi 
misztikus egyetérteni látszik abban, hogy mindannyian egy 
nyelvet beszélünk. Egyáltalán nem a véletlen műve, hogy 
létezik keresztény, szúfi, alkimista, hermetikus, hindu, 
buddhista, taoista, sámáni, gnosztikus, vagy Iszlám misztika. 
Sokszor kérdezik meg tőlem, méghozzá meglehetősen sokan, 
hogy "miért kell ennyiféle?". Erre a válaszom rendszerint 
ilyetén módon szokott alakulni: "Azért kell ennyiféle, mert mi 
magunk is olyannyira sokfélék vagyunk". Bizonyos személyek 
számára a hindu, vagy a buddhista misztika képesnek bizonyul 
válaszokkal szolgálni az életnek valamennyi kérdésére, és a 
megvalósításhoz szükséges módszereket átadni, azonban 
mások számára szinte semminemű vonzó erőt nem jelent. 
Ugyanígy áll a helyzet a szúfi misztikával, de elmondható 
szinte ugyanez a keresztény misztikáról is. Egy számomra 
meglehetősen sokra tartott személy meglátása szerint a világ 
valamennyi misztikus ágazata a keresztény kolostori 
misztikában látszik kiteljesedni, én azonban a magam részéről 
nem tudom osztani ezt a gondolatot. Tény és való, hogy a 
kereszténységen belül véleményem szerint is a kolostori, azon 
belül kifejezetten a karmelita kolostori misztika bizonyul az 
egyik legfejlettebb és leghaladóbb irányvonalnak, azonban 
számomra még az is túlságosan dogmatikusnak, kontrolláltnak 
és determináltnak bizonyul ahhoz, hogy létezni tudjak benne. 


Mivel azonban én magam is azok közé a misztikusok 


közé sorolom magamat, akik még nem képesek teljes 
mértékben függetleníteni önmagukat a nézetrendszerek és 

világnézeti keretek szükségességétől, feltétlenül választanom 
kellett önmagam számára egyet ahhoz, hogy képes legyek a 
gondolataimnak és  élményeimnek a  leképezésére és 
megosztására. Mindennél nagyobb hálát érzek azonban a 
Mindenség felé amiatt, hogy számomra megadathatott a szabad 
és pártatlan választás lehetősége, és képesnek bizonyultam 
javarészt elfeledni mindazt, amire korábban tanítottak. 
Lehetőségem nyílott megismerni mind a különféle keleti, mind 
pedig az elképesztően változatos nyugati irányzatokat, és 
ezeknek ismeretében mintegy lehorgonyozni egyfajta mágikus- 
misztikus-gnosztikus — világnézeti keretrendszer mellett, 
amelyben a CGnóziskeresői identitásomat megélhetem. Ez 
persze egyáltalában nem azt jelenti, hogy rálelni látszottam az 
egyedül üdvözítő igazságra, hanem egyes egyedül annyit, hogy 
számomra megvalósíthatóvá vált annak élménye, hogy az 
engem érő tapasztalatok értelmezésére egy számomra stabil, és 
fenntartható keretrendszert lehetséges biztosítanom. 
Alapvetően gnosztikus irányultságú misztikusnak vallom 
magamat, ehhez az élményhez húz a szívem és a lelkem, ám ez 
egyáltalában nem jelenti azt, hogy ne keresném a bölcsességet 
alkalomadtán a szúfi lelkiségben, avagy a sztoikus, vagy taoista 
filozófiai keretek között, azonban egyik másik irányzatban sem 
sikerült olyan mértékben rálelnem az ismerősség élményére, 
mint " ebben — a gnosztikus-mágikus-misztikus-kabbalista 
értelmezési keretben. 


Különleges módon ebben a megközelítésben 
lehetségessé vált számomra, hogy a kereszténység korábban 
oly idegennek és megfoghatatlannak érzett elemeit valamilyen 
módon értelmezni képessé váljak. Nézzük meg azonban 
mindenek előtt, hogy pontosan milyen akadályok bizonyultak a 
korábbiakban elég erősnek ahhoz, hogy a hagyományos, 

mainstream és katolikus kereszténységtől  eltávolodnom 
szükségesnek mutatkozott. Az első és legfontosabb ilyen 
tényező a hierarchia eltorzultsága, azonban erről már több 
helyütt is alkalmam nyílott írni, így részletekbe menően nem 
szeretnék újból nyilatkozni erről. Elég az hozzá, hogy 
kezdetben bármennyire is vonzónak és reménykeltőnek 
bizonyult számomra a papi hivatás, a későbbiek folyamán 
egyre nagyobb mértékű képtelenségnek kezdtem érezni, hogy 
egy kiválasztott, szűkkörű elit minden további nélkül veheti 
magának a bátorságot arra, hogy önmagát feltétlenül szükséges 
elemként, csatornaként és közvetítő közegként az emberek és 
az Istenség közé emeli. Olyanok ők ugyanis számomra, mint 
akikkel kapcsolatban a Tamás Evangéliumban (39. Logion) ezt 
olvashatjuk: "A farizeusok és az írástudók kapták meg az 
ismeret kulcsait. Elrejtették azokat: sem ők nem mentek be, 
sem a bemenni akarókat nem engedték. Ti pedig legyetek 
eszesek, mint a kígyók, és makulátlanok, mint a galambok!" 
Minél inkább elmélyedni látszottam a kereszténységben, annál 
inkább nyilvánvalóvá vált számomra, hogy a papság egyetemes 
ajándék kell, hogy legyen, amelynek lehetősége minden emberi 
lénynek lelkében ott rejlik, és egyetlen földi személy, vagy 
tekintély sem veheti magának a jogot és bátorságot arra, hogy 
efelett rendelkezzék. 


A másik problémás pontnak maga Jézus személye 
bizonyult. Életemnek egy szakaszában napi rendszerességgel 
vettem részt katolikus szentmiséken, azonban mindeközben 
egyre erősebben szöget ütött a fejembe annak felismerése, 
hogy szinte valamennyi szentbeszéd és tanítás voltaképpen 
ugyanarról szól: "A Világ bűnös, Te is bűnös vagy, az ember 
nyomorult, értéktelen és reménytelen, csakis is kizárólag Jézus 
keresztje jelenthet reménységet számunkra." Ez a fajta 

megközelítési módozat azonban egyre nyomasztóbbá vált 
számomra, hiszen alapvetően imigyen zanzásult bennem: "Te 
reménytelen helyzetben vagy, de Jézus..." Bármennyire is 
próbáltam megfogni és megérteni ezeknek a szavaknak a 
jelentését, alapvetően nem jártam sikerrel, és semmiféle 
motivációt nem éreztem önmagamban egy olyan életnek a 
megélésére, ahol mindenfajta remény, értelem és fény csupán 
önmagamon kívül keresendő és kereshető. Nem akartam 
szüntelenül sajnálni, siratni önmagamat, keseregni a saját 
reménytelenségem és gyarlóságaim felett, és nem akartam 
irgalomért könyörögni sem. Ebben a két pontban ténylegesen 
nem tudtam kiegyezni a kereszténységgel, azonban a későbbiek 
folyamán, immáron a mostani világnézeti keretem biztosította 
lehetőségeket igénybe véve már képessé válhattam egy 
sokkalta élhetőbb és megélhetőbb világképet kialakítani. 
Összességében a kereszténységgel kapcsolatos problémáim 
gyökerét tehát az jelentette, hogy a történelem folyamán 
egyeduralkodóvá vált, egyfajta görög-római kereszténységgel 
egyáltalán nem mutatkoztam képesnek hosszú távon 
azonosulni,  elköteleződésem pedig pusztán a felszíni 
rétegekben mutatkozott meg. A mélységek felé való 
törekvésem során azonban egyértelművé vált számomra a 
helyzet, hogy merőben új ösvények feltérképezésére szükséges 
vállalkoznom. 


Ennek az alapvetően kabbalista-gnosztikus és misztikus 
megközelítésmódnak az ismertetéséhez Lewis Keizer és Tau 
Malachi munkáit szeretném segítségül hívni. Lewis Keizer 
apostoli gnosztikus püspök, kabbalista és vallástörténész, Tau 
Malachi pedig független gnosztikus mester, kabbalista és bölcs, 
mindketten felbecsülhetetlen értékű életművet hoztak létre a 
Gnózis és misztika különféle területein. Hangsúlyoznom kell 

azonban, hogy az itt megosztott gondolatmenet egyáltalán nem 
kívánkozik hegemóniára törekedni, vagy a valódi igazság 
fényében feltüntetni önmagát, csupán egy lehetséges 
értelmezési alternatívát kínálni mindazok számára, akik 
irányában rokonszenvet éreznek. A gondolatsor alapját azon 
szándék képezi, hogy a hagyományos, görög-római 
kereszténység született módon istenember Jézusát egy másik 
aspektusból, nevezetesen a zsidó rabbi, misztikus és bölcs 
(tzaddik) Yeshua személye felől közelítjük meg. A Yeshua név 
héber betűkből állva a következőképpen fest: Yod, Heh, Shin, 
Vav, Heh. Ebben a felvetésben kitűnik, hogy mindösszesen 
egyetlen betű, azaz a Shin a különbözőség forrása, amely a 
Szent — Tetragrammaton, azaz a  YHWH  lényegétől 
megkülönböztet. A Yod betű jelenti az Isteni Minőség 
Legbensőbb Lényegét, azaz az Isteni Fénymagot, vagy Szikrát, 
a két Heh betű pedig az Isteni Jelenlét, azaz a Szent Lélek 
kétféle (földi és mennyei) megnyilatkozási formáit. A Vav betű 
az Isteni Szót (Logos), azaz a Fiú minőségét jelöli. A többletet 
jelentő Shin betű a Shekinah, azaz a Bennlakozó Krisztus 
potenciálját hivatott megjeleníteni. Egy szó, mint száz, Yeshua 
alakjában olyan személy képe rajzolódik ki előttünk, aki az 
emberiség tagjai közül először valósította meg magában a 
Messiási létezésmódot, azaz teljes mértékben összeolvadhatott 
a Bennlakozó Krisztussal. A kabbalisztikus tanításokban 
azonban, mint ahogyan már talán láthattuk, a Krisztusi, azaz a 
Messiási minőség egyáltalán nem korlátozódik csupán Yeshua 
(Jézus) személyére, hanem egy mindenki által elérhető és 
megvalósítható lelki minőséget képvisel. 


Amikor a Szent Írásokat vizsgáljuk, nagyon sokszor 


megfeledkezünk arról, hogy az egyes kifejezések az adott 
szövegkörnyezetben, kultúrában, vallásban és történelmi 

korban egészen másmilyen jelentéstartalmat hordoztak, mint 
amilyet a későbbek során a görög-római keresztény bölcselők 
tulajdonítottak nekik. Amikor például Yeshua úgy nevezi 
önmagát, mint az Emberfia, akkor valószínűleg a "Bar-Enash" 
kifejezést használta, amely azonban a korabeli vélekedések 
szerint egyfajta spirituálisan megújult, megtisztult, és önmaga 
végső lényegéhez eljutott emberiséget jelképez, azaz egy 
mindenki számára elérhető és megvalósítható létezésmódra 
utal. Különbséget szükséges ugyanis tennünk a zsidóságon 
belüli különféle nézetekre a  messiásra vonatkozóan. A 
Palesztin zsidóság körében, akik a rómaiak igája alatt jelentős 
mértékben szenvedtek, az időknek során egyfajta harcos, 
politikai  messiáskép bontakozott ki, azaz egy olyan 
személynek a képe, aki majd megszabadítja a zsidó népet a 
rómaiaktól, és visszaállítja az áhított aranykort. Ezzel szemben 
azonban más diaszpórákon, így például Babilonban a zsidóság 
messiásképe teljes mértékben máshogyan festett, nevezetesen 
sokkalta kollektívabb jelleget öltött. Ezek szerint a nézetek 
szerint Isten Uralma az emberek szívében valósul majd meg, 
azután pedig elterjed az egész világon, elhozva egy boldog 
aranykort. A korábbi, sötét ember fokozatosan eltűnik majd a 
földről, helyette pedig az Emberfia (Bar-Enash) jelenik meg, 
mint egységes nép, amely képessé válik békében, szeretetben, 
bölcsességben és együttérzésben jelen lenni a Földön. A 
próféciák — szerint az emberek életkora jelentősen 
megemelkedik, a betegségek eltünnek, az egyes emberek pedig 
egy hosszú, boldog és teljes életet követően tovább folytatják 
életútjukat a mennyei világokon. Látható tehát, hogy mennyire 
más messiási kép mindez, mint ahogyan Yeshua hazájában 
látták. Nem feltétlenül szükséges tehát meglepődnünk amiatt, 
hogy miért is nem teljesedett be végül mindazoknak az 
elképzelése, akik valamiféle politikai uralom megvalósulását 

remélték a Messiástól, illetőleg amiatt sem kellene kétségbe 
esnünk, hogy a megígért második eljövetel még mindig nem 
valósult meg. Ezzel kapcsolatban ugyanis a gnosztikus és 
kabbalisztikus nézőpontok egyértelműen azt a lehetőséget 
sugallják, hogy mindez valószínűleg az egyes emberek 
lelkében és szívében fog megvalósulni, a Bennlakozó Krisztus 
nyilvánvalóvá válásának, vagyis a Messiási Létezésmód 
hajnalának képében. 


Amikor Yeshua azt a jövendölést intézi a néphez, hogy 
lesznek közülük olyanok, akik nem ízlelik meg a halált, mielőtt 
az Emberfia újból elérkezik, sokan az ő második eljövetelével 
kapcsolatban kezdtek reménykedni. A kezdeti tanítványi 
közösség mindennapjait az a fajta várakozás hatotta át tehát, 
hogy a mennybemenetelt követően Krisztus hamarosan, még az 
ő életükben visszatér. Amikor pediglen ez nem történt meg, 
akkor kénytelennek mutatkoztak új megközelítésmódokat 
foganatosítani. Yeshua azonban kétségtelenül igazat szólott, 
legalábbis a kabbalista tanítások szerint minden bizonnyal. 
Ezeknek a fényében ugyanis a Messiás második eljövetele 
minden valószínűség szerint egyéni módon fog megvalósulni, 
azaz midőn az első eljövetel kétségtelenül Yeshua (Jézus) 
személyére vonatkozott, a másodiknak megnyilvánulási köre 
már kitágulni mutatkozik mindazokra, akik a Messiási 
Létezésmódot a saját életükben megvalósították. Amikor 
pediglen ebben a szellemiségben tekintünk a történetre, 
láthatjuk jól, hogy számos olyan tanítvány hallotta akkor ezt a 
kijelentést, akik minden valószínűség szerint még életükben 
elérték ezt a fajta létezésmódot. Rájuk tehát valóban állott, 
hogy nem ízlelték meg a halált, mielőtt az Emberfia (Bar- 
Enash) meg nem jelenítette önmagát a lelkükben, azaz mielőtt 
ők maguk meg nem valósították magukban ezt az Új Embert. A 

kabbalista és gnosztikus értelmezésekben tehát az a szép és 
különleges, hogy a Jézus istenségében való hit, és az általa való 
üdvözülés egy sokkalta mélyebb, metafizikai szinten értendő. 
Amikor ugyanis Yeshua istenségébe vetjük a hitünket, azzal 
egyáltalában nem azt hisszük el, hogy egyedül az Ő személye 
által nyerhetünk szabadulást, hanem éppenséggel azt a tényt 
tudatosítjuk, hogy Hozzá hasonlóan mi magunk is eljuthatunk 
az Istenséggel való Egység teljességére. Ez azt jelenti tehát, 
hogy lelki fejlődésünkben kétségtelenül eljön az a pont, amikor 
mi magunk is eljutunk annak felismerésére, hogy "Én és az 
Atya Egyek vagyunk". Az Istenség legmagasztosabb neve a 
héber nyelvben Eheieh, azaz Vagyok. Vagyok, aki Vagyok, 
vagyis Leszek, aki Leszek, mindez pedig azt sugallja, hogy az 
emberben töretlenül és tökéletesen jelenlevő Istenség egy 
ponton minden bizonnyal megnyilvánítja majd Önmagát. 
Ebben a megközelítésben pedig egyértelművé válhat a második 
eljövetel lényege, amelyben a Krisztusi Fényjelenlét mintegy 
belsőleg jelenik meg az emberek szívében és lelkében is, így 
pedig akár mi is lehetünk a következők, akikben a Messiási 
Létezésmód a maga teljességében kibontakozhat. 


Ez ellen a gondolatmenet ellen persze jogosan vethető 
fel a mainstream kereszténység részéről, hogy vajon hol 
lennének ezek a nagyon tökéletes és emelkedett emberek, 
amikor is mindenbol azt látjuk, hogy még a legtökéletesebb 
szentek is bűnösök és gyarlók voltak. Mindez bizonyos fokban 
teljes mértékben jogosnak és logikusnak tűnhet, mint érvelés, 
azonban egyetlen probléma mégiscsak adódhat vele 
kapcsolatban, méghozzá az, hogy történetesen egyáltalán nem 
igaz. A kereszténység, de még az egész világ történetében is 
bőven tetten érhetünk olyan személyeket, akik szinte már teljes 
mértékben megvalósították ezt a fajta Krisztusi Létezésmódot. 

Remete Szent Antal és Remete Szent Pál, Avilai Szent Terézia, 
Juan de la Cruz, Lao-ce, a történelmi Buddha, Máni próféta, 
Zoroaszter, Shams Tabriz, Baal Shem Tov, vagy Ramana 
Maharshi, és még sokan mások. Az pedig, hogy nagyon sok 
ismert szent valóban úgy tekintett önmagára, mint a lehető 
legbűnösebb és legmegátalkodottabb személyre, összességében 
kétféle dolgot jelenthet: vagy azt, hogy így próbálták elrejteni 
önmagukat a kíváncsiskodók hadai elől, vagy pediglen azt, 
hogy valóban nem voltak igazán magas szinten álló emberek, 
hanem inkább jó szándékú, jámbor és istenfélő férfiak és nők. 
A Szentség, és maga a Szent ugyanis nem szinonimája, avagy 
fokozása a "nagyon jó" embernek, vagy a jámborság magas 
szintjére eljutott személynek, hanem valamiféle különleges 
többletet eredményez, amely valóban meglehetősen ritka. 
Érdemes továbbá azt is tekintetbe vennünk, hogy amiatt, mert 
nem érünk tetten a világunkban olyan kifejezetten magas 
szinten álló embereket, ez még egyáltalán nem azt jelenti, hogy 
ez a létezésmód valóban nem is érhető el. Hivatkozhatnánk 
még önmagunkkal kapcsolatban arra, hogy "de hát én tényleg 
nagyon gyarló vagyok, hogyan is lehetnék én a Krisztus, a 
Messiás?" Ne feledjük el azonban, hogy a kabbalisztikus és 
gnosztikus kozmológiában egyáltalán nem a mi világunk az 
egyetlen, élhető és ember által elérhető világ. Az Iszlám 
világkép például több tízezer világot ismer, amelyek közül a 
legalacsonyabb színvonalú világ éppen ez, ahol mostan 
tartózkodunk, és ezt a nézőpontot látszik igazolni a héber 
kabbalah is, amely szintén megszámlálhatatlan világokról 
beszél. Így tehát amennyiben ez a fajta Krisztusi Létezésmód 
nem válik elérhetővé számunkra még ezen a világon, ebben az 
életben, az egyáltalán nem azt jelenti, hogy nem érhető el egy 
másikban. 

Feltétlenül szükséges egy egész, külön bekezdést 
szánnom még a továbbhaladás előtt arra, hogy egyértelművé 
tegyek néhány fontos tényt, jelesül azt, hogy az általam 
képviselt gnosztikus és kabbalisztikus, mágikus és misztikus 
létszemlélet egyáltalán nem azonos azzal, amelyet mainapság, 
főként ezoterikus körökben kabbalának, avagy mágiának és 
gnózisnak . neveznek. Az én  megközelítésmódom a 
hagyományos, zsidó és alkimista kabbalah talaján áll, mint 
ahogyan a Gnózis kifejezés alatt sem ugyanazt értem, mint 
ahogyan azt manapság meghatározni divatos. Amikor Jézust a 
Yeshua néven nevezem, azzal egyáltalán nem azt akarom 
kifejezni, hogy én magam is osztom a divatos "davincsikódos" 
felfogást, illetőleg a  divatezoterikus  kabbalával sem 
szimpatizálok. Igyekszem olyan autentikus forrásokhoz nyúlni, 
mint Jakob Boehme, Cornelius Agrippa, Paracelsus, Baal Shem 
Tov, Martinez de Pasgually és Louis-Claude de Saint-Martin, 
illetőleg a kortársak közül Tau Malachi, vagy a nemrégiben 
erről a világról eltávozott Robert Ambelain. Mindez azonban 
még azzal sem jelent egyet, hogy minden szempontból 
feltétlenül osztom ezeknek a személyeknek a véleményét, 
azonban nevüknek megemlítését mindenképpen szükségesnek 
látom annak érdekében, hogy a magam irányvonalának 
mibenlétét " valamilyen szinten  megvilágíthassam. Ide 
kívánkozik még egy nagyon fontos kitétel, mégpedig az, hogy 
nem vagyok "hamvasbélás", még annak ellenére sem, hogy 
minden szempontból az egyik legnagyobb kortárs filozófusnak 
tartom. Amikor mágiáról, vagy mágikus megvalósításról 
beszélek, csakis és kizárólag az úgynevezett theurgikus mágiát 
értem alatta, amely minden szempontból Isteni Mágia, azaz 
Magasmágia, nem pediglen fehér, avagy fekete mágia, 
varázslás, vagy boszorkányság. 

Ezen rövidre szabott kitérő megtétele után 
kanyarodjunk rögvest vissza a zsidó rabbi, a misztikus 
kabbalista bölcs, próféta, messiás és csodatevő, Yeshua 
Krisztus személyéhez. Számos forrás veti fel, hogy földi 
atyjához, Józsefhez hasonlóan maga is az ácsmesterség 
képviselője volt. Ebből az állításból kiindulván azonban 
nagyon sokan tartják felőle úgy, hogy nagyon egyszetű, 
hétköznapi körülmények között élte mindennapjait, ez azonban 
csak részben mondható igaznak. A korabeli történetírást 
vizsgálván ugyanis arra lehetünk figyelmesek, hogy József 
foglalkozására nézve a "teknon" kifejezést használják, amely 
azonban sokkalta többet jelent, mint a hagyományos 
értelemben vett ácsmestert. A teknon szót rendszerint olyan 
személyekre volt szokásos alkalmazni, akik a különféle 
építőanyagok felhasználási lehetőségeit illetően mesteri szintre 
jutottak el, tehát mai szóhasználattal élve amolyan építészként 
voltak számon tarthatóak. A korabeli Izrael területén, így tehát 
Jeruzsálem környékén azonban egyáltalán nem a fa, hanem a 
kő bizonyult a legfontosabb és legszélesebb körben használatos 
építőanyagnak, így tehát József és Yeshua is feltehetően inkább 
kővel dolgoztak, mint fával. Yeshua ebben a megközelítésben 
egyfajta kőművesmesternek bizonyult, akik abban a korban 
korántsem számítottak írástudatlan parasztoknak, avagy 
egyszerű kézműveseknek, hanem nagyon komoly elméleti és 
gyakorlati, tudományos ismeretekkel rendelkeztek, főként a 
matematika és fizika területein. Nem mellékes szempont, hogy 
számos jel mutat arra, hogy nemcsak József és Yeshua, de 
Yeshua édesanyja, Miriam (Mária) is kimondottan művelt és 
mély lelkiséggel bíró személyiség lehetett, ahogyan az a Szent 
Írások lapjain ki is derül. 

A kanonikus evangéliumok némelyike szól arról, hogy 
Miriam számára angyal jelentette meg Yeshua születését, 
illetve ugyanígy angyalok jelentek meg több ízben József, 
illetőleg Zakariás előtt is. Mindez a héber lelkiségben 
egyáltalán nem bizonyult túlságosan ritka jelenségnek, ugyanis 
az egész zsidó vallást áthatotta a különféle prófétai ajándékokat 
és csodatevő képességeket birtokoló személyek jelenléte. 
Érdemes és érdekes is megfigyelni, hogy amikor József, 
Miriam és Zakariás előtt angyalok jelentek meg, ezek az 
emberek szemmel láthatóan egyáltalán nem ijedtek meg tőlük, 
sőt mi több, kimondottan közvetlen és mindennapi stílusban 
társalogtak velük. Gondoljunk csak bele, Zakariás még ki is 
nevette az angyalt, amikor az éltes kora ellenére gyermeke 
eljöveteléről értesítette őt. Ezekből a jelekből az tűnik ki, hogy 
mind József és Miriam, mind pediglen Zakariás életében 
korántsem ez lehetett az első alkalom, amikor angyalokkal 
találkoztak, ez ugyanis a korabeli héber misztikusok körében 
egyáltalán nem mutatkozott túlságosan ritka jelenségnek. 


Valószínűsíthető tehát, hogy Yeshua családja egyáltalán 
nem egyszerű kézművescsaládnak számított, hanem igenis 
komoly és elmélyült műveltséggel rendelkeztek, többek között 
a zsidó misztériumtradíciók (merkavah miszticizmus) és 
bölcsességhagyományok területén. A mainstream keresztény 
hagyomány viszonylag keveset szól Keresztelő Szent Jánosról 
(Yahya ibn Zakariyya), pedig a korabeli misztikus 
hagyományok ismeretében nagyon is úgy tűnik, hogy egyfajta 
tanítómesterként szolgált Yeshua számára. Amennyiben például 
egy jelen korunkban is létező vallási közösség, a mandeusok 
tanítását vesszük alapul, világosan kitűnik, hogy náluk János 
személye jelenti a messiás — valódi teljességének 
megnyilvánulását, Yeshua jelenlétét pedig egyfajta "mestert 


238 


felülmúló tanítvány" szempontjából értelmezik. 
Valószínűsíthető, hogy Keresztelő János valójában sokkalta 
fontosabb és nagyobb horderejű karakternek bizonyult, mint 
ahogyan a kanonikus evangéliumok állítják. A kabbalista 
hagyományok szerint valószínűleg tzaddik (szent ember), nazír 
(megszentelt életet élő) és Baal Shem (csodatevő) volt, aki 
jelentős mértékű segítséget nyújthatott Yeshua számára abban, 
hogy a Messiási Létezésmódot önmagában megvalósítsa, azaz 
teljes mértékben azonossá váljon a Bennlakozó Krisztussal. 


Amikor Yeshua állandó jelleggel az Atyára hivatkozik, 
a legtöbb esetben az Abba szót használja, ennek a szónak a 
jelentése azonban vélhetően sokkalta többet jelentett, mint 
Atya. A héber nyelvben ugyanis az Ab szó jelentette az Atyát, a 
"-ba" toldalék pedig egy nőnemű többes szám, azaz 
összességében az Atya-Anya jelentéstartalmát írta le. A héber 
gyermekek például egyes történészek szerint ugyanezt a szót 
használták mind az édesapa, mind pedig az édesanya 
megszólítására, így tehát valószínűleg sokkalta inkább jelentett 
Szülőt, mint Atyát. Amennyiben feltételezzük, hogy Yeshua 
széleskörű ismeretekkel rendelkezett a zsidó miszticizmus 
területén, akkor joggal gondolhatjuk, hogy az Abba szó 
említése kapcsán a kabbalista Chokhmah Sephirára utal, 
amelynek elérése a zsidó misztika egyik legfőbb célját 
jelentette. A Chokhmah Sephira valóban egyfajta Atya 
Sephiraként szerepel, a Vele való egység pedig a zsidó 
misztikusok szemében egyet jelentett az Istenséggel való teljes 
egységgel. Tehát amikor Yeshua úgy nyilatkozik, hogy Ő és az 
Atya egyek, akkor korának nyelvén az elérhető legnagyobb 
egységre hivatkozik, azonban hozzá kell tennünk azt is, hogy 
ez az egység korántsem számított akkoriban 
megvalósíthatatlannak, és a misztika ismerte a módszert annak 

ellenére . is, hogy a megvalósítást — elképzelhetetlen 
messzeségben állónak tartotta. Az "Én és az Atya Egyek 
vagyunk" kijelentés tehát egy olyan állapot elérésére utal, 
amelyet a korabeli misztikus hagyomány egyáltalában nem 
tartott lehetetlennek, hanem egy olyasfajta feladatot látott 
benne, amely a "szinte lehetetlen" kategóriába tartozott ugyan, 
de elviekben mindenki számára lehetségesnek bizonyulhatott 
bizonyos feltételek teljesülése mellett a megvalósítás. 


Lássuk most tehát, hogy pontosan milyen tanításokkal 
is léphetett fel Yeshua Hamashiach abban a korban. Az 
Írásokból tudhatjuk, hogy önmagát prófétának nevezte (Senki 
sem lehet próféta a saját hazájában), illetőleg egy egészen 
különleges Messiási "Basor", azaz Üzenet birtokában lépett az 
emberek elé. Ez voltaképpen megegyezett mindazzal, amit 
János is hirdetett, tehát abban nyilvánult meg az értelme, hogy 
új korszak kezdődött a világban, amikor is az emberiségnek 
lehetősége nyílhat elfordulni a különféle kötőerők és démoni 
rabigák fogságából, megszabadulni a gyarlóságoktól, és egy 
sokkalta magasztosabb, Isteni Létezésmód megvalósítása felé 
haladni. Amikor az Isten Országa kifejezést használta, 
valószínűleg a "Malkuth" szó szerepelt a tanításában, amely 
azonban Isteni Uralmat, vagy Jelenlétet jelentett. Amikor tehát 
arról beszélt, hogy közel van már az Isten Uralma, akkor az 
Istenség szívbéli Jelenlétére érti ezt, azaz amikor a Bennlakozó 
Fényesség Jelenléte nyilvánvalóvá válik az emberek előtt. A 
korabeli várakozásokkal és félreértelmezésekkel ellentétben 
tehát egyáltalán nem valamiféle földi uralmat, vagy egy 
földöntúli ország közelségét hirdette, hanem az Istenség 
Szívbeli Uralmát és Jelenlétét, minden egyes ember személyes 
életében. 

Yeshua tanítása voltaképpen a "Halakah" kifejezésben 
ragadható meg, amely sokkalta inkább jelentett életmódot, 
életutat, vagy létszemléletet, mint valamiféle 
parancsolatrendszert, vagy hitet. A megtérés és a hit kifejezések 
sokszor szerepelnek meglehetősen félreértelmezett formákban 
az egyes vallási iratokban és fórumokon. Yeshua korában 
azonban a megtérés (teshuvah) egyáltalában nem valamiféle 
formális eseményt jelentett, és nem is tudatos elköteleződést 
egy vallás, vagy  hitrendszer mellett, hanem egyfajta 
folyamatot, életutat jelenített meg, amely voltaképpen nem volt 
más, mint a Yeshua által tanított Halakah. Megtérni tehát annyit 
jelent, mint hogy tudatosan járni egy úton, amelynek 
végpontján magát az Isteni Teljességet reméljük. Éppen ezért 
fogalmazott úgy Yeshua, hogy "Én vagyok az Út, az Igazság és 
az Élet", nevezetesen hogy az Általa megvalósított Krisztusi 
Létezésmód, vagy Messiási Tudatosság elérésének útja az, 
amely az életre vezet. A hit (emunah) kifejezés sem jelentett 
egyet a dogmatikus hittel, vagy vallásossággal, Yeshua ugyanis 
sohasem . állította, hogy az  Üdvösség megszerzéséhez 
valamiben is hinnünk kellene. Sohasem tanított dogmákról, 
vagy hittételekről, hanem voltaképpen gyakorlati és bölcseleti 
tanításokat fogalmazott meg. Tehát amikor a "legyen hited" 
kifejezést halljuk, fontos lenne megértenünk a hit szó eredeti 
jelentését. A Yeshua tanítása szerint való hit azt jelenti, hogy 
tudatosan törekszünk egy olyan létállapot elérésére, amelyet 
még csupán hírből ismerünk, de ugyanakkor bizonyosak 
vagyunk abban, hogy eljuthatunk hozzá. Ebben a 
megközelítésben a hit csupán átmeneti állapot, nevezetesen a 
Gnózis, a Tudás és Ismeret előszobája. Amikor C. G. Jung 
svájci pszichoanalitikus és misztikus szembesült azzal a 
kérdéssel, hogy hisz-e az Istenben, ő maga ezt a választ adta: 
"nem hiszek az Istenben, ugyanis tudom, hogy van", ebben az 

álláspontban pedig megragadható a misztikus létélmény 
lényege. A Gnóziskeresés ugyanis olyasfajta út, amelynek egy 
bizonyos szakaszában a hit menthetetlenül elveszni látszik. Ezt 
az alapvetően hívő életre szocializált keresők hajlamosak 
tragédiaként megélni, olykor meglehetősen komoly pszichés 
tüneteket mutatva reagálván rá, de igazság szerint ez az állapot 
alapvetően szükséges a Gnózis felé való haladás során. 


Amikor ugyanis a  Gnózis válik az elérendő 
legnemesebb céllá az életünkben, akkor egy ponton túl már 
egyszerűen nem marad értelme hinnünk, ugyanis a személyes, 
direkt . és misztikus tapasztalások  megsűrűsödése és 
mindennapossá válása által már egyszerűen nem marad miben 
hinnünk. Hinni ugyanis  olyasvalamiben lehet csupán, 
amelynek létezését pusztán gyanítjuk, de jelenleg még nem 
szereztünk róla bizonyosságot, vagy nem tapasztaltuk még a 
magunk saját bőrén. A misztikus számára azonban olyannyira 
életszerűvé válnak ezek a tapasztalások, hogy már túlhaladottá 
válik esetében a hit. Gondoljunk csak bele, hogy amíg nem 
láttunk a saját szemeinkkel mondjuk óriáspandát, addig 
bármennyire is sok képet láttunk már róla, vagy bármilyen 
sokan is mesélnek a vele való találkozásról, mi magunk csupán 
hinni tudunk abban, hogy valóban létezik ilyen lény. Amikor 
azonban magunk is megpillantjuk a pandát, már jó eséllyel 
feltételezhetjük azt, hogy ez az állat valóban létezik, és ha 
minden egyes napunkat egy óriáspanda társaságában éljük meg 
(mondjuk mert megadatik számunkra, hogy otthonunkban 
tarthatunk egyet), már szükségtelenné, sőt egyenesen 
balgasággá válna azt mondanunk, hogy hiszünk az 
óriáspandában. 

A Yeshua által képviselt Halakah három szinten válik 
megvalósíthatóvá. Az evangéliumok tanúsága szerint létezett 
külső, belső és titkos Halakah. A külső Halakah voltaképpen 
egy olyan  viszonyulásrendszerre irányult, amely a 
mindennapok során javasolt viselkedésmódok gyakorlásában 
nyilvánult meg. Ilyenek voltak azok a tanítások, amelyek az 
emberekhez, a munkához, a tekintélyhez és a különféle 
törvényekhez való helyes viszonyulásokat fejtették ki, de ide 
tartozott a szegényekről való gondoskodás parancsa is. A 
korabeli zsidóság körében ugyanis különösen is elhanyagoló 
attitűd jellemezte a társadalmat a szegények és betegek 
irányában. Élő módon működött köreikben azon vélekedés, 
hogy a jólét, gazdagság és sikeresség az Istennek tetsző élet 
jutalmaként nyilvánul meg, amíg a betegség, szegénység és 
szenvedés az Istentől kapott jogos büntetés következménye. 
Ezen oknál fogva inkább elhatárolódtak a nyomorultaktól, 
tisztátalannak tartották őket, illetőleg úgy gondolták, hogy 
teljes mértékben jogosan szenvednek ezek az emberek. Ezzel 
szemben a Yeshua által tanított Halakah egyik kiemelkedő 
eredménye volt a szegényekről való gondoskodás. Nem 
meglepő, hogy még közeli tanítványai is sok esetben kérdőre 
vonták amiatt, hogy miért is kell ennyit foglalkozni a 
szegényekkel és a betegekkel. Mindez ugyanis alapvető 
újításnak tűnt a korabeli zsidóság körében. Oldalak százait 
lehetne még teleírni a külső  Halakah mindennapi 
gyakorlatairól, mindez azonban további írásművek lapjaira 
tartozik majd szándékaim szerint, mostanra talán elegendő 
ennyit szólni a tanításoknak ezen köréről. 


A belső Halakah szabályozásai az imádság helyes 


módjaira vonatkoznak. Az evangéliumokból is kitűnik, hogy 
Yeshua "nem támogatta a látványos külsőségekben 

megnyilvánuló imádságokat: "Ha böjtöltök, bünt nemzetek 
magatoknak, és ha imádkoztok, megítéltettek, és ha alamizsnát 
adtok, rosszat tesztek lelketeknek", vagy máshol: "Te, amikor 
imádkozol, menj be a szobába, zárd be az ajtót, s imádkozzál 
titokban mennyei Atyádhoz! S mennyei Atyád, aki a rejtekben 
is lát, megjutalmaz." A Halakah belső tanítása tehát 
voltaképpen a szívbeli imádság fontosságát emeli ki, az ehhez 
kapcsolódó magányosság és elkülönültség azonban nemcsak a 
fizikális síkon, de lelki síkon is szükséges, hogy 
megmutatkozzon. Tau Malachi szerint minden olyan imádság, 
amely külső tényezőre irányul, alapvetően időpazarlás a 
misztikus számára. Amikor ugyanis abban a hiszemben 
imádkozunk, hogy az Istenség valamiféle rajtunk kívülálló 
tényező, akit mintegy le kell kenyerezni, ki kell engesztelni és 
meg kell győzni a saját igazunkról, úgy bizonyosak lehetünk 
afelől, hogy valójában nem is az Istenséghez imádkozunk, 
hanem csak valamiféle saját elképzelést próbálunk életre 
kelteni és táplálni. Amikor azonban úgy imádkozunk, hogy a 
szívünkben és lelkünkben, azaz a "rejtekben", a "belső 
szobában" lakozó Jelenléttel keressük a kapcsolatot, akkor 
egészen biztosan a Magasságos Istenhez (El Elyon) 
imádkozunk. Tau Malachi szerint akkor bír az imádságunk 
helyes irányultsággal, ha közben mintegy érezzük az Istenséget 
bennünk imádkozni. Amikor Jakab apostolt (Iakob Ha-Tzadik), 
az első jeruzsálemi tanítványi közösség vezetőjét kérdezték, 
ekképpen nyilatkozott: "Ha egy férfi- vagy nőtestvérünknek 
nincs ruhája, és nincs meg a mindennapi kenyere, valaki pedig 
ezt mondja nekik közületek: Menjetek el békességgel, 
melegedjetek meg, és lakjatok jól, de nem adjátok meg nekik, 
amire a testnek szüksége van, mit használ az? Ugyanígy a hit 
is, ha cselekedetei nincsenek, halott önmagában." Mindez a 
kitétel arra utal, hogy a belső Halakah gyakorlása kéz a kézben 

együtt kell járjon a külső Halakah útjának követésével, azaz ha 
valakiért jó szándékkal imádkozunk, az még édeskevés 
önmagában. Sok gyakorló keresztény elbukik ezen a ponton, 
hiszen amikor azzal érvel, hogy ő bizony sokat imádkozik a 
szükséges szenvedőért, akkor voltaképpen nem tesz igazán 
semmit érte, hiszen belső Halakah nem létezhet külső Halakah 
nélkül. 


Létezik egy harmadik módja is a  Halakah 
gyakorlásának, ez pedig a titkos, vagy rejtett aspektus, 
amelynek megismerése voltaképpen csakis és kizárólag az 
Istenséggel való direkt, személyes és misztikus kapcsolaton 
keresztül válhat csak lehetségessé. Amikor olyan Szent 
Iratokkal találkozunk, amelyek hangsúlyozzák, hogy a benne 
foglaltak a Feltámadott Krisztus szájából származnak, akkor 
misztikus módon utalnak erre a transzcendens, személyes és 
misztikus kapcsolatra. Feltámadása után ugyanis Yeshua 
gyakorta megjelent legközelebbi tanítványainak, személyes 
módon tanítván őket. Bármennyire is csodaszámba menően 
ábrázolják ezeket a megjelenéseket a kanonikus iratok, 
mindenképpen  — érdemes — tudnunk, hogy abban a 
hagyománykeretben és kultúrában mindezek egyáltalán nem 
számítottak rendhagyó dolognak. Ebben a megközelítésben 
érthetővé válik, hogy miért számított Tamás kételkedése 
olyannyira jelentős eseménynek, elvégre mainapság senki nem 
róhatná fel számunkra azt, hogy nem hiszünk egy ilyesfajta 
esemény megtörténtében, akkoriban azonban az eltávozottak 
megjelenésének lehetősége a Szent Írások lapjain is 
visszaköszönt. A Halakah titkos tanításait kétségtelenül a 
tanítványoknak egy bizonyos köre ismerte csak, ez azonban 
egyáltalában nem jelentett elitizmust, részrehajlást, vagy 
személyválogatást, hanem csupán annyit, hogy Yeshua ezeket a 

tanításokat azoknak adta át, akik ott és akkor erre érettnek, 
alkalmasnak és hajlandónak bizonyultak. Sajnálatos módon 
azonban a keresztény vallás kifejlődésének egy pontján ennek a 
belső körnek a tagjai arra a döntésre jutottak, hogy maguknak 
megtartván ezt a tudást a tömegek befolyásolására és 
tudás elveszni látszott. Napjainkra ennek az ismeretanyagnak a 
rekonstrukciójára tett törekvések ugyanúgy újabb és újabb 
áltanítók fellépését vonják maguk után, akik azt állítják, hogy 
birtokában vannak ennek a Tudásnak, azonban mindenképpen 
fel szükséges ismernünk azt, hogy esetükben csupán ugyanaz a 
manipulációs szándék érhető tetten, mint a korábbi századok 
folyamán. Sajnálatos módon az Igazi és Élő Gnózis szinte 
teljes mértékben elveszett erről a világról, azonban mindez 
egyáltalán nem jelenti azt, hogy nem is válna elérhetővé 
ismételten. Mint ahogyan egy korábbi írásomban már szót 
ejtettem erről: a Gnózisnak megvannak a maga sajátos Útjai és 
Választottai. 


Igaz ugyan, hogy ennek a Tudásnak az egyes részei 
csupán a direkt, személyes és közvetlen, misztikus kapcsolat 
során fedhetik fel önmagukat, azonban ez a Tudás, ez az Isteni 
Fényjelenlét valamilyen módon megosztható és 
kommunikálható, csupán borzalmasan nehéz elkülöníteni a 
valódi forrásokat a sok esetben erősen szennyezett 
csatornáktól. Abban a reményben zárom azonban a soraimat, 
hogy írásom által sikerült felvillantanom legalább egy kicsiny 
részletét annak a képnek, amely a zsidó rabbi, misztikus és 
csodatevő, Yeshua Hamashiach személyiségét, és tanításának 
igazi mibenlétét jeleníti meg. Nem szabad elfelednünk, hogy a 
róla szóló tanítás sokak számára valóban balgaságnak 
bizonyulhat, azonban az igazi misztikus számára valóban 


246 


járható és megélhető életutat mutat be. Mindannyiunk számára 
adott a lehetőség, hogy megismerjük nemcsak a belső, de a 
titkos Halakah útjait is, és ezeket bejárván mi magunk is igazi 
Messiássá  válhassunk, a  Bennlakozó Krisztus hiteles 
megnyilvánulásaként. 


Felhasznált forrásanyag: 
Tau Malachi: Kabbalah Útmutató (ford.: Németh Dániel), 


2019. 
Dr. Lewis Keizer: Yeshua: The Unknown Jesus, 2012. 

Az Ember Született Papsága, azaz az Ember, mint 
a Papi Rend megtestesülése 


Bár megannyi alkalommal kapargattam már e témakör 
felszínét, mégis időről időre újból felötlik bennem a vágy, hogy 
egy újabb szakasszal mélyebbre ássak benne, mindezt pedig 
abban a reményben teszem, hogy egyszer majd a maga teljes 
valójában képessé válhatok átlátni a kérdést. Számtalanszor 
gondolatmeneteim vezérfonalának, azonban mind a mai napig 
úgy érzem, még egyáltalán nem vagyok képes elmondani 
magamról, hogy eleget írtam már róla. Ezzel együttesen persze 
felvetődik bennem a kérdés, hogy vajon lehetséges-e egyáltalán 
eleget beszélni minderről, és lehetségessé válhat vajon egy 
napon kijelenteni, hogy teljes mértékben befejezettnek 
tekinthetem ezen gondolatkör vizsgálatát? Valószínüleg nem, 
avagy legalábbis bizonyára nem ezeknek az időknek folyamán, 
így személy szerint megelégedni vagyok kénytelen azzal, hogy 
alkalomról alkalomra egy-egy újabb lépés megtétele által 
reményeim szerint egyre közelebb kerülhetek a misztérium 
szívéhez. 


Az Ember Papi Szolgálata ugyanis misztérium, méghozzá a 
Teremtett Világ egyik legősibb és legszentebb misztériuma, 
még annak ellenére is, hogy a történelem folyamán oly sok 
véres, gyarló és sötét tett igyekezett bemocskolni, és árnyékot 
vetni a papság titkára. Éppen ezért vélem szükségesnek, hogy 
az álságos és visszatetsző tartalmak ködén önmagunkat 
átvágván a valós dolgok felé irányítsuk figyelmünket, 
elválasztván lidérclángot a Fénytől. A Világ természetére 
általánosan igaz, hogy a fogalmak használatának módja a feje 
tetejére állt, mint ahogyan alkalmatlan személyek pózolnak 

arrogáns felsőbbséggel olyan szent minőségekre hivatkozván, 
amelyekhez sok esetben semmiféle közük sincsen. Régi 
kincsek igaz örökösei váltak számkivetetté egy számukra 
idegen és sötét világban, míg javaikon mások gazdagodnak és 
hatalmaskodnak. Nem múlhat el tehát nap anélkül, hogy az 
igazi kereső ne tudatosítsa magában, hogy ésszel felfoghatatlan 
örökség az övé, amelynek visszacsatolása érdekében 
semminemű fáradságért nem lehet kár. Bár senki sem bizonyult 
képesnek még annak egészen pontos és tiszta 
megfogalmazására, hogy valójában mi is az ember, mi magunk 
mégis abban az áldott helyzetben találhatjuk magunkat, hogy 
ismerős lehet számunkra olyan mestereknek és bölcseknek a 
neve, mint Jakob Boehme, Martinez de Pasgually és Louis- 
Claude de Saint-Martin. 


Bár bizonyára joggal kérheti tőlem számon a Tisztelt 
Olvasó, hogy vajon miért is hivatkozom szinte állandó 
jelleggel ezekre a személyekre, én magam azonban erőteljesen 
bízok és remélek abban, hogy írásaimat olvasván idővel erre a 
kérdésére is választ kaphat majd. Véleményem szerint ezen 
három ember mindenkinél pontosabban és tökéletesebben 
bizonyult képesnek ráérezni arra, hogy milyen csodálatos 
kincsek rejlenek az emberek lelkének legmélyén, és mint 
ahogyan arra csupán kevesen bizonyultak képesnek, ők maguk 
tiszta és világos lépéseket és módszereket is ajánlottak ezeknek 
a kincseknek a feltárására, és a felettük való tulajdonjogunk 
kinyilvánítására. Jakob Boehme "együgyűsége", Martinez de 
Pasgually Választott Papjai és Louis-Claude de Saint-Martin 
módszere, "A Szív Útja". Mindannyian három különböző, de 
egyaránt hatásos és működő módszert ajánlanak a Lélek 
legmélyébe teendő utazáshoz. Érdemes tehát hallgatunk rájuk, 
és nyitottnak mutatkoznunk Üzenetükre, ugyanis olyan fontos 

tartalmakat próbálnak közölni velünk, amelyek nélkül 
egyszerűen nem lehet Ember az ember. 


A zsoltáros szavai világosan csengenek: "Ugyan mi az 
ember, hogy törődöl vele, az Ember Fia, hogy gondod van rá. 
Kevéssel tetted kisebbé őt az angyaloknál, dicsőséggel és 
fénnyel koronáztad, és fölébe helyezted Kezed műveinek". A 
kereszténység mainstream változatai sajnálatos módon sokszor 
elsiklanak a felett a lényeges tartalom felett, hogy ezek a sorok 
egyáltalán nem egyetlen kiválasztott embernek, emberhez és 
emberről szólnak, hanem bizony mindannyiunk, az egész 
emberiség közös sorsa, célja és végzete rajzolódik ki a 
zsoltárversbe szedett próféciában. Amennyiben megvizsgáljuk 
az Írások teremtéstörténeteit, a felszínes különbségeken túl 
mindannyiuk közös vonásaként tűnhet fel számunkra, hogy az 
emberiségnek valami egészen különleges hely jutott a Teremtés 
művében. Helyesebb talán az "emberiség" kifejezés helyett 
inkább az "emberi létállapot" fogalmat használnom, elvégre a 
gnosztikus tradíciók tanításából pontosan tudhatjuk, hogy az 
emberi létforma csupán átmeneti állapot, amely természetéből 
fakadóan egyaránt meghaladható és alulmúlható. Létezik 
Emberfeletti Ember, mint ahogyan sajnálatos módon tetten 
érhető az emberalatti ember létállapota is. Embernek lenni 
egyaránt magában hordozza az elbukás veszélyét és a 
felemelkedés lehetőségét, teljesen egyértelmű azonban, hogy 
nekünk magunknak melyik irányba érdemes törekednünk. 


Martinez de Pasgually személyéhez mindösszesen 
egyetlen rövid könyvecske köthető, legalábbis a sok-sok-sok 
írói álnév használata miatt ezt az egyet lehet egyértelműen 
reája bizonyítani, azonban ő maga ezen egyetlen irománya által 
többet tett az emberiség érdekében, mint sok más author egy 

könyvtárnyi szerzemény birtokában. Martinez de Pasgually 
ugyanis nem állít kevesebbet, mint hogy a Teremtés Rendjében 
az Emberi Kar voltaképpen arra a célra született, hogy 
helyrehozzák a lázadó angyalok által okozott károkat a 
Világban, sőt mi több, egyenesen azon magasztos feladat jutott 
számukra osztályrészül, hogy segítsék ezeknek az elbukott 
entitásoknak a gyógyulását és hazatérését az Isteni Rendbe. 
Mindez azt jelenti tehát, hogy az emberiség (nem egyetlen 
ember, hanem az egész emberiség kollektív feladata ez) 
egyfajta Univerzális Papi Rend közösségét alkotja, amely abból 
a célból született a Teremtő Kebeléből, hogy helyreállítsa az 
eredeti rendet, és hidat képezzen a számtalan világok között. A 
római "pontifex" kifejezés voltaképpen ennyit jelent: hídverő. 
Martinez de Pasgually értelmezésében az emberiség bukása 
azon a ponton következett be, hogy az Eredeti Ember, Adam 
Kadmon végső soron csatlakozott a bukott angyalok 
seregeihez, és a meggyógyításuk helyett a rabszolgájukká 
szegődött. Hogyan is süllyedhetett a Világegyetem Választott 
Papja rabszolgáknak sorába? Nos, tudhatjuk jól, hogy a lehető 
legmagasabbról lehet a legnagyobbat és legmélyebbre zuhanni. 
Az ember tehát az angyalokkal együtt elbukott, azonban 
Mennyei Feladatát ennek ellenére nem veszítette el, elvégre 
amint a zsoltárostól tudhatjuk jól: "Megesküdött az Úr, és nem 
vonja vissza: Pap vagy te mindörökké, Melchizedek Rendje 
szerint". 


Papsága azonban önmaga számára elveszett, mint 
ahogyan az ember is elveszett Önmaga számára. Ebben az 
állapotában többé már nem alkalmas rá, hogy papi feladatát a 
világban betöltse. A közhiedelemmel ellentétben ugyanis a 
papság ajándékával egyáltalán nem elég csupán valamiféle 
felhatalmazás által rendelkezni, hanem ezzel egyúttal 

szükséges tudatában lenni annak is, hogy hogyan és miként 
használhatóak a papsággal járó szakramentális erők. Nagyon 
groteszk, és egyértelműen a démoni megkötözöttségek 
bűvkörében való bolyongással járó tévképzet, hogy a papság 
csupán egyfajta kiválasztott elit kiváltsága lehet. Az emberiség 
történelme folyamán rendszeresen megnyilvánulni látszik az a 
jelenség, amely szerint bizonyos személyek csoportjai 
önmaguk számára különféle papi jogokat igyekeznek 
elcsatolni, hogy hatalmi pozícióikat ez által megszerezzék és 
megerősítsék. Rendszeres manipulatív megnyilvánulás az 
emberek bizonyos csoportjai részéről az, hogy önmaguk 
személyének olyan hatalmat tulajdonítanak, amely nélkül a 
többi ember számára lehetetlenség az Isteni Világba való 
felemelkedés. Egyfajta  szerencsevadászi hozzáállás ez, 
amelynek keretein belül önmagukat kiáltják ki az Isteni Titkok 
örzőinek, és ahelyett, hogy ezekre a titkokra embertársaikat is 
megtanítják, a javaknak javarészét voltaképpen megtartják 
önmaguk és saját körük számára. A többieknek, az általuk 
laikusoknak, avagy profánoknak nevezett embereknek csupán 
néhány, mondhatni egészen jelképes koncot hajlandóak vetni, 
azonban a valódi szakramentális erőket voltaképpen önmaguk 
számára igyekeznek elorozni. Olyan jelenség ez, amely a 
történelem folyamán számos groteszk, bizarr és beteges 
szervezet alapjául szolgálhatott, elősegítve a kevesek 
felemelkedését, és ezzel egyúttal előremozdítván megannyi 
másik ember lelki és spirituális vakságát és nyomorát. 


Léteznek bizonyos körök, akik jelenleg is olyan 
hatalom és titulusok birtokában páváskodnak, amelyekkel 
valójában nem rendelkeznek, avagy amennyiben rendelkeznek 
is, nos igencsak méltatlan módon sáfárkodnak felettük. Róluk 
szól azon messiási prófécia, amely szerint az Uralkodó végül 

igazságot tesz majd a Világban, és letaszítja trónjáról a 
távollétében uraskodó szolgákat, hogy a saját Választottait 
emelje fel papi trónusukra. Tudom, hogy nagyon sokan bíznak 
abban, hogy ez a pillanat fizikális síkon is valóra válik majd, 
ám mindenkor tudomásul szükséges vennünk azt a tényt, hogy 
ezek a próféciák elsődlegesen belső, lelki folyamatokra 
utalnak. Az igazi csatákat ugyanis a közhiedelemmel 
ellentétben nem földi csatamezőn, hanem spirituális síkon 
szükséges megvívnunk, és mindenfajta fizikális cselekedetnél 
sokkalta többet számít mindaz, amelyet a magasabb létsíkokon 
viszünk végbe mágikus módon. Az igazság ugyanis az, hogy az 
ember birtokolja az Univerzális Választott Papság hivatását, 
amely voltaképpen születési előjoga. Visszavenni tőle nem 
lehet, hanem csupán az ember maga lehet az, aki erről az 
Ajándékáról — megfeledkezik. . Nem elveszíti, — hanem 
megfeledkezik róla, ez mindennél fontosabb titok. Az övé 
marad akkor is, amennyiben jelenlegi állapotában éppen nem 
képes használni a benne rejlő szakramentális erőket. Mindaz, 
aki azt állítja, hogy olyan papságot birtokol, amelyet rajta és a 
körein kívül mások nem, az vagy démonok által megtévesztett, 
jó szándékú tévelygő, avagy rosszabb esetben hatalomvágyó és 
megalomán, kérkedő agresszor. Az emberek által alkottatott 
papi rendek önmagukban összességében nem sokat érnek, 
ugyanis voltaképpen nem tesznek mást, mint emlékeznek. 
Emlékeznek arra, hogy mi az ember, és milyen örökség 
birtokában bolyong a világban. Bár tagadhatatlan, hogy ezen 
rendek tagjai közül sokan végső soron meg is valósítják ezt a 
velük született papságot, mindemellett sajnos rendkívül 
jelentős azoknak a száma, akik csupán megtévesztik 
önmagukat és egymást a társaik és szervezetük által magukra 
aggatott címeikkel és titulusaikkal. 

A titok, amelyet Martinez de Pasgually a Világ elé tárt, 
voltaképpen ennek az ősi, született és választott Papságnak a 
titka, , amely az emberi  létállapot  elidegeníthetetlen 
sajátosságának tekinthető. Ő maga sohasem részesült 
semmiféle úgymond hivatalos, emberi szervezetek által 
hitelesített papszentelésben, ugyanakkor élete során világos 
módon fejezte ki, hogy erre egyáltalán semmiféle szüksége 
sincsen. A tradíció, amelyet a saját, született szakramentális 
képességeinek visszacsatolását követően alapított, voltaképpen 
nem szolgált más célt, mint hogy ráébressze az embereket papi 
örökségük létezésére. Élete során minden igyekezetével azon 
tevékenykedett, hogy megtanítsa a hozzá fordulókat arra, hogy 
ezek a papi képességek miként lelhetőek fel és vehetőek 
birtokba ismét. Ugyanezt az utat követte tanítványa, Louis- 
Claude de Saint-Martin is, nevezetesen azzal a különbséggel, 
hogy mesterétől eltérően nem a direkt mágikus akciót, hanem 
az isteni, misztikus kontemplációt tekintette a Választott 
Papság felébresztésének leghatékonyabb eszköze gyanánt. Ő 
maga a Szív Útjának nevezett misztikus tradíció nyomdokait 
követte, amelyet személyesen Jakob Boehme lelkiségétől 
eredeztetett. Bár sajnos tagadhatatlan, hogy mind Martinez de 
Pasgually, mind pedig Louis-Claude de Saint-Martin rendszere 
áldozatul esett az emberek által alapított és működtetett 
szervezetek sok esetben igencsak egoisztikus tévelygésének, én 
magam személy szerint mégis hiszek abban, hogy ezeknek az 
igazi és autentikus  misztikusoknak az öröksége még 
valamilyen formában visszaállítható és megélhető azoknak 
számára is, akik nem kívánnak a "földi elit" tagjaivá válni. 


Az embert lenyűgözi a Szentség és a Megszenteltség, 


bármilyen formában is találkozik vele. Mindennél ékesebb 
bizonyítékát nem is szolgáltathatnánk isteni származásának és 

papi minőségének, mert hiszen ezen eleve beléje oltott 
misztikus vonzódás nem fakadhat másból, mint a régen 
feledésbe merült Hivatás emlékének időről időre való 
felsejlésének  jelenségéből. Az ember egy ponton túl 
képtelennek mutatkozik tovább tagadni önmaga előtt és 
önmagában ezen Hivatást, és szinte ösztönösen keresni kezdi a 
Szentséghez való közelséget. Idővel ez az ösztönösség végső 
soron teljes tudatossággá válik, méghozzá olyannyira, hogy 
lehetetlenséggé válik már elnyomni ezt a későbbiekben. 
Bőségesen elegendő akárcsak egy pillantást vetni azon 
személyek életére, akiket az emberi vallások intézményei 
kivetettek önmagukból. Amikor ugyanis a papság személyes 
valósága egyértelművé vált, többé már nem szabhat gátat 
számára az emberek által kreált, intézményes megszorítás. 
Amennyiben a személy azonosítja Hivatását a különféle emberi 
konstruktumokkal, és született papságának legitimmé tételét 
valamelyik intézménytől várja, akkor élete örökös szenvedéssé 
válik, amennyiben ezen intézmények urai megtagadják tőle ezt 
a fajta legitimizációt. Sajnálatos módon csupán nagyon 
kevesek ébrednek rá a végső titokra, amely pedig 
mentesíthetné és  felszabadíthatná őket ezek alól a 
megkötözöttségek és megszorítások alól, jelesül annak titkát, 
hogy a Választott Papság ajándéka voltaképpen születésétől 
fogva számára adatott, és nem pedig valamiféle emberi 
tekintély kézrátétele által válik megnyilvánulttá. "Születésed 
napjától Tiéd a királyság. Szentséges Fényességben, a 
Hajnalcsillag előtt szültelek Téged". A zsoltáros szavai 
egyértelműek, nem lehet, és egyben halálos bün is lenne 
tagadni őket. Az ember a Természet Rendjében elfoglalt 
helyzetéből fakadóan papi nép, azaz egyfajta hierofánsi kasztot 
alkot a teremtmények között. 

Amikor megvizsgáljuk az egyes vallások és 
hitrendszerek állításait, közös  vonásként fedezhető fel 
mindegyikben annak állítása, hogy a Teremtett Világban, az 
Univerzumban valamiféle Isteni Rend uralkodik, amelynek 
működése mozgásban tartja a Világot. A kabbalisták szerint 
mindezt úgy érdemes elképzelni, mint egyfajta gigantikus 
társasjátékot, amelyről tudvalevő, hogy meghatározott 
szabályok szerint működik. Amennyiben ezek a szabályok 
ugyanis nem léteznének, akkor a játék voltaképpen azonmód 
játszhatatlanná válna, avagy legalábbis elveszítené eredeti 
önazonosságát. Ugyanígy áll a helyzet a Világot működtető 
törvények esetében is. Ha megvizsgáljuk az Isteni 
Kozmológiát, könnyedén feltűnhet számunkra, hogy minden 
egyes fajnak, rendnek és csoportosulásnak adott a maga 
különleges szerepe a Teremtés nagy egészében. Ez a Valódi és 
Igaz Hierarchia, amelynek démonok által eltorzított formáját 
képezik mindazok az emberek alkotta hierarchikus rendek, 
amelyek a klasszikus alá-fölérendelődő viszonyok rendszere 
szerint szerveződnek. Az Isteni Hierarchia azonban egyáltalán 
nem ilyen jellegű egyenlőtlen viszonyokra épül, hanem 
egyfajta munkamegosztáson alapul, amelynek keretein belül 
nem létezik magasztosabb, avagy alantasabb munka, hanem 
minden egyes Rend az ő saját feladatának és küldetésének 
elvégzésére szenteli önmagát. 


Persze, a világban működő struktúrák ismeretében 
egyesek állíthatnák, hogy a rabszolgamunka is istentől való 
dolog, illetőleg a különféle alantas és kizsákmányoló 
elfoglaltságoknak is megvan a maguk helye a társadalomban, 
azonban pontosan az ilyen vélemények tükrözik a lehető 
legnagyobb mértékben a démonikus erők működésének 
jelenvalóságát. Az olyan "hierarchia" ugyanis, amelyben 

létezik alárendelődés és fölérendelődés, dúskálás és nélkülözés, 
dőzsölés és szűkölködés, megaláztatás és felmagasztaltatás, 
igazság szerint nem egyéb, mint szánalmas és eltorzult 
csontváza és megcsúfolása a valódi, Isteni Rendnek. A 
különféle angyali és emberi karok alapvetően más és más 
feladatra kaptak felhatalmazást. A Seraphim Rend feladata 
például abban rejlik, hogy ők lebegnek az Istenség Irónusa, 
azaz Ain Soph Aur közvetlen dicsőségének környezetében. 
Ugyanígy egyes angyalok csoportjainak feladata a különféle 
bolygók, országok és nemzetek védelme és kormányzása, 
illetőleg különféle Rendek felelősek az élőlények segítéséért, 
vezetéséért és védelmezéséért is. Ebben a struktúrában az 
Emberi Rend tölti be az Egyetemes Választott Papság feladatát, 
amelynek lényegisége a már korábban említett "hídverés" 
lelkiségében érhető tetten. 


Mint ahogyan fentebb már említeni alkalmunk nyílott, 
Martinez de Pasgually szerint az Emberi Rendet az Istenség 
akkor árasztotta ki Önmagából, amikor az angyalok egyes 
Rendjei elbuktak, és az anyagi világ terei közé süllyedtek. A 
hagyományos, mainstream vallások elképzeléseivel ellentétben 
ugyanis a gnosztikus kozmológia alapvetően azt állítja, hogy ez 
a földi világ voltaképpen a lehető legalacsonyabb rendű és 
legsötétebb valamennyi közül, amely csak az Isteni Rendben 
elképzelhető. Eredetileg arra a célra alkottatott, hogy az 
úgymond elbukott angyali entitások számára is maradjon hely 
valahol, és ne süllyedjenek egyszeriben a nemlétbe. Azt is 
mondhatnánk, hogy lényegében egyfajta utolsó sziklapárkány a 
végső, nagy szakadék peremén. Ide vonulhattak vissza az 
elbukottak, hogy még maradhasson számukra néminemű 
remény a gyógyulásra és hazatérésre, és ezen gyógyulási 
folyamat segítése és előmozdítása érdekében árasztotta ki az 

Istenség Önmagából az Emberi Rendet. Egyetemes Papi 
Feladat volt tehát mindez: segíteni az elbukott angyalok 
lelkének gyógyulását és hazatérését, az ember azonban végső 
soron engedett ezen a démoni erők csábításának, és a 
megtévesztés hatására édenkertnek kezdte látni a romos, sivár, 
érdes és keskeny sziklapárkányt. Önmaga Szentségének 
lényegiségéről való megfeledkezése nyomán a rabszolga 
öntudatát tette magáévá, és ebben a helyzetében kilátásai 
voltaképpen reménytelenné váltak. 


Minthogy azonban a Szabadulás és Megváltás Kulcsa 
az Istenség tervében az Ember, így a Mindenség folyamatosan 
Hírvivők tömegeit küldi ki Önmagából az alsóbb világokra, 
hogy azok időről időre emlékeztessék az emberiséget arra a 
Papi Örökségre, amelynek segítségével a Világ egysége végső 
soron helyreállítható lehet. Minden emberi lényben ott lakozik 
az Istenség igazi, felkent papja, azaz a Messiás lelkisége. A 
misztikus létszemlélet látásmódja szerint ugyanis a Messiási 
létezésmód egyáltalán nem korlátozódik csupán egyetlen 
személyre, hanem minden egyes emberi lénynek, így Neked és 
nekem is legbelső lényegünket képezi. Nem szabad tehát 
engednünk azoknak az állításoknak és téves tanításoknak, 
amelyek szerint az emberiség valódi, igazi különkincse és 
öröksége csupán csak a választott kevesek kiváltsága lehet. 


Igaz ugyan, hogy a legtöbb vallási irányzat elismeri az 
emberek általános papságának tényét, azonban a legtöbben 
közülük mégis arra az álláspontra helyezkednek, hogy egyes 
emberek mégiscsak nagyobb és teljesebb mértékben 
részesülhetnek belőle, mint mások. Ebben rejlik a lehető 
legszörnyűbb megtévesztések egyike, amelyekkel csak a 
világunkat uraló démonikus erők rendelkezhetnek. Elhitetik az 

emberekkel, hogy az eredetileg számukra adatott ajándék, 
küldetés és feladat olyan kiváltság, amellyel különféle 
materiális és hatalmi előjogok járnak, ez azonban nagyon is 
távol áll a valódi lényegtől. Profán példával illusztrálván úgy 
festene ez a tendencia, mintha születésekor mindenki kapna 
egy olyan könyvet, amelyben valamennyi fellelhető tudás 
leírva lenne, és mindannyiunk bármikor hozzáférhetnénk 
bármilyen ismerethez, ideértve például az egyes betegségek 
meggyógyításának módját, avagy a lehető legkülönfélébb 
eszközök elkészítésének titkait. Ennek ellenére azonban a 
legtöbb ember valamilyen oknál elfelejtené, hogy pontosan 
hová is tette ezt a könyvet. Elfelejtődött valamikor, valahol, 
aztán azonban egyes emberek felismerik, hogy mekkora 
hatalmat jelenthet egy ilyesfajta könyvnek birtoklása. 
Rendszerint ők sem ismerik ezt a könyvet, és nem is 
rendelkeznek vele, csupán csak hallották valahol, hogy létezik. 
A hatalom gyakorlásának céljából azonban elhitetik a 
többiekkel, hogy ismerik ennek a könyvnek a titkait, és 
képesek ezeket a titkokat használni is, ezzel egyúttal pedig 
önmagukat egyfajta kiválasztottaknak kezdik nevezni, akiknek 
egyes egyedül lehet birtokában ez a becses tudás. A többiek 
számára csupán koncokat dobálnak ezekből a kincsekből azt 
állítván, hogy több, részletesebb és nagyobb javadalom csupán 
rajtuk keresztül érhető el. Ténykedésük azonban általában 
félelemből fakad, hiszen amennyiben az emberiség egésze 
ráébredne ezeknek a kincseknek egyetemes, mindenki számára 
hozzáférhető voltára, annak egyenes következménye lenne, 
hogy ők maguk egy ponton túl feleslegessé válnának, és ezzel 
egyúttal elesnének attól a hatalomtól, amelyet korábban mások 
felett gyakorolhattak. 

Ejtsünk tehát egy-két szót arról, hogy miben is áll ennek 
az Egyetemes Választott Papságnak a feladata az emberek 
számára. Mint azt már korábban említettük, a Világban 
léteznek különféle emberfeletti és emberalatti szintek is. A Tóra 
teremtéstörténetében olvashatjuk, hogy az ember számára az 
Istenség birtokba adta a Földet, hogy uralkodjon a különféle 
lények, állatok, növények és ásványok felett. Ez a fajta 
uralkodás azonban korántsem jelent egyet azzal, ahogyan egyes 
személyek ezt mainapság magyarázni próbálják. Az ember 
állítólagos felsőbbsége egyáltalán nem zsarnoki uralmat jelent, 
hanem egyes egyedül szolgálatot, közvetítői szerepet. Az 
ember feladata nem az, hogy kihasználja és kizsákmányolja a 
Földet, hanem hogy a különféle élőlényeket az Istenséghez 
vezesse, illetőleg a Hozzá vezető Utat számukra megmutassa. 
Az állatok, növények és ásványok jelenlegi állapotukban az 
emberen keresztül részesülhetnek leginkább az Isteni Áldások 
egészéből, így az ő gondoskodása szükséges hozzá, hogy ezek 
a lények boldoggá, teljessé és szentté váljanak. Az ember 
azonban ezt a fajta hatalmát ostoba módon visszaélések 
tengerében gyakorolja, amelyeknek keretében kegyetlen és 
barbár módon szipolyozza ki a Világot és annak gazdagságát. 
Igazságos és bölcsességgel teljes Papkirály helyett véreskezű 
zsarnok módjára uralkodik az állatokon, növényeken és 
ásványokon egyaránt, közben pedig még csupán fel sem tűnik 
számára a mindenek felett ordító tény, hogy ő maga sem több 
egyszerű rabszolgánál. 


Amikor az Istenség az ember elé vezette a 
teremtményeket, hogy az nevet adhasson nekik, voltaképpen 
első ízben adott lehetőséget az embernek arra, hogy a számára 
adatott mágikus képességeket gyakorolhassa. Nevet adni 
valaminek ugyanis mágikus aktus, a teremtés egyik 

legalapvetőbb gesztusa. A szónak alkímiai és kabbalisztikus 
értelemben ugyanis teremtő ereje van, így tehát nevet adni 
valaminek összességében annyit tesz, mint hogy valós 
létezéssel ruházom fel az adott tárgyat. Egyáltalán nem csupán 
arról van szó, amelyre a mainstream vallási értelmezések 
utalnak, hanem a valódi teremtés cselekedetéről, amelyet az 
ember a névadás által gyakorol. Ismerni a nevét valaminek 
egyet jelent azzal, hogy uralmam van felette, természetesen az 
uralom szó lehető legnemesebb értelmében. Amikor az ember 
nevet adott a teremtményeknek, egyúttal a saját papkirályi 
fensége alá vonta azokat, hogy védőszárnyai alatt élhessenek, 
fejlődhessenek és gazdagodhassanak a saját metafizikai 
fejlődésük üteme szerint. Ebben állna az emberiség papi 
küldetése és feladata jelenleg is, jelesül a teremtett világ és az 
univerzum felett való őrködés, nemesítés, gazdagítás és 
megszentelés. A papság másik aspektusa ugyanis a 
megszentelés, amelyet a Világegyetem keretein belül 
gyakorolnia lenne ildomos. 


Megszentelni valamint annyit tesz, mint átnemesíteni, 
és az Istenség Eredeti Szentségébe kapcsolni. Ez lenne tehát az 
ember feladata, amelyet sajnálatos módon oly régen 
megtagadott. Megszentelés helyett lealjasítás, átnemesítés 
helyett tárgyiasítás, építés helyett rombolás, Szentség helyett 
szentségtörés, ez a jelenkori, istenietlen ember romboló 
ténykedése ezen a Földön. Nem képes immáron hidat verni az 
Isteni Forrás és a teremtett Világmindenség közé, mint ahogyan 
arra sem mutatkozik képesnek, hogy rajta keresztül az Isteni 
Áldásenergiák . megnyilvánuljanak. Módfelett lealjasult és 
elcsökevényesedett formája ez a létezésnek, azonban Martinez 
de Pasgually, Louis-Claude de Saint-Martin, és természetesen 
Jakob Boehme, a hozzájuk hasonló misztikusokkal egyetemben 

megadják a választ arra, hogy miként állítható vissza ez a 
választott papi tekintély. 


Visszaállítható ugyanis, bármennyire is próbálkoznának 
egyes — hangok ennek az alapvető igazságnak a 
meghazudtolásával. Az emberiség Papi Faj, amelynek 
szolgálatára a felhatalmazást az Istenség sohasem vonta vissza, 
hanem egyes egyedül az emberek azok, akik erről a nemes 
feladatról megfeledkeztek. Nagyon fontos kitétel, hogy pusztán 
megfeledkeztek róla, nem pedig elveszítették azt. 
Visszaszerezni valamit ugyanis sokkalta nehezebb és 
kilátástalanabb feladat volna, mint pusztán emlékeztetni 
önmagunkat arra, hogy ez a Valami mindenkoron a 
birtokunkban van. Az emberiség egyedüli reménye a 
felemelkedésre, amennyiben képessé válik betölteni a maga 
helyét a Teremtett Világban, és erre a helyre méltónak 
bizonyulni. Kollektíven és egyénileg is pappá kell válnia az 
Univerzumok fölött. 


Melyek lehetnének a konkrét lépések, amelyek ennek a 
kivételes és kivételezett helyzetnek a  visszaállításához 
szükségeltetnek? Az első minden tekintetben a tudatosítás, így 
tehát annak tudatosítása, hogy egyáltalán nem arra az 
elnyomott, eltompult,  elaljasult és alávetett helyzetre 
születtünk, mint amelyre a világban uralkodó erők szánnak 
bennünket. Szükséges megváltoztatnunk az azonosulásunk 
fókuszát, hogy elvágjuk magunkat mindattól, ami nem mi 
magunk vagyunk, majd pedig meg kell erősítenünk a 
kötelékeinket mindazzal, akik és amik valójában vagyunk. 
Amennyiben a tehetetlen és önmagáért kiállni képtelen 
rabszolga szerepével azonosítjuk önmagunkat, akkor sajnos 
igencsak és igazán keveset tehetünk önmagunkért és másokért, 

viszont ha képessé válunk a saját szerepünk tudatosítására és 
megvalósítására, akkor voltaképpen nem kisebb nyereséget 
könyvelhetünk el, mint hogy a magunk eredeti helyére és 
helyzetébe kerülhetünk. Ennél pedig nem létezik nagyobb 
nyereség és boldogság, ez ugyanis nem más, mint az Isteni 
Ember, a Kiválasztott Pap, az Öröklét maga. Ebben a tudatban 
kellene léteznünk a hétköznapok során, a Megszenteltség és 
Szentség állapotának tudatosításával, amely által idővel 
képessé válunk ezt a fajta Megszenteltséget és Szentséget 
kiárasztani a Világba, megosztva őket mindazokkal, akik 
szomjaznak és éheznek rájuk. 


A tudatosítás azonban korántsem elegendő, ugyanis az 
ember eredeti állapotának aktualizációja kell, hogy kövesse. 
Tudni valamit nem azt jelenti, hogy lexikális értelemben 
magunkba építjük, majd pediglen időnként egyfajta dogmaként 
ismételgetjük. Itt a tudatosítás és aktualizáció kérdése az, 
amelyen minden áll, avagy bukik. Nem elég ismerni a titkot, 
hanem meg is kell azt valósítani a saját életünkben, és 
egyáltalán nem jelenthet semmiféle kibúvót az a fajta 
mentegetőzési törekvés, amely néhány spirituális irányzat 
tanításában bukkan fel. Kényelmes lehet arra hivatkozni, hogy 
az ember alapvetően gyarló, avagy hogy a feladat úgysem 
valósítható meg egyetlen élet leforgása alatt, ezek az állítások 
azonban — csupán részben  közvetíthetnek néminemű 
igazságtartalmat. Tény és való, hogy az ember jelenlegi 
létállapotában nagyon is komoly, és sötétséggel teljes démoni 
kötőerők fogságában sínylődik, azonban alapvetően elhibázott 
lenne annak állítása, hogy ez lenne az ember eredeti helye, és 
hogy ezeknek a láncoknak a viselése természetes állapota 
lenne. Ugyanígy igaznak bizonyul azon állítás is, hogy a 
feladat oly nagy és oly megvalósíthatatlannak tetsző, hogy 

egyetlen élet minderre alapvetően kevésnek bizonyulna. Nem 
szabadna azonban figyelmen kívül hagyni két fontos tényezőt, 
amelyek ezeket az állításokat képesek a megfelelő helyre tenni 
bennünk. 


Az első ezek közül, hogy igenis vannak segítőtársaink 
ebben a küldetésünkben, akik bár egyáltalán nem fognak 
megvalósítani semmit sem helyettünk, azonban 
munkálkodásunk során mindenkor hathatós segítséggel és 
kegyelmi áldásokkal segítenek bennünket az Úton. Ilyenek az 
emberiség nagy bölcsei, szentjei és igazai, akik különféle 
látható és láthatatlan alakokban kísérnek bennünket az 
Ösvényen, illetőleg azok a különféle angyali erők és entitások, 
akiknek alapvető feladata, hogy a Valódi Emberek visszatérését 
elősegítsék. A másik szempont pedig, hogy az Utazás 
egyáltalán nem korlátozódik csupán erre a világra, így az, aki 
ennek a világnak a terein belül nem válik képessé visszaállítani 
a maga Eredeti Méltóságát, annak minden bizonnyal sikerülni 
fog mindez egy másikban. Ez azonban távolról sem jelentheti 
azt, hogy ráérő nyugalommal szemlélhetjük a jelenlegi bukott 
állapotunkat, mondván, hogy valaki majd úgyis megment, 
avagy majd megvalósítom a megvalósítani valómat egy másik 
életben, ezekről ugyanis szó sincsen. Csupán a törekvő 
törekvését koronázza majd siker, és csupán csakis az nyerheti 
vissza az Eredeti Örökséget, aki minden nap minden egyes 
pillanatában ennek az Eredeti Örökségnek a fényében éli életét. 
Nem létezhet számunkra semmiféle kibúvó ezen legszentebb 
feladat alól. 


Összegzésképpen tehát azt mondhatom, hogy egyáltalán 


nem lenne szabad hinnünk, de még figyelmet szentelnünk sem 
azoknak a hangoknak, akik különféle hazugságok és 

mézesmázos  — megtévesztések — tömkelegével igyekeznek 
letéríteni . bennünket  Utunkról. Az eredendően gyarló, 
reménytelen helyzetben lévő ember legendája hazugság, 
csakúgy, mint az álspirituális irányzatok hamis eszménye az 
eleve tökéletes és makulátlan emberről. A célnyerés érdekében 
szükséges elhatárolnunk önmagunkat mindenfajta 
megtévesztéstől és illúziótól, hogy Azt keressük, Amely 
egyedül és valóban fontos, jelesül a mi valódi, igazi 
Hivatásunkat és Küldetésünket, amely nem más, mint a 
Mennyei és Választott Papság, a Megszentelt Királyság igazi 
hierofánsainak dicsőséges helye és helyzete. 

A Gnózis Angyalai 


Különféle angyali  entitásokról szinte valamennyi 
vallásban szó esik. A zsidóság körében az angyalok hírvivők, 
megszentelők, és Isten Üzenetének hordozói, az Isteni Fény 
megosztói, az Iszlámban pedig ugyancsak fontos és autentikus 
szerepet töltenek be az Isteni Rendben. Ahhoz például, hogy 
valaki egyáltalán az Iszlám hívőjének vallhassa magát, 
alapvető feltétel az angyalokban való hit. Az Iszlám angyaltan 
rendkívül fejlett, és annak ellenére is, hogy alapvetően nem 
kedveli a különféle képi ábrázolásokat, megannyi csodálatos 
szépségű ikon és festmény érhető tetten a muszlimok körében a 
különféle angyali lényekről. Iszráfil például az Utolsó Ítélet 
angyala, jellegzetesen harsonával ábrázolják, míg Azrael 
arkangyalt a legtöbb esetben tekerccsel a kezében. A 
buddhizmus egyes fajtáiban is találkozhatunk különféle égi 
lényekkel, emelkedett mesterekkel és különféle segítő 
szellemekkel, illetőleg a hinduizmus is gazdag égi világot tár 
elénk. A gnosztikusnak nevezhető irányzatok közül mind a 
katharizmus, mind a manicheizmus, mind pedig a yazidi 
hitvilág alapvetően számol az angyali létezés lehetőségével. A 
yazidik főangyala, Tawus Malak, a pávaangyal voltaképpen 
hasonló szerepet tölt be az isteni Világ Rendjében, mint a 
keresztények, muszlimok és zsidók Michael arkangyala. 


Az angyalok nevei különleges módon fedik fel az 
Istenséggel való kapcsolatukat. Tetten érhető, hogy kevés 
kivételtől eltekintve valamennyi  angyalnév önmagában 
hordozza a "Yah", avagy az "EI" Istenneveket, gondoljunk csak 
Michael, Gabriel, Raphael, Uriel, Castiel, Azrael, avagy 
Mumiyah angyalok neveire. Az angyalok pontosan abból 
nyerik Isteni eredetüket, erejüket és felhatalmazásukat, hogy 

önmagukban hordozzák az Istenség nevét, azaz legbelső 
esszenciáját. Érdemes például belegondolnunk abba is, hogy a 
bukott angyalok vezetője eredetileg a Sathanael nevet viselte, 
amelyből a bukása után a Sátán névalak maradt fenn, tehát az 
Isteni Rendből való kizárás önmaga után vonta az Isteni 
Lényegiségtől való megfosztottságát. Ugyanez a helyzet áll 
fenn azoknak a neveknek az esetében is, amelyek 
hagyományosan az "-el" végződést hordozzák, és éppen ezért 
nem tartom helyénvalónak azt a gesztust, amikor a különféle 
kedveskedésnek szánt  megszólítások — során — mondjuk 
Gabriellából Gabit, Dánielből Danit, avagy Sámuelből Samut 
képeznek. Amennyiben ugyanis egy alapvetően isteni nevet 
megfosztanak a név lényegiségét magában hordozó szótagtól, 
akkor azzal a deszakralizáció korántsem üdvözölendő gesztusát 
követik el. 


Angyalokról —— beszélni elképesztően mélységes 
jelentőséggel bír. Bizonyos vallások nem igazán kedvelik az 
angyalokkal ápolt kapcsolat lehetőségéről való 
megnyilatkozásokat, elvégre azt az álláspontot képviselik, hogy 
az angyalokkal való törődés alapvetően elvon bennünket az 
Istenségtől, a Teremtőről a teremtmények felé irányítván a 
figyelmet. A mi nézőpontunkból szemlélődvén azonban 
szükséges  rávilágítanunk ezeknek az álláspontoknak a 
meglehetősen korlátozott érvényességére. Érdemes ugyanis 
rámutatnunk arra, hogy spirituális szinten a világ meglehetősen 
összetett, sokrétű, és sokkalta mélyebben árnyalt, mint ahogyan 
ezek a megközelítésmódok elképzelik. A teremtett világban 
megannyi létforma létezik, amelyek közül némelyek még a 
fejlődés folyamatában alacsonyabb szinteket képviselnek az 
embernél, mások azonban messze meghaladnak bennünket. 
Ezeknek a lényeknek a jelenléte elképesztően sokrétű 

spirituális lehetőségeket teremt, elvégre a velük való kapcsolat 
által magához az Istenséghez kerülhetünk közelebb. Amikor 
ugyanis az  angyalokhoz fordulunk, azzal korántsem 
távolodunk el magától az Istentől, ugyanis gesztusunk távolról 
sem jelenti azt, hogy imádattal fordulnánk az angyalokhoz, 
vagy őket tennénk meg törekvésünk céljává. Az angyaloknak 
egy része természetéből fakadóan isteni hírvivő, akiknek így az 
Istenségtől adatott feladatuk, hogy kapcsolatot teremtsenek az 
Istenség és az emberek között. A Szent Írásokban számos 
utalást találhatunk arra, hogy egyes személyek képesek voltak 
társalogni az angyalokkal, tőlük tanításokat kapni, illetőleg 
nem kevés esetben az angyalok által fedett fel előttük az 
Istenség igazán mély igazságokat és összefüggéseket. Ezen 
okoknál fogva nem tudjuk elfogadni azoknak az 
irányvonalaknak a véleményét, amelyek nem támogatják az 
angyalokkal — való kapcsolat jelentőségének ápolását, 
gondolatunk szerint ugyanis ezen megközelítésmódjuk. által 
jelentősen leszűkítik az emberek által megnyilvánítható 
potenciálok és lehetőségek körét. 


A mennyei világokban ugyanis valójában nem létezik 
igazi elkülönülés, tehát lényegét tekintve azt mondhatjuk, hogy 
minden az Istenséggel való átitatódás tekintetében létezik. 
Éppen ezért birtokolnak az angyalok az "-el" szótaggal 
végződő neveket. Teremtő és teremtmény között a felsőbb 
világokban egyáltalán nem érhető tetten az a fajta kettősség, 
mint amilyen alapvetően a mi létsíkunkat uralja. Ezért tehát 
nem igazán lehetséges számunkra fenntartani és elfogadni azt 
az állítást, hogy az angyalokkal való közelség keresése 
eltávolítana bennünket az Istentől. Ennek ugyanis éppen az 
ellenkezője mutatkozik igaznak. Minthogy az angyalok a 
felsőbb világok lakóiként alapvetően az Istenségben léteznek, a 


268 


hozzájuk való fordulás voltaképpen az Istenséghez való 
fordulás felé vezet. Ha tehát az angyalokhoz imádkozunk, azzal 
valójában a bennük jelenlevő istenin keresztül az imánk végső 
soron magához az Istenséghez jut el. Minden imádság, amelyet 
csak a világon megfogalmaznak, mindennek a végén kivétel 
nélkül célba jut, elvégre a teremtményekben élő Isteni Jelenlét 
által rövidebb-hosszabb úton az Istenséghez járul. Amikor 
Krisztus úgy beszél, hogy amit a világon a legkisebbekkel 
teszünk, azt voltaképpen Vele tesszük, szintén megerősíti ezt a 
fajta igazságot. Minden olyan jó cselekedet, amelyet másoknak 
és másokért véghez viszünk, legyen az akár csupán egy 
egyszerű, bátorító mosoly, avagy egy szeretettel teljes 
odafordulás, az valójában a bennük létező Isteni Szikra 
dicsőségére történik, azaz végső céljává az Istenség válik. Igaz 
ugyan, hogy ennek a legtöbb esetben egyáltalán nem vagyunk 
tudatában, azonban nem is ebben áll a lényeg. Teljes mértékben 
elegendő tudatosítanunk, hogy végső soron nem létezik más az 
Istenségen kívül, így tehát minden egyes jó cselekedet, 
imádság és áhítattal teljes gesztus voltaképpen  Feléje 
irányulhat csupán. 


A martinista filozófiában alapvető jelentőséggel bír az 
angyalok bevonódása a misztikus életben. Amikor ugyanis 
valakiért imádkozunk, a hagyomány szerint az illető angyalai is 
bekapcsolódnak az imádságba, felerősítvén egyfelől a mi 
imádságunk hatását, másfelől pedig értünk is imádkoznak, azaz 
az általunk megnyilvánított imádságos gesztus voltaképpen 
százszorosan, avagy ezerszeresen térül vissza számunkra. Így 
vesznek részt tehát az angyalok a misztikus élet 
kiteljesítésében. Minden egyes ember mellett ugyanis angyalok 
seregei állnak, személyek szerint változatos mennyiségben. 
Egy őrangyala mindannyiunknak létezik, azonban előfordulhat 

az is, hogy egyes személyeket akár angyalok seregei is 
segíthetnek. Így amikor imádkozunk, mindenképpen szükséges 
tekintetbe vennünk, hogy velünk együtt a mi angyalaink is 
imádkozni fognak, ugyanígy tesznek pedig a másik fél angyalai 
is. Egyáltalán nem arról van tehát szó, hogy az egyik személy 
imádkozik egy másik személyért, hanem minden egyes esetben 
nagy hatalmú mennyei lények vonódnak be, és vesznek részt a 
cselekményben. A magam részéről teljes mértékben tévútnak 
tartok mindenfajta olyan megközelítésmódot, amely lefokozza, 
avagy éppenséggel tagadja az angyalok létét, és az általuk 
nyerhető segítő kegyelmek és áldások jelentőségét. 


Alapvetően kitűnik Krisztus szavaiból, hogy az 
angyalok száma sokkalta több, mint az emberiség lélekszáma. 
Amikor a száz bárányról beszél, amelyek közül egyetlen 
eltévelyedett, abban az egyetlenegyben jelenik meg mind az 
emberiség, mind pedig a bukott angyaloknak képe, tehát 
lényegét tekintve azt mondhatjuk, hogy a mennyek angyalainak 
száma voltaképpen a százszorosa a Földön és az alvilágban 
létező emberek és bukott angyalok számának. Fontos 
megjegyeznünk, hogy amikor az emberek lélekszámáról 
beszélünk, akkor ez alatt egyaránt értjük a valaha létezett, és a 
valaha még létezni fogó emberek lelkeit is, azaz minden egyes 
emberi lénynek lelkét, akire csak a létezés élménye érvényes. 
Ezen kitétel megállapítása által tehát megérthetjük, hogy a 
különféle angyali lényeknek száma elképesztően hatalmas. 
Ezek a mennyei lények különféle karokba szerveződnek, 
amelyek az általuk végzett feladatok tekintetében különülnek el 
egymástól, és alkotják együttesen a mennyei hierarchiát. 
Fontos azonban megjegyeznünk, hogy bármennyire is óriási 
mértékű viszolygást válthat ki bennünk a hierarchia szó, mégis 
érdemes figyelembe vennünk, hogy ez korántsem jelent egyet a 

mi világunkban megnyilvánuló rendekkel. A hagyomány 
szerint ugyanis a földi hierarchiát alapvetően az ide süllyedt 
angyalok hozták létre, megalkotván a maguk perverz és 
elkorcsosult rendszerét az égi hierarchikus rend mintájára. A 
kettő között azonban éppen annyi a különbség, mint amelyet a 
nevük is előre jelez, nevezetesen ég és föld. A földi hierarchia 
az elnyomásra, nyerészkedésre, brutalitásra, agyatlan és 
lelketlen kizsákmányolásra, hatalmaskodásra és 
kegyetlenkedésre épül, ezzel szemben azonban az égi rendet a 
nemesebbnél nemesebb feladatok értelmes és szentségben 
gyökerező felosztása tartja egyben. Az angyali karok között 
egyik sem magasabb rendű és rangú, mint a másik, csupán a 
feladatukban különböznek egymástól. Egy szeráf nem lesz attól 
még semmivel sem nagyobb, mint egy angyal, csak mert a 
Mindenség Trónusának közelében lebeg, mint ahogyan egy 
megvalósított ember sem lesz kisebb egyik angyalnál sem 
pusztán amiatt, hogy embernek született. Gondoljunk csak 
Metatron  arkangyalnak, a legfőbb angyalok egyikének 
példájára, aki születése szerint ugyan ember, azonban az általa 
megvalósított életszentség által végül minden angyalok fölé 
emelkedhetett. Mindegyikünk számára ismeretes lehet ugyanis 
az eredeti neve, elvégre földi életében ő volt Énok, a bárkaépítő 
Noé nagyapja. 


Az ember természetéből fakadóan részese az angyali 
rendnek, ugyanis ő tölti be a Teremtett Világban a papság 
feladatát. Bibliai előképe a papkirály Melchizedek, akiben az 
emberiség igazi célja, feladata és küldetése megjelenik. 
Martinez de Pasgually szerint ugyanis az ember nemcsak a 
papi rend letéteményese ezen a világon, hanem az ő feladata 
kellene legyen azoknak a bukott angyaloknak a meggyógyítása 
is, akik az anyagi világba süllyedtek. Az ember tehát bizonyos 

tekintetben még felette is áll az angyaloknak, azonban 
sajnálatos "módon éppen azoknak a démonoknak a 
rabszolgájává silányult, akiknek eredetileg éppen a 
megmentésére érkezett. Az ember tehát a Krisztusi Létezésmód 
örököseként részese az angyali rendek  hierarchiájának, 
amelynek körébe azonban előbb vissza kell térnie, hogy 
megszentelt feladatát betölteni képessé váljon. A bukott 
angyalok ugyanis alapvetően nem tesznek mást, mint a maguk 
módján lemásolják a mennyei rendeket, azonban az Istenséget 
jellemző és végzetes módon mintegy kiparciálják belőle, saját 
hercegeiket és uraikat ültetvén a helyére. Így válik minden 
démoni és emberi hierarchia végső soron a pusztítás, 
kegyetlenkedés, elnyomás és megfélemlítés melegágyává, 
elvégre jelenlegi állapotukban alapvetően torz és istentelen 
módon épülnek fel. Az emberek sajnálatos módon hajlamosak 
elfogadni ezeknek a hierarchiáknak a létjogosultságát, mert 
ironikus módon azt feltételezik, hogy valóban így működik a 
világ, nem igazán ismervén ugyanis másikfajta alternatívát. A 
démonok pediglen azáltal követik el a lehető legnagyobb 
mértékű  szentségsértést, hogy éppen azokat tartják 
rabszolgasorban, akiket jog szerint a felettük való uralom 
megilletne. 


Az angyalok feladata összességében meglehetősen 
sokrétű, akikkel azonban nekünk dolgunk lehet, azok 
voltaképpen az angyalok és arkangyalok, hiszen ők 
természetükből fakadóan inspirálnak, segítenek, gyógyítanak, 
támogatnak, tanítanak, megerősítenek, lelkesítenek, vigyáznak, 
védelmeznek, gondoznak bennünket. Közösséget vállalnak 
velünk, és amennyiben szükséges, akkor az emberi lélek 
hazatérését . követően akár össze is olvadhatnak 
választottaikkal, így az ember végső soron akár angyallá is 

magasztosulhat. A magasabb rendű angyalok szerepe már kissé 
elvontabb színtereken mutatkozik meg. Híreket közölnek, 
isteni üzeneteket és inspirációkat juttatnak el az emberekhez, 
azonban nem részesei olyan intenzitással az emberek 
mindennapi életének, mint amennyire a hagyományos 
angyalok azok. A különféle Irónusok, Uralmak, Erősségek és 
Hatalmasságok feladata a különféle bolygók, világok és 
univerzumok fenntartása és mozgásban tartása. Ilyen angyalok 
állnak a tengerek, kontinensek, országok, népek és nemzetek 
felett, de ezek az angyalok őrzik a különféle templomokat, 
szentélyeket és oratóriumokat is. Minden szentély rendelkezik 
ugyanis egyfajta leképeződéssel a felsőbb világokon is, így 
alapvető — fontossággal bír, hogy ezeknek a felsőbb 
szentélyeknek a védelmét és szolgálatát olyan angyali lények 
lássák el, akik nálunknál otthonosabban mozognak és 
munkálkodnak a mennyei szférákban. Otthonunkban felépített, 
és a helyes módon megszentelt gnosztikus és misztikus 
szentélyeink is bírnak ilyen jellegű angyali szolgálattevőkkel, 
bármennyire is hihetetlennek és elképzelhetetlennek hathat 
mindez számunkra. Ezeknek a lényeknek a jelenléte a 
szentélyeinkben teljesen természetes jelenség, elvégre 
amennyiben  felépítünk egy oltárt, azt megfelelően 
megszenteljük, imádságaink és megszentelt cselekményeink 
által ébren tartjuk és gondozzuk, akkor előbb-utóbb a szentély 
be fogja vonzani a maga saját angyalait. Ahol ugyanis az 
istenszeretet, imádság és egyéb szakramentális cselekmények 
megvalósulnak, ott az angyali jelenlét egy idő után 
természetszerűen egyre és egyre erősebb lesz. 


Amennyiben rendszeresen imádkozunk, meditálunk és 


rituálékat hajtunk végre, egy idő után láthatóvá válunk ezeknek 
a lényeknek a színe előtt, ők pedig körénk gyűlnek majd, hogy 

a segítségünkre legyenek a vállalásainkban. Természetes 
persze, hogy ugyanígy a démonokat is vonzani fogjuk, ugyanis 
a megnövekedett lelki fényesség őket magukat is odagyűjti, 
hiszen alapvetően féltékeny lélekkel viszonyulnak mindazok 
felé, akik az Istenség felé törekednek, és akik isteni létüket 
felismerték. Egy démon számára ugyanis semmi sem jelenthet 
nagyobb veszteséget, mint egy elveszett rabszolga, éppen ezért 
a világon mindent meg fognak majd tenni annak érdekében, 
hogy ébredező istenségünket és papságunkat visszarántsák a 
földi és lelki pokolba. Könnyen belátható, hogy az ember 
ebben a küzdelemben a jelenlegi állapotában tökéletesen 
esélytelennek mutatkozna, amennyiben ilyesfajta angyali erők 
és entitások nem segítenék a munkálkodását. 


Az angyalok természetszerűen válaszolnak az 
imádságunkra, ugyanis a  közvélekedéssel ellentétben 
egyetlenegy imádság nem marad a világon válasz nélkül. Ha 
Krisztust hívod, akkor Krisztus érkezik hozzád, ha pedig 
Buddhát, avagy  Krishnát, akkor ő. Amennyiben az 
angyalokhoz imádkozol, akkor az angyalok bizton válaszolni 
fognak, azonban amennyiben az ördöghöz fohászkodol, akkor 
egészen bizonyosan jelentkezni fog, mint ahogyan a jelentős 
szúfi misztikus, Hazrat Inayat Khan is megfogalmazta. 
Mindenfajta imádságra érkezni fog tehát válasz, csupán a 
forma és jelleg nem lesz mindig ugyanaz, mint amilyenre 
esetleg várnál. Mivel minden dolog végső soron a 
mindenekben jelenlevő Istenség felé irányul, így minden egyes 
gesztusunk, amelyet önmagunk, avagy a külvilág felé 
megfogalmazunk, végső soron imának minősül. Amennyiben 
például megbántunk egy másik embert, avagy folyamatosan 
becsméreljük, bíráljuk, kritizáljuk, kínozzuk és zaklatjuk, 
minősítjük és leromboljuk az önbizalmát, voltaképpen akkor is 

imádságot — végzünk, elvégre tettekkel, szándékokkal, 
gondolatokkal, érzelmekkel és szavakkal viszonyulunk a 
másik, és így a benne élő Isteni Jelenlét felé. Teljesen 
bizonyosak lehetünk tehát abban, hogy mint minden imára, erre 
is érkezni fog válasz, csak nem az Istentől, és nem is feltétlenül 
olyan, amilyet mi magunk kapni szeretnénk. Aki ugyanis 
démonokkal cimborál azáltal, hogy bánt másokat, az teljes 
mértékben számíthat arra, hogy a démonok nagyon nagy 
készséggel fognak barátjául szegődni, csupán abban rejlik a 
probléma, hogy amennyiben egyszer behívunk egy démont, 
avagy bukott angyalt az életünkbe, ő előszeretettel ver majd ott 
tanyát, a kiűzése pedig meglehetősen kínkeserves és hosszan 
tartó folyamat. Olyan a démon, mint egyfajta rossz vendég, akit 
hiába figyelmeztetnél arra, hogy lassan már szívesen vennéd, 
ha a távozás mezejére lépne, hiszen éppen elég időt vett el már 
az életedből, ő ebből vajmi keveset fog észrevenni, és úgy 
fogja használni az életedet, mintha csak a saját, személyes 
tulajdona volna. 


Az angyal azonban teljesen más törvények szerint 
működvén tölti be a feladatát, ugyanis nem fog hozzásegíteni 
ahhoz, hogy megvalósuljanak a saját, személyes törekvéseid, 
berúgd a labdát a hálóba, szert tegyél a legújabb luxuscikkre, 
avagy fogyasztási termékre, esetleg rangra. Az angyalok, 
amennyiben hívod őket, készségesen segítségedre állnak, 
azonban egyetlen szalmaszálat nem fognak félretenni az 
utadból azért, hogy elérj egy személyes célt. Nem vívnak meg 
helyettünk egyetlen háborút sem, azonban erőket, áldásokat és 
inspirációkat jelentenek meg számunkra, amelyek által magunk 
küzdhetjük végig az utunkat, és amennyiben törekvéseink 
összhangban állnak az Isteni Tervvel, akkor bizonyosak 
lehetünk a tekintetben, hogy előbb, avagy utóbb, de egyszer 

célba fognak érni. Csodálatos dolog tudni, hogy létezik egy 
világ, ahol számítunk, és amelynek a lakói epekednek azért, 
hogy a segítségünkre legyenek az utunk során, és akik 
szeretnének kapcsolódni hozzánk, részesei szeretnének lenni az 
életünknek. Nem szabad ugyanakkor elfelednünk azt sem, 
hogy mint valamennyi isteni megnyilatkozás, így az angyalok 
léte is oly sokszor képezi alapját a spiritualitás gigantikus 
piacterének kínálatának. Nem kevés irányzat ajánl mindenféle 
módszert az angyalokkal való kommunikáció, és az általuk 
közvetített energiák csatornázásának érdekében. Ezeknek a 
legtöbbje sajnálatos módon azonban rendszerint nem igazán 
szól másról, mint a spiritualitásban, misztikában és theurgiában 
járatlan személyek megvezetéséről és becsapásáról. Anyagi 
ellenszolgáltatás — fejében árulni mindenféle  angyalhívó 
technikát és módszert voltaképpen nem több egyszerű 
kuruzslásnál, fekete mágiánál, és a lehető legszigorúbb 
értelemben vett szentségsértésnél, elvégre az angyalokkal való 
kapcsolat megteremtésének lehetősége egyáltalában nem kötött 
semmiféle módszerhez, avagy technikához. Ezen a ponton 
ugyanis feltétlenül szükséges megjegyeznünk, hogy az 
angyalok egyáltalán nem valamiféle értelem nélküli erők, 
amelyek a megfelelő tudás és képességek birtokában szabadon 
mozgathatóak, irányíthatóak és uralhatóak, hanem az isteni 
hierarchikus rendben jelenleg oly mértékben magasztos 
szerepet betöltő lények, akiknek lehetőségei és hatalma 
nagyban meghaladja az emberek borzalmas mértékben 
korlátolt képességeit. Érdemes lenne tehát az angyalokkal való 
együttműködésnek olyan archaikus módozatait fellelnünk és 
alkalmaznunk, amelyek olyannyira felette állnak a különféle 
alantas praktikáknak, hogy nem is lehet őket egyazon lapon 
emlegetni velük. 

Amikor megerősítésre vágysz... 


Van a szívemben egy elmélkedés, amelyet ezen a 
reggelen szeretnék megosztani Veletek. Újabban rendszeresen 
előfordulni látszik velem, hogy bármikor is térek nyugovóra 
előzőleg, és bármennyi idő is hiányzik még a teljes 
kipihentségem eléréséhez, az alvással töltött időszakom során 
egy rövidke időszak erejéig mindig megébredek, és ilyenkor 
rendszerint különféle elmélődésekkel próbálom ismételten 
álomba ringatni magamat. Egyik ilyen reggelen ezek az 
elmélődések gondolataimat az ember, illetőleg kiterjesztvén ezt 
a kört az egész emberiség helyzete felé terelték, én pedig 
alaposabban is elmélyülhettem élet és halál, letaszítottság és 
felemelkedés, megalázottság és felmagasztaltatás dolgai felett. 
Életem során megannyi változást, váltást, leépülést és 
felépítést, hanyatlást és emelkedést, elbukást és diadalt volt 
alkalmam  végigélni és megtapasztalni, és amennyiben 
megkísérlem, hogy közös vonásokat fedezzek fel mindezekben, 
minduntalan arra a következtetésre jutok, hogy legalább 
egyetlen ezen hasonlóságok közül egészen bizonyosan tetten 
érhető. 


Életemnek folyamán sohasem voltam képes elfogadni a 
saját helyemet, sem a szűkebb, avagy tágabb közösségeimben, 
sem a társadalomban, sem pediglen az Isteni Rendben. 
Ahogyan végigtekintek földi létem esztendein, minduntalan 
arra leszek figyelmes, hogy szinte állandó jelleggel végigkísért 
utamon a "többet akarás" motívuma. Ez persze egyáltalán nem 
olyan módon értendő, ahogyan ezt a materiális világ keretein 
belül leginkább érteni szokták, én ugyanis sohasem több 
zsebpénzre, avagy magasabb fizetésre, impozánsabb karrierre, 

autóra vágytam, hanem lényegét tekintve valami olyasmire, 
amely alapvetően mutat túl mindezeken. Amennyiben röviden, 
mindösszesen egyetlen mondatban kellene összefoglalnom 
vágyakozásom lényegét, nagy vonalakban imigyen fejezném 
ki: magasabb helyre vágytam a lét rendjében és a teremtés 
hierarchiájában. — Egyszerűen képtelennek mutatkoztam 
elfogadni és önmagamévá tenni azt a meglehetősen korlátolt, 
és végletes mértékben korlátozott lehetőségekkel járó helyet, 
amelyet úgymond az ember jelenlegi állapotában az élet és a 
világ folyamában betölthet. Sohasem tűntem alkalmasnak arra, 
hogy elfogadjam: angyalok, mágusok és tündérek csupán a 
mesékben léteznek, az emberek pediglen mindösszesen 
olyanok, amilyenek. Ebben az álláspontomban pediglen 
voltaképpen . sohasem bizonyult képesnek komolyabb 
mértékben megingatni a világ, mindösszesen néhanapján, 
bizonyos időszakok erejéig tudta csak elhomályosítani 
látásmódomat. 


Mindig is elszigetelt bizonyos mértékben a világtól és a 
társadalomtól, a közösségtől az az alapvető sajátosság, hogy 
míg mások  rövidebb-hosszabb  vívódások után végül 
azonban mindig töretlenül hittem abban, hogy itt bizony valami 
sokkalta többnek, jobbnak, szentebbnek és teljesebbnek 
szükséges lennie, mint amelyről általánosságban az 
embereknek tudomása lehet. A modern és szekuláris világ az 
embert "— voltaképpen igencsak korlátolt  azonosulások 
formájában képzeli el. Nevet, nemet, társadalmi státuszt, 
diplomákat, különféle tulajdonságokat, "vonzódásokat és 
ellenszenveket tulajdonít neki, és ami még ennél sokkalta 
szörnyűbb, egyenesen állítja hogy az ember ezeknek 
összességéből tevődik össze. Van teste, amely születik, 


278 


fejlődik, visszafejlődik, majd pedig elenyészik, ennek a 
folyamatnak során pedig szüntelenül éhes, szomjas, fázik, 
vágyik és viszolyog. Személyiséggel rendelkezik, amely 
voltaképpen még a haladottabb és fejlettebb, cizelláltabb 
személyek esetében is pusztán egyfajta erősen behatárolt, 
nemesebb és komolyabb életeszményre voltaképpen aligha 
alkalmas valami. Gondolatai még csupán a felszínét sem 
képesek megragadni a Valóságnak, érzelmei pedig szüntelenül 
ide és oda taszigálják. Egyfolytában véleményeinek 
fogságában létezik, a világot mindenféle felületes séma, 
előítélet és sztereotípia alapján bírálja és ítéli meg. 
Legtöbbünknek jóformán meg sem fordul a fejében, hogy 
létezhet a sajátunkétól eltérő vélemény és értékszemlélet által 
felépített . világnak létjogosultsága, másokat pedig az 
önmagunkhoz való hasonlóság, avagy különbözőség 
tekintetében ítélünk meg, hol kedvezőbben, hol pedig 
kedvezőtlenebbül. 


A szekuláris és materiális ember képe és eszménye 
számomra oly fájdalmas mértékben sajnálatra méltónak és 
szánalmasan korlátoltnak bizonyult, hogy voltaképpen sohasem 
tudtam hinni benne. Gyermekkoromtól kezdődően vonzottak a 
géniuszok, a zsenik és a megigazultak, így tehát mindazok, 
akik valamilyen tényező mentén kimagaslónak bizonyultak, 
saját magamat pedig az ő mintájukra képzeltem el. A 
hétköznapi létezést meghaladó ember képe később a 
vallásokban látszott számomra alakot ölteni, hiszen itt legalább 
az örök életnek reménye felmerülhetett, azonban ezzel együtt 
az — alkalmatlanságnak,  gyarlóságnak és  esendőségnek, 
gyengeségnek és összetörtségnek élménye is egyértelműen 
tetten érhetőnek bizonyult a vallásos emberszemléletben. 
Éveken keresztül küzdöttem a bűnben született, reménytelen 

módon bűnben élő, és végül a bűnben meghaló ember képével, 
amely voltaképpen reménytelen küzdelmet vív önmagával, a 
démonokkal és a világgal, az egyéni győzelemnek 
leghaloványabb ígérete nélkül, és csupán a felülről, kívülről és 
mástól érkező megváltás és szabadítás által adathat számára 
üdvösség. Mindez számomra elképesztően fájdalmasnak, 
kilátástalannak és végletesen szomorúnak mutatkozott, és egy 
ponton túl menthetetlenül felébredni látszott bennem a 
gondolat, amely szerint amennyiben az eredendő és 
megmásíthatatlan — reménytelenség és kilátástalanság 
sötétségéből egyedül a kívülről jövő, véres áldozat által 
megvalósuló megváltás lenne számunkra az örömhír, sajnálatos 
módon ebben semmiféle örömet sem vagyok képes felfedezni. 
Bármennyire is mérhetetlen csodálattal adózok személy szerint 
a véráldozat mögött meghúzódó isteni szeretet végtelenségének 
és  végletességének, a saját, személyes  korlátoltságom, 
reménytelenségem és alkalmatlanságom felett érzett fájdalmat 
semmilyen mértékben sem képes enyhíteni azon tény, hogy egy 
rajtam kívülálló gesztus által lehetséges csupán valamennyi 
reményt tetten érnem ebben a világban. 


Számomra nincsen vigasztalás egy végletesen 
lefokozott életben, amelyben voltaképpen semminemű emberi 
potenciál kifejlesztésének lehetőségét sem lehet feltételezni, és 
amelyben küzdjön bár heroikus módon az ember, mindennek a 
végén voltaképpen egyedül az elbukás lehet az osztályrésze 
személyes szinten. Egyetlen pillanat erejéig sem lennék képes 
életben maradni egy olyan világban, amelyben a varázslat, 
áldás, kegyelem és karizma fénye nem ragyog, és ahol az 
ember csupán magatehetetlenül vergődik egy kilátástalan 
létezésmódban. Amennyiben annyi az ember, mint ahogyan a 
materiális világ tudósai és a vallások papjai állítják, akkor 

számomra ennek az embernek semmiféle nemessége és 
méltósága nem érhető tetten. Egy biológiai lény, egy túlfejlett 
majom, egy léleknélküli állat, mint amilyennek a tudósok nagy 
része tart bennünket, számomra nem jelent perspektívát 
egyáltalán, mint ahogyan egy eredendően rossz, bűnben 
vergődő, az isteni megváltás nélkül a kilátástalanság hálójába 
bonyolódó, szánalmas lény sem képes jó és reményteljes 
érzésekkel eltölteni. Egyetlen percet sem lennék hajlandó 
tovább élni egy olyan világban, amelyben az ember 
mindösszesen annyi, mint amilyennek külsőre és kívülről 
látszik. Nem vagyok hajlandó azonosulni sem a testtel, amely 
mindennemű precizitása és  összehangoltsága ellenére 
borzalmas mértékben sérülékeny és múlandó, mint ahogyan a 
személyiségnek nevezett konstruktum sem jelent számomra 
azonosulási pontot, amely mindig csak fél, kételkedik, szorong, 
retteg, irigyel, féltékenykedik, elégedetlen és gyűlöl, és 
amelynek gondolatai még csupán a legkisebb mértékben sem 
képesek megragadni olyasfajta tényezőket, amelyek alapvetően 
kívül esnek a hétköznapi megismerés korlátjain. 


A tudósok elméleteket gyártanak, kísérleteket végeznek, 
amelyek még a legnagyobb mértékű precizitás feltételezése 
esetén sem bizonyulnak kellő mértékben tartósnak, és egy idő 
után menthetetlenül érkezni fog valami, ami meghaladja, 
túlnövi, avagy egyenesen megcáfolja őket. Egy ideológiát 
elsöpör egy másik ideológia, egyik vallás önmagába téríti a 
másikat, mindeközben pedig gőg, büszkeség és sértett 
arrogancia sarjadzik, a nemességnek lehető legálságosabb 
formáit felvillantván csupán. Nem tudok, és egyszerűen nem is 
áll szándékomban azonosulni ennek az embernek a képével, és 
nem is vagyok képes elfogadni a magam számára szánt helyet 
sem a társadalom, sem pedig a vallásos ideológiák rendjében. 

Hamis hierarchia szerint működik közülük nem kevés, amely a 
viszonylagos személyiség egyes vonásait előnyben részesítvén, 
a többinek lefokozása mellett kínál rangot, avagy szolgaságot, 
egyes emberek számára felemelkedést, míg mások számára 
alázuhanást és stagnálást garantálva. Minden, ember alkotta 
világrend múlandó és viszonylagos oszlopokra épül, amelyeket 
a Szent Idő menthetetlenül kettétör, vagy betemet, és a jelen 
zsarnokaiból a jövő rabszolgái lesznek. A ma elsőjéből a 
holnap utolsójává válnak egyesek, míg a ma utolsói a jövőbeli 
elsőség reményében bíznak, ez azonban csupán a viszonylagos 
világ téri és idői kontinuumán értelmezhető. Kell tehát legyen 
olyasfajta Végső Valóság, amely mindezeken túlmutat. 


Nem tartom magamat a végletek emberének, így a 
nyomorult, bűnben vergődő, és kívülről érkező megváltást 
remélő ember képéhez hasonlóan az önmagát Isten helyett 
istenné tevő ember eszményét is hazugságnak tartom. A Sátán 
elbukása végső és eleven valóság, túlontúl sok hitrendszerben, 
vallásban és tradícióban érhető tetten ugyanis ahhoz, hogy 
realitását képesek legyünk figyelmen kívül hagyni, avagy 
tagadni. A sötétség démona egykor a világosság angyalaként 
nyert életet és hatalmat a Mindenhatótól, bukásának oka pedig 
abban keresendő, hogy önmagát kívánta főhatalomra emelni, és 
a világ teremtőjévé válni az Istenség helyett. Önmagát akarta 
istenné — emelni, nem ismervén fel hatalmának és 
felhatalmazásának határait, ez által pedig menthetetlenül 
szembefordította önmagát és követőit az Isteni Renddel, 
amennyiben az Isten nélküli Teremtés ideáljába helyezte hitét. 
Önmagában teremtette meg ezt az istennélküliséget, így lett 
aztán Sathanael angyalból a démoni Sátán, éppen az isteni 
szótagot veszítvén el nevéből. Ez válik sorsává mindazoknak 
az embereknek is, akik az önmagukat az Isten helyett istenné 

emelés hamis képzetében tetszelegnek, mindez ugyanis 
lehetetlen. 


Én magam sohasem akartam az Istenség helyére törni, 
sem pedig önmagamat helyezni az Istenség helyére, mint 
ahogyan számos hagyományos vallás és irányzat vádolja ezzel 
a Gnózis, és a mágikus létélmény keresőit. Gyakorta hangzik el 
irányunkban az a bírálat, hogy elfeledtük az Istent, és 
önmagunkat kívánjuk helyette istenné tenni, végletesen 
kiszakítván önmagunkat a Mindenség kegyéből. Ezzel azonban 
rendszerint olyasvalakik állnak elő, akik távolról sem ismerik 
sem a Gnózist, sem pedig az isteni mágia, a theurgia 
művészetét, ugyanis amennyiben akár szemernyi valós 
ismerettel is rendelkeznének ezekben a kérdésekben, akkor 
már pusztán józan logikával megérthetnének néhány alapvető 
különbséget. Ezeknek fényében tehát én magam annak 
ellenére, hogy jelenlegi korlátolt emberi állapotommal, és az 
embernek a vallások által kínált helyével nem tudok 
azonosulni, és ezen helyzetet és helyet elfogadni sem vagyok 
hajlandó, egyáltalán nem állok az istentelenség és istentagadás 
talaján. Létezik ugyanis egynéhány alapvető különbség azok 
között, akik önmagukat az Isten helyett kívánják istenné tenné, 
és azok között, akik az Istenben kívánják önmagukat istenné 
tenni, avagy legalábbis magasabb helyet kivívni önmaguk 
számára az Isteni Rendben. Ez utóbbiak közé sorolhatóak azon 
személyek, akiknek az emberi létezés nem elegendő, hanem 
igenis vágynak az Emberfelettire, bár ezt a kifejezést nem 
egészen olyan módon értelmezik, mint Nietzsche. Olyan 
személyekről vagyon itten szó, akiknek szemei előtt a 
materiális létezés embereszménye nem jelent semmit sem, a 
megváltásra szoruló ember képe borzalmas mértékű 
szomorúságot hordoz, a megváltott ember állapota pedig 

számukra nem elegendő. Olyan emberek ők, akikben a 
spirituális nagyravágyás nem a dühödt és arrogáns, sátáni gőg 
és büszkeség formájában nyilvánul meg, hanem éppen 
ellenkezőleg, a lehető legnemesebb törekvésekben ölt formát. 
Bibliai előképük Énok, aki nemcsak, hogy élete során 
megigazulásra és üdvösségre jutott, hanem a magasabb 
létezésmód megvalósítása által az Istenség kegyelméből 
angyallá magasztosulhatott, neve pedig Metatron lett az angyali 
rendek élén. 


Hiszem és vallom, hogy az emberi létezés 
meghaladható, és a megváltott ember csupán az első 
lépcsőfoka az emberben rejlő lehetőségeknek. A Gnózis éppen 
azon a ponton kezdődik, ahol a vallásosság véget ér, és a 
vallásosság legvégső célja pedig a misztikus számára az első 
lépés csupán. A lehető legmagasabb helyre vágyik, ami csak a 
Teremtésben elérhető, azonban semmiféle esetre sem törne az 
Istenség Irónusa felé, elvégre tisztán tudatában van annak, 
hogy az Istenség Jelenléte nélkül egyszerűen képtelennek 
mutatkozna létezni.  Megnyilvánulnak azonban olyan, 
alapvetően az ember feletti szintek a létezésben, amelyek 
igenis elérhetőek számunkra, és akit egyszer megérintett a 
felmagasztosulás reményének élménye, többé már nem képes 
számára vigaszt és megelégedést nyújtani a hétköznapi, avagy 
a vallások által körülhatárolt emberiség képe. 


Ezekkel a gondolatokkal ébredtem reggel, azonban a 
nappal folyamán gyakorta elragad a reménytelenség élménye, 
amikor önmagam kisszerűségeivel és korlátaival vagyok 
kénytelen szembenézni. Annak a tudatában, hogy még csupán a 
lehető legkisebb jelentőségű és legegyszerűbb szellemi 
törekvések sem vezetnek sikerre, és a legnyilvánvalóbb 


284 


helyzetek is heves szorongással járnak számomra, sok esetben 
borzalmas kétségbeesés tölt el a tekintetben, hogy vajon az 
általam megvalósítani vágyott ideák egyáltalán elérhetőek-e, 
azonban a reggelen valami egészen elképesztően mélységes 
megerősítésével szembesültem annak, hogy a kétségek csupán 
a világot kormányzó sötét erők ténykedéséből fakadnak. 
Kinyitván imádságos könyvemet, hogy a hagyományos 
szertartást elvégezzem, szemeim az alábbi zsoltárszavakon 
akadtak meg: "Elohim trónja áll a vízözön fölött, királyi trónján 
örökké ülni fog. Hatalmat ad népének Adonai, Adonai békével 
áldja meg népét." 


E szavakban mélységes megerősítés rejlik nemcsak 
számomra, hanem mindazok számára is, akik az 
Emberfelettiség ideálját állították önmaguk elé. Az Istenség 
végtelenségében ugyanis hatalom és uralkodás várja 
mindazokat, akik ezeknek  potenciáloknak jelenvalóságát 
önmagukban felébresztik. Az emberiség korántsem arra 
rendeltetett, hogy a világban betöltött jelenlegi helyét 
birtokolja, ez ugyanis alapvetően nem más, mint az autonómia, 
rabszolgaság, amelyben mindenfajta materiális és intellektuális 
törekvés csupán a  múlandóság fenyegetésével terhes 
szélmalomharc. Bizonyos vagyok afelől, hogy az Istenség nem 
alkotott volna ennyire korlátolt, tehetetlen, gyarló, gyenge és 
erőtlen lényt, hanem jelenlegi állapotunk csupán olyasvalami, 
amelyet nemcsak, hogy meg lehet, hanem egyenesen meg is 
kell haladni. Természetes, hogy ebből az állapotból az ember 
pusztán a maga erejére támaszkodván képtelennek mutatkozna 
kiemelkedni, elvégre még törekvései és képességei is annyira 
gyengék, hogy az Isteni kegyelmek működése nélkül 
voltaképpen nem lenne képes tenni semmit sem. Jelenlegi 

állapotunkban igenis szükségünk van az Istenség kegyelmére a 
feljebb emelkedéshez, azonban mindez egyáltalán nem azt 
jelenti, hogy csupán ennyi lenne az élet: nyomorúságos 
csúszás-mászás, amelyből a kiemelkedés csupán egy felsőbb 
hatalom kegyéből elképzelhető, amely vagy felemel, vagy 
eltapos. Biztos vagyok abban, hogy az emberi lét egyáltalán 
nem annyi, mint amit a szekuláris világ, vagy a vallások 
szánnak neki, hanem voltaképpen egy Istenben való szüntelen 
emelkedés valóságos lehetősége, amelyben  megadathat 
számunkra, hogy olyan elképzelhetetlen magasságokba 
emelkedjünk önmagunk potenciáljai és az Isteni Kegyelem 
által, amelyekről jelenleg még csupán nem is álmodhatunk. 


Voltaképpen ebben ragadható meg a különbség a 
jámbor hívő, a feketemágus és a theurgosz között. A jámbor 
hívő elfogadja a maga korlátolt és tehetetlen, menthetetlenül 
gyarló és bűnös voltát, a megváltást pedig teljes egészében 
kívülről várja, a közönséges (fekete) mágus pedig csakis és 
kizárólag önmagát kívánná világának istenévé tenni. Velük 
szemben áll a theurgosz, a Teremtés valódi Papja, Lovagja és 
Királya, aki az Istenben kívánja önmagát angyallá, illetőleg 
istenné tenni. Nem törekedik az Ő helyére, és nem kívánja az 
Istenség — Trónusát  bitorolni, mint egykor Lucifernek 
szándékában állt, hanem esetében arról van szó, hogy az 
Istenségnek való teljes odaadása és elköteleződése mellett nem 
hajlandó elfogadni azt a lefokozott helyzetet, amely a lét 
rendjében megadatott neki, és a szó lehető legnemesebb 
értelmében kihívja az Istent, hogy bizonyítsa előtte nemességét 
és lelkének tiszta emelkedettségét, hogy az Istenség végül 
felfigyeljen rá, elismerje őt, és a létben magasabb helyre 
helyezze, akár emberfeletti, akár angyali létformák elérésének 
lehetőségét sem kizárva előtte. Egy theurgosz, bár a teremtő 

erőket . önmaga számára és  — önmagában kívánja 
megnyilvánítani, mindezt sohasem az Istenségen kívül, hanem 
Vele teljes összhangban, és mindig az Isteni Akarat szerint 
kívánja megvalósítani, és éppen ebben áll a különbség közte és 
a különféle alantas mágiákat gyakorló személyek között. A 
feketemágus így beszél: "Legyen meg az én akaratom", míg a 
theurgosz: "Legyen meg az Istenség Akarata". Teremtő erőit 
mindenkoron az Istenben, és nem Őrajta kívül, Vele, és nem az 
Ő ellenében éli meg, teljesíti ki és gyakorolja, azaz 
voltaképpen hasonló szerepet tölt be az Isteni Rendben, 
akárcsak az Istenség nevét önmagukban hordozó angyalok. 
"Látni fogják az Ő Arcát, és a homlokukon lesz a Neve. Nem 
lesz többé éjszaka, és nem szorulnak rá a lámpa világítására, 
sem a Nap fényére. Az Istenség ragyogja be őket, és uralkodni 
fognak örökkön örökké". Ez az ember sorsa, az Emberfeletti 
Ember végzete, és a theurgosz küldetése. Megteremteni 
önmagunkban az Istent, és valódi istenemberekké válván 
betölteni magasztos helyünket a Világmindenségben. 

Elmélődés a kilencedik zsoltárról... 


"Adonai, miért vagy oly messze? Miért rejtőzöl el a szükség 
idején?" 


Ezekkel a szavakkal szembesülvén tárultak fel 
számomra a reggeli imádságos rituálé által megnyitott kapuk, 
amelyek egy minden szempontból a mi létsíkunk felett álló, 
különleges és varázslatos világba vezetnek. A szavak nyomán 
érzések ébredtek, amely érzések aztán gondolatokat inspiráltak, 
a gondolatok lassacskán egyre inkább füzérekbe rendeződtek, a 
füzérekből pedig végül elmélődés született. Mind a vallásos 
személy, mind pedig a misztikus számára jól felismerhetően 
csenghetnek e szavak, ugyanis mindannyian szembesülni 
látszunk olykor olyasfajta helyzetekkel, amikor a körülmények 
rengeteg — erdeje olyannyira  áthatolhatatlannak tünhet 
számunkra, hogy nyilvánvaló módon érezhetjük: az Isteni 
Jelenlét segítsége és áldásai nélkül semmit sem tehetünk. 
Ennek a Jelenlétnek azonban tetten érhető az a fajta természete, 
hogy bár valójában sohasem vonja meg tőlünk önmagát, az 
életünk során mégis nagyon sok esetben meglehetősen rejtett és 
rejtélyes — módokon működik. — Rengeteg — alkalommal 
szembesültem olyasfajta élethelyzetekkel, amikor egy-egy 
nehezebb megpróbáltatás idején szegről-végről vallásos, avagy 
vallástalan emberek tették fel nekem a kérdést, amely szerint 
vajon hol lehet ilyenkor az Isten, avagy miért is hagyja 
megtörténni ezeket a szörnyűségeket. Egy ideig még 
megpróbáltam válaszokat adni mindezekre a kérdésekre, 
azonban egy ponton túl rádöbbentem arra, hogy másoktól 
hallott, és máshonnan tanult dogmák és hitelvek ismételgetésén 
túl nem igazán vagyok képes bárminemű értelmes és 
értelmezhető választ adni ezekre a felvetésekre. A "Hol van 

ilyenkor az Isten?" kérdés ugyanis valami olyasmi, amely 
voltaképpen teljes mértékben távol esik a megmagyarázhatóság 
körén, és bármennyire is úgy tartják az emberek, hogy a 
misztikusok képesek érdemleges válaszokat adni az életünk 
során felmerülő valamennyi kérdésre, nos, a keserű igazság 
voltaképpen az, hogy talán éppen ők tudnak a legkevésbé 
eleget tenni ezeknek az elvárásoknak. 


A misztikus ugyanis feladja a teoretikus tudást, az 
előzetesen megszerzett ismereteket, és ezekkel együtt feladja 
magát a dogmát is a direkt, személyes, élő és dinamikus 
megtapasztalás kedvéért. Krisztus tanítása ebben az esetben 
egyértelmű: "Ha nem lesztek olyanok, mint a Gyermek, nem 
tértek be a Mennyeknek Országába". Ugyanezzel a felhívással 
találkozunk Tamás Evangéliumának egyik Logionjában is, 
nevezetesen: "Nem fog habozni a vén az ő napjaiban 
megkérdezni egy kisgyermeket - egy hétnapos kicsit - az élet 
helye felől, és élni fog." A szekuláris embernek ott van a maga 
sajátos életfilozófiája és világnézeti keretrendszere, amelynek 
segítségével az élet dolgaira önmaga számára magyarázattal 
szolgál, a vallásos ember számára pedig segítség gyanánt jelen 
van a hit, a tanítás és a dogma, a misztikus mindezekből 
azonban semmire sem tarthat igényt. Mindösszesen nincstelen, 
vendég ezen a világon, aki az Istenség és a Magasabb Világok 
kedvéért feláldozza magát az e világi tudást, és végső soron a 
hitet is. Gnosztikussá lesz, azaz a Valódi Tudás, az Élő 
Bölcsesség keresőjévé, és ezzel együtt olyan kincseknek 
felkutatására adja a fejét, amelyeknek megtalálása érdekében 
voltaképpen mindent fel kell adnia, amelynek tudására 
korábban szert tett. Az Élő Gnózis ugyanis nem kompatibilis 
sem a vallásos, sem pedig a tárgyi-intellektuális tudással. A 
filozófia az alap, a hit pedig a remény valami olyasfajta 

dologban, amely még nem érkezett el, a Gnózis azonban 
minden dolgoknak végső tudása, amelynek fellelése bizony 
áldozatokkal jár. Így hiába várná a világ a misztikusoktól a 
választ valamennyi feltett kérdésére élet és halál dolgait 
illetően, ugyanis éppen hogy ők azok, akiknek mindenkinél 
többször nyílik alkalmuk kimondani a zsoltáros fentebb 
megosztott szavait. Mi is ugyanígy keressük az Istent, és bár 
alapvetően vigaszt nyújthat számunkra a személyes és 
közvetlen kapcsolat csodálatossága, talán éppen emiatt az 
intenzitás miatt érezzük még inkább és nagyobb mértékben 
elhagyatva magunkat, amikor az Istenség életünknek 
egynémely pontján mégiscsak elrejti előttünk Önmagát. 


"A gonosz hetvenkedik, a szegény meg retteg, rászedve a 
cseltől, amit az kieszelt. A bűnös dicsekszik kedvteléseivel, a 
rabló káromkodik, az istentelen semmibe veszi az Istent. 
, Haragja fenn a magasban, bosszút nem áll, Isten nincs!" — ez 
minden gondolata. 

Mivel útjai mindig sikeresek, s ítéleteid túl messzinek tűnnek 
neki, gúnyolja összes ellenfelét." 


Imigyen beszél tovább a zsoltáros, mi pediglen szinte 
korábban sohasem látott intenzitással érezzük bőrünkön 
ezeknek a szavaknak az aktualitását. Világunk ennek a sötét 
kornak hajnalán különösen is hemzseg attól a fajta sötét 
arroganciától, gőgtől és tudatlanságtól, amely bár szájával az 
Istent emlegeti, szívében azonban valójában olyannyira távol 
áll tőle, hogy távolabb talán már nem is lehetne. Teljességgel 
mindegy, hogy milyen, avagy éppen melyik vallás köntösébe 
bújtatja gazságait, ugyanis valójában valamennyi vallás és 
hitrendszer tanításai alkalmasak lehetnek arra, hogy ideológiát 
teremtsenek a gonoszság tombolásának. A betű, és a belőle 

képzett szó a Kabbalah tanítása szerint ugyanis mágikus erőket 
hordoz, amelyek éppen úgy alkalmasak életet teremteni, mint 
halált és romlást szítani. A szabad akarat lényege éppen ebben 
áll, vagyis hogy az ember, felismervén az égi titkokat, 
szabadon dönthet azoknak felhasználási területéről, 
voltaképpen kedve szerint teremtvén életet, avagy halált. A 
probléma azonban azon a ponton veszi kezdetét, hogy az ember 
jelenleg olyan végletesen lefokozott állapotban létezik, hogy 
még pusztán gondolatai, indulatai, és az ezekből ébredő 
cselekedetei felett sem rendelkezik teljes és totális hatalommal. 
Gondoljunk csak bele: melyikünknek áll hatalmában mondjuk 
az ébredő dühöt, haragot, indulatot, avagy vágyat megállítani, 
és vele ellentétes módon, az értelem erejével cselekedni, 
felhasználván a vágyódás és taszítás elemi erejét igaz céljainak 
elérésére? Közülünk vajon hányan képesek megállítani egy-egy 
automatikus gondolatot, avagy ellene állni annak, hogy a 
morfondírozásai és ábrándozásai messzire vigyék? Vajon 
mennyien vagyunk képesek objektív módon, a különféle 
előítéletek, előzetes tudáson alapuló sémák és automatikus 
gondolatok mellőzése mellett végiggondolni egy kérdést, 
avagy felállítani egy gondolati struktúrát? 


Sajnálatos módon az ember jelenlegi állapotában 
egyáltalán nem mondható szabadnak, és paradox módon sok 
esetben azok nevezhetőek éppen a legmélyebb rabszolgasorban 
sínylődőknek, akik a legnagyobb vehemenciával állítják 
magukról, hogy ők bizony szabadok. Az ember számos 
önigazolást találhat arra, hogy az általa véghezvitt gaztettek 
értékét relativizálja, és sajnos sok esetben nem átall akár a 
legszentebb dolgokhoz nyúlni ennek az önigazolásnak céljából. 
Hivatkozik vallásra, erkölcsre, hitre és értékrendre, 
mindeközben azonban voltaképpen nem tesz mást, mint a saját 

egyéni igényei és kontrollálatlan vágyakozásai által hajtottan 
gátlástalanul elveszi, amit csak akar. Mindezeket látván 
felmerülhet bennünk a kérdés, amely szerint vajon hogyan nem 
fél az Istenség Ítéletétől mindaz, aki  gonoszságainak 
véghezvitele folyamán éppen az Istent emlegeti. A zsoltáros 
bölcsessége ebben a felvetésben is a segítségünkre siet, 
nevezetesen annak felvillantásával, hogy a relatív értelemben 
vett sikeresség a lehető legnagyobb mértékű csapda és méreg a 
becstelen ember számára. Az Isteni Igazságszolgáltatás ugyanis 
alapvetően másfajta léptékekkel, módokon és mértékek szerint 
működik, mint az emberi intézmények ügymenetei, és emiatt a 
személyes adósságok törlesztésére igen gyakran csupán 
évekkel, avagy éppen évtizedekkel később történik meg a 
felhívás, akkor azonban teljességgel bizonyosak lehetünk a 
tekintetben, hogy a világon semminemű mentségünk nem 
lehet. Érdemes tehát számításba vennünk, amikor ártatlanok 
vergődéséből hasznot húzunk, avagy amikor a rászorulók 
megsegítésére szánt forrásokból merítünk a magunk számára 
vizet, hogy az Isteni Ítélet Angyala előbb, avagy utóbb, de 
mindenkit számadásra hív. Az egészben pedig az a 
legborzalmasabb, hogy mindezt valahol legbelül azok az 
emberek is tudják, akik hatalmukkal visszaélvén állandó 
becstelenségben élnek, ugyanis az esetükben tapasztalható 
fellengzős arrogancia, sértett düh és vagdalkozó, csapkodó 
gőgösség csupán a felszíni jelei egy sokkalta nagyobb mértékű 
félelemnek és kétségbeesésnek, amely nevezetesen belül, a 
szívüknek és lelküknek mélyén vert tanyát. A becstelen 
embernek ugyanis hosszú távon nem lehet nyugodalma, 
ugyanis élete az elszámoltatástól való állandó félelemben telik, 
ennek megfelelően pedig ördögi mókuskerékbe tévelyedik 
bele. Minél jobban fél az elbukástól, annál dühösebb, annál 
agresszívabb, annál gőgösebb, dölyfösebb és gátlástalanabb 

lesz szavainak és tetteinek minősége, és annál nagyobb erővel 
az égbe kiáltóvá válnak gazságai, amelyeknek elkövetése aztán 
újabb félelmeket szül. Végső soron pedig éppen amiatt vetik el 
az Istenségbe vetett hitüket, mert tudják jól, hogy számukra 
bizony valóban jobb lenne, ha nem létezne az Isten, elvégre 
csupán abban az esetben bújhatnának ki a számonkérés alól. 


"Figyel, rejtőzik, a földre lapul, s a gyenge áldozatul esik 
hatalmának. Ezt mondja szívében: , Isten elfelejtett, elfordította 
tekintetét, nem látja, mit teszek." 


Nem csupán a külvilág felől fenyeget bennünket 
azonban a rajtaütés, ugyanis amellett, hogy szüntelenül ki 
vagyunk téve az e világi tekintélyek és hatalmasságok 
támadásainak, a Saját, belső démonainkkal szemben is 
szükséges felvérteznünk önmagunkat. Jól látjuk a külvilágban, 
hogy miféle szörnyűségekkel jár, amennyiben valaki nem 
képes kontroll alatt tartani a saját sötétségének garázdálkodását 
és tombolását. A belső démonok ugyanis valóban képesnek 
mutatkoznak átvenni a hatalmat az emberek gondolatai, 
cselekedetei és szándékai felett, általuk nyilvánítván meg 
önmagukat az anyagi világban. Napjaink hatalmasainak 
gátlástalan szerzésvágya, harácsolása és az egekbe kiáltó 
kétszínűsége kiválóan példázza a belső démonok működését, 
amelyek mindenfajta belső impulzus formájában nyilvánulnak 
meg. Kivagyiskodás, hatalomvágy, dominancia orientáció, 
szerzésvágy, uralkodásra való törekvés, mindegyik olyan 
minőségeket képvisel, amelyek felett egy-egy démonikus erő 
operál. Ilyen démonok munkálnak bennünk is, hiszen 
egyikünknek sem lenne érdemes tagadnia, hogy bizony 
megannyi sötétség, hatalmas mértékű irigység, kapzsiság, 
dölyf, arrogancia, türelmetlenség, neheztelés, hirtelenség és 

gyűlölet működik olykor bennünk. Amennyiben ezeket 
képesek vagyunk a magunk belső világában kontroll alatt 
tartani, akkor jó eséllyel elkerülhetjük azt, hogy külső 
cselekedetekben öltsenek formát, azonban amennyiben ez a 
fajta belső uralom nem valósul meg, abban az esetben sajnos 
fennáll a veszélye annak, hogy belső  démonaink 
elszabadulnak, és az ember igazi szörnyszülötté válik. 
Jelenkori világunk tragikus módon éppen ennek a sötét 
kimenetnek kedvez azáltal, hogy a más kárára történő létezést 
ideállá emelt. 


"Miért vetheti meg a gonosz az Istent? Miért mondogatja 
szívében: , Úgysem áll bosszút! "? 

De te látsz, ismersz jajszót és szükséget, és mindent a kezedben 
tartasz. A szegény rád bízza magát, az árvának te vagy 
gyámola." 


Mindenkor, amikor is a világunkban hemzsegő 
visszaélésekről, szomorúságról, katasztrófákról és károkról 
hallunk, szüntelenül szükséges emlékeztetnünk magunkat arra, 
hogy még amennyiben nem is ismerjük a válaszokat a 
"miértekre", egy dolgot mégis egészen bizonyosan tudhatunk. 
A misztikusok mindannyian egyetértenek abban, hogy az 
ember jelenlegi természete lefokozott természet, és mint ilyen, 
szüntelenül alá van vetve a sötétség és gyarlóság hatalmának. A 
helyes — kérdések feltétele — azonban ennek ellenére 
elengedhetetlen, és amennyiben a "Miért?" kérdésre nem is 
kaphatunk választ, a "Hogyan?" megválaszolására minden 
esetre mégis lehetőségünk van. Korunk egyik jelentős 
gondolkodója szerint amennyiben az ember nem képes életét 
egyetlen folyamatos emelkedéssé tenni, akkor voltaképpen 
nem sok jóra számíthat. Sietek azonban megjegyezni, hogy a 

misztikus — úton szinte állandó jelleggel tapasztalható 
visszaesések egyáltalán nem azt jelentik, hogy a folyamat ne 
járna emelkedéssel. Minden egyes visszaesés ugyanis 
valamivel kevésbé vet vissza bennünket, mint az előző, és 
valamennyi emelkedés minduntalan magasabbra visz annál, 
mint ahonnan korábban visszaestünk. Ez általános törvény, és 
mindenképpen érdemes figyelemben tartanunk még akkor is, 
ha történetesen éppen úgy tűnik, hogy életünknek bizonyos 
pontjain teljes mértékben padlót fogtunk. A metafizikai világok 
ugyanis merőben másfajta szabályok és törvényszerűségek 
szerint működnek, mint az anyagi világban tapasztalhatóak, így 
egyáltalán "nem érdemes az egyes létsíkok állapotait 
összehasonlítanunk egymással. Lehetséges, hogy amennyiben 
az anyagi világ keretein belül valamiféle emelkedést 
tapasztalunk, az spirituális síkon éppen süllyedéssel, avagy 
visszaeséssel jár, míg egy látszólagos szerencsétlenség a látható 
világban esetleg pont a valódi, spirituális emelkedéshez 
szolgáltat lehetőséget. A kétségbeesés egyik lehetséges 
feloldása talán lehet ez: a mai nap elbukása talán a holnap 
megdicsőülésének hajnala, a ma emelkedése pedig akár a 
holnap elbukásának előkészítője is lehet. 


"A szegények kívánságát meghallgattad, Uram, megerősítetted 
szívüket. Figyelmedet feléjük fordítottad. Az árvának és 
elnyomottnak igazságot szerzel, hogy az ember, a földből 
alkotott, ne rettegjen többé soha." 


Bármennyire is nehezünkre esik sok esetben elfogadni, 
azonban szükségszerűen szembe kell néznünk mégis azzal, 
hogy az ember a látszattal ellentétben nem materiális lény. 
Bármennyire is ezt a törekvését erősíti szinte minden, amelyet 
ebben a sötét korban csak tapasztalhat, azonban a valóság az, 

hogy éppen azért vágyik minduntalan egyre és egyre többre, 
mert voltaképpen az anyagi világ semmilyen mértékben sem 
képes valódi megelégedést nyújtani a számára. Vágyhatunk 
presztízzsel járó karrierre, magasabb fizetésre, azonban 
valójában ezeknek a dolgoknak a természete éppen az, hogy 
mindig többre és többre lesz szükségünk belőlük. Egy nagyobb 
lakás maga után vonja a maga emelkedett fenntartási 
költségeit, hasonlóan egy komolyabb és nagyobb mértékű 
megtiszteltetéssel járó állás is voltaképpen jelentős mértékű 
anyagi erőforrásokat emészt fel. — Mennél — inkább 
belebonyolódunk a materialitás hálójába, annál és annál, egyre 
többet és többet követel majd meg tőlünk az anyagi világ. A 
megoldás, bár kétségkívül sokkalta összetettebb és 
bonyolultabb mindennél, ám véleményem szerint mégis abban 
keresendő, amennyiben az ember az anyagiak terén elérhető 
lehetséges maximum hajszolása helyett a feltétlenül szükséges 
minimum megteremtésére törekszik, hogy semmi esetre se 
bonyolódjék bele a mindennapok szürke forgatagába. Tudom 
jól, hogy erre a felvetésre valószínűleg sokak azon válasszal 
állnának elő, hogy a szürke hétköznapok kikerülhetetlen és 
szerves részét képezik a mindennapi életnek, ez az álláspontjuk 
azonban igazán tisztán tükrözi azoknak a tévképzeteknek a 
világát, amelyben ők maguk léteznek. A sötétség és világosság, 
menny és pokol kétségtelenül megjelenik a világunkban, 
azonban a szürkeség mindezeknél sokkalta nagyobb mértékben 
számít veszélyesnek, elvégre minden esetben a tompultság, 
kérgesedés és spirituális bágyadtság, metafizikai aluszékonyság 
jele lehet, amennyiben úgy találjuk, hogy a mindennapjainkban 
túlontúl sok szürkeség érhető tetten. A szürkeség az 
automatizáltság és az elgépiesedés jele, amely minden 
szempontból ellentétben áll a gnosztikus lelki élet 

dinamizmusával. Egy valódi társteremtő, egy kis-isten élete 
sohasem lehetséges, hogy szürke, eltompult és kiüresedett 
legyen, elvégre a valódi természet felébredése minden 
képzeletet felülmúló frissességet, élénkséget és dinamizmust 
kölcsönöz a lelki folyamatoknak. 


Ezen a ponton azonban feltétlenül szükséges 
megtennünk egy nagyon fontos kitételt, mégpedig azt, hogy ez 
a fajta frissesség, élénkség és dinamizmus egyáltalán nem azon 
a szinten és módon értendő, ahogyan általában a materiális 
világba ragadt ember érteni szokta. Sokan azért kezdenek el 
spirituális, avagy inkább egyfajta pszeudo-spirituális életet élni, 
mert attól a mindennapi életben való nagyobb elégedettséget, 
magasabb fokú helytállási képességet, erőt, energiát és 
mindenféle, anyagi síkon megmutatkozó javakat és jóllétet 
remélnek. A legtöbben kiegyensúlyozottabbá kívánnak válni, 
jobban helytállni a munkahelyükön, illetve minél nagyobb fokú 
vitalitásra szert tenni, hogy mindezek által még több és több 
energiát tudjanak fektetni a materiális életük irányításába, ez 
azonban misztikus szempontból nézve kifejezetten tévutas 
megoldásnak számít. Természetes, hogy itteni életünket 
valamilyen módon kötelességünk szebbé, méltóbbá és 
tartalmasabbá tenni, a spirituális életnek azonban nem ez a 
célja, esetleg csupán egyfajta melléktermékként fordulhatnak 
elő benne a mindennapi életben tapasztalható különféle 
pozitívumok. A spirituális  létélmény célja ugyanis a 
megvalósítás, azaz önmagunk valódi lényének, igazi 
természetének a megvalósítása, vagyis az embert felülmúló 
Ember megteremtése önmagunkban. Az Emberfeletti Ember 
nem népszerű ember, nem irigyelt ember, és ami még ennél is 
fontosabb, korántsem a materiális értelemben véve befutott 
embert testesíti meg. Nem attól válik  elégedetté, 

kiegyensúlyozottá, dinamikussá, élénkké és boldoggá, mert az 
anyagi síkon képessé válik megvalósítani a maga mindenféle 
elképzeléseit, hanem mert olyan mértékű lelki emelkedettségre 
képes szert tenni, amely által felülemelkedhet ezeknek a 
dolgoknak a forgatagán. Tisztábban megfogalmazván azt 
mondhatjuk, hogy nem attól lesz kiegyensúlyozott, mert 
sohasem érzi magát rosszul, és mindig pozitívan áll a világhoz, 
hanem mert képes felülemelkedni jókedv és rosszkedv, 
egészség és betegség, vidámság és szomorúság, elégedettség és 
elkeseredettség kettősségein, azaz nem attól válik teljessé az 
élete, hogy materiális síkon képes lesz azt eltolni a pozitív 
végletek felé, hanem mert végérvényesen felette állónak 
érezheti önmagát negatívon és pozitívon. 


Ebben áll tehát a különbség a mi gnosztikus, misztikus 
és theurgikus életutunk és a hétköznapi értelemben vett élet 
között: nem a mindennapok jóllétét kívánjuk növelni, és nem 
önmagunk hatékonyságának, sikerességének, egészségének és 
gazdagodásának érdekében használjuk fel a spiritualitás által 
nyerhető javakat, hanem mindezeken felülemelkedni kívánunk, 
hogy a sors kerekének forgása során beálló különféle 
változások és váltakozások a lehető legcsekélyebb mértékben 
legyenek csupán hatással ránk. Egy bizonyos időszakban 
munkálkodásomat az alábbi jelmondat alatt végeztem: "Stat 
crux dum volvitur orbis", azaz "A világ mozog, de a kereszt 
mégis áll". Gnosztikus szempontból mindez úgy fordítható le, 
hogy a Fény keresztje, önmagunk belső állandósága és 
fényessége, a bennünk élő Istenember semmiféle módon nem 
vegyülhet bele a szendergés világának karmikus viharaiba, 
hanem stabilan és szilárdan állván szükséges törekednünk előre 
azon az úton, amely önmagunk belső megvalósítása és 
kiteljesítése felé halad, hogy megtört és lefokozott emberi 

lényekből emberi léptékeket meghaladó, és azokon felül 
emelkedő, — valódi  kis-istenekké, igazi  társteremtőkké, 
társmegtartókká és társmegváltókká váljunk igazi helyünkön, a 
Fényesség oldalán. Ez a gnosztikus, misztikus és mágikus út 
mibenlétének a lényege, amelynek során a belső sötétség és 
gonoszság felszámolásával kezdjük munkálkodásunkat, hogy 
aztán belső fényünk hozzon létre változásokat ezen a világon. 
Nem keressük az érvényesülést, sem pediglen a rivaldafényt, 
de még a cselekvésnek lehetőségét sem, hanem csupán 
engedjük a bennünk élő és egyre inkább megnyilvánulni látszó 
Fénynek, hogy a maga akarata és tetszése szerint működjék. 

Elmélődés a Bölcsesség Taójáról... 


Nem olyan régestelen régen nyílott alkalmam olvasni a 
Tao te King második versét, amelyről ebben a 
gondolatmenetben szeretnék néhány szót szólni: 


"Mikor a szépet megismerik, felbukkan a rút is; mikor a jót 
megismerik, felbukkan a rossz is. Lét és nemlét szüli egymást, 
nehéz és könnyű megalkotja egymást, hosszú és rövid alakítja 
egymást, magas és mély kulcsolja egymást, sok hang 
összeolvasztja egymást, korábbi s későbbi követi egymást. 
Ezért a bölcs sürgés nélkül működik, szó nélkül tanít, nézi az 
áramlást és hagyja, nem erőlködik, alkot, de művét nem 
birtokolja, cselekszik, de nem ragaszkodik, beteljesült művét 
nem félti, s mert magának nem őrzi, el se veszíti." 


Ebben a néhány sorban nagyon mélyen tetten érhető 
mindaz, amelyről jelenlegi írásom során megemlékezni 
szeretnék. Jómagam alapvetően nem foglalkozom behatóan a 
taoista tradícióval, és bár annak ellenére, hogy az általa 
képviselt vízforráshoz rendre visszajárok szomjamat oltani, 
mégsem mondhatnám, hogy ez lenne az én 
hagyományvonalam. Mégis igyekszem néhanapján tekintetbe 
venni az Tao bölcsességét, ugyanis számtalan olyan aspektus 
fedheti fel benne önmagát, amelyek érzésem szerint igencsak 
bajosan fedezhetőek fel máshol. Főként a második szakasz 
képvisel számomra felbecsülhetetlen értéket ebben a versben, 
ugyanis itt a bölcs legfőbb ismérveit tárja fel számunkra a 
szerző. Nagyon sok esetben tapasztaltam az életem során, hogy 
bárminemű alkotás örömét beárnyékolja az alkotáshoz, a 
munkám gyümölcséhez való ragaszkodás. Ugyanez a tendencia 
érhető tetten abban a fajta görcsösségben, amely a különféle 

szerzői jogok területén nyilvánul meg. Mintha a különféle 
szerzők nem a világnak alkotnának, és nem az emberiség 
különleges kincsévé kívánnák tenni az alkotásukat, hanem 
csupán önnön ambícióikat próbálnák vele kielégíteni. Sokan 
azért fognak különféle alkotói és szerzői tevékenységekbe, 
hogy azzal a világnak, vagy önmaguknak próbálnák 
szakadatlanul bebizonyítani önnön értéküket és értékességüket. 
Mintha nem önzetlenül kívánnának közkinccsé tenni valamit, 
hanem vele együtt önmaguk nagyszerűségének elismerésére is 
igényt tartanának. Látszólag persze megosztják szellemi 
terméküket a világgal, azonban mindezt a lehető legnagyobb 
mértékben és hatásfokban próbálják levédetni, és garantálni 
önmaguk számára, hogy művüknek így, avagy úgy, de 
mindenképpen és mindenek felett egyedüli haszonélvezői 
maradhassanak. 


A bölcs azonban úgy alkot, hogy tisztában van 
alkotásainak nem saját magából való származásának, azaz nem 
valamiféle ego-cselekménynek tekinti a megteremtésüket. Nem 
tartja a maga intellektuális tevékenységei következményének 
az alkotást, hanem belátja, hogy az a tudás, amely a művei 
nyomán kiárad a világba, voltaképpen egyáltalán nem tőle 
származik. Ő maga nem a forrása, hanem csupán közvetítő 
közege ennek a tudásnak, amely mint csatornán, egyszerűen 
átáramlik rajta. A Forrás azonban valahol máshol leledzik, és a 
legnagyobb mértékű illúziók egyike, hogy a személy bármit is 
tulajdoníthat magának. Amennyiben akár csak néhanapján 
végigkövetjük egynémely gondolatainkat, megrökönyödéssel 
tapasztalhatjuk, hogy azoknak keletkezési helye és ideje 
alapvetően túlmutat rajtunk, így valójában azok egyáltalán nem 
tőlünk származnak. A felvilágosultabb alkotók ihletnek nevezik 
ezt az élményt, amely valójában nem más, mint a Forrás 

érintése. Ez a Forrás azonban túlmutat rajtunk, és a gondolat 
visszakövetése által magunk is megtapasztalhatjuk a nálunknál 
nagyobb, magasabb dimenziók jelenlétének valóságát. A 
gondolatok visszakövetése során végső soron arra jutunk, hogy 
nem vagyunk képesek fellelni ennek a visszagöngyölítésnek 
nyomán a Forrást. Mivel pedig annyira reménytelennek tűnhet 
a Forrás irányában való kutakodásunk, egy idő után felmerülni 
látszik bennünk a kérdés, hogy egyáltalán létezik-e, lehet-e 
valami ez a Forrás. 


Ezzel párhuzamban azonban mégis fel kell tételeznünk, 
hogy mivel a hozzánk eljutott gondolatok alapvetően kell, hogy 
keletkezzenek valamiből, így a Végső Forrás létezése mégsem 
vitatható. A Forrás tehát nem lehet "valami", mert alapvetően 
nem vagyunk képesek megragadni, ám ugyanakkor nem is 
lehet "semmi", mert a gondolatok nem származhatnak a 
semmiből. Mindebből az a következtetés vonható le, hogy a 
Forrás "mindenképpen felette áll a hétköznapi fogalmi 
dualitáson. Mondhatnánk akár úgy is, hogy ez a Forrás valami 
és semmi egyben, azonban mégsem valami, és mégsem semmi, 
azaz mélyen alatta, avagy felette áll a mi mindennapi 
fogalmainknak. Jogosan vethetjük fel, hogy vajon a Forrás 
tőlünk független, kívül álló valami, avagy talán mibennünk 
létezik és belülről fakad, azonban ezzel a kérdéssel már a 
teológia felségvizeire tévednénk. Elegendő számomra most 
tehát, ha szem előtt tartom, hogy ez a Forrás mindenképpen 
általunk nyilatkozik meg, így voltaképpen csak az a kérdés, 
hogy ezt az általunk való megnyilatkozást tőlünk kívülről, 
avagy belülről teszi meg. Mivel tehát nem mondhatjuk, hogy a 
bennünk felmerülő gondolatoknak mi lennénk a forrásai, 
alapvetően ahhoz sincsen jogunk, hogy a gondolatok 
gazdáinak, avagy tulajdonosainak nevezzük magunkat, mint 

ahogyan a csatornacső sem nevezheti önmagát a rajta áthaladó 
víz tulajdonosának, ugyanis a víz nem máshonnan, mint a Föld 
mélyéből érkezik hozzánk. 


Ezért sem tartom elfogadhatónak, hogy az egyes 
szerzők az általuk feltárt gondolatok felett szerzői jogokat 
kívánnak gyakorolni. Persze tagadhatatlan, hogy jóleső 
érzésekkel tölthet el bennünket, amennyiben egy adott gondolat 
rajtunk keresztül áthaladván ér el a materiális világban való 
megnyilvánuláshoz, azonban ettől függetlenül még nem 
tekinthetjük önmagunkat az adott szellemi különkincsek 
tulajdonosainak. Ihletettség hiányában az ember voltaképpen 
nem tehet semmit sem, legalábbis jómagam még egyetlen 
írásművet sem tudtam előállítani pusztán a magam erejéből és 
tehetségei szerint. Minthogy azonban írásaim keletkezése 
szinte egyedül és teljes mértékben az ihletettség jelenlététől, 
avagy hiányától függ, mégis hogyan mondhatnám, hogy én 
magam számítok ebben egyáltalán valamit? Álszerénység 
lenne persze azt állítanom, hogy keletkezésük nem tölt el 
örömmel és büszkeséggel, azonban mindezzel együtt tisztában 
szükséges lennem azzal is, hogy én magam vagyok a 
legkevésbé számító tényező ebben a folyamatban. A 
gondolatok hol szárnyalnak, hol pediglen hosszú hónapokig, 
avagy akár évekig is rejtegetik és visszatartják önmagukat 
előlem. Az író, a művész, a gondolkodó, a bölcs csupán 
médium, azaz egyszerű közvetítő közeg, hiszem amennyiben ő 
maga lenne a Forrás, akkor szinte korlátlan mennyiségben 
lenne képes ontani önmagából a lehető legcsodálatosabb 
alkotások tömkelegét, erre azonban csupán igencsak kevesek 
képesek. A legtöbbünk egy ponton kénytelen ráébredni arra, 
hogy voltaképpen senkik és semmik sem vagyunk az alkotás 
folyamatában. A Transzcendens Fény mindösszesen átáramlik 

rajtunk, és a mi kezeink nyomán kristályosodván ölt különféle 
alakokat a materiális világban, azonban mi magunk mindebben 
csupán engedelmes, és önmagunkat feltétel nélkül odaszánó 
hírvivők és virrasztók lehetünk. 


A bölcs tehát sürgés nélkül működik, csupán csendesen 
megfigyeli, ahogyan a különféle produktumok előáramlanak 
belőle, azonban minden körülmények között tartózkodik attól, 
hogy ezeket a kincseket a sajátjainak tekintse. Nem félti a 
műveit, és nem is jelent számára presztízsveszteséget az, 
amennyiben más is használatba veszi őket. Pontosan tudatában 
van ugyanis annak, hogy a gyertyának sem érdeke, hogy 
ismertté váljon a tőle fényt nyerő gyertyák számára, ugyanis a 
Fényesség, amelyet megoszt, egyáltalán nem a saját fénye. A 
szívében persze örömmel és boldogsággal töltheti el, hogy 
képesnek mutatkozott mások számára inspirációt jelenteni, 
azonban minden körülmények között tartózkodik attól, hogy 
ebből az inspirációból valamiféle egyéb haszon szerzésére 
jogot formáljon. Amennyiben mindenáron meg kívánunk őrizni 
valamit önmagunk számára, azzal szinte minden esetben 
menthetetlenül elveszítjük azt, azonban ha nem tartunk igényt a 
birtoklására, akkor válunk csakis igazán valódi és autentikus 
alkotókká, igazi társ-teremtőkké. 

Áldott vagy, aki a (saját) mélységeidbe tekintesz... 


Újabban meglehetősen nehezen veszem rá magamat 
bárminemű írásmű formába öntésére, amely jelenségnek kézzel 
fogható, jobban mondva néven nevezhető okait is a maguk 
nevén tudnám szólítani. Minderre azonban jelenlegi 
elmélődésem során nem kívánok kitérni, elvégre, mint ahogyan 
a jól ismert passzus is oly találóan meginvitálja: "Ideje van..." , 
méghozzá mindennek a maga jól meghatározható és tetten 
érhető ideje. Mostanság inkább a csendes magamba 
mélyedéssel telnek napjaim... Önmagamba, mint ahogyan azt a 
magam egyszerű módján képes lehetek meghatározni. A Belső 
Titkok Világa, amelybe életem során oly sokszor nyílhatott már 
alkalmam betekintést tenni, mostanság oly ambivalens módon 
viseltetik irányomban: hol elfogadó, hol a borzalmakig 
fokozván az elutasítást mutatkozik elképesztő mértékben 
kirekesztőnek. Ennek is oka van... a Gnózis Útján járók 
bizonyára pontosan ismerik mindazt, amiről jelenleg szót 
szeretnék ejteni. 


"Áldott vagy, Aki a mélységekbe tekintesz, és a kerubok 
felett trónolsz", így tartja a zsoltár, mi pediglen hogyan 
lehetnénk képesek vitába szállni ennek a kijelentésnek 
legmélyebb misztikájával? Mindenek Oka és Célja, Kezdete és 
Vége, Forrása és Torkolata... Üresség és Mélység... túl a 
"valamiségen", s azt mégis teljes valójában átitatván és 
áthatván... a vallások megfelelő kifejezés híján Istennek, 
Atyának, avagy Mindenhatónak nevezik... esetleg az Allab, 
Brahman, avagy a Yahweh néven emlékeznek meg Róla. Egy 
szó, mint száz... a maguk módján valamennyien kétségtelenül 
méltóak a Végső Valóság megszólítására, ám mégis 

mindannyian oly kevésnek és jelentéktelennek bizonyulnak, 
amennyiben ennek a Valóságon Túlonnan Létezőnek a 
megérintésére tennénk kísérletet általuk. Ezen a ponton ugyanis 
megáll a teológia, megtorpan a filozófia, az emberek alkotta 
dogmák pedig nevetségessé teszik önmagukat, amennyiben 
ezen a Fátyolon belülre akarnának kerülni. Az Üresség Szívébe 
lépve, ahol a szó megszűnik, az értelem önnön vereségét 
belátván legyőzötten fejet hajt, az okoskodás pedig elenyészik, 
már csupán a CGnózisra hagyatkozhatunk, mint egyedüli 
iránymutató  fényforrásra. Arra a direkt, személyes és 
misztikus, tapasztaláson alapuló Tudásra, amelynek a hit 
csupán előszobája, és amely nem szerezhető meg anyagi 
ellenszolgáltatás fejében, hatalmi érdekek nyomán pedig nem 
fogságba ejthető. A Lélek Tudása ez... azé a Léleké, amely egy 
ponton megpillantja saját Forrását, és ebben a Pillantásban nem 
létezhet soha többé semmifajta kétely, kétség, avagy 
kétségbeesés, és amely Találkozás során a Pillanatban 
feloldódik tér, idő és végzet. A Lélek azzá válik, Ami... nem 
valamivé, és nem is semmivé, elvégre akárcsak a Végső 
Valóság, a maga teljes valójában Ő maga is túlonnan van 
mindennemű meghatározottságnak. A megkötözöttségeken, 
téves azonosulásokon, tévedéseken, érdekeken és értékeken túl 
létezik a Fény, amely természetéből fakadóan tartalmazza az 
egészet, azonban mégsem az egyes  alkotórészeknek 
összességeként, hanem ezeket misztikus módon önmagában 
feloldó valóságként határozható meg, jobban mondva még így 
sem határozható meg, elvégre amennyiben bármiféle módon 
meghatározható lenne, abban a pillanatban rögvest el is veszne 
Végső Valóságnak lenni. 


A materiális ember "hiszem, ha látom" attitűdjét a 
magam világában olyatán módon fordítanám meg, hogy az a 

maga formájában így hangozzék: "ha látom, nem hiszem". Az 
emberek folyamatosan istenképeket jelenítenek meg önmaguk 
belső világában, hogy a Végső Valóság számukra 
megragadhatóvá váljék, és ezzel lényegében nincsen semmiféle 
baj. A probléma azon a ponton veszi kezdetét, amikor az ember 
tudatosan, avagy tudattalan módon, ám mégis egyenlőségjelet 
tesz a Valóságos Isten és a saját istenképe közé, amely legyen 
bár a lehető legtökéletesebben kidolgozott, és egy adott vallás 
valamennyi dogmájának megfelelő, végső soron azonban 
mégiscsak istenkép marad. Fülöp Evangéliuma a következő 
módon ragadja meg a kérdést: "Az emberek isteneket 
teremtenek, majd imádni kezdik a teremtményeiket. Mennyivel 
inkább helyénvaló lenne ezeknek az isteneknek imádniuk az 
embereket, mint tulajdon teremtőiket." (szabad fordítás tőlem). 
Amikor ugyanis önmagunk számára leképezünk egy 
istenképet, akkor voltaképpen nem teszünk mást, mint 
megteremtjük azt a saját, belső Univerzumunk számára. Sokan 
minderre azt nyilatkoznák válasz gyanánt, hogy az ő Istenük 
nem saját maguk által teremtett tényező, hanem ugyanaz a 
valóság, amelyben egy-egy vallás keretein belül emberek 
milliárdjai hisznek és hittek hosszú évezredek során át. 
Mindebben a maguk szempontjából persze igazuk is van, 
azonban ebben az esetben felvetődhet az a probléma, hogy bár 
az adott istenkép valóban ősi, és valóban sokak által megvallott 
és követett valóság, ám mindez sok esetben valójában nem 
jelent más, mint hogy az adott istenképet már régen 
kidolgozták, és aztán viszonylag sokan át is vették, mint 
imádatukra méltó jelenséget. Ettől függetlenül azonban 
ugyanúgy ember által kreált gondolati tartalom marad, 
függetlenül attól, hogy sokan és régóta osztoznak benne. 
Amennyiben az istenkapcsolat nem élő tapasztaláson alapul, 
voltaképpen üres váz, pusztán teológiai, esetleg a fejlettebb 

esetek tekintetében teozófiai fejtegetés marad, különféle 
dogmatikai tévutakba beleveszve. Hiába teszünk kísérletet 
valamilyen módon az Istenség elképzelésére, megragadására és 
leképezésére, és hiába vesszük át valamelyik már meglévő 
rendszer istenképét, mindettől függetlenül az adott istenképet 
végső soron csupán mi magunk imagináljuk, a magunk erősen 
korlátozott és korlátolt módján. 


Mindezen fentebb megfogalmazott gondolatmenet talán 
túlságosan is erőltetettnek és degradálónak tetszhet, ezért 
menthetetlenül rászorul néminemű pontosításra és további 
kifejtésre részemről. A kabbalisták és egyéb gnosztikus bölcsek 
tanítása szerint az istenkép valójában a Végső Valóság azon 
kegyén alapul, hogy hajlandónak mutatkozik kilépni a maga 
megragadhatatlanságából, mindezt pedig azon okból teszi, 
hogy a korlátolt emberi tudat számára megragadhatóvá váljon. 
Az ember ugyanis alapvetően rászorul arra, hogy képes legyen 
valamilyen módon a saját tudata által megragadni, és önmagán 
leképeződik a tudatban, a magunk számára létezővé válik, ami 
pedig képtelennek mutatkozik a leképeződésre, az azon a 
ponton a mi számunkra valójában nem is létezik. Sokak 
számára az Istenség sem kivétel ezen folyamat alól, így tehát a 
Végső Valóság csupán akkor válik számunkra létezővé, 
amennyiben azt képesek vagyunk önnön tudatunkon belülre 
emelni, és valamiféle reprezentációt alkotni róla. Ez persze 
jelenlegi állapotunkban lényegét tekintve kikerülhetetlen 
folyamat, — azonban — ennek ellenére — sem szabadna 
megfeledkeznünk arról, hogy mindez csupán egyszerű 
teremtés. A saját tudatunkat használva teremtjük meg az 
Istenség mentális leképeződését a tudatunkban, ez azonban 
nem válik ettől még valóságos Istenné, már pusztán azon okból 

kifolyólag sem, hogy amit megteremtünk, az nem lehet maga a 
Teremtő, O ugyanis a maga teljes valójában nem más, mint 
Teremtetlen Fény. 


Sokak, illetőleg talán a legtöbben ott tévesztjük el a 
célt, hogy a magunk saját tudatában leképezett istenképet egy 
az egyben azonosítjuk magával az Istennel, amely 
azonosításunkat aztán a magunk korlátolt módján különféle 
bölcseleti, —— illetőleg —— rosszabb  — esetben —— dogmatikai 
fejtegetésekkel igyekszünk alaposan körülbástyázni. Innen 
pedig már mindösszesen egyetlen lépést jelent, hogy 
hajlamossá váljunk a magunk imigyen kreált istenképét 
másokra ráerőltetni, már csupán azon téves vélekedésből 
fakadóan, hogy amiben sokan hisznek, az bizonyára nem lehet 
valótlan. A tévedés továbbá amiatt is válhat egészen tragikussá, 
hogy mindeközben megfeledkezhetünk arról az alapvető 
igazságról, hogy ami az ember számára megragadható és 
behatárolható, az nem lehet egyúttal megragadhatatlan és 
határtalan. Azok, akik teljes mértékben bizonyosak abban, 
hogy ismerik a saját istenüket, valójában csupán annyit 
mondhatnak el magukról, hogy viszonylag részletes és jól 
körülhatárolt istenképet festettek a tudatukban önmaguk 
számára (avagy átvettek egyet valamelyik vallásból), azonban 
ettől függetlenül még nem válnak képessé az Igaz Ismeret 
befogadására. Bármennyire is tökéletes másolat ugyanis egy 
arckép, vagy portré, a képen ábrázolt valaki sohasem válik egy 
az egyben az ábrázolás tárgyává. Ezt mindenképpen 
szükségesnek mutatkozik megértenünk, amennyiben a Gnózis 
Útján kívánunk járni. Emberként szükségünk van az Istenség 
tudjunk, azonban sohasem szabad megfeledkeznünk arról, 
hogy ez a képmás csupán részleges és erősen korlátozott 

mértékben képes csupán lefesteni a Végső  Valóságot. 


A Kabbalah tanítása nagyon találóan mutat rá erre a 
fajta különbségtételre akkor, amikor Ain, Ain Soph és Ain Soph 
Aur viszonyáról beszél, amelyet a partzufim (személyek) 
irányában nyilvánít meg. Eszerint az Istenség legvégső 
megnyilvánulása Ain, azaz Üresség. Nem valami és nem is 
semmi, elvégre túlonnan van mindennemű megragadhatóságon 
és  megfogalmazhatóságon. Ain Soph már valamelyest 
egzaktabb, leképezhetőbb természetességgel bír, azaz a 
Határtalanság és Végtelenség kifejezésekkel írható le. Ain 
Soph Aur, a Végtelen Fényesség az Istenség első olyan 
megnyilatkozási formája, amely már általunk, emberek által is 
tetten érhető, ez azonban a maga természetéből fakadóan 
személytelen. Az Isteni Személyiségek (partzufim) jelentik 
azokat a megszemélyesített tartalmakat, amelyek által az 
Istenség megmutatkozik az emberek tudata számára. Ilyen 
módon válik az Isten egyszeriben Atyává, Anyává, Fiúvá, 
Leánnyá, Vőlegénnyé, Menyasszonnyá és Szent Szellemmé, és 
ilyetén módon ragadható meg és képezhető le általunk. Ezeket 
a Személyiségeket az Isteni Kegyesség szüli, amely által a 
Mindenség — úgymond lekorlátozza Önmagát, — hogy 
megismerhetővé váljon számunkra. Ilyen módon hatol be a 
tudatunkba, és ilyen módon válik megnyilvánulóvá számunkra. 
Ezek azonban csupán képmásai, aspektusai maradnak a Végső 
Valóságnak, és nem pedig a Végső Valóság maga. Alapvetően 
hibát követnénk el akkor, ha megtennénk az egy az egyben 
való megfeleltetést az Istenség Valódi Természete és a 
különféle Személyiségek között. 


A Gnosztikus Út azonban a Mélységbe vezet, a Végső 
Valóság ugyanis csupán ezekben a Mélységekben tapasztalható 

meg. Hol is rejlenek valójában ezek a Mélységek? Az emberek 
gyakorta elkövetik azt a hibát, hogy a Mélység 
meghatározásában megmaradnak a különféle felületes 
megfeleltetéseknél, és arra a döntésre jutnak, hogy a 
Mélységekbe lépni egyet jelent azzal, hogy csöndesebbé, 
összeszedettebbé,  erkölcsösebbé és  szerényebbé válunk, 
esetleg mélyebben imádkozunk, avagy elmélyítjük liturgikus és 
rituális életünket. Mindez persze fontos és kihagyhatatlan 
lépés, azonban gnosztikus szempontból még nem állhatunk 
meg ezen a ponton. Ebből a szempontból ugyanis a Mélységbe 
lépni nem jelent mást, mint hogy valóban és teljesen önmagunk 
legmélyebb belsejébe szállunk, ahol is valójában Önmagunkat 
találjuk. Itt, és csakis itt érhetjük tetten Azt, Ami felette áll 
mindennemű emberi okoskodásnak és vizsgálódásnak, ugyanis 
ebben a Legmélységesebb Mélységben lelhető fel az a pont, 
ahol az én és az Ő között... jobban mondván az Én és az Ő 
között mindennemű megkülönböztetettség, különbözőség és 
különbségtétel megszűnik. Ez maga a Krisztusi állapot, 
Messiási  Létezésmód, amelynek  megélése által válik 
kimondhatóvá az Örök Misztérium: Én és az Atya Egyek 
vagyunk. 


Erre a pontra eljutni... a vallások szerint merőben 
istenkáromló és eretnek gondolat, a gnóziskeresők számára 
azonban Út és Cél önmaguk teljes valójában egyben. Ez az a 
pont, ahol már nem imaginálom az Istenséget a különféle 
Személyiségek és Istennevek által, hanem együtt lélegzek, 
létezek és mozdulok Vele. Olyan különleges állapot ez, ahol 
már nincsen szükség arra, hogy bármilyen módon 
megnevezzük, vagy meghatározzuk Őt, hanem csupán 
csendesen tapasztaljuk ennek a Végső Valóságnak a közvetlen 
Jelenlétét. Erről nyilatkozott Shams Tabriz nyomdokain a Nagy 

Rúmi, amikor így beszélt: "Kerestem az Istent a templomban. 
Kerestem Őt a zsinagógában, és kerestem a mecsetben is, míg 
végül nyomára leltem a saját szívem rejtekén." (szabad fordítás 
tőlem). Bár tudjuk jól, hogy ez a Jelenlét is végső soron csupán 
beinvitált és invokált jelenség, mégis számunkra a lehető 
legnemesebb leképeződése annak a Tiszta Fénynek, amelynek 
megtalálására és megtapasztalására egész gnosztikus utunkat 
odaszántuk. Amikor oly gyakran az a vád ér el bennünket, hogy 
nem vagyunk képesek és hajlandóak egyik vallás keretein belül 
lehorgonyozni sem, és  megnyilatkozásainkban különféle 
eretnek színezetű dolgokat állítunk, válasz gyanánt nem tartunk 
igényt többre, mint hogy a saját belső világunkkal való 
kapcsolatot  megerősítvén félrevonulunk a további 
vitatkozásoktól, hogy Azt keressük, Ami számunkra mindezen 
felszínes és felszíni okfejtések és okoskodások felett áll. 


Gnosztikus szempontból az Istenséggel való kapcsolat 
elmélyítésének egyetlen és mindenek felett való módszere, 
mint ahogyan erről már korábban is szót ejtettem, voltaképpen 
nem más, mint az önmagunk legmélyebb mélységeibe való 
alászállás, és az Isteni Titkok önmagunkban való fellelésének 
akarása. Sajnálatos módon a modern pszichológia ezt a fajta 
belső utazást becstelenítette meg azáltal, hogy a különféle 
fórumokon "önismeret" címszó alatt az erre vonatkozó hamis 
ígéretekkel kecsegteti a gyanútlan és tudatlan keresőt. Olyan 
tudást ígér, amelyet önmagunk belső megtapasztalásának és 
megismerésének útjaként kísérel meg busás összegekért áruba 
bocsátani, azonban a valóság az, hogy misztikus és metafizikai 
szempontból erre a fajta ajánlattételre semmiféle jogalappal 
nem rendelkezik. Az ugyanis, amelyet a pszichológia 
"önismeret" alatt ajánlani tud, voltaképpen csupán tünékeny 
árnyéka annak, amit a gnosztikus bölcsesség alapvetően a szó 

valós lényegén ért. A pszichológia rendszerint borzalmasan és 
önhitten büszke a saját eredményeire, azonban az általa 
személyiségnek és — horribile dictu - léleknek nevezett 
konstruktum voltaképpen nem több, mint amit a Kabbalah 
tudománya a nefesh behamit (földi lélek) szó alatt ért, és 
amelynek szintjét nem megismerni, hanem sokkalta inkább 
meghaladni szükséges. Amíg a pszichológia megelégszik azzal, 
hogy az emberek úgymond jobban érezzék magukat a 
bőrükben, eredményesebben tagozódjanak be a társadalomba, 
és alkalmasabb módon képviseljék a saját érdekeiket 
embertársaikkal szemben, addig a misztikus hagyomány ennek 
a nefesh behamit lélekrésznek a teljes átnemesítésén fáradozik, 
és amely hagyománynak egyáltalán nem célja és része ez a 
fentebb felsorolt törekvésrendszer. Még borzalmasabb tévutat 
jelképez az az úgynevezett spirituális pszichológia, amely oly 
módon törekszik még szélesebb köröknek számára eladni 
önmagát, hogy spirituális tanok szilánkjait rejti el önmaga 
korrupt és torz rendszerén belül. Ez azonban nem több — és 
nem is lehet több — mint egyszerű ékeskedés, mégpedig idegen 
tollakkal. Még azt sem mondhatnánk, hogy ennek a területnek 
képviselői valamilyen módon  felhígítják a misztikus 
tanításokat a pszichológiával való ötvözés által, ugyanis 
ezeknek a személyeknek a többsége még annyira sem ismeri 
azokat, . hogy egyáltalán valamiféle felhígításukra 
vállalkozhatna. Felhígítani és közönségessé tenni csupán azt 
lehet, amellyel magunk már eredetileg rendelkezünk, mint 
ahogyan felvizezett bort sem lehet előállítani az eredeti, tiszta 
bor nélkül. A kérdéses személyek "tudománya" nagy 
vonalakban abban áll, hogy a spiritualitás és misztikus 
létélmény egyes fogalmait a saját szempontjaik szerint a nagy 
egészből — kiemelvén, — és  modernizálva  — megforgatván 
igyekeznek azokat alárendelni a saját nyerészkedésüknek. 

Mindezen törekvések persze olyan utakat jelentenek, 
amelyektől céltudatos gnóziskeresőként feltétlenül 
szükségesnek mutatkozik aktívan elhatárolódnunk. A Gnózis 
Útja ugyanis nem arra szolgál, hogy attól akár csak egy 
szemernyit is "jobban legyünk", avagy eredményesebben 
állhassunk helyt a társadalomban, és ráadásul semmi esetre 
sem használható olyasfajta törekvéseink  beteljesítésére, 
amelyek természetükből fakadóan a materialitáshoz tartoznak. 


Amikor önmagunk mélyére szállunk, voltaképpen a 
megkülönböztetés és azonosulás útját járjuk, jelesül annak az 
útját, hogy fokról fokra megtanulunk különbséget tenni Én és 
nem-én, azaz Isten és nem-isten között. Egyre inkább 
felfedezzük önmagunkban azokat a vonásokat és jelenségeket, 
amelyek alapvetően nem az örökkévalósághoz tartoznak, és 
ezeknek megszüntetése által haladunk tovább utunkon, 
méghozzá azoknak az értékeknek irányában, amelyek az Isteni 
Minőségeket képviselik. A Gnózis Útja nem szalon-lelkiség, és 
nem is karosszék-spiritualitás, és természetéből fakadóan 
hiányzik belőle a különféle álspirituális és pszeudo-okkult 
csoportosulások arrogáns és önhitt okoskodása és agresszívan 
ostoba hőzöngése. A Gnózis Útja az az út, amelyet Louis- 
Claude de Saint-Martin a "Szív Útjának" nevez, azaz az 
Istenség és az Isteniség önmagunkban való meglelése és 
megélése, vagyis az Istenséggel fokról fokra történő 
azonosulás. Ebben jelenik meg mindazoknak a törekvése, akik 
nem félnek a saját mélységeikbe tekinteni, mert gnosztikus 
szempontból egyedül ők nevezhetőek áldottnak. Paplovagi út 
ez, a szó legnemesebb értelmében véve, ugyanis nemcsak 
szent, de harcos ösvény is egyben, amely csupán pásztorbottal 
bajosan bejárható, amennyiben nem függ ott az oldalunkon a 
kard. Önmagunk legbelső mélységeiben ugyanis nem rózsaszín 

báránykák és kedves kis tündérkék lakoznak, hanem 
rendszerint igazi démonok és többfejű sárkányok, amelyekkel 
szemben igazán kevésre mehetünk a mainapság dívó 
álspirituális és  divat-ezoterikus irányzatok iszonytató és 
émelyítő hurráoptimizmusával. Igazi és autentikus harcot vív a 
gnóziskereső, amelynek során sajnálatos módon nemhogy 
mesterrel, de még csupán egy valamire való adeptussal sem 
sűrün fog találkozni, aki küldetésében segítené és 
elakadásaiban támogatná. 


Napjaink — gnosztikus világában  — ugyanis a 
legborzalmasabb éppen az a tény, hogy abban a tudatban 
szükséges odaszánnunk egész életünket a különféle mesteri 
potenciálok megnyilvánítására, hogy voltaképpen biztosak 
lehetünk abban, hogy sohasem fogjuk tudni elérni ezeknek a 
potenciáloknak az aktualizációját. Még egzaktabb módon 
megfogalmazván azt mondhatjuk, hogy olyan feladatra 
szenteljük oda létünket, amely gyakorlatilag megoldhatatlan... 
még pontosabban: olyan célért küzdünk, amely voltaképpen 
elérhetetlen. Mi azonban mégis kitartunk vállalásunkban, és 
nem kíséreljük meg beérni azzal, hogy a kívülről jövő 
megváltásban megnyugodván menthetetlenül visszazuhanunk 
és — belesüppedünk a mindennapok langyosan  szagló 
posványába. A ma gnóziskeresője a holnap szentje, légyen bár 
ez a szentség borzalmasan távol tőlünk. Áldottak ugyanis 
mindazok, akik nem félnek a saját mélységeikbe tekinteni, 
amely tekintetben aztán valódi kincsek tárulnak fel és kerülnek 
felszínre. A Gnózis Útja minden, csak nem kényelmes mezei 
piknik, és nem is kedélyesen végigtáncolt kirándulás, hanem a 
lehető legmagasabb csúcsok meghódítására induló expedíció... 
méghozzá hótalp és oxigénmaszk nélkül. Áldott vagy, aki a 
mélységeidbe tekintesz. 

Beszélgetés éjnek idején... 


Jelenlegi írásművem keretein belül egy számomra 
egészen különleges, felemelő és egyben a lelki elmélyülést a 
maga teljességében kiváltképp előmozdító evangéliumi 
szakasznak, jelesül a Krisztus és Nikodémus éjszakai 
beszélgetéséről szóló történetnek gnosztikus szempontból 
történő átelmélődésére szeretnék kísérletet tenni, érintvén 
mindazokat a bölcsességeket, amelyek a két tanító 
dialógusában megnyilatkoznak. János apostol evangéliumának 
lapjain olvashatjuk annak az eseménynek a történetét, amikor 
is Nikodémus, a zsidó főtanács prominens személyisége az 
éjnek leple alatt meglátogatta Jézust, hogy küldetésének 
mibenlétéről érdeklődjék, tisztábban kívánván látni az újonnan 
fellépő tanító személyét illetően. Számomra ebben a rövid 
szakaszban ragadható meg a teljes evangéliumi üzenet 
esszenciája, és úgy hiszem, hogy mindazok, akik ezt az 
üzenetet a maga teljes valójában megismerik, következetesen 
megélik és megvalósítják, — azoknak nem szükséges 
különösebben félniük az Isten Ítéletétől. Ugyanakkor nem 
mulaszthatom el annak egyértelművé tételét sem, hogy mindig, 
amikor írásaim során gnosztikus szemszögből szeretném 
körüljárni egy adott üzenet jelentéstartalmát, akkor elsősorban 
intrapszichés, azaz belső történetként tekintek rá, és ilyetén 
módon kívánok gondolkodni róla. 


Teljesen függetlenül attól, hogy a Jézus és Nikodémus 
között megtörtént beszélgetés valóságos módon lejátszódott-e 
egy meghatározott történelmi időben, avagy sem, és teljes 
mértékben függetlenül még attól is, hogy e történetnek 
szereplői közül valaki is létezett-e, avagy sem, a történet 
mindennek ellenére ugyanúgy megmarad belső, igencsak 

fontos metafizikai igazságokat hordozó spirituális tanításnak, 
és mindez még annak ellenére is igaznak mondható, hogy a 
mainstream kereszténység a maga részéről sohasem tudná 
elképzelni önmagát anélkül, hogy Jézus Krisztus létezésének 
valós történelmi hitelt tulajdonít. Gnosztikus szempontból 
azonban valójában teljes mértékben irreleváns, hogy az 
Evangéliumban megosztott történetek rendelkeznek-e valós 
történelmi háttérrel és hitelességgel, avagy sem, elvégre a 
Gnózis lelkiségének középpontjában a valóságos "Imitatio 
Christi", azaz Krisztus igazi megvalósításának élménye áll, 
azaz annak élő megtapasztalása, ahogyan Krisztus életének 
központi elemei megjelennek, lejátszódnak és megvalósulnak 
mibennünk csakúgy, mint a Krisztus lényegiségét jelentő belső 
állapotok, amelyek fokról fokra realizálódnak a megvalósítási 
úton. A magam részéről erre a kérdésre, amely időről időre 
felmerül az írásaimat olvasó mainstream keresztények részéről, 
rendszerint azzal a szójátékkal szoktam válaszolni, hogy 
sokkalta kisebb bajt jelent számunkra, amennyiben a krisztusi 
ideált — következetesen megvalósítjuk, — majd pediglen 
ténylegesen kiderül, hogy Jézus a maga testi valójában 
sohasem létezett, mint az, ha nem valósítunk meg semmit sem 
az Ő tanításából, aztán pedig ítélet zúdul a fejünkre akkor, 
amikor nyilvánvalóvá válik, hogy mégis létezett és létezik most 
is. Gnosztikus szempontból ugyanis mindaz, aki megvalósítja 
önmagában a krisztusi tanítást, végső soron eljuthat az 
Üdvösségre még akkor is, amennyiben a tanítás alapját képező 
földi események sohasem történtek meg, és az Evangélium 
szavai sohasem hangoztak el a maguk eredeti formájában. 
Mindazok azonban, akik ezt a fajta megvalósítást nem teszik 
meg, bármennyire nem szeretik mindezt mainapság kimondva 
hallani, avagy leírva látni, voltaképpen hihetnek valójában 
bármiben, amennyiben ugyanis nem követi a hitüket valódi 

megvalósítás, az Ítélet napján igazándiból nem sok jóra 
számíthatnak. Ezen a ponton ugyanis már nem segítenek az 
imádságok, nem tanúskodnak mellettünk cselekedeteink, 
hiszen akinek az életében nem érhető tetten valódi 
megvalósítás, valódi "Imitatio", az metafizikai szempontból 
bizony meglehetősen súlyos helyzetben találhatja magát a 
fizikai halálát követően. 


Kempis Tamás csodálatos művének címét ugyanis 
borzalmasan hibásan fordítják rendszerint, és a könyv így az 
esetek túlnyomó többségében a "Krisztus követése" címen 
kerül a boltokba. Az eredeti formában az "Imitatio Christi" 
kifejezésben megragadható üzenet azonban ennél sokkalta 
radikálisabb tartalmakat közvetít, méghozzá olyanokat, 
amelyek természetükről fakadóan alapvetően túlmutatnak a 
közönséges követés jelentéstartalmán. Krisztust ugyanis 
egyáltalán nem elégséges pusztán és csupán követni, hanem a 
maga teljes valójában utánozni, avagy lemásolni szükséges, 
illetőleg a metafizika középponti kifejezését segítségül hívván 
azt is mondhatjuk, hogy Krisztust önmagunkban szükséges 
megvalósítanunk ahhoz, hogy az életünk központi tengelyét 
képező szellemi realizációs folyamat a maga céljához 
elérhessen. Az utánzás spirituális szinten ugyanis teljes 
azonosulást követel meg, és nem meríthető ki egyfajta immel- 
ámmal történő, a "valamit megteszek belőle, valamit pedig 
nem" mentalitással rendelkező, lagymatag követésben. A 
vasárnapi — keresztény mentalitást — gyakorolván ugyanis 
valójában nincsen miben reménykedni, elvégre csakis és 
kizárólag a valós realizáció az, amely elvezethet bennünket az 
Üdvösségre, és mindarra, ami azon túlonnan van. 

Mint ahogyan már korábban említeni alkalmam nyílott, 
gnosztikus — perspektívából  szemlélvén minden történet 
elsősorban intrapszichés, azaz belső természetű történet, és 
mint minden ilyesfajta eseménysorozatot, feltétlenül egyes 
szám első személyben, azaz önmagamra vonatkoztatva 
szükséges értelmeznünk. Mindez azt jelenti, hogy a történések 
közepette mi magunk vagyunk a zsidó főtanács, mi magunk 
vagyunk Nikodémus, és mi magunk vagyunk Jézus is, végső 
soron tehát mi magunk vagyunk valamennyi szereplő. 
Mindezen túlmenően még azt is állíthatjuk, hogy valójában mi 
magunk vagyunk egyaránt az összes felmerülő jelenség, az 
összes élőlény, az összes tárgy és az összes érzés, gondolat és 
cselekedet is. Mi magunk vagyunk valamennyi napszak, óra és 
perc is, és éppen ezért annak, hogy Nikodémus a történet során 
éjnek idején keresi fel Jézust, a mi szempontunkból kiemelt 
jelentősége érhető tetten. Adva van tehát egy zsidó főtanács, 
tehát olyan emberek gyülekezete, akik önmagukat az írások 
tudóinak, a szellemi megvalósítás csúcsán állóknak, valamint 
az igazi beavatás lényegiségét a maga teljességében 
birtoklóknak tekintették, azonban végső soron mégis olyasfajta 
deviációt, . azaz eltévelyedést képviselnek, amelynek 
korrekciójaként Jézus Üzenetének szükségesnek mutatkozott 
belépnie az emberiség történetébe. Gnosztikus szempontból 
ugyanis egy újdonatúj tanítás mindig akkor lép be a 
történelembe, amikor az azt megelőző tanítások megvalósítása 
valamilyen módon zavart szenved, példának okáért mondjuk 
akkor, amikor a tanítás képviselői eltévelyednek az eredeti 
üzenettől, nem lévén képesek a maga teljességében képviselni 
és átadni azt. Minden egyes próféta megjelenése valamiféle 
deviációhoz köthető, így tehát a maga valójában mindig 
valamiféle korrekciós szándékot hordoz, azaz az eredeti formák 
visszaállítását . jelöli meg célként. A zsidó főtanács 

eltévelyedésének — legmarkánsabb jelét az úgynevezett 
betűvallásosságban lehet tetten érni, azaz tehát abban, hogy a 
külső formákat egyébként dicséretes következetességgel 
valósították meg, azonban sajnálatos módon éppen a lélek 
veszett ki belőle. Ilyen esetekben lép színre a Szentháromságos 
Istenség, az Isvara Trimurti azon aspektusa, amely a Síva 
nevéhez köthető pusztító, lebontó erőket testesíti meg, ebben a 
minőségében pedig eltörli és megújítja mindazt, amely mögül 
elveszett a lélek. Ez a fajta megújító, helyreállító folyamat 
érhető tetten Jézus Krisztus működésében is, elvégre a zsidó 
tanítás mainsteam megélésének gyakorlatában a lélektelen, 
mondhatni mechanikus formákká silányult áramlatok váltak 
dominánssá, és a titkok őrzőinek lényegében semmiféle 
ismeretei nem maradtak arra vonatkozóan, hogy ezek a külső 
formák vajon hová is kellene, hogy elvezessék az embert lelki 
és szellemi szinten. 


Intrapszichés  — történetté  alakítván — mindezt azt 
mondhatjuk, hogy a zsidó főtanács jelképezi ebben a 
történetben a lelkünknek azon részét, amely eltévelyedésben 
létezik, azaz amely belezuhant a szamszárikus lét sötét 
forgatagába, mindenfajta téves azonosulásnak adja át magát, és 
rendszerint teljes mértékben megfeledkezett eredeti állapotáról, 
küldetéséről és végzetéről. Elfelejtette azt, hogy lelkének egy 
része lényegében nem választható el az Istenségtől, azaz a 
maga végső valójában voltaképpen egy az Istennel, ahogyan 
azt a hindu hagyománynak a Brahman és az átman egységéről 
szóló tanítása is kimondja. Az ember jelenlegi állapotában a 
világba való beleveszettségben létezik. Beleesett a mókuskerék 
forgatásának  őrületébe, az anyagi javak  hajszolásának 
bűvöletébe, és a téves ideológiák fogságába, azaz egyfajta 
emberinek csupán nagymértékű jóindulattal nevezhető 

zombilétbe, amelynek során buzgón nyomkodja apró ketyeréit, 
karrierjének . következő — állomásán gondolkodik, tehát 
tulajdonképpen teljes mértékben öntudatlan állapotban 
leledzik. Létezik azonban egy olyan lélekrésze is az embernek, 
amely egy idő után, és főként a világból érkező különféle 
pofonok és csalódások hatására (jó esetben) Nikodémussal 
együtt ébredezni és eszmélni kezd, tehát fokozatosan elkezdni 
belátni, hogy valami igencsak hibádzani látszik ebben az 
úgynevezett "mai világban", és a felismerés folyamatának egy 
pontján keresni kezdi a megoldást. Számos megközelítés vallja, 
hogy Nikodémust tulajdonképpen maga a zsidó főtanács 
(amelynek maga is tagja volt) küldte el, mintegy kémkedni 
Jézus köreibe, azaz tehát egyfajta beszivárgó személy szerepét 
töltötte be, akinek feltehető célja volt Jézust valamiféle ordas 
eretnekségen kapni. Mindazok számára azonban, akik 
némiképp járatosak a lélektan tudományában, a történet 
lapjairól világosan kitűnik, hogy Nikodémust feltehetően még 
vaskos kötelekkel sem lehetett volna távol tartani attól, hogy 
Jézushoz közeledjék, így tehát ő képviseli a történetben 
mindazon lélekrészeket, amelyek idővel mindennél jobban 
kezdenek vágyni és törekedni az Igazság felé. Nikodémus 
ugyanis a saját, valószínűleg kimagasló életszínvonalat 
biztosító társadalmi betagozottságát tette kockára avégett, hogy 
az éjnek leple alatt Jézushoz siessen, és Vele elképesztő 
mélységű gondolatokról társalogjon, mindebben pedig egy 
valós megtérésre, valóságos conversiora irányuló törekvés és 
szándék valósul meg. Nikodémus tehát maga mögött hagyni 
látszik a zsidó főtanács által képviselt eltévelyedést, és ezzel 
egyúttal közeledni kezd afelé a valóságos, belső fényforrás 
felé, amelyet Jézus és az Ő tanítása képvisel ebben a 
történetben. 

Nem véletlen továbbá azon kitétel, hogy Nikodémus az 
éj leple alatt teszi meg a Jézushoz vezető utat. Juan de la Cruz 
ismert művében, "A lélek sötét éjszakája" címen publikált 
írásban arra hívja fel a figyelmet, hogy a lélek valós megtérése 
(tehát nem az a fajta hőzöngő betérés valamelyik vallási 
irányzatba, amely mainapság oly gyakorinak és tipikusnak 
nevezhető) természetéből fakadóan egyfajta belső éjszaka 
során és által valósul meg. Az igazi conversio előkészítő fázisa 
a lélek sötét éjszakája képében megjelenő lelki krízis, amely 
voltaképpen hasonlatos ahhoz a teljes kollapszushoz, amely a 
halál pillanatában is megtörténik az emberrel. Ennek az 
időszaknak során elveszíteni látszik minden fogódzóját, életét 
kilátástalannak, értelmetlennek és tartalmatlannak ítéli meg, és 
úgy kezdi érezni, hogy önmagával együtt Istent is elveszíteni 
látszik valahol a rengetegben. A legtöbb személy esetében 
ilyesfajta sötét éjszaka szükségeltetik ahhoz, hogy feltegye a 
végső kérdést, vagy kérdéseket önmagára, a saját létére és 
sorsára vonatkozóan. Jó esetben ez időtájt elérik valamiféle 
tanítások a valódi  bölcsességhagyományok ismeretére 
vonatkozóan, amelyek mellett tudatos döntése által 
elköteleződvén végső soron odaszenteli magát az Igazság 
keresésére. Ilyen folyamat során érkezhet el az a fajta 
tudatváltó pont, amelynek a keretein belül az egyén 
tulajdonképpen valóban  elkezdni kimunkálni magában 
mindazt, amit a lélek sötét éjszakája során önmagában 
megtalált, azaz a belső, titkos fényforrást. Ebben a 
megközelítésben tökéletesen kirajzolódhat számunkra annak 
fontossága, hogy Nikodémus miért éppen éjszaka, a lélek sötét 
éjszakáján indul el Krisztus keresésére, és miért éppen ekkor 
találja meg Őt. Lelkünknek ez a kereső területe, amelyben a 
modern világgal kapcsolatban felmerült a kétely, elhagyja a 
materialitást, a világi attitűdöt jelképező zsidó főtanácsot, azaz 

a tévelygés útján járó lélekterületeket, és hosszas éjszakai 
botorkálás után végső soron eltalál ahhoz a belső, ragyogó 
fényforráshoz, amelyet a Kabbalah hagyománya a Bennlakozó 
Krisztusnak, azaz a lelkünkben lakó Isteni Lényegiségnek 
nevez. 


A vízből és Szent Lélekből való újjászületésre 
vonatkozó krisztusi tanításról azért is érdemes alapos módon 
megnyilatkoznunk, mert korunkban számtalan, önmagát 
gnosztikusnak nevező, ám valójában lényegét tekintve inkább 
valamiféle neo-gnosztikus csapásirány követésére elszegődött, 
zömében divatezoterikus és álspirituális irányzat hivatkozik 
erre az evangéliumi tanításra úgy, mint a reinkarnáció tanára 
vonatkozó valós, megdönthetetlen erejű bizonyítékra, amelyet 
még az erőteljes egyházi cenzúra sem bizonyult képesnek 
kiirtani az Írások lapjai közül. Itt azonban, és főként a 
tradicionális bölcselet irányában önmagamat elkötelezettnek 
valló gondolkozóként egyértelműen szükséges rávilágítanom, 
hogy ilyen jellegű rejtett, a reinkarnáció divatos értelmében 
való tanítását célzó tartalom jelenlétéről egyszerűen szó 
sincsen. Bármilyen neo-gnosztikus és divatezoterikus irányzat, 
vezesse vissza önmagát bármilyen régre, ebben a kérdésben 
egyértelműen tévúton jár, amikor a reinkarnáció doktrínájának 
rejtett jelenlétéről beszél az Írásokban. Jézus Krisztus ugyanis 
sohasem tanított olyasfajta dolgokról, amelyeket a mainapság 
dívó irányzatok a reinkarnáció kérdéskörét illetően vallanak, és 
még pontosabban fogalmazván ezzel egyúttal azt is 
kijelenthetjük, hogy egyetlen komoly, igazi és autentikus 
bölcsességtradíció tanításában sem érhető tetten olyasfajta 
gondolati  konstruktum, amely megfeleltethető lenne az 
elsősorban a New Age mozgalomhoz köthető, eleve hibás 
reinkarnációs felfogásoknak. Ennek megjegyzése és éles 

tudatosítása rendkívül — fontos, ugyanis mindenképpen 
középponti kérdésről beszélünk akkor, amikor az ember 
túlvilági sorsára tereljük a szót. A mainapság modern korunk 
különféle ezoterikus irányzatainak körében reinkarnációs 
doktrínákként terjedő gondolatok ugyanis legfeljebb olyan 
módon vannak jelen a nagy világvallások tradícióiban, hogy 
azok — csupán — a  legvulgárisabb — népi vallásosság 
gondolatvilágában kerülnek elő, és természetesen ott sem 
pozitív színben feltüntetve. A modern nyugat reinkarnációra 
vonatkozó felfogása voltaképpen egy erőteljesen infantilizált és 
kiforgatott gondolati rendszer, amely lényegét tekintve nem 
sokban tér el a lehető legközönségesebb materializmustól. 
Érdekes  összevetésre nyílhat lehetőségünk, amennyiben 
rámutatunk arra, hogy amíg nyugaton a reinkarnáció legtöbb 
esetben a fejlődés, a tanulás, a spirituális gazdagodás 
lehetőségét hordozza magában, és ezzel egyúttal a 
szabaduláshoz vezető lépcsősorok egy-egy fokának tudható be 
minden egyes leélt élet, addig az autentikus és tradicionális 
bölcsességhagyományok tanításában a földi keretek közé való 
újraszületés a lehető legsúlyosabb kimenetelek egyikének 
számít, amelyet a gyakorlók minden igyekezetükkel 
megkísérelnek elkerülni. Voltaképpen szó sincsen arról, hogy a 
lélek egy szerencsésebb inkarnáció keretein belül folytatja a 
fejlődést, amely így egyre és egyre magasabb fokokon valósul 
meg minden egyes újabb életben, hanem alapvetően olyasfajta 
csapda nyilvánul meg az újabb megtestesülésben, amely 
tulajdonképpen mindennek nevezhető, — csak  — éppen 
szerencsésnek és pozitívnak nem. A tradicionális tanok 
elvetnek minden olyasfajta magyarázatra irányuló törekvést, 
amellyel a New Age ezotéria képviselői próbálkoznak 
minduntalan, már-már szélsőségesen is a dogmatizmusba hajló 
színezettel. 

Mindezekkel az értelmezési megközelítésekkel azon a 
ponton jelenik meg a probléma, hogy ezen elméleteknek a 
követői rendszerint az egész materiális életet úgy élik meg, 
hogy voltaképpen eszük ágában sem áll az abból való 
szabadulás lehetőségének a minél elkötelezettebb módon való 
keresése. Esetükben az élet szinte csakis és kizárólag a 
mindennapokba való belevetettség jegyében telik, és állapotuk, 
amennyiben lehet így fogalmazni, szinte tragikusabbnak 
nevezhető még  azokénál is, akik a materializmus 
legszélsőségesebb változatait vallják. Egy ilyesfajta lelkülettel 
rendelkező személy esetében ugyanis még mindig adódhat 
lehetőség arra, hogy a világ szörnyűségeit látván szemei egy 
ponton megnyílnak az Igazság irányában, egy amolyan 
divatezoterikus személlyel kapcsolatban azonban ilyesmit 
aligha  feltételezhetünk, ők ugyanis rendszerint kiváló 
ideológiát teremtenek a materiális létben való elmerülésre 
olyan módon, hogy azt valamiféle bizarr és kiforgatott 
spirituális köntösbe öltöztetik. Az autentikus 
bölcsességhagyományok azonban sohasem buzdítanak arra, 
hogy egy jobb újraszületés lehetőségének megragadása 
érdekében éljük tovább materiális létünket, persze néminemű 
spirituális nyitottsággal megfűszerezvén, hanem mindenkor és 
minduntalan olyan lehetőségként sejtetik fel a reinkarnáció 
folyamatát, amelyet minden erőnkkel el kell, hogy kerüljünk. 
Egy valódi, gyakorló hindu, vagy buddhista személy számára 
az élet éppen annak jegyében telik, hogy egy későbbi 
újraszületés lehetősége egyértelműen kizárható legyen. 
Korunkban ugyanis elképesztően sokan takaróznak azzal, hogy 
amit ebben az életünkben lustaságból, az elköteleződés 
hiányából, avagy pedig az érzéki örömök élvezete érdekében 
nem cselekszünk meg, azt majd mintegy bepótolhatjuk egy 
remélhetőleg fénytelibb, következő életünkben, ez azonban 

metafizikai szempontból éppen olyan módon tekinthető téves 
vélekedésnek, mint ahogyan egyes személyek mindennél 
jobban bíznak és remélnek egy tisztán és kizárólag kívülről 
érkező megváltás lehetőségében. Mindennél könnyebb ugyanis 
elintéznünk önmagunk gyarlóságának és emberalatti voltának 
kérdését azzal, hogy majd egy következő életben bizonyára 
jobban tesszük a dolgunkat, vagy azzal, hogy majd a hitünk 
által megváltásra juthatunk, közben pedig éljük tovább a 
magunk lélektelen életét, gátlástalanul lopunk, csalunk és 
hazudunk, másokat pedig még annyira sem tartunk, mint 
amennyire bálványokká emeljük szeretett okostelefonjainkat és 
gépjárműveinket. Gnosztikus szempontból azonban 
egyértelművé szükséges tennünk, hogy ilyen lehetőségekben 
egyszerűen . nem érdemes, és nem is lehetséges 
reménykednünk, legalábbis nézőpontunk szerint rendkívül 
nagy volumenű csalódás válik annak osztályrészévé, aki egy 
matériában elmerült lét leélése után további lehetőségek 
irányában puhatolózik. 


Mindaz, amelyet a tradicionális és autentikus tanok a 
reinkarnáció dokrtinális értelmezése kapcsán ajánlanak, az 
voltaképpen egyfajta regeneráció, tehát olyan folyamat, mint 
amikor (Hamvas Béla példájával élve) egy fa levelet hoz. A 
levél minden egyes évnek egy bizonyos szakaszában elszárad, 
lehull és elkorhad, a helyébe pedig új levelet növeszt a fa. 
Maga a törzs szinte végtelen számú új levél előállítására képes, 
de ugyanazt a levelet sohasem hozza a világra többé. Ahogyan 
tehát a törzs is a fa, és a levél is a fa, egyáltalán nem mindegy, 
hogy melyik válik az azonosítás és azonosulás fókuszává. 
Amennyiben önmagunkat a testi hordozónkkal, avagy a 
részben biológiai, részben pedig tapasztalataink és élményeink 
eredményeként kialakuló, meglehetősen ingatag és változékony 

személyiségünkkel azonosítjuk, akkor azonosulásunk tárgya 
voltaképpen nem terjed tovább a levélnél, amely azonban az 
életnek egy pontján menthetetlenül elveszik, és a helyére növő 
új levél, légyen bármennyire is hasonlatos a korábbi darabhoz, 
mégsem lehet sohasem ugyanaz a levél. Amennyiben azonban 
önmagunkat (és alapvetően ez képezné a célját az emberi 
létnek) képesek vagyunk visszavezetni a Törzs, Gyökér és 
Forrás lényegiségébe, akkor a testi hordozónk és vele együtt a 
pszichénk megsemmisülését nem követi a teljes pusztulás, 
ugyanis a Törzsbe, azaz Istenbe kapcsolódott öntudat túlélheti a 
halált. Ez tehát az a fajta üdvösség és megváltás, amelyben a 
vallások remélnek, és amelynek elérése az ember alapvető 
feladata. Amennyiben nem vagyunk képesek túllépni a levéllel 
való azonosulás szintjén, addig valóban újabb és újabb 
leveleket generál majd helyettünk a törzs, ezek azonban 
egyáltalán nem mi magunk leszünk. Ezt a kérdést a New Age 
divatezotéria minden igyekezetével próbálja egyfajta "tanulást 
és — tapasztalást segítő, ideiglenes felejtés" tanának 
bevezetésével súlytalanná varázsolni, mondván avégett nem 
emlékezünk előző életeinkre, mert az emlékezés csupán 
összezavarna bennünket aktuális életfeladatunk teljesítése 
közben, azonban valójában erről egyáltalán nincsen szó. A 
tradicionális tanítások szerint ugyanis két élet között csupán az 
átörökített hajlamok, vágyódások és energiák tekintetében 
érhető tetten néminemű kontinuitás, azonban ezeken kívül 
semmi másban sem. A testi valónkat és  pszichénket 
megjelenítő felületi tudatosság egy megvalósítást nélkülöző 
élet esetén menthetetlenül elveszik, és csupán hajlamait adja át 
egy újonnan felmerülő, felületes tudatosságnak, azonban ezen 
kívül semminemű kapcsolat nem érhető tetten a két élet között. 
Teljesen felesleges tehát holmi divatos  képzelgésben 
megragadván abban reménykedni, hogy százegynéhány leélt 

élet után egyszer csak "összeáll minden". Nem fog. A létet, az 
én létemet ugyanis egyszer lehetséges megélnem, az a világ, 
amelyet az én világomnak hívok, a halál pillanatában 
összeomlik velem, és amennyiben nem haladtam előre 
megfelelően a magam saját feladatával, jelesül az Isten 
keresésével, úgy nem igazán állhat  lehetőségemben 
reménykedni bármiben is. Mindaz, amelyet a vulgáris 
értelemben reinkarnációnak neveznek, csupán borzalmasan 
elferdített, és nyugati fülre szabott változata az eredeti 
tanoknak. 


Mindazok után, hogy részletesen áttekintettük, mit is 
nem tanít Jézus a vízből és Szent Lélekből való újjászületéssel 
kapcsolatban, most tekintsük át egy kissé nagyobb 
részletességgel mindazt, amit viszont minden kétséget kizáróan 
ebben a mélységes bölcsességben átadni kíván számunkra. Azt 
mondhatjuk, némiképp leegyszerűsítvén a kérdést, hogy a 
mainstream kereszténység vízzel keresztel, Szent Lélekkel 
pedig bérmál, így tehát a keresztény beavató Szentségek képe 
rajzolódik ki előttünk. Gnosztikus szempontból mindehhez 
szervesen kellene kapcsolódnia az Egyházi Rend kilenc 
fokozatú beavatási ösvényének is, hiszen csakis és kizárólag 
ezen az úton rajzolódhat ki az a fajta gazdag és sokrétű 
beavatási tradíció, amely a kereszténységet misztikus módon 
áthatja, annak ellenére is, hogy a mainstream ágazatokban ez a 
hagyományvonal meglehetősen korlátozott és korlátolt 
mértékben és módon rajzolódik ki csupán. Egy gnosztikus 
szemléletű megvalósítási út során az első lépés, amelyen a 
törekvő átesik, nem lehet más, mint a Bemerítés, azaz a 
keresztség  Szentsége, amelynek felvételét követően a 
megvalósítás folyamata a további Szentségek felvételében 
rajzolódik ki, egészen a végső és beteljesült emberfeletti 

létállapotot szimbolizáló pontifex, azaz főpap személyében és 
állapotában. Amennyiben gnosztikus módon közelítjük a 
kérdést, véleményem szerint eképpen bontakozik ki a 
tradicionális beavatás útja a kereszténységben, függetlenül 
során viszonylag kevés irányzat valósította meg ebben a 
formában. Napjaink kereszténysége sajnálatos módon éppen 
ebben a sajátságos deviációs állapotban létezik, jelesül hogy 
elveszíteni — látszik önmaga beavatási természetét, és 
önnönmagát csupán az exoterikus vallásosság szintjén hajlandó 
gyakorolni és megtartani. Mindennek ellenére azonban a 
kereszténység nem más, mint beavatási út, amennyiben az első 
Szentség, a Keresztség természete voltaképpen a bemerítésben 
ragadható meg a maga teljességében. Felvetődik a kérdés, hogy 
vajon mibe is avatnak be, mibe is merítenek alá a Keresztség 
felvételének pillanatában. Természetesen nem másba, mint az 
Istenbe, azaz a bennlakozó Krisztusba, amely tulajdonképpen 
nem jelent mást, mint Önmagamba, az én végső és teljes 
valómba való beavatás megtapasztalását. Jézus tanítása tehát 
kristálytisztán rajzolódik ki előttünk, jelesül abban a 
kijelentésben, hogy aki nem vízből és Szent Lélekből születik, 
az nem láthatja meg az Isten Országát. Ez azonban nem azt 
jelenti, hogy magának a Keresztség Szentségének felvétele 
elengedhetetlenül szükséges, és egyben teljes mértékben 
elégséges feltétele lenne az Üdvösség elérésének, ugyanis 
mindezt sokkalta mélyebb, misztikus módon szükséges 
értelmeznünk és megélnünk, nem ragadván le az exoteria 
szintjeinél. 

Mindaz, aki nem járja végig azt a fajta megvalósítási 


utat, amelyet a kereszténység a maga szentségei által számára 
megjelöl, jelesül az önmagába való beavatás útját, illetőleg 

még pontosabban fogalmazván az Önmagamba való beavatás 
útját, sajnos nem igazán számíthat arra, hogy földi életének 
elmúltával különösebben előnyös történések várnak majd rá a 
túlvilágon. Jézus sarkalatos megfogalmazása által nyilvánvaló 
lehet számunkra, hogy az Isten Országa valójában mibennünk 
van, azaz azt nem önmagunkon kívül, avagy éppenséggel egy 
távoli dimenzióban szükséges keresnünk, hanem csakis és 
kizárólag mibennünk, önnön magunkban. Körülöttünk és 
bennünk, ahogyan azt maga a Mester mondja. A zsidó 
misztikus tradíció az Isten Országa kifejezést a Malkuth szóban 
ragadja meg, amely kifejezés nemcsak, hogy országot, hanem 
mindezen túlmenően jelenlétet és uralmat is jelöl, tehát végső 
soron az Istenség Jelenlétét, Isten Uralmát mibennünk. 
Mindenfajta beavatási útnak, légyen az akár hindu, buddhista, 
keresztény, muszlim avagy zsidó, voltaképpen ebben rejlik a 
lényege, jelesül az Istenség Legtisztább és  Legteljesebb 
Jelenlétének realizálódásában mibennünk. Minden ösvénynek 
erre, és csakis erre kell irányulnia, nem elégedvén meg 
valamelyik köztes állomás megragadásában és abszolúttá 
tételében. Voltaképpen itt egyfajta uralmi küzdelemről van szó, 
amelynek során nem teszünk mást, mint megkíséreljük 
visszaszerezni önmagunk elveszített uralmát önmagunk felett. 
Erről a belső küzdelemről szól Jézus egész élete, erről szól 
maga a Szentírás, illetőleg valamennyi igazi és autentikus 
tradíció valamennyi Szent Írása. A Beavatás és a Megvalósítás 
a Gnózis Oszlopai, nélkülük gnosztikus út egyszerűen nem 
képzelhető el. 


Ebben a gondolatkörben megmaradván tegyünk meg 
egy rövidke, ám annál érdekesebb kitérőt a népmesék világába, 
ugyanis tudvalevő, hogy a legtöbb népmese ugyanennek a 
belső küzdelemnek állít nemcsak emléket, hanem egyben 

fogódzókat is kínál arra vonatkozóan, hogy miként járható 
végig az a fajta belső út, amelynek során a szegény ember 
legkisebb gyermekéből valódi uralkodó válik. Az az Ország, 
amelyben a szegény ember legkisebb fia lényegében 
parasztként él, voltaképpen csakis és kizárólag reája vár, hogy 
benne hatalmi pozíciót szerezzen meg. Amennyiben ugyanis 
körülnézünk a magunk saját életében, tulajdonképpen nem 
szükségeltetik túlontúl nagyfokú igyekezet annak belátásához, 
hogy belső életünknek, belső országunknak alapvetően nem 
vagyunk az urai. Itt persze egyáltalán nem arra szükséges 
gondolnunk, hogy képtelennek mutatkozunk kizárni az 
életünkből az aktuális kormányzatot, vezetőket és környezetet, 
hanem arra célszerű ráceszmélnünk, hogy még saját gondolati 
világunknak sem vagyunk az urai, hogy az érzelmeinkről és az 
indulatainkról ne is beszéljünk. Ezek felett szükséges újfent 
hatalmat  — gyakorolnunk, méghozzá egy sajátságos 
megvalósítási út bejárása során. Szörnyűséges belátnunk, hogy 
még a saját lelkünkben, saját magunkban sem vagyunk otthon, 
és középpontunkból időről időre kivetnek bennünket olyan 
tényezők, amelyek felett (jelenleg még) nem rendelkezünk 
befolyással. Amennyiben körültekintünk a magunk személyes 
környezetében, alaposabban is szemre vételezvén a körülöttünk 
élőket, viszonylag hamar ráébredhetünk arra, hogy az emberek 
alapvetően indulatvezérelt életet élnek, és a legtöbbjük 
képtelen mindennemű disztingválásra. Nem képesek erkölcsi 
értékrendet felvenni és képviselni, és ráadásul még 
világnézetük — sincsen, ugyanis gnosztikus szempontból 
egyáltalán nem minősül világnézetnek az, hogy valaki 
jobboldali, avagy baloldali szavazó, konzervatív vagy liberális, 
nyitott-e, avagy zárt. Az emberek szinte egyáltalán nem 
képesek az érdemi gondolkodásra, nem képesek a logika 
megfelelő alkalmazására, és a maguk korlátolt sémái közül sem 

igazán tudnak kitörni. Így tehát, amennyiben újfent rátekintünk 
a magunk saját, belső világára, a legtöbbünk számára 
egyszeriben nyilvánvalóvá válhat, hogy nemcsak a király, de 
még a legutolsó paraszt hatalmi helyzetét sem igazán lehetünk 
jogosultak birtokolni és képviselni, a mi saját világunkban. 
Amíg képtelennek mutatkozunk teljes és totális uralmat 
gyakorolni önmagunk gondolati és ösztönélete felett, addig a 
Királyság elnyerésére nem igazán számíthatunk, pedig 
mindannyiunk sorsa és végzete alapvetően ez volna. 
Mindenfajta beavatás voltaképpen egyfajta út, amely arra 
irányít bennünket, hogy saját belső világunkban a rabszolga 
létállapota helyett a királyi uralmat és méltóságot valósítsuk 
meg. 


Minden igyekezetünknek arra szükséges irányulnia, 
hogy ezt a fajta uralmat, ezt az Isteni Jelenlétet önmagunkban 
megismerjük és megalapozzuk, máskülönben hogyan is 
gondolhatnánk arra, hogy bármifajta változást képesek 
lehetünk önmagunk körül véghezvinni. Mindazon borzalmak, 
amelyek a világi létet körülszövik, voltaképpen nem fakadnak 
másból, mint az ember borzalmas kizuhantságából, amelyet 
Önmagával, az Isteni Jelenléttel kapcsolatban él meg. Világunk 
kríziseit nem válik képessé megoldani egyetlenegy vallás, 
világnézeti keresztrendszer és társadalmi berendezkedési forma 
sem, ugyanis a válság megoldását elsősorban önmagunkban, és 
nem pedig önmagunkon kívül szükségeltetik megkezdenünk. 
Amíg ugyanis nem születünk újjá vízből és Szent Lélekből, 
azaz nem valósítottuk meg az Istenség  Jelenlétét 
önmagunkban, addig nem várhatunk semmiféle pozitív irányú 
változást a világban sem. Nem a véletlen műve az, hogy a 
tradicionális szerzők a legmagasabb és legfejlettebb 
államformaként az úgynevezett  abasileia, azaz a 

királynélküliség állapotát nevezik meg, amely azonban 
egyáltalán nem jelent egyet holmi anarchista, avagy 
demokratikus berendezkedéssel. A királynélküliség a maga 
eszményi értelmében olyan állapotot sugall, amelyben azért 
nincsen szükség királyra, mert minden egyes ember képes 
megjeleníteni az uralkodói potenciálokat önmaga körül és 
önmagában, és szükség esetén bármelyikük képes lenne a 
király szerepét betölteni, amennyiben valamiféle történés ezt 
indokolttá tenné. Ebben az állapotban szükségtelen, hogy az 
embereket felülről, mintegy bábként rángassák, hiszen itt nem 
tömegekről, hanem Urak és Úrnők közösségéről beszélhetünk. 
Jelenlegi állapotában az emberiség egésze azonban egyáltalán 
nem alkalmas ilyesfajta eszményi állapotok megvalósítására, 
így csupán egyedi és egyéni vállalások formájában érhetőek 
tetten olyan kezdeményezések, amelyeknek keretein belül 
egyéni keresők önmagukban próbálják megvalósítani ezt a 
királynélküliséget, azaz a királyi uralom megvalósítását és 
megélését saját belső világuk felett. 


Természetesen mindezekre a felvetésekre rögvest 
megtalálni látszik minket a válasz a mainstream vallásosság 
részéről, amely szerint az ember eleve annyira gyarló, és 
kilátástalan helyzetben leledző kreatúra, hogy ilyesfajta 
gigantikus vállalásokra eleve képtelennek mutatkozna. Mindez 
persze bizonyos fokon akár igaznak is lehetne nevezhető, 
azonban a gnosztikus perspektíva még ennek ellenére is 
visszavonhatatlanul és végérvényesen hitet tesz amellett, hogy 
az Istenség eleve valamennyi embert a szentségre teremtetett, 
és az ember célja nem ragadható meg másban, mint ennek az 
átszentelődésnek, mondhatni átistenülésnek a 
megvalósításában. A szamszára forgatagából ugyanis nem 
lehetséges önmagunk különféle alulmúlásai által kitörni, 

hanem az út csakis és kizárólag felfelé keresendő, tehát 
önmagunk fokozatos és folyamatos felülmúlása által kell 
önmagunkat mintegy visszavezetni az Istenhez. Korlátolt 
önmagamból kiindulván különféle lépesek sorozata által 
kívánom magamat eljuttatni a királyság állapotára, azaz az 
önmaga belső világa felett uralmat gyakorló ember lelkiségére. 


Gondolatmenetében Jézus Krisztus a lélekből született 
emberek jellegzetességeiről beszél, amely jellegzetességeket "a 
szél ott fúj, ahol akar..." kezdetű bölcsességmondásában 
fogalmazza meg. Bennem személy szerint sokadjára vetődik fel 
életem során a kérdés, hogy vajon milyen is valójában egy 
lélekből született ember, tehát olyasvalaki, aki a beavatási útra 
lépvén a belső királyság ideálját önmagában valamilyen fokon 
már megvalósította. Sajnálatos módon eddigi éveimnek 
folyamán nem találkoztam ugyanis kimondottan nagy számban 
ilyesfajta megvalósított emberekkel, de még csupán olyanokkal 
sem sűrűn, akik ennek az állapotnak legalább a közelébe 
eljutottak volna, így csupán meglehetősen korlátolt 
tapasztalataim — alapján — mondhatok bármit is. Jézus 
megfogalmazása szerint egy szellemileg előrehaladott ember 
voltaképpen olyan, mint a szél, avagy a lélek, tehát egyfajta 
megfoghatatlanság állapotában létezik. Semmi esetre sem 
azokról van tehát szó, akik önmagukat mindenféle 
megvilágosodott tanítóként, avagy guruként előadván kürtölik 
bele a világba önnön nagyszerűségük megvallását, de még csak 
olyanokról sem lehetséges feltételezni kimondottan magasnak 
számító szinteket, akik ugyanezt az  önközpontúságot 
valamiféle álszerénység hamis maszkjába próbálják bújtatni. 
Mindkettő "változatát" a spirituális csalóknak, tehát mind a 
hőzöngőt, mind pedig az álszerényt illene minél messzebbre 
elkerülnie minden, önmagát komolyan és komolynak gondoló 


334 


gnóziskeresőnek. 


Az igazi szellemi embert nem lehetséges hétköznapi 
kategóriákba illeszteni, ugyanis elsősorban a 
megfoghatatlanság az, ami ezeknek a személyeknek a sajátja. 
Egyfelől érezzük (persze amennyiben képesek vagyunk még 
egyáltalán érzékelni a szentséget), hogy esetükben valamiféle 
rendkívül magas szellemi színvonalról van szó, azonban ezt a 
fajta . szellemi színvonalat mégsem lehetünk képesek 
megragadni a hagyományos úton, hanem csakis és kizárólag 
misztikus módon. Az ilyen illetők ugyanis sohasem 
hőzöngenek, és nem is áll szokásukban huszonötödszörre is 
elmondani önmagukkal kapcsolatban, hogy mennyire komoly, 
hiteles, magas nívóval rendelkező és igaz embereknek tartják 
önmagukat, illetőleg — az — ugyancsak magamutogató 
önreklámozás gyanánt megnyilvánuló álszerénység is messzire 
elkerüli őket. A szellemi embernek hallani lehet a zúgását, de 
nem lehet tudni, hogy honnan jön, mint ahogyan azt sem, hogy 
hová megy. Életem egyik legkedveltebb mondása nem más, 
mint egyfajta tanács: "Próbálj úgy élni, hogy ne vegyenek észre 
ott, ahol vagy, de nagyon hiányozzál onnan, ahonnan 
elmentél", és ebben a tanácsban kirajzolódik a magas szellemi 
szinteket megvalósító embereknek az élettel szemben 
megnyilvánított attitűdje is. Amennyiben valahol munkálkodik 
az ilyen ember, ott nem kürtölteti szét önmaga körül önnön 
nagyszerűségét, szaktudását és tekintélyét, hanem csendben 
fáradozván végzi feladatait, azonban mindezt mégis olyasfajta 
magas nívóval teszi, hogy eltűnését követően egyértelműen 
bebizonyosodik a hiánya. A legtöbb esetben egy-egy szellemi 
ember a hiányát csupán akkor fedezik fel, amikor már nincs 
jelen valahol, illetőleg  radikálisabban fogalmazván azt 
mondhatjuk, hogy akkor veszik észre azt, hogy egyáltalán ott 

volt, amikor már nincsen jelen az adott környezetben és 
közösségben. Ő az, aki a rejtekben véghezviszi a 
cselekedeteket, nem kürtöltet önmaga körül, mindennapi 
életében és cselekedeteiben lágy, ám ugyanakkor nyoma van 
annak, amit mond, súlya van a kijelentéseinek, lényegisége van 
a gondolatainak. Ilyen a spirituális értelemben már valamit 
megvalósított ember. 


Jézus Krisztus ebben az evangéliumi szakaszban beszél 
a Mennyekbe való felmenetelről és az onnan való alászállásról, 
valamint önmagáról, mint az emberfiáról. A héber nyelvben az 
emberfia kifejezés valójában többes számban értelmezendő, 
azaz célszerű volna inkább az emberek fiai, az ember fiai, 
avagy az emberek fia kifejezést használni a csupán egyes 
számban megragadható emberfia kifejezés helyett. A 
gnosztikus létszemlélet a szellemi megvalósítás útján járókat 
nevezi így, azaz olyasvalakiket, akik nem tartanak az önmaguk 
legmélyébe való alászállás gesztusának megtételétől, azaz 
szimbolikusan leszállnak a Mennyből, majd pediglen oda 
ismételten vissza is térnek. A gnosztikus létélmény lényege az 
önmagunkba, — azaz — önmagunk poklaiba, önmagunk 
mélységeibe való alászállás, és az ott leledző kincsek 
felfedezése, felszínre hozása és kimunkálása. Amikor 
gnosztikusként Istent keressük, akkor nem valamiféle külső 
tényezőben, avagy külső tényezőként keressük, hanem 
voltaképpen Rúmi szavaival élve a saját szívünknek legmélyén 
próbáljuk fellelni Őt. A bölcsességhagyományokban a szív a 
spirituális  középpontot jelenti, azaz a szívben való 
Istenmegtalálás élménye voltaképpen annyit tesz, hogy 
önmagam középpontjában találom meg az Istent. Nem kifelé, 
hanem éppen ellenkezőleg, befelé keresek, és önmagam 
középpontjában, önmagam eredeti valójában találom az Istent. 

Senki nem lehet képes mennyei önmagába  elérkezni, 
amennyiben nem járta végig ezt a fajta utat a Pokloktól fölfelé. 
Buddhista terminológiában mindez annyit tesz, hogy az 
emberfiának alá kell szállnia a Mennyekből, majd a Poklok 
legmélyét megjárván oda vissza is kell térnie, illetőleg egy 
ponton túl szükséges megvalósítania azt a képességet, amely a 
szamszára és a Nirvána közötti tudatos transzformációt 
lehetővé teszi számára. Világosabban szólván képesnek kell 
lennie a Poklokat Mennyekké alakítani, illetőleg szabadon 
vissza, így tehát tudatos módon szükséges végrehajtania a 
mozgást és  mozgatást e kettő között. A keresztény 
hagyományokban ennek a fajta műveletnek a meglehetősen 
elfátyolozott emlékét érhetjük tetten akkor, amikor a 
mindennapok megszenteléséről, avagy a Mennyországnak a 
Földön való megnyilvánításáról hallunk, igaz ugyan, hogy a 
mainstream kereszténység mindezt csupán erősen lehatárolt és 
korlátozott formában képzeli el. 


Ugyancsak érdekes gondolatokra bukkanhatunk akkor, 
amennyiben az evangéliumi szakaszt tovább elemezvén a hit és 
az ítélet kérdésköréhez érünk. A protestáns teológiában 
kulcsszerep jut a hit primátusát hirdető Sola Fides tannak, tehát 
a hit általi megváltás tanának, amelynek értelmében a 
megváltás és üdvözülés egyetlen záloga a Jézus Krisztusba 
vetett hit. Gnosztikus szempontból azonban ennél sokkalta 
többről van szó, jelesül annak a jézusi megnyilatkozásnak a 
középpontba állításáról, amely szerint nem mindenki jut be a 
Mennybe azok közül, akik Jézus Krisztust uruknak elismerik, 
hanem csakis azok, akik megtartják, azaz megvalósítják 
önmagukban az Ő parancsolatait és tanításait. Egyértelműen 
tetten érhető tehát Jézus Krisztus szavaiban, hogy egyáltalán 
nem elegendő a hit ahhoz, hogy valaki szabadulását elnyerje, 

mint ahogyan azt a juhok és kecskék különválasztásáról szóló 
példázatban is olvashatjuk. Senki sem kéri tehát számon az 
embertől azt, hogy valójában milyen dogmatikai hátteret 
fogadott el önmaga számára megvallásra alkalmasnak, hanem 
csakis és kizárólag azon van a hangsúly, hogy mit sikerült 
megvalósítania a krisztusi ideálból. Ezen a ponton ismételten 
szükségessé válik annak egyértelművé tétele, hogy ezen előbb 
említett ideálnak a megvalósítása korántsem csupán erkölcsi 
vetülettel bír, tehát az üdvösség elnyeréséhez egyáltalán nem 
elegendő úgymond jó, avagy rendes embernek lennünk, és még 
kevésbé számít elegendőnek az, amennyiben valaki hibátlanul 
megfelel — valamiféle társadalmi konszenzuson alapuló 
standardnak. Itt voltaképpen csakis az számít, hogy valaki 
miként munkálta ki önmagában a Bennlakozó Isteni Jelenlét 
jelenvalóságát, és — miként képes azt megőrizni és 
megnyilvánítani életének (és halálának) különféle szituációi 
között. Természetesen az úgynevezett "jó ember" sem számít 
teljes mértékben elveszettnek, ugyanis ő legalább a Pokoltól 
megmenekülhet, azonban a gnosztikus értelemben vett célba 
éréshez ennél valamelyest többre van szükség. A gnosztikus 
ugyanis nem elégszik meg azzal, hogy mintegy "éppen 
megússza a Poklot", hanem egyenesen az Istenség Lábának 
Zsámolyához igyekszik, és arrafelé veszi az irányt. 


Mindazok tehát, akik ezt a belső embert, önmagunknak 
a hétköznapiasságot meghaladó verzióját megvalósítják, nem 
esnek majd az ítélet alá, hanem életüknek bezárultával 
kiszabadulhatnak a materiális világ örvényléséből, és az öröklét 
jutalma lesz ajándékuk. Az ilyen istenember lesz az, aki 
üdvösséget szerez a világnak, azaz mivel elsősorban belső 
történetről van szó, úgy i5s mondhatnánk, hogy én vagyok az, 
aki a krisztusi létideál megvalósítása által üdvösséget szerzek a 

magam saját, belső világának, persze az Isteni Áldások és 
Kegyelmek hathatós támogatása mellett. Amennyiben tehát én 
magam a saját belső világomban hiszek abban, hogy az 
istenemberi létezésmód, azaz az emberfeletti ember életideálja 
megvalósítható, és ezt a fajta létállapotot meg is valósítom, 
akkor az én világom az üdvösségre jut, azaz az Istenség 
Jelenléte és Uralma  megnyilvánulhat benne. A Belső 
Krisztusként megvalósított Valóság üdvösséget szerez tehát 
ilyetén módon az én világomnak is, megváltván mindazt, ami 
korábban bennem megváltásra szorult. Az  Üdvösség 
megszerzése minden egyes esetben vagylagos, tehát nem 
lehetséges, hogy az ember egyszerre üdvösséget is szerezzen, 
és egyben a kárhozatra is jusson. Aki gonoszat cselekszik, és 
életidejének túlnyomó többségét az Istenségtől való elvágottság 
határozza meg, annak megtermett gyümölcsei szereznek majd 
kárhozatot, aki azonban az Istennel és az Istenben viszi véghez 
megszentelt cselekedeteit, az végül az általa termett jó 
gyümölcsök által jut az üdvösségre. Az olyan ember szavának, 
aki önmagát megvilágosodottnak,  szentéletűnek, avagy 
krisztuskövetőnek nevezi, életmódja és tettei azonban 
ellentmondanak a krisztusi ideálnak, voltaképpen nem 
lehetséges hitelt adni. Függetlenül attól, hogy milyen spirituális 
rangot, címet, avagy titulust birtokol valaki, amennyiben 
cselekedetei gonosznak és istentelennek mutatkoznak, az illető 
a Világosság irányában tanúsított  gyűlöletéről tesz 
bizonyosságot általuk. Mindazok azonban, akik tetteiket az 
Igazsághoz, mégpedig az Isteni Igazsághoz szabják (és itt nem 
valamiféle részleges igazságot, hanem a bennlakozó és 
megnyilvánuló Logos esszenciális Igazságát, az örökérvényű 
és megmásíthatatlan Valóságot értjük), és az Igazságot a maga 
teljességében, belsőleg megélvén hajtják végre, jó esélyét 
láthatják annak, hogy a túlvilágot valamilyen fokban (és itt 

célszerű minél magasabb fokokat kijelölni önmagunk számára) 
megtapasztalhatják. 


Ugyancsak fontos szempontként mutatható be azon 
kijelentés, hogy aki cselekedeteit nem az Istenben viszi végbe, 
azaz nem az Istent tekinti önmaga és minden cselekedete 
Végső  Forrásának, annak  jótéteményeinek metafizikai 
szempontból nem sok értelme van. Mindenképpen látnunk kell, 
hogy pusztán jó embernek lenni egyáltalán nem elegendő 
ahhoz, hogy valaki a spirituális megvalósításhoz közelebb 
kerüljön. Itt ugyanis alapvetően arra van szükség, hogy a 
személy az Istenség felé törekedjék, és a Vele való direkt, 
személyes és misztikus találkozás, megtapasztalás irányába 
kormányozza életét. Szükséges tehát, hogy tetteit az Istenben 
vigye végbe, tehát végső soron realizáljon önmagában 
valamicskét az Istenből, és cselekedeteit annak fényében vigye 
végbe, hogy megérti cselekedetei forrásának mibenlétét. 
Mindennemű Istenben végbevitt cselekedet Forrása és Célja 
egyaránt Istenből kell fakadjon, és  Beléje kell, hogy 
visszatérjen is. Az Istenséggel való kapcsolatunkat minduntalan 
meg kell erősítenünk, szüntelenül egyre szorosabbra kell 
húznunk, hogy előremozdítsuk cselekedeteink beágyazódását 
az Istenbe. Amennyiben önmagunkat egyre inkább önmagunk 
központjába irányítjuk vissza, és ebben a középpontban 
Istennel találkozunk, akkor bizonyos idő után magunk is 
megtapasztaljuk önmagunknak és  cselekedeteinknek az 
Istenben való kiteljesedését. Mindezt önmagunk belső 
szentélyében, a szívünk legbelsőbb szobájában, azaz 
lelkünknek legmélyén szükséges megélnünk, azaz nem 
szükséges, hogy önmagunk körül különösebb csinnadrattát 
csapjunk, hanem bőven elegendő, amennyiben a saját, 
személyes Istenkapcsolatunk által megtermett jó gyümölcsöket 

osztjuk meg a külvilággal. A kapcsolat maga senkire sem 
tartozik, azonban a belőle fakadó spirituális és szellemi javak 
másokkal való megosztása kimondottan üdvös és előremutató 
aspektusa lehet életünknek. 


A szellemi ember nem evilági ember, és evégett nem is 
ildomos, hogy keveredjen azzal, ami ehhez a világhoz tartozik. 
Benne a szellem többlete világít, és egy minőségileg 
magasabbrendű világ nyilatkozik meg benne. Nem veszik el és 
nem fulladozik orrcsúcsig a jelenlegi világ visszataszító 
játszmáiban, hanem egyes egyedül annak megerősítésén és 
elmélyítésén fáradozik, ami az Istenhez tartozik, ugyanis a 
halált végső soron csakis és kizárólag az élheti túl, amely 
lényegileg a magasrendűhöz tartozik. Ami a testből születik, az 
test, ami a lélekből születik, az lélek, így tehát mindaz ami a 
testhez, azaz a világhoz, az anyagiakhoz tartozik, végső soron 
osztozni fog a világ végzetében. Mindaz, amelyet viszont a 
törekvő önmagában a lélekből megvalósított, az képezi részét a 
léleknek és az Istennek, és ez az, amely így osztozhat a 
halhatatlanságban, amely az Istenség természete. Mindaz, 
amely bennünk örök, az valójában öröktől fogva létezett, 
létezik legbelül jelenleg is, és mindenkor létezni fog, és ennek 
az örök Isteni Szikrának a kimunkálása képezi minden 
gnosztikus kereső igazi életfeladatát. 

A divat-ezoterikus és álspirituális irányzatok, 
rendszerek és személyek ténykedéséről... 


Egy jelentős terület, amelyen önmagamat felülbírálni 
mutatkozom kénytelennek, az a liberalizmushoz és a kritikátlan 
elfogadáshoz, toleranciához és korrektséghez való viszonyomat 
illeti. Amikor 2013 nyarán végérvényesen elhatárolódtam a 
mainstream keresztény egyházaktól, egy akkori ismerősömnek 
hatására a szabad, liberális kereszténység, és ezzel együtt a 
szabad, posztmodern, liberális világ eszményképe ragadott 
meg. Elfogadásra és elismerésre szomjas személyiségem 
szivacs módjára építette önmagába annak meggyőződését, 
hogy amennyiben rendes, kedves, korrekt, elfogadó, széles 
látókörű, nyitott, modern és haladó gondolkodású embernek 
akarok számítani, akkor kritika nélküli igenléssel, elfogadással 
és bevállalással szükséges viszonyulnom mindahhoz és 
mindenkihez, amivel és akivel csak találkozom. Egy ideig (ezt 
sohasem fogom tagadni) lenyűgözött ennek a világnak a 
sokszínű pezsgése, azonban néhány esztendőn belül arra lettem 
figyelmes, hogy csakhamar mintegy széthullani látszott a 
lábam alatt a talaj. Választott szakágam, a pszichológia 
relativizáló . viszonylagossága, és az erkölcsöt emberi 
viszonyulások és döntések függvényévé degradáló 
szabadossága nyomán egy ideig elhinni látszottam, hogy a 
liberális világ képes korlátlan szabadságot biztosítani az 
embernek, és valóban az a fokú elfogadás, nyitottság, 
tolerancia és széles látókörűség fogad majd, amelyre előzőleg 
számítottam. Mondanom sem kell talán, hogy kevés dologban 
csalódtam akkorát, mint a liberális áramlatokban, és sajnálatos 
módon kénytelennek mutatkoztam megtapasztalni azt, hogy ez 

a fajta relativizáló viszonylagosság meglehetősen könnyedén 
mutatkozik meg akkor, amikor az egyéni érdekek mások felé 
helyezése a cél. Ami az egyik oldalon nyitottságot, elfogadást 
és megértést vár el, az a másik oldalon rögvest megtagadja 
tőlünk ugyanezt, amennyiben az érdekei úgy kívánják, mi 
pediglen ugyanolyan gyorsan válhatunk egy adott hatalmi 
tényező rabszolgájává, mint ahogyan annak előtte az a hatalmi 
tényező egy másik pillanatában a tenyerén hordozott 
bennünket. Csakhamar avval szembesültem, hogy a liberális 
világban, ahol elvben (!) mindenki egyenlő esélyekkel indul, és 
ugyancsak elvben (!) mindenkinek a jogai érvényesülnek, 
számomra valahogyan, a nagy szabad versenyben ugyanúgy a 
legalacsonyabb és legalantasabb szerep jutott, mint ahogyan 
számomra a társadalom mindig is megajánlani próbálta azt. 
Nem kicsiny mértékű Isteni Gondviselés szükségeltetett ahhoz, 
hogy ép bőrrel (és lélekkel) megússzak egynémely szexuális 
zaklatást, illetőleg elkerüljem azt, hogy különféle hatalmi 
visszaélések áldozatává váljak, mindezt úgy, hogy az egész 
jelenség be volt csomagolva a nagy szabadosság és szabadság 
álcájába. — Teljes mértékben a Gondviselés sajátságos 
jelenlétének tudhatom be, hogy bár minden igyekezetemmel 
azon voltam, hogy elég lazának, elfogadónak, modernnek és 
nyitottnak mutatkozzak ezeknek a köröknek számára, hogy 
elfogadást nyerjek, valami legbelül mégis határozottan NEM-et 
parancsolt akkor, amikor a helyzetek fokozatosan az erkölcsi 
leromlás felé vezettek volna. 


A liberalizmus viszonylagos és értékeket relativizáló 
világa szinte észrevétlenül képesnek mutatkozott oly 
mértékben lerontani erkölcsi és szellemi iránytűm működését 
(akár az a valódi iránytűvel történik bizonyos ásványok 
jelenlétében), hogy esztendőkön keresztül teljesen normálisnak 

és elfogadhatónak tartottam például azt, hogy egy erkölcsi 
értelemben nyíltan több sebből vérző személy keresztény 
főpappá lehet, mint ahogyan azt is, hogy egy másik, ugyancsak 
több ízben is becstelennek és gátlástalannak mutatkozó egyén 
szentségi lopás által jusson el ugyanezen pozícióra. Én ostoba 
fajankó, aki hosszú esztendőkön keresztül őrlődött azon, hogy 
vajon hol rontotta el az életét, és szinte az őrületbe kergette 
azon tapasztalása, hogy nem találta meg önmagában a hibát. 
Már-már azt hittem, beleőrülök abba, hogy bármennyire is 
szerettem volna, mégsem tudtam magamat vádolni a történtek 
miatt, ugyanis eltompult és mindennemű  relativizációt 
megengedő látásom nem tette lehetővé számomra, hogy stabil 
és tiszta értékrend birtokában nyíltan kimondjam és annak 
nevezzem az ellenem történteket, amik azok valójában: 
becstelen gazemberek becstelen és visszataszító cselvetései, 
közönséges csalás, megtévesztés, lopás és hatalmi játszmák. 
Sajnálatos módon nem működik mindaz, amelyet az értékét 
vesztett és relativizálásra hajlamos, modernkori értékítélet állít, 
ugyanis bizonyos egyetemes Igazságokat nem lehetséges 
emberi platformról kiindulván megmásítani és felülbírálni. 
Szellemi Úton járó emberként egyszerűen nem spórolhatjuk 
meg magunknak, hogy a Láthatatlan Hangjaként szilárdan és 
tisztán annak nevezzük a jelenségeket, amik. A becstelenséget 
becstelenségnek, a nyerészkedést nyerészkedésnek, a lopást 
pedig lopásnak, még akkor is, amennyiben azt keresztény 
főpapok, avagy önmagukat demokratikusnak beállító 
"honatyák" követik is el. Léteznek bizony emberalatti, illetőleg 
még ennél is alacsonyabb szintek, amelyeket nem szabad nem 
annak láttatni, mint amik valójában. Jelenkori posztmodern 
világunk (persze tudom, hogy hiba lenne mindezt tisztán a 
liberalizmus számlájára írni, így ide vezetném többek között és 
egyebek mellett a materializmust, szellemi nihilizmust, a 

tárgyasítást, mint jelenséget, a kapitalizmust, a fogyasztói 
kultúrát, a relativizmust, fanatizmust és az ateizmust is, mint 
egyre inkább elhatalmasodni látszó tendenciákat) gyakorlatilag 
a normalitás szintjére emelt, és így lényegében már teljes 
mértékben  észrevétlenné és elfogadhatóvá tett olyan 
gyakorlatokat, mint a gyermekek  megnyomorítása az 
oktatásban, a munkások rabszolgasorba kényszerítése, a 
fiatalok alkoholizmusba, drogfüggőségbe és kilátástalanságba 
hajszolása, — illetőleg — egymás alpári és gerinctelen 
megalázásának, földbe döngölésének és megbecstelenítésének 
gyakorlatát mind a munkahelyeken, mind pedig a hétköznapi 
életben, ezeket a  megnyilvánulásokat azonban szellemi 
emberként tisztán és érthetően el kell ítélni és a nevükön kell 
nevezni, mint ahogyan azt a különféle démoni erőkkel szokás. 


Éppen ezért ünnepélyesen bejelentem, hogy részemről 
véget ért az a korszak, amikor is angyali mosollyal az arcomon 
nyugtázok, elfogadok, helyeselek, tolerálok és megérteni 
próbálok minden olyan jelenséget, amelyeket (immáron 
tudatára ébredtem ennek) nem elfogadni és megérteni kellene, 
hanem minden erővel küzdeni ellenük. Egyik, számomra sokra 
tartott gondolkodó imigyen fogalmaz: "az, aki mindenkivel 
jóban akar lenni, lényegében azt éri el, hogy senkivel sem lesz 
jóban". Én magam ezt a mondást úgy egészíteném ki, hogy az, 
aki mindenkivel jóban akar lenni, az végül éppen önmagával 
nem lesz jóban, és ennek átkát nem egyszer nyílott már 
alkalmam tetten érni a magam életében. Úgy láttam be, hogy 
nem lehetünk sem gnosztikusok, sem misztikusok, sem 
pediglen szellemi megvalósítók úgy, hogy életünket ne 
szerveznénk sziklaszilárd értékrend és bizonyos alapvető 
princípiumok köré, amelyeket még ezen sötét és veszedelmes 
világgal szemben is védelmeznünk és képviselnünk szükséges. 

Ez képezi annak az alapvetően papi és bizonyos fokban lovagi 
küldetésnek az alapját, amelyet főként a fantázia területén 
létező, regénybeli ideáljaim szellemében végzek. 


Irományom témájaként maradt még egy, igencsak 
fontos korrekciós feladatom, jelesül annak tudatosítása, hogy a 
spirituális életben bizony vannak olyan irányok, amelyek 
egyértelműen tévutat jelentenek mindannyiunk számára. 
Korábban erőteljesen hittem abban, hogy a spiritualitás a 
divatos hasonlattal élve olyan hegytető, amelyre sok-sok-sok 
irányból útvonalak sokaságai vezetnek fel, és a csúcson végül 
valamennyi találkozik. Saját gnóziskeresésem nyomán azonban 
egyértelműen arra a felismerésre jutottam, hogy ez egyáltalán 
nem mondható így, ebben a formájában igaznak, és minthogy 
önmagamat egyfajta spirituális útikönyv írójának is tartom, 
mindenképpen kötelességemnek érzem, hogy ezt olvasóim felé 
egyértelműen jelezzem. 2014 tájékán a keresztény vallás 
szigorú kereteiből szabadulván határtalan örömmel vetettem 
bele önmagamat a New Age és a divatezotéria varázslatosnak 
és hihetetlen mértékben szabadnak tetsző birodalmába, amely 
birodalom azonban csakhamar felfedni látszott igazi arcát, 
jelesül egy olyan hatalmas mocsárvilágot, amelyet Tolkien 
professzor oly találóan ábrázolt izgalmas regényében. Egyfajta 
halott lápvilág ez, amely gyakorlatilag önmaga felszíne alatt 
örzi mindazok arcát, akik ebben a gigantikus útvesztőben 
elveszítették a helyes ösvényeket. Nem szeretnék 
félreérthetően fogalmazni, így szeretném teljes 
egyértelműséggel kijelenteni, hogy nem szegődtem sem a New 
Age veszélyeire a figyelmet minduntalan felhívó katolikus 
lelkipásztor nyomdokaiba, sem pediglen hajdanvolt gnosztikus 
mesterem példáját sem kívánom követni, aki orthodox hitre 
térését követően rögvest sátánizmussal és eretnekséggel vádolt 

meg minden olyan személyt, akinek nem szerepelt minden 
második mondatában a Jézus szó, hanem csakis és kizárólag 
olyan tényezőkre és jelenségekre kívánok rámutatni, 
amelyekkel utam során egyértelműen szembesültem, és tévút- 
valójáról a legmesszebbmenőkig meggyőződtem. 


Kezdjük egyből a legjellegzetesebb példákkal, ezúttal 
konkrét néven nevezve azokat. Léteznek a New Age irányzat 
berkein belül olyan, főként energiagyógyászati irányzatok, 
amelyeknek lényege abban áll, hogy különféle tanfolyamok 
során történő, úgynevezett behangolások és avatások által a 
személy képessé válik különféle gyógyító energiák 
csatornázására és kiárasztására, mindezt gyógyító céllal. 
Ezeknek a tanfolyamoknak azonban pénzben kifejezhető ára 
van, ami bár a mai keresetekhez viszonyítván még 
Magyarországon sem nevezhető túlontúl borsosnak, azonban a 
puszta tény, hogy valaki spirituális erőket anyagi 
ellenszolgáltatás fejében árusít, már erőteljesen felvet bizonyos 
mértékű gyanút. Mivel előttem már nem kevesen felvetették 
annak kérdését, hogy vajon milyen irányzat az, amely az 
anyagiakat spirituális erők átadásába vonja bele, ezek a 
kérdéses személyek és szervezetek rendszerint jól csengő 
érvekkel rendelkeznek az ilyen jellegű kritikáknak a 
félresöprésére, azonban nekünk magunknak érdemes értelmes 
emberek módjára ezeken átlátni. Az egyik legjellegzetesebb érv 
ezek közül, hogy a kérdéses összeget nem a behangolásért és 
az avatásért kérik el, hanem mindez az egy-két napos 
tanfolyam díját képezi, amely ugye az ő személyes idejükből 
megy el, így nekik ezért joguk van a kérdéses összeget elkérni, 
és persze az örökzöldnek számító, teljes mértékben materiális 
érv is előkerül, amely szerint ők maguk is fizettek érte anno, 
így miért is adnák vajon ingyen tovább. Nagyon fontos 

azonban megjegyeznünk, hogy bármennyire is értelmesnek 
hangozhatnak ezek az érvek, és bármennyire is meggyőző 
módon képesek lyukat beszélni ezek az emberek mások 
hasába, az alapvető probléma azonban ennek ellenére tetten 
érhető, méghozzá a következő módon. 


Én magam nem állítom, hogy ezek a tanfolyamok, 
behangolások és csatornázások egyáltalán nem is működnek, és 
korunk jó materialistáival és "aggódó valódi szakembereivel" 
ellentétben egyáltalán nem vallom azt, hogy ezek a "mesterek" 
abszolút sarlatánnak lennének. Ugyanígy azt sem gondolom, 
hogy ezek az irányzatok egytől-egyig démoni közbenjárás által 
áradnának ki, mint ahogyan a New Age lelkes keresztény 
bírálói állítják, az én kritikám ugyanis egészen más területét 
célozza meg ezeknek az irányzatoknak. Léteznek ugyanis 
gyógyító erők, ez egészen egyértelmű, azonban ezek minden 
esetben úgynevezett siddhik, azaz mágikus képességek 
formájában nyilvánulnak meg a szellemi fejlődésnek egy 
pontján. Mesterségesen, tehát különféle hétvégi behangolások 
által kierőszakolni és abnormális módon meggyorsítani 
ezeknek a megjelenését voltaképpen olyan, mint a koraszülés, 
avagy mint amikor egy félig kifejlődött csirkeembriót 
kibontunk a tojásból. Nem kívánom tovább magyarázni 
mindezt, ugyanis hiszem és vallom, hogy a fenti két példából 
értelmes emberek mindezt képesek viszonylag jól megérteni. 
Minden esetben kimutathatóvá válnak ezen behangolásoknak a 
mint amikor egy elővigyázatlan idézőmágust az általa életre 
hívott démonok egyszerűen megsemmisítenek. Persze ezen 
területnek a képviselői erre a felvetésre reagálván foggal- 
körömmel viszont állítanák, hogy az általuk kínált 
behangolásoknak semmiféle káros hatása nincsen, azonban egy 

valós szellemi úton járó személynek bőségesen elegendő 
csupán mélyen belenéznie egy ilyesfajta irányzatot aktívan 
gyakorló személy szemeibe, avagy eltölteni a környezetében 
egynéhány órát, és hamarjában rádöbbenhet korábbi állításaink 
igazságtartalmára. Rendszerint ezek a káros történések csak 
lassan fejtik ki a hatásukat, azonban mi sem lehetne szörnyűbb 
és tragikusabb hatással az emberre, mint amikor éveken, avagy 
évtizedeken át jár egy tévúton. Egy másik tipikus jelenség, 
amikor az illető "mesterek" úgy hirdetik kurzusaikat, hogy az 
általuk kínált tanítást rendes körülmények között évtizedeken 
át kellene tanulni egy keleti kolostorban, most viszont alig 
egyetlen hétvége alatt elsajátítható valamennyi tudomány. 
Bárki, aki szellemi élete során megpróbált már komolyan 
elsajátítani valamit, egészen pontosan tudhatja, hogy ilyesfajta 
spirituális bakugrások egyszerűen nem léteznek, tehát vagy 
megküzdünk szinte minden apró  előrehaladásért, vagy 
keményen megbünhődünk mindenfajta olyan 
próbálkozásunkért, amelyek ezeket a gyors megugrásokat 
mozdítják elő. Nagyon sok olyan spirituális irányzat létezik, 
amely szinte egyezményesen állítja, hogy a jelenlegi, 
spirituálisan előrehaladott korban indokolttá vált, hogy a 
korábban titkos, és csupán a beavatottak számára elérhető 
tanokat most mindenki számára minimális tanulás által 
hozzáférhetővé teszik, ilyesmi azonban egyszerűen nem 
létezik. Spirituális szempontból ez a kor egyáltalán nem az 
előrehaladás, hanem éppen a hanyatlás jegyében áll, és 
egyáltalán nem igaz az, hogy a technikai fejlődést majd a 
spirituális fejlődés is követi fogja. Az egyik legfontosabb és 
legsúlyosabb spirituális alapvetésünk kell, hogy legyen annak 
kijelentése, hogy alapvetően egyáltalán nem fejlődő, virágzó és 
előrehaladott, hanem éppenséggel igencsak hanyatló, sötét és 
kevés reménnyel kecsegtető korban élünk, amelyben a szellemi 

előrehaladás voltaképpen nemhogy nem könnyebbé, hanem 
egyenesen sokkalta bonyolultabbá és nehezebbé vált, mint 
korábban bármikor. A vallások gyakorlatilag vagy teljes 
mértékben súlytalanná, avagy agyatlanul bigottá, ridegen 
exoterikussá és értelmetlenül a saját dogmatizmusok körül 
forgolódóvá váltak, a New Age spiritualitás pedig gyakorlatilag 
egyértelműen nem más, mint különféle tévutak összessége. 
Hanyatló korban élünk tehát, így az, hogy a korábban titkolt és 
rejtett tudás elérése mindenki számára lehetségessé vált, 
egyáltalán nem a fejlődés, hanem éppen a felbomlás, a 
hanyatlás és a pusztulás jele. Ezek az anyagi ellenszolgáltatás 
által vásárolható, néhány hétvége alatt elsajátítható képességek 
jó esetben egyáltalán nem működnek, míg rossz esetben idővel 
egészen bizonyosan a használójuk ellen fordulnak, így nagyon 
fontos őket akként kezelni, amik ezek valójában, mégpedig 
igazán veszélyes tévutak gyanánt. 


Egy másik ilyesfajta tévösvény, amelyet mainapság 
ezoterikus irodalmak sokasága népszerűsít, a különféle rendű 
és rangú angyalokkal történő kommunikációra épít, ennek 
módszereit pedig vagy különféle "csináld magad" könyvek és 
kártyacsomagok, avagy ugyancsak az örökzöldnek nevezhető 
tanfolyamok segítségével sajátíthatják el az érdeklődők. A 
probléma azon a ponton adódik, hogy az angyalok az esetek 
túlnyomó többségében egyáltalán nem működnek ennyire 
direkt módon, és nem igazán lehetséges őket bárminemű 
módszerek által "munkára fogni". Mélyedjen el az egyén 
komolyabb mértékben az angelológia tudományában, és 
egyszeriben át fogja látni ezen állításomnak hiteles és igaz 
voltát. Az angyali karoknak voltaképpen kilenc fokozata 
létezik, és ezek közül csakis és kizárólag kettő, név szerint az 
angyalok és arkangyalok csoportjai azok, amelyek az egyes 

emberekkel időnként kapcsolatba léphetnek. A többiek 
rendszerint egyáltalán nem avatkoznak az emberi világnak 
dolgaiba, hanem a személyükre szabott feladatok és 
szerepkörök ellátásával foglalatoskodnak. Azok az angyalok, 
akiknek feladata az emberi lelkek segítsége, voltaképpen 
sokkalta inkább rejtett, mintsem direkt és személyes formában 
járnak közben értünk. Egyáltalán nem igaz az, hogy minden a 
megfelelő módszer és formula ismeretének kérdése lenne, 
illetőleg jobban mondva valamilyen szinten mégis igaz, 
azonban egyáltalán nem ennyire egyszerű. A Martinez de 
Pasgually által a ceremoniális mágia tanulmányozása és 
gyakorlása céljából alapított, meglehetősen zártkörű és titkos 
társaság, az Elus Cohen (A Világmindenség Választott 
Papjainak Kőműves Lovagrendje) legfelső fokozatát akkor 
érheti el az egyén, amennyiben képessé válik az 
őrzőangyalával való kommunikációra, és ennek a rendnek a 
működése egyáltalán nem hasonlítható holmi angyalkártyához, 
avagy valamiféle divatos módszerhez, amelyet a megfelelő 
ezoterikus könyvecske birtokában bárki könnyedén elsajátíthat. 
Az angyalokkal való kapcsolat megvalósítása persze 
lehetséges, ám mindez oly magas szintű és transzcendens 
képesség, hogy nem igazán mérhető általános emberi léptékkel, 
illetőleg inkább Isteni Ajándék, semmint egyéni érdem kérdése. 
Ugyanígy érdemes megjegyeznünk, hogy az egyes angyalok a 
legtöbb esetben személytelen erők, avagy energiák formájában 
működnek, és igazán ritkán öltenek személyes alakot. Amikor 
valaki egynémely tanfolyam elsajátítását követően látványos 
eredményeket ér el, rögvest érdemes volna gyanakodnia a 
tekintetben, hogy vajon az általa megidézett erők ténylegesen 
az angyali világhoz tartoznak-e. Nem véletlen, hogy a régi idők 
szentjei és bölcsei igencsak elővigyázatosan jártak el 
valamennyi angyali megjelenéssel kapcsolatban, és nem álltak 

meg rögvest kommunikálni az angyallal. Nem minden, 
önmagát angyalként bemutató lény származik ugyanis az Isteni 
Rendből, és azok, akik a különféle tanfolyamok során 
idézhetőek meg, rendszerint a legalacsonyabb szintű entitások 
közül valóak lehetnek csupán. Éppen ezért mindenkit a lehető 
legnagyobb fokú jóindulattal beszélnék le arról, hogy bármiféle 
zavaros hátterű személy, avagy társaság tanfolyamain részt 
vegyen. Okkult képességet nem lehet tanfolyamok során 
elsajátítani, és egy önmagára valamit is adó mester sohasem 
kínálna fel (főként nem pénzért) ilyesfajta tudást senkinek sem. 


Mindenképpen szólnom szükséges zárás gyanánt még 
egy tendenciáról, amelyről alapvetően korábban csak nagyon 
keveset nyílott alkalmam őszintén és tisztán beszélni, ez pedig 
a Magyarországon működő független —— katholikus 
szakramentális kisegyházak és közösségek kérdése. Én magam 
korábban  ortho-gnosztikus papként kerültem kapcsolatba 
ezekkel a személyekkel és közösségekkel, amelyekkel 
kapcsolatos tapasztalataim rendkívül negatívak, elkeserítőek és 
kedvezőtlenek voltak. Nem célom hosszan belemenni annak 
fejtegetésébe, hogy vajon ezeknek a személyeknek és 
közösségeknek érvényes Apostoli Folytonossága egyáltalán 
fennáll-e, avagy sem, elvégre ezen kérdéseknek megvitatása 
érzésem szerint nem emberi elme feladata, azonban bennem 
mindenképpen felmerül immáron annak kérdése, hogy vajon 
feltételezhető-e valódi, Szentségi Jelenlét olyan személyek 
püspökszentelésének esetében, akik ezeket a szenteléseket 
jószerivel megtévesztéssel,  becstelenséggel, hazugságok, 
hízelkedések, ígérgetések, hitegetések és szükség esetén 
fenyegetések által szerezték meg és tartják fenn, avagy esetleg 
közönséges szentségi lopás által jutottak hozzájuk. Még 
egyszer leírnám, hogy nem tisztem megkérdőjelezni ezen 

személyek püspökségének  szakramentális  validitását (én 
személy szerint, a magam meglátásai alapján egyikőjüket sem 
tartom érvényes és valós püspököknek), mégis különféle 
lelkiismereti kérdések arra késztettek, hogy hosszú évek után 
nyíltan és tisztán elhatárolódjak ezektől a személyektől. 
Tisztelettel javaslom tehát minden olvasóm számára, hogy 
amennyiben Magyarországon olyan személlyel, avagy 
személyekkel találkozik, akik önmagukat független katholikus, 
avagy ókatolikus püspökökként, avagy papokként nevezik 
meg, mindenképpen kezeljék őket fenntartásokkal, ugyanis 
lehetséges, hogy éppen azokkal a személyekkel van dolguk, 
akik engem is igazán súlyosan megkárosítottak. Csupán a 
tisztánlátás kedvéért jegyezném meg, hogy tudomásom szerint 
ma Magyarországon a Magyarországi Ókatolikus Egyház 
számít megbízható és erkölcsi értelemben tiszta, független 
(szabad) (ó)katholikus közösségnek. Persze lehetséges, hogy 
tudomásomon kívül akadnak más, hitelesnek nevezhető ilyen 
jellegű személyek és szervezetek Magyarországon, ilyesmiről 
én magam napjainkban (2019-et írunk a tanulmányom papírra 
vetésének pillanatában) a fentebb említetten kívül nem tudok. 


Így tehát azt javaslom, hogy az illető kereső legyen 
éber, körültekintő és kritikus mindazon olyan személyekkel és 
közösségekkel — kapcsolatban, akik érvényes Apostoli 
Folytonossággal rendelkező, a Római Katholikus és Orthodox 
Egyházakon kívül álló, független katholikus papnak, vagy 
püspöknek vallják önmagukat. Közülük ugyanis néhányan 
erkölcsi értelemben több sebből is véreznek, és olyasfokú 
visszásságok száradnak a lelkükön, mint a szexuális 
kicsapongásokra, zaklatásokra és visszaélésekre irányuló 
attitüd, valamint egyéb becstelen, törtető és másokat félresöprő, 
a többi emberen gátlástalanul átgázoló, hatalmaskodó, 


353 


arrogáns, hazugságokban elmerülő cselekmények. Sajnálatos 
módon, főként valós bizonyítékok hiányában nem áll 
módomban név szerint megvádolni ezeket az embereket, a 
világ pedig évekkel ezelőtt egyértelműen tudtomra adta, hogy 
az ő szavuknak sokkalta nagyobb fokú hitelt kíván adni, mint 
az enyémnek (azaz őket ártatlansággal és tisztasággal, engem 
pedig képzelődéssel és igazságtalansággal bélyegzett meg), így 
pusztán általánosságban tudom figyelmeztetni olvasóimat arra, 
hogy legyenek óvatosak az önmagukat katholikusnak valló, a 
nagyobb egyházaktól független módon működő papokkal és 
püspökökkel. Egyikük közülük megtévesztéssel, 
hazugságokkal — és színlelés által — szerezte meg a 
legitimizációhoz szükséges szenteléseket, míg mások közülük 
közönséges módon, különféle intrikák, áskálódások és 
hazugságok terjesztése által lökték félre a saját útjukból a 
vetélytársaikat. Úgy érzem, hogy kereső olvasóimnak ezekkel 
mindenképpen tisztában szükséges lenniük ahhoz, hogy ebben 
a közegben biztonságos módon mozogni tudjanak. Ezek az 
emberek, bár "de facto" módon valószínűleg valódi 
püspököknek nevezhetőek (bár én magam a saját, személyes 
teológiai  meggyőződéseim alapján azt vallom, hogy 
becstelenség, hazugságok és megtévesztés által kieszközölt 
szentelések nem lehetnek érvényesek), "de jure", azaz az Isteni 
Jog szerint semmiféle esetre sem tekinthetőek igazán érvényes 
főpapoknak. Én ugyanis hiszek abban, hogy a főpapságnak 
egyfelől létezik egy tényszerű (de facto), egyedül a kézrátétel 
által történő szentelés szerint való legitimizációs gesztusa, 
illetőleg egy jogi (de jure), azaz az Isteni Rend szerint való 
érvényességi komponense. Az első az emberi faktor, amely 
sajnálatos módon eladható, kiárusítható, vásárolható, ellopható 
és megbecsteleníthető, a második azonban egyedül az Isteni 
Rendben betöltött szerep és létállapot alapján határozható meg. 

Tényszerű (de facto) értelemben tehát püspök az, akit 
püspökké szenteltek, jogszerű (de jure) értelemben azonban 
egyedül az, akit hiteles és tiszta módon püspökké választottak, 
és aki ezen Hivatásához méltó módon éli meg életét, még 
akkor is, amennyiben a dolgok tényszerű értelmében nem 
részesült tényszerű (de facto) módon püspöki szentelésekben. 


Ilyetén módon hiába nevezi önmagát valaki püspöknek, 
és hiába képes akár fel is mutatni valamiféle szentelési 
okmányt valamilyen külföldön székelő  püspöktársának 
aláírásával, a becstelenséggel, aljassággal, könyökléssel és 
megtévesztéssel . megszerzett . "rangok" birtokosai ettől 
függetlenül még nem válnak lelki értelemben sem nemessé, 
sem pediglen valamiféle különleges hatalmat megnyilvánítani 
képes személyiséggé. Világunkban szinte bárki nevezheti és 
vallhatja önmagát szinte bárminek, azonban néhány hangzatos 
cím, impozáns ruha és kiegészítő, és néhány feltétel nélkül 
bólogató, mameluk-szerű követő még nem tesz senkit sem 
valódi főpappá. Akik tehát Magyarországon a független 
katholicizmus lelkiségével kívánnak megismerkedni, legyenek 
erősen éberek és körültekintőek, és választás előtt 
mindenképpen tájékozódjanak arról, hogy ezeknek a berkeknek 
a keretein belül valóban hiteles, mély érzésű és erkölcsi 
értelemben feddhetetlen személyekkel van-e dolguk. Kerüljék 
el azokat az egyházakat és szervezeteket, amelyek bármiféle, 
anyagi ellenszolgáltatás fejében működő "szolgáltatásokat" 
kínálnak, akár egyházi Szentségekkel kapcsolatban is, illetőleg 
ugyanígy célszerű elhatárolódni a különféle zugpüspököktől és 
zugegyházaktól is, akik és amelyek semmiféle hitelességet és 
becsületességet nem képesek felmutatni, csakis és kizárólag 
egy külsőségeiben impozáns kirakatot állítanak fel, amely 
mögött az igazi arculat előbb, avagy utóbb, de mindenképpen 

egészen bizonyosan megmutatkozik majd idővel. 


Sok dologban tehát alapvetően módosítanom vált 
szükségessé korábbi álláspontomat és véleményemet, azonban 
úgy hiszem, hogy ilyesfajta korrekciókra olykor igazán 
szükségünk lehet ahhoz, hogy életünket egyre és egyre 
autentikusabb módon építsük fel és éljük meg. A modern 
világban, ahol mindennek istene a teljesítmény, a szerzés és a 
materiális dolgokban való előremenetel, és ahol tévedni és 
hibázni alapvetően megbocsáthatatlannak minősül, bizonyára 
jelenlegi írásom csupán kárörvendő megmosolygásra tarthat 
számot a közösség részéről, én azonban azt vallom, hogy a 
Szellemi Út és a misztika egyáltalán nem a modern világ útja, 
és éppen ezért én magam mindenkor őszintén és nyíltan be 
fogom ismerni, amennyiben és amikor bizonyos dolgokat 
illetően tévedni, avagy helytelenül és hibásan gondolkodni 
találtam. Tévedtem abban, hogy azt hittem, mindent és 
mindenkor szükséges elfogadnom, helyeselnem, elismernem, 
tolerálnom és üdvözölnöm ahhoz, hogy jó embernek számítsak, 
és nem engedhetem meg magamnak a nyílt, tiszta és őszinte 
véleménynyilvánítást. Tévedtem abban, hogy helyesnek 
fogadtam el és ismertem el életemnek egy szakaszában olyan 
tendenciákat, amelyekkel kapcsolatosan utólag rá kellett 
döbbennem, hogy alapvetően tévutaknak bizonyulnak, és igen, 
tévedtem abban is, hogy nem álltam fel már sokkalta korábban 
bizonyos személyek, közösségek és irányzatok értékrendjével 
és ténykedésével szemben. Ezeket a hibáimat igyekszem 
írásaim által a továbbiakban korrigálni azáltal, hogy eztán 
kérlelhetetlen őszinteséggel (és ha szükségét érzem, akkor 
bizony kíméletlenséggel is) rá fogok mutatni mindezen 
tendenciákra. 

A szellemi hierarchia természetéről... 


Jelenleg közölt írásművemet elsődlegesen egy személyes, 
szellemi jóbaráttal folytatott levelezésem inspirálta, így az itt 
megfogalmazott gondolataim éppen ezért nem teljes mértékben 
a sajátjaim. Az inspiráló megosztásokért mindenkor tisztelet és 
hála illesse Őt. 


Misztikusként . és  gnóziskeresőként időről időre 
szükségessé válik számomra, hogy az általam koptatott úton és 
taposott . ösvényen elért  haladásomat  felülvizsgáljam, 
rátekintvén az esetleges megtorpanásokra, elakadásokra és 
toporgásokra, illetőleg (amitől Isten mentsen) a tetten érhető 
visszafejlődésekre és  — leromlásokra. — Egyik korábbi 
tanulmányomban már alkalmam nyílott értekezni arról, hogy az 
időszakos visszaesések lényegüket tekintvén szerves részeit 
képezik az Útnak, előfordulásuk pedig mintegy rákényszeríti a 
személyt arra, hogy bizonyos helytelenül integrált 
eredményeket kiigazítson és helyesen vonjon vissza önmagába, 
éppen ezért ezeknek az időszakos  visszaeséseknek a 
természetét jelenlegi írásomban nem taglalnám. Sokkal inkább 
szeretnék ezen soraimban arról értekezni, hogy miként, milyen 
körülmények között, és milyen formában válhat lehetségessé 
egy misztikus és író számára saját gondolatvilágának 
felülvizsgálata, és ebből fakadóan bizonyos, számára korábban 
akár idegen és viszolygást keltő témakörök újragondolása 
abban a törekvésben, hogy azokból valamilyen módon 
mégiscsak értéket merítsen. 

Visszatekintvén életemnek aktív, filozófiai értelemben 
vetten alkotással eltöltött utóbbi két esztendejére alapvetően 
arra a megállapításra jutottam, hogy amennyiben választanom 
kellene egyet, avagy kettőt az általam papírra vetett művek 
közül, akkor kétségtelenül a "Tévedni emberi dolog", illetőleg 
a "Miért ne kövessen inkább soha senki..." címen nevezett 
tanulmányokat nevezném meg, mint legfontosabbakat 
valamennyi alkotásaim közül. Feltétlenül közös ebben a két 
irományban az, hogy alapvetően mindkettő egyfajta önkritika, 
önkorrekció, és valamilyen szinten bizony önvád gyanánt 
készült el, és gondolataim szerint elsősorban azért (is) találom 
őket önmagam számára ennyire értékesnek és fontosnak, mert 
ezeknek elkészítése és későbbi  visszaolvasása során 
bizonyulok képesnek a lehető legtöbbet és legjobban tanulni, 
ez által pedig fejlődni, és (talán) jobbá (is) válni. Sokak szerint 
az emberek mások kritikáiból épülnek a legtöbbet, én azonban 
ezeket a kritikus hangvételű  megnyilvánulásokat a 
környezetem részéről életemnek során mindig is meglehetősen 
nehezen, feszülten és erősen defenzív, illetőleg egyenesen 
elutasító attitűddel fogadtam, amely viszonyulásomra a 
környezet az esetek többségében azonmód késznek mutatkozott 
ráaggatni az arrogancia, gőg, felfuvalkodottság, egoizmus, 
büszkeség és felsőbbségesség bélyegeit, noha érzésem szerint 
esetemben a legtöbbször egyáltalán nem erről volt szó. 


Felvetődhet talán a kérdés, hogy vajon miért, milyen 
okból gondolom ezt? Miért állítom, hogy az emberek számára 
egyáltalán nem képes megfelelő hatékonysággal segítséget 
nyújtani a külvilág irányából érkező kritika? Véleményem 
szerint ezen állításaim azért helyesek, mert napjainkban a 
legtöbb ember gyakorlatilag képtelen emberi és építő módon 
kritikát megfogalmazni, ilyen irányú próbálkozásaik pedig 

rendszerint nemhogy az emberi, de még az ember alatti 
szinteket sem igazán közelítik meg. Bármennyire is 
előszeretettel hivatkoznak nem kevesen ilyesfajta "kritikák" 
megfogalmazása után azzal védekezni, hogy ők csupán a 
"véleményüket" fogalmazták meg, mégis joggal vetődhet fel 
érzésem szerint bennünk a kérdés, hogy vajon mennyiben 
nevezhető mondjuk véleménynek, avagy valódi, építő és 
nemesítő kritikának az, amelyet az emberek túlnyomó többsége 
felületes vagdalkozás, arrogáns lekezelés, korlátolt csapkolódás 
és megalázó felsőbbségeskedés közben önmagából kiprésel. 
Parafrázist képezvén egy klasszikusra, én magam úgy 
fogalmaznék, hogy lényegében tízmillió kritikus és 
megmondóember országává váltunk, spirituális vizekre 
evezvén pedig még bátorkodnám kiegészíteni mindezt a 
tízmillió megvilágosult, a tízmillió spirituális mester és a 
tízmillió . guru országának  megnevezéseivel. Kritikát 
megfogalmazni mindenki előszeretettel igyekszik, kritikát 
kapni azonban senki nem kíván, főként nem önmagától, és 
véleményem szerint a legtöbb ember ebben az országban 
egyszerűen nem képvisel olyasfokú szellemi szintet, hogy a 
másikkal szemben építő és nemes módon kritikát fogalmazzon 
meg. Egy kritika ugyanis csakis és kizárólag attól és akkor épít, 
amennyiben teljesül néhány fontos feltétel, ellenkező esetben 
csupán lélekromboló otromba gorombáskodásnak és ostoba 
kivagyiskodásnak lehetséges nevezni. 


Éppen ezért én magam abban a gondolatban találtam rá 
önmagam számára az Igazságra, hogy építő módon kritikát 
megfogalmazni vagy a saját mesterünk, avagy ennek hiányában 
a bennünk létező Isteni Jelenlét képes, amelynek legjobb és 
legtisztább kifejeződési formája lehet, amennyiben mi magunk 
öszintén, tiszta szívvel és bizonyos fokon bizony kíméletlen 

módon hajlunk az önkritikára. Én magam is ennek fényében 
kísérlem meg bizonyos időközönként egyértelművé tenni 
olvasóim előtt, hogy vajon mely tekintetben érdemes 
felvetnem, hogy az általam megfogalmazottak némiképp, 
avagy esetleg meglehetősen erősen pontatlanok voltak. Mielőtt 
azonban célkitűzéseim ezen megfogalmazása bárminemű 
felhördülést váltana ki bárkiből is, rögvest szeretném is 
tisztázni, hogy Istennek hála mindezt bizony igenis 
megtehetem. Megtehetem, mégpedig ironikus módon éppen 
azon okokból és azon állapotomból kifolyólag, amelyeket 
korábban éppen, hogy akadályokként és visszahúzó erőkként 
éltem meg. Megtehetem, ugyanis nem vagyok sem spirituális 
értelemben vett mester, sem pediglen gnosztikus bölcs, avagy 
tzaddik sem, és még inkább nem vagyok egy korunk New Age 
színezetű gurui, tanítói, gnosztikus főpapjai, avagy varázslói 
közül sem. Nem vagyok tehát olyasvalaki, aki önmaga számára 
a tévedhetetlenség jogát fenntartaná, sem pediglen olyan 
személy, aki a Végső és Teljes Igazság birtokában szónokol a 
piedesztálról. — Önmagamat — egyszerű gnóziskeresőnek, 
misztikusnak, vallásfildozófusnak és írónak tartom, aki lényegét 
tekintve nem tesz mást, mint hogy az Útja során felmerülő 
gondolatait másokkal megosztván inspirálja őket a szellemi 
életút bejárására. Ebben a helyzetemben tehát úgy vélem, teljes 
mértékben megengedhető számomra a tévedés, az azonban 
semmi esetre sem, hogy ebben a tévedésemben nyakas és 
makacs módon kitartván ne korrigáljam és igazítsam helyre 
önmagamban és önmagam körül mindazt, ami helyreigazításra 
és korrekcióra szorul. Kezdjük tehát ezekkel. 


A múltban több alkalommal jelöltem meg a saját 


magam útját úgy, mint egyfajta vadgnózist, azaz a Sajátutas 
gnóziskeresésnek egy sajátságos formáját. Ezen 

megállapításomat és elnevezésemet jelenleg is változatlan 
formában fenntartom, azonban az idő múltával alapvető 
szükségességét érzem annak, hogy a definíción némiképp 
pontosítsak. Korábban ugyanis, főként a 2015/16-os esztendők 
eseményei nyomán megélt csalódásaim hatására arra az 
álláspontra helyezkedtem, hogy a katholikus és othodox 
hierarchia működésében tapasztalt súlyos anomáliákat 
(amelyekre amúgy véleményem szerint gyakorlatilag nincsen 
semmiféle mentség) a hierarchia fogalmának egészére 
általánosítom. Éppen ezért ez időtájt számtalan olyan gondolat, 
megnyilvánulás és tanulmány született tőlem, amelyben a 
hierarchia teljes létét alapvetően démoni jelenségnek tituláltam. 
Későbbi írásaimban persze igyekeztem különbséget vonni az 
isteni (ideális) és az emberi (megromlott) hierarchiák 
működésmódja között, ezt a fajta különbségtételt azonban 
véleményem szerint egyáltalán nem hangsúlyoztam ki a 
megfelelő mértékben, azaz akképpen, ahogyan azt ez a fajta 
kihangsúlyozás alapvetően megérdemelte volna. A misztikus 
úton való járás során azonban, főként a klasszikus (sztoikus, 
kabbalista, tradicionális, mágikus, theurgikus és alkimista) 
szerzők munkáival való megismerkedés során alapvetően a 
megértésemre jutott, hogy a világ (gondoljunk csak a sephirák 
működésére, az angyali karokra és démoni légiókra, valamint 
az emberi test szerveinek működésére) alapvetően hierarchikus 
rend szerint épül fel, és éppen azért épül fel ilyetén módon, 
mert az azt létrehozó erő így alkotta meg. Ennek az Isteni 
Rendnek (mennyei hierarchiának) a leképeződése lenne a földi 
hierarchia, amely alapvetően a különféle papi és uralkodói 
rendekben, és az ideális társadalmi  berendezkedések 
formájában nyilvánulna meg. A feltételes mód használata 
véleményem szerint azért indokolt ily erősen, ugyanis mindez 
sajnos csupán az ideális világ feltételezése esetén lenne igaznak 

mondható. Rendkívül tragikus módon ugyanis ez a fajta Isteni 
Rend korunk társadalmában lényegében démoni renddé alakult 
át, amelynek keretein belül a hierarchikus rend lényegét 
tekintve a saját feje tetejére állt. Ezen jelenség abban nyilvánul 
meg, hogy a hierarchikus rend legfelső fokozatait az esetek 
túlnyomó többségében rendkívül silány, a létezésnek igencsak 
alacsony szellemi fokozatait megnyilvánító és képviselő 
egyének foglalták el, míg az úgymond "jogos örökösök" 
rendszerint a társadalom perifériáin nyomorognak valahol, 
sokszor még maguk sem értvén, hogy pontosan mi is lehet 
okozója annak, hogy a maguk részéről teljesen képtelennek 
mutatkoznak beilleszkedni a társadalomba, és ezzel egyúttal azt 
sem képesek megérteni, hogy vajon miért is nem válhatnak 
képessé idomulni annak szokásaihoz és elvárásaihoz. Amikor 
egy lelki értelemben nemes ember arra kényszerül, hogy 
különféle, számára idegen élethelyzetekben kénytelen 
megharcolni a gyakorlatilag kannibál attitűddel jellemezhető, 
önmagukat és másokat egyaránt felemésztésre alkalmas 
tápláléknak tekintő személyek sokaságával, akkor mintegy 
jogosan merülhet fel az ilyen nemes lényekben a kérdés, hogy 
vajon mi is hibádzik bennük, másokban, avagy a világban oly 
nagyon. 


Misztikus tanulmányaim során megismerkedtem egy 
számomra rendkívül fontos author munkásságával, aki szerint a 
hierarchia ellenzőinek az esetek túlnyomó többségében nem is 
a hierarchiával, mint jelenséggel szemben nyilvánulnak meg 
ellenvetéseik, hanem főként azon okból kifolyólag 
viszonyulnak ellenségesen a hierarchikus renddel szemben, 
mert még sohasem tapasztalhatták meg egy értelmesen, tisztán, 
és az Isteni Akarat szerint működő hierarchikus rend áldásos 
hatásait. Ennek a gondolatnak nyomán aztán azon ösztönzés 

fogott el, hogy számba vegyem azoknak a hierarchiáknak a 
működését, és egyszersmind az élükön álló 
"tekintélyszemélyekkel" szemben megnyilvánuló ellenszenvem 
mibenlétét, amelyekkel életem során valaha is dolgom volt. 
Ezen kutakodásaim nyomán aztán egy egészen sajátságos 
térkép rajzolódott ki bennem, jelesül arra rávezetvén, hogy az 
esetek túlnyomó többségében ott volt tetten érhető a probléma, 
hogy az egész hierarchikus rendszer az alkalmatlan, kisszerű, 
hatalmaskodó, korlátolt felfogású és szerény képességű 
személyek vezető pozícióban való jelenléte miatt keltett 
gonosz, alkalmatlan és elnyomó színezetet. Életemnek alapvető 
élményét jelentette, hogy a felettem a hierarchikus rendre és az 
elöljáróság, avagy a "főnökség" intézményére hivatkozván 
hatalmat gyakorolni kívánó személyek, avagy szervezetek 
túlnyomó többségét egyszerűen nem mutatkoztam képesnek 
elfogadni, mint önmagam felett álló tekintélyt, ebből pedig azt 
a téves következtetést vontam le, hogy egyrészről a 
hierarchikus berendezkedés az, amely bizonyosan hibás és 
egyszersmind az ördögtől való, másfelől pedig, hogy bizonyára 
bennem van a hiba (arrogancia, egoizmus, dölyf, gőg és 
megalománia, ahogyan a környezetem részéről oly sokszor 
megvádoltak már ezekkel a jelzőkkel) amiatt, hogy képtelen 
vagyok meghódolni ezek előtt a személyek és rendszerek előtt. 
Bizonyos szerzőknek hatására azonban feltenni látszottam 
magamnak a kérdést, hogy vajon valóban bennem, avagy a 
hierarchiában van-e a hiba, avagy esetleg inkább abban, 
ahogyan mainapság ezek a hierarchiák működnek? 


Érdekes módon a következő gondolatok fogalmazódtak 
meg bennem ezeknek a vizsgálódásaimnak során. Egyfelől 
felvetődött bennem annak kérdése, hogy miként is működhetne 
jól és értelmesen egy hierarchia, és hogy milyen példákat 

találhatnék ilyen berendezkedésekre a saját tapasztalataim 
alapján. Minthogy kimondottan érdekel az angelológia, mint 
spirituális tudományág, szemeimet az angyali rendek 
kilencfokú  hierarchiájára vetettem. Ezen kutatásokban 
elmélyülvén kezdtem aztán belátni, hogy egy hierarchikus rend 
alapvetően azon alapul, hogy különféle feladatokra különféle 
hatalommal és képességekkel bíró entitások jelöltetnek ki, 
amelyek csakis és kizárólag arra a feladatra rendeltettek, és 
másra nem. Egy szeráf alapvetően alkalmatlan világok 
rendjének irányítására, azonban az angyalok közül egyedül ez a 
típus képes elviselni az Istenség Arcának látványát anélkül, 
hogy szénné égne. Ugyanígy egy arkangyal sem fog elvégezni 
más feladatot, mint az Istenség Üzenetének tolmácsolása. Az 
angyali rendek között tehát nem alá-, és fölérendelődésen 
alapuló hierarchikus rend áll fenn, hanem egy olyan jól 
átgondolt rendszer, amelyen belül mindenkinek megvan a maga 
sajátságos és jól körülhatárolható feladata, és egyik sem 
előbbre, avagy alább valóbb, mint a másik. Ugyanez a helyzet 
rajzolódik ki számomra például egy tisztán spirituális 
kasztrendszer keretein belül is, amelyben a hovatartozást nem a 
születés, és nem is a családi állapot, hanem csakis és kizárólag 
a lélek természetes affinitásai határoznak meg. Bármennyire 
szerettem volna ugyanis korábban hinni abban, hogy 
mindnyájan minden szinten egyformák vagyunk, valódi 
egyformaság közöttünk viszont alapvetően a  lényünk 
legbelsőbb — lényegét képező  Istenfiúság tekintetében 
mutatkozik meg, földi életünk során azonban mindannyian 
másfajta képességeket — és tehetségeket —— hordozunk 
önmagunkban. Vannak közöttünk szellemi  beállítódású 
emberek, azaz művészek, papok, filozófusok és tanítók, azaz az 
élet szellemi dimenziói iránt érdeklődő személyek. Vannak 
közöttünk katonák, tűzoltók, rendőrök, és egyéb olyan 

személyek, akiknek életét elsősorban a hősiesség, illetőleg a 
harcias, aktív és heroikus attitűúdök határozzák meg. Élnek a 
világban még olyanok, akiket a közélet, az üzleti világ, a 
mesterségek, a karrier, a különféle javak gyarapítása 
foglalkoztat, és olyanokat is bizton fellelhetünk, akiknek az 
életükkel semmiféle különösebb céljuk sincsen, csakis az 
anyagi élvezetet nyújtó tevékenységek maximalizálása, és a 
saját kellemetlen érzéseik minimalizálása. Mindezen felül még 
léteznek olyan emberek, akik gátlástalanul rombolnak, 
pusztítanak, lopnak, csalnak, elvesznek és gyilkolnak, illetve 
fellelhetőek még olyan fehér hollók is, akik olyan fokú 
tökéletességgel szentelik önmagukat a szellemi világnak, hogy 
lényegét tekintve nem sorolhatóak be semmiféle kategóriába 
sem. A lélek legbelső lényegét képező Isteni Fényszikra 
tekintetében tehát egyenlőek vagyunk, azonban a valóságban 
mindannyian különbözőek, és ezt a különbözőséget pedig akár 
tetszik, akár nem, de mindenképpen szem előtt szükséges 
tartani. 


Ennyire különböző életúttal rendelkező emberek között 
tehát természetszerűleg szükséges valamiféle rendnek a 
létrejötte, ezen rend azonban egyáltalán nem a másik brutális 
leuralása és rabszolgasorba taszítása során kell, hogy 
megnyilvánuljon, hanem a feladatok személyre szabott 
leosztásában szükséges, hogy testet öltsön. Egyáltalán nem 
szerencsés, amennyiben egy harcos (ksatriya) archetípusú 
személynek olyan munkákat szükséges végeznie, amelyeket 
betanított munkások is hatékonyan elvégeznek, mint ahogyan 
az sem vezethet túlzottan sok jóra, amennyiben egy kereskedői 
és karrierista mentalitású személyt (vaisja) a társadalom 
szellemi vezető rétegeibe  (brahmana) engedünk. Egy 
vallásfilozófus, teológus, remete, avagy papi (brahmana) típusú 

karakteren . minden bizonnyal csupán a nyelvüket 
köszörülhetnék kollégái egy építkezésen, avagy egy boltban, 
ahogyan egy kézműves (vaisja) beállítódású ember sem 
feltétlenül fog filozófiai témájú írásokat szerezni. Egy szó, mint 
száz, , nem igazán lehetséges elvárni olyasfajta 
megnyilvánulásokat senkitől sem, amelyek természeténél fogva 
nem szerepelnek az eszköztárában, ennyit még korunk 
meglehetősen korlátolt és szűk látókörű pszichológiája is képes 
megfogalmazni. Igen ám, azonban sajnálatos módon a világ 
olyan módon állott a feje tetejére, amely voltaképpen ebben az 
egyébként természetes elrendeződésben alapvető zavart keltett. 
A társadalom vezető rétegeiben, amely alapvetően a szellemi 
(brahmana) és a harcos (ksatriya) típusú személyek terepe 
lenne, rendszerint olyan személyek foglalnak helyet, akiknek 
szellemi beállítódása nagyjából a kaszton kívüliek (rablók, 
csalók, gazemberek, gyilkosok, nyerészkedők, uzsorások) 
mentalitásának és színvonalának felel meg. Elegendő 
bepillantást eszközölünk akár Országunk politikai életébe, akár 
pedig azoknak a személyeknek a munkálkodását alapul 
vennünk, akik az ezotéria és spiritualitás gigantikus piacterén 
sámán, "kócs", életmód tanácsadó, "tantrikus masszőr", 
szellemi vezető, guru, mester, tanító, jós, avagy varázsló 
szerepében próbálják eladni önmagukat. Ezeknek a 
személyeknek egy egészségesen működő hierarchikus rend 
esetén nemcsak, hogy a politika, közélet, segítő szakmák, 
avagy a szellemi vezetés területén nem lenne semmiféle 
keresnivalójuk, hanem voltaképpen semmiféle komoly, 
felelősségteljes beosztás közelében sem. Vehetnénk példaként 
mindemellett alapul korunk legtöbb szervezetét, cégét avagy 
munkahelyét is, és rögvest láthatjuk, hogy a legtöbb helyen 
olyan személyek taposták ki önmaguk számára a vezetői 
pozíciókat, akiket sok esetben amennyiben rajtam múlna, 

egészen bizonyosan nem engednék emberek közelébe, hanem 
csakis és kizárólag olyan helyen biztosítanám számukra a 
kiteljesedés lehetőségét, ahol biztosan nem lehetnének képesek 
ártani senkinek sem. Profitorientált és mindennemű értékét 
elveszíteni látszó világunkban azonban az emberi kvalitások, 
talentumok és értékek szinte semmit sem számítanak már, és 
gyakorlatilag süketnek és vaknak mutatkozik a társadalom arra, 
hogy az emberek gyakorlatilag egymást falják fel. 


Bizonyos szempontból tehát felülbírálni szükséges 
számomra a  hierarchiához fűződő — viszonyomat, és 
szükségesnek mutatkozik annak belátása, hogy bizony elvben 
(ám szigorúan csakis elvben) esetleg létezhetnek olyasfajta 
eszményi hierarchikus berendezkedések, ahol mindenki a maga 
saját helyére kerül, és nem szükséges többé a filozófus 
számára, hogy megértés hiányában utcát seperjen, ám 
ugyanakkor az sem fordulhatna elő, hogy egy közönséges 
gazember mondjuk országot, vagy egyházat vezessen. Én 
magam azonban ebben a világban nem látom lehetőségét 
annak, hogy ilyen eszményi rend megvalósuljon, a sötétség és 
a gonoszság hatalmának előretörése nyomán ugyanis a 
silányság és tudatlanság oly elképesztő méreteket öltött, hogy 
véleményem szerint még akár az is előfordulhat, hogy mialatt 
mondjuk a leghitványabb ember birodalmat irányít, addig a 
jogos és Isten által választott uralkodónak éppen latrinát kell 
takarítania ahhoz, hogy egyáltalán életben maradhasson. Én 
magam sohasem voltam képes önmagam felett elfogadni 
semmiféle tekintélyt, éppen ezért szerettem volna magam 
betölteni azt, mindez azonban egyáltalán nem jelenti, hogy nem 
is tudnék olyan személyt mutatni, akit teljes mellszélességgel 
követni tudnék, akár alattvalóként is. Nem sokat lennék képes 
ugyan megnevezni ezek közül az emberek közül, de 

kétségtelenül akadna ilyen. Egy Martinez de Pasgually, Shams 
Tabriz, Louis-Claude de Saint-Martin, Jean-Pierre Danyel, 
avagy René Guénon tanítványául példának okáért szinte 
azonmód elszegődnék, mint ahogyan a regénybeli Fingolfint, 
Elu Thingolt, Thranduilt, avagy Galadrielt (de még bizonyos 
fokban akár Palpatine-t is) minden szempontból elfogadtam 
volna uralkodómnak. Belátom tehát, hogy alapvető hierarchia- 
ellenességem legjelentősebb okát abban találhatom, hogy 
alapvetően minden tapasztalatom a silányság győzelmét 
mutatja, már ami a társadalom (és sok esetben az egyházak) 
vezető pozícióit illeti. Amikor személyes életemnek során én 
magam rendszerint minduntalan olyan emberekkel szemben 
maradtam alul, akiket erkölcsi és szellemi értelemben nem 
tartottam méltónak a felettem aratott győzelmükre, illetőleg az 
általuk betöltött pozícióra sem, ezekből a tapasztalatokból 
tévesen azt a következtetést vontam le, hogy a hierarchia csakis 
és kizárólag rossz és démoni lehet. Azt persze jelenlegi 
állapotomban is fenntartom, hogy a végső pusztulás felé 
rohanó világunkban már nem lenne lehetséges eszményi 
hierarchikus rendet kiépíteni (és voltaképpen az emberiség 
történelmét képező évezredek során gyakorlatilag szinte soha 
nem 1s lehetett), viszont spirituális és metafizikai szempontból 
mégsem zárható ki az eszményi hierarchia lehetségességének 
fenntartása.  Végigtekintvén a láthatatlan világok csodáin 
alapvetően kitűnik, hogy az Istenség által akart, mennyei 
hierarchiák működése tökéletes módon fejeződik ki, és ennek a 
hierarchikus rendnek válik részesévé maga az ember is, miután 
eredeti örökségét újfent birtokba vette, ki-ki a maga szellemi 
fejlődésének megfelelő fokban és módon.  Változást 
könyvelhettem el tehát gondolatvilágomban olyan módon, 
hogy a hierarchikus rend létjogosultságát legalább a 
lehetségesség szintjén feltételezni tudom, és nem tekintem azt 

egy az egyben, eleve démoni jelenségnek. 


Egy példa kedvéért érdemesnek tartom megvizsgálni az 
ember saját belső, — mikrokozmikus rendjében, avagy 
amennyiben úgy tetszik, intrapszichés életében a spirituális 
hierarchia működésének lehetségességét. Sietek megjegyezni, 
hogy az alábbiakban kifejtett gondolatmenet részemről 
meglehetősen önkényes, és bizonyára sokféle pontatlanságra 
lehetőséget biztosító. Képzeljünk el egy olyan személyt, aki 
életében minden felmerülő konfliktus során, illetőleg a legtöbb 
nézetrendszeri, . avagy — érdekütközéssel járó helyzetben 
egyszerűen kikel önmagából, és csapkolódva, kiabálva, 
vádaskodva, és önnön véleményének és érdekeinek világából 
kilépni nem tudván próbálja leuralni és megsemmisíteni a 
másik felet. Az ilyen ember spirituális értelemben voltaképpen 
hasonlatos egy olyan belső társadalomhoz, ahol is a 
türelmetlenség, arrogancia, korlátoltság, fegyelmezetlenség, 
úrhatnámság, kegyetlenség, kicsinyesség, kisszerűség és 
önzőség energiái, azaz metafizikai szempontból a kaszton 
kívüliség kimondottan emberalatti erői tartják maguknál a 
hatalmat. Az ilyen személy nagyjából annyira alkalmas és 
képes, hogy önmaga vélt, avagy valós érdekeinek érvényesítése 
céljából másokon átgázol, a többi ember álláspontját, 
véleményét és érdekeit pediglen semmibe sem veszi. Az ilyen 
ember hasonlatos egy olyan társadalomhoz, ahol voltaképpen a 
legalsóbb rétegek és legszínvonaltalanabb elemek uraskodnak, 
különféle felborulásokat okozván a társadalom minden 
szintjén. Egy ilyen világban nem lehetséges semmiféle 
megszenteltségről, avagy rendezettségről beszélni, hanem 
pusztán céltalan vagdalkozásról és egyedül az önmaga érdekei, 
vágyai és szükségletei körül forgolódó kaotikus kavargásról. 

Ezzel szembe most állítsuk egy olyan személy képét, 
akinek az életében a fegyelmezettség, erkölcsi és szellemi 
értékektől való vezéreltség, nemesség, hűség, erő, kitartás, 
megfontoltság, elvonatkoztatásra és nézőpontváltásra való 
képesség, valamint az érzelmi és indulati élet felett gyakorolt 
hatalom és kontroll foglalják el a vezető szerepet. Az ilyen 
személy képes figyelembe venni mások gondolatvilágát és 
érdekeit, konfliktus esetén hajlik az olyan megoldásra, amely 
minden fél érdekeit képviseli, képes az önkritika gyakorlására, 
tekintettel van a másik érzelmi, szellemi és pszichés állapotára, 
illetőleg a bölcsesség, harmónia és esztétika útját követi. 
Hasonló ő egy olyan társadalomhoz, amelyet a szellemi értékek 
(brahmana kaszt) által vezérelt erő (ksatriya kaszt) tart egyben, 
és ahol a gyarapodásra, gazdagodása és fejlődésre irányuló 
törekvések (vaisja kaszt), illetőleg a tisztán az anyagi érdekek 
megvalósításának irányában ható tetterők (súdra kaszt) a 
magasabb kasztok (brahmana és ksatriya), azaz a szellemi 
értékek és a magasabb szintű centrális erők uralma alatt állnak. 
Egy ilyesfajta személy életében tökéletes lehet az összhang, 
tökéletes lehet a szellemi értelemben vett (belső) hierarchia 
megvalósítása, és az ilyen személy mindenkor a Központban él 
és a Központból merít, élete pedig nem céltalan csapkolódás és 
értelmetlen sodródás. 


A magam részéről tehát ilyetén módon tudnám 
összefoglalni, hogy miként, mennyiben és hogyan látom 
lehetségesnek egy szellemi és spirituális értelemben véve 
helyesen működő hierarchikus rend felépítését és fennállását. 
Véleményem szerint az egyes embernek, mivel ilyen hierarchia 
felépítése a társadalom valamennyi szintjén korunkban már 
teljes mértékben lehetetlenség, legalább önmagán belül 
szükséges törekednie egy igazán mély, tagolt és tiszta 

spirituális rend, egyfajta szakramentális belső királyság 
megvalósítására, amelyben a valódi és Igazi Centrum foglalja 
el a centrális szerepet, a személy(iség) valamennyi aspektusa 
pedig a saját maga számára fenntartott helyen, és helyes módon 
segíti az egyént a Kibontakozás felé vezető Úton. 

Yoga és a démonok, avagy egy közfelháborodás 
margójára 


Az elmúlt napokban bizonyos mértékben magam is 
tanújává váltam annak a szinte elképesztő méreteket öltő 
közfelháborodásnak, amelyet egy hazánkban jelentős számú 
hívet számláló, teológiai megközelítését és gondolkodásmódját 
tekintve leginkább a neoprotestantizmus és a karizmatikus 
mozgalom köreibe sorolható, — önmagát keresztény 
princípiumokon állónak valló vallási szervezet vezető lelkésze 
indított útjára azáltal, hogy napjaink egyik legdivatosabb 
mozgásformáját, a köztudottan keleti történeti és filozófiai 
gyökerekkel rendelkező jógát helyezte a karizmatikus 
keresztények körében oly gyakori kirekesztő és ítélkező 
tendenciák kereszttüzébe. A kérdéses személy állítása szerint a 
jóga nem más, mint egy természetfeletti szellemi tartalommal 
rendelkező tevékenység, amely a mozgás által démonokat idéz 
meg, illetőleg a jógát gyakorló személy egy eleve démonok 
tiszteletére rendelt rituális cselekményt végez. A különféle 
fórumokon böngészvén érvek és ellenérvek meglehetősen 
széles és változatos köreit nyílott alkalmam figyelembe venni, 
és többek között ezen tapasztalataim késztettek arra, hogy a 
témakörben magam is megnyilatkozzam, felvillantván azt a 
fajta álláspontot, amelyet az általam képviselt tradíció és 
hagyományvonal fogalmaz meg a kérdés kapcsán. 


Önmagamat tradicionális ihletettségű gondolkozónak 
vallom, és mint ilyen, egyfajta gnosztikus irányultságú szellemi 
és metafizikai utat követek, amely bár esetemben elsődlegesen 
a gnosztikus kabbalah talaján áll, ám mindezen túlmenően 
mégis olyan forrásokhoz kötődik, mint a hindu, buddhista, bön 
és taoista hagyományvonalak. Ilyetén minőségemben úgy 

gondolom, szavam talán megfontolásra méltó szempontokat 
nyilváníthat meg, amelyek valamelyest tisztábban engednek 
majd látni a kérdés tekintetében. 


Írásomat a kérdéses pásztor vallási, világnézeti, és 
amennyiben lehetséges így fogalmaznom, akkor szellemi 
hovatartozásának feltárásával szeretném kezdeni. Ezen a 
ponton fontos megjegyeznünk, hogy tradicionális értelemben 
sem a neoprotestantizmus, sem pedig a különféle újkori 
keresztény-karizmatikus " vonalak nem tekinthetőek a 
kereszténység hiteles, tradicionális értelemben is elfogadható 
ágazatainak. A hagyományos és történetileg hiteles, tehát az 
osztatlan Egyház első hét egyetemes zsinatának tanítását 
követő kereszténység (bár ennek a feltételnek alapvetően nem 
felel meg, ám mégis a kereszténység tradicionális ágazataihoz 
sorolható a római katholicizmus is) hitelveit és teológiai 
alapjait eredeti értelmükből erőteljesen kiforgatva, eltorzítva, 
és a hangsúlyokat jelentős mértékben átrendezve képezik le 
híveik számára, a keresztény Gnózis hagyományai által 
képviselt szellemiséget pedig legalább annyira démoninak 
tekintik, mint a fentebb említett jógát. Ezekre a közösségekre 
és felekezetekre jellemző, hogy a Bibliát egyfelől bizonyos 
kérdések kapcsán gyakorlatilag szó szerint értelmezik, míg 
más, ugyancsak fontosnak és lényegesnek nevezhető 
aspektusok tekintetében  kényük és kedvük szerint 
átfogalmazzák és megforgatják. Ezen tendenciák lehetővé 
teszik számukra azt, hogy a tőlük idegen jelenségeket és 
megnyilvánulásokat démoni jelleggel ruházzák fel, míg a 
számukra kedves, ám valójában a keresztény tradíció 
szellemiségével homlokegyenest szembemenő tényezőket 
üdvösnek és üdvözölendőnek nevezzék ki. Ilyetén módon 
például az anyagiakban történő gyarapodást és a pénzbeli 

vagyon megszerzését úgy tekintik, mint Istennek kedves 
cselekedetet, hitük szerint ugyanis az Isten bőségesen, anyagi 
értelemben is megjutalmazza az Őt tisztelőket. E szerint a 
nézőpont szerint nem kevesen közülük úgy tartják, hogy míg az 
anyagi vagyon gyarapodása annak a jele, hogy az Isten előtt 
kedves az illető — személye, addig a szegénységet, 
szerencsétlenséget és betegséget alapvetően büntetésnek 
tekintik, amellyel az Isten az előtte érdemteleneket sújtja. 
Mindez azonban a keresztény tanoknak borzalmas mértékű, a 
nem-értést teljes valójában megnyilvánító kiforgatása, amely 
ráadásul teljes mértékben szembe megy mindazzal, amelyet a 
keresztény hagyomány mindig is vallott. 


További tisztázásra ad alkalmat annak kijelentése, hogy 
bár a kérdéses személy önmagát pásztornak, sőt mi több az 
általa képviselt szervezet vezető lelkészének tekinti, sem 
tradicionális értelemben, sem pedig a létrendben betöltött 
állapotának vonatkozásában nem tekinthető papnak, azaz nem 
képes szacerdotális és pontifikális erőket megnyilvánítani. 
Mindennek a tiszta kijelentése azért elsődlegesen fontos 
számunkra, mert az illető szavai ilyetén módon nem 
tekinthetőek metafizikai és spirituális értelemben megbízható 
és hitelt érdemlő megnyilvánulásoknak. Vallásos érzületű 
megnyilvánulásainak keretein belül rendre összekever és 
helytelenül, pontatlanul használ olyan fogalmakat, amelyeknek 
eredeti jelentésével és jelentőségével alapvetően nincsen 
tisztában, illetőleg mivel létrendi értelemben minden kétséget 
kizáróan nem áll a papi létállapot fokozatán, így spirituális és 
metafizikai kérdésekben megnyilvánított gondolatainak nem 
lehetséges hitelt tulajdonítanunk. Kétségtelenül nem érti, mert 
nem is értheti azt, amelyről a jóga kérdését illetően beszélni 
szándékozott. 

Lényeges pont továbbá, hogy a kérdéses személy 
nevével fémjelzett szervezet eseményein jellemző módon olyan 
tevékenységeket végeznek, amelyet bár ők maguk a Szent 
Lélek által — történő  — csodálatos  — megérintettségnek, 
eltöltöttségnek és gyógyulásnak neveznek, ám valójában 
démonológiai szempontból jelentős aggodalomra adnak okot. 
Amennyiben a Szent Írásokat vesszük alapul, néminemű 
kutakodást követően nyilvánvalóvá válhat számunkra, hogy a 
Szent Lélekkel való találkozás sohasem jár idegrángásokkal, 
vonaglással, —— illetőleg hisztériás állapotban történő 
rohangálással, hanem mindig egyfajta transzcendens és 
letisztult, emelkedett tudatállapotot eredményez. Azok a fajta 
történések, amelyek a kérdéses szervezet háza táján a Szent 
Lélek megnyilvánulásával kerülnek összemosásra, minden 
egyes valódi és autentikus keresztény egyház szemében 
démoni befolyásoltságként kerülnek elkönyvelésre. Hilarion 
Alfeyev orosz orthodox metropolita zseniális munkájában (A 
Hit Titka) komoly teológiai megalapozását adja annak, hogy 
miért is nem tekinthetőek ezek az alkalmak a Szent Lélek 
látogatásainak, és miért is esnek a démoni megszállottság 

Beszéljünk — a továbbiakban arról, — méghozzá 
meglehetősen provokatív jelleggel, hogy vajon található-e 
valamilyen fajtájú igazság a kérdéses személy szavai mögött, 
azaz hogy tekinthető-e a jóga bármilyen mértékben 
démonidézésnek, ugyanis a válasz azért nem annyira egyszerű, 
mint ahogyan a legtöbb vélemény állítja. Ebben a tekintetben 
mindenképpen különbséget kell ugyanis tennünk a jóga, mint 
az egyik legnépszerűbb nyugati mozgásforma, valamint a yoga, 
azaz a szellemi megvalósítás útja között. Egy egyszerű, ámde 
mégis szemléletes példát találván azt mondhatom, hogy a jóga, 

mint mozgásforma, és a yoga, mint szellemi út úgy aránylanak 
egymáshoz, mint a vasárnapi kereszténység és az ünnepnapi 
templomba járás a keresztény aszkézishez és misztikához. Míg 
előbbi egyfajta felületes váz, külsőség, amely a jobb közérzet 
elérése érdekében gyakorolható, és amely voltaképpen 
bármennyire gyakorolt és hangoztatott is, még nem tett senkit 
sem szellemi értelemben megvalósítottá, addig utóbbi egy 
hiteles és tradicionális megvalósítási út, amelynek keretein 
belül az önfeladás, és az Istenséggel való találkozás élménye 
válik realizálhatóvá. Egyszerűbben fogalmazván tehát azt lehet 
mondani, hogy a jóga, mint hétköznapi mozgásforma nem 
több, és nem is kevesebb, mint a jó közérzet és egészség 
érdekében végzett, egyszerű tornagyakorlat csakúgy, mint a 
vasárnapi templomlátogatás. Ezzel szemben azonban a yoga, 
mint tradicionális megvalósítási út voltaképpen minden más, 
csak nem a hétköznapi értelemben vett egészség és jó közérzet 
elérése céljából történő fáradozás. Tényként könyvelhető el, 
hogy a kérdéses személy ennek a fontos különbségtételnek 
egyáltalán nincsen tudatában, ugyanis ellenkező esetben 
bizonyára nem gyanúsítana démoni jelleggel egy alapvetően 
ártatlan  gimnasztikus "mozgásformát, ám a valósághoz 
ugyanakkor az is hozzátartozik, hogy ezzel a fent említett 
különbséggel még a jógát rendszeresen gyakorló személyek 
túlnyomó többsége sincsen tisztában, legalábbis a 
megnyilvánulások jelentős részéből ez tűnik ki számomra. 


A jóga és a yoga között ugyanis alapvető különbség 
húzódik meg, és a legtöbb, önmagát jóginak és jógininak valló 
személy voltaképpen nem yogi és nem yogini egyáltalán. A 
yoga transzcendens vonatkozásában ugyanis valóban 
démonidézés folyik, amelytől a kérdéses pásztor valóban 
jobban teszi, amennyiben óva inti híveit, ugyanis az alkalmait 

látogató személyek zöme valóban alkalmatlan lenne egy 
tradicionális értelemben vett yoga-ösvény bejárására. A yoga, 
mint metafizikai megvalósítási út ugyanis valóban azt a 
lényegiséget hordozza magában, hogy a folyamat alatt az 
aspiráns egyre és egyre újabb és erősebb démonokat idéz meg, 
amelyekkel szemben egyfelől a saját autonómiáját igyekszik 
megőrizni, másfelől pedig felettük hatalmat kíván szerezni. A 
démon ugyanis természetéből fakadóan kétféle lehet, így 
beszélhetünk a pusztító, ártó szándékkal bíró kakodaimon, 
valamint a segítő, pozitív szándékkal rendelkező agathodaimon 
kategóriájáról. A hozzájuk kapcsolódó  goethia, azaz 
démonomágia lényege éppen abban áll, hogy a mágus olyan 
erőket idéz meg, amelyeket még nem birtokol a saját erőiként, 
ezért azok külső lények (heteron erők), azaz különféle 
démonok formájában jelennek meg. A mágikus operáció célja, 
hogy ezek felett a lények felett hatalmat szerezzen az aspiráns, 
azaz képessé váljon az ő saját erőiként (auton erők) mozgatni 
őket. Praktikus módon mindez úgy fest, hogy a szellemi út 
során egyre és egyre hatalmasabb belső erőket idézünk meg, 
tehát például olyan szellemi feladatokat adunk magunknak, 
amelyeknek a megoldása által különféle jártasságokat és 
képességeket szerzünk meg, azaz egyre és egyre nagyobb 
démoni (heteron) erőket invokálunk, amelyek felett uralmat 
szerzünk, tehát saját erőinkké (auton) tesszük őket. Ennek a 
folyamatnak az alacsonyabb fokozatain például kísérletet 
teszünk a gondolkozásunk uralására, egyre bonyolultabb 
gondolati struktúrák megteremtésére, fenntartására és végül 
elengedésére, avagy az érzelmekkel és érzésekkel végzett 
gyakorlatok során megkíséreljük elérni, hogy azt érezzük, amit 
akarunk, és ne érezzük azt, amit nem akarunk. Mindezek 
csupán egyszerű és felületes példák, azonban meglátásom 
szerint jól rámutatnak annak lényegére, hogy miként is 

értelmezik a yoga útját azok, akik igazi yogi és yogini 
mivoltukban ezt az utat járják. 


Az erőknek megidézése során tekintetbe szükséges 
venni, hogy nem szabad egyszerre túlságosan nagy erőkhöz 
nyúlnunk, hanem mindenkor a fokozatosság elve számít 
irányadónak. Ellenkező esetben könnyen előállhat azon 
probléma, hogy az újonnan megidézett erők a mágus ellen 
fordulnak, esetleg szét is tépik őt. A spirituális utazás ugyanis 
veszedelmes vállalkozás, amelyen a gyakorlatlanok könnyedén 
rajta veszhetnek, így valamilyen szempontból még akár 
megokoltnak is tekinthető a kérdéses pásztor azon törekvése, 
hogy híveit ezektől az utaktól távol tartsa. A különféle 
karizmatikus — és  — neoprotestáns felekezetek ugyanis 
bővelkednek olyan személyekben, akiket egy metafizikai 
értelemben helyesen elgondolt szellemi út során megélt 
élmények valóban súlyosan megbetegíthetnek, esetleg akár 
valóban démoni  megszállottságba  taszíthatnak, így a 
keresztény pásztor bizonyos szempontból nagyon is jól teszi, 
amennyiben hívei közül senkinek sem javasol yoga- 
ösvényeket. Nyilvánvaló természetesen, hogy a lelkész 
lényegében semmit sem tud ezekről a fajta kérdésekről, és 
nemtudásának köszönhetően beszél a mozgásformáról akkor, 
amikor a yogát, mint spirituális utat próbálja megragadni. 
Bizonyos szempontból nézve nem mond ostobaságot, ám 
nemtudása mégis nevetségessé teszi őt akkor, amikor egy 
gyakorlatilag ártalmatlan mozgásformát próbál összemosni a 
valódi megvalósítás útjaival. 


Vizsgáljunk meg még egy rendkívül érdekes kérdést, ez 


pedig az úgynevezett démonűzések problematikája. Ilyen 
szertartásokat tudomásom szerint az ominózus szervezet is 

végez, megítélésük szerint kiemelkedő sikerességgel. Még 
azoknak számára is, akik a szolipszizmus filozófiai alapvetéseit 
nem ismerik, avagy ismerik, de nem fogadják el érvényes 
valóság gyanánt, alapvetően feltűnhet azon jellegzetesség, 
hogy a démonűzés folyamata során elsődlegesen a kakodaimon 
és a démonűzó viaskodik, a megszállott személy pedig 
voltaképpen igencsak csekély jelentőséggel bír a folyamat 
során. Tudvalevő továbbá azon jellegzetesség, hogy a 
megszállotton keresztül megszólaló démon azzal próbálja meg 
mintegy elijeszteni a démonűzést végző személyt, hogy őt a 
saját bűneivel, gyarlóságaival és mulasztásaival vádolja meg, 
azaz a démon ilyetén módon mutat rá a démonűző hibáira és 
gyengeségeire. Valójában tehát arról van szó, hogy a 
megszállott , személyen keresztül a  démonűzést végző 
voltaképpen a saját démonaival küzd meg, tehát azokat 
invokálja, szembesíti és győzi le, méghozzá meglehetősen 
fáradságos úton és módokon. Mindebből annyi lehet 
nyilvánvaló számunkra, hogy a kérdéses szervezet által végzett 
úgymond démonűzések lehetnek ugyan hatásosak, azonban a 
metafizikai és spirituális tudás hiányában tevékenykedő (és 
ebben a keresztény ágazatban csakis és kizárólag ilyenekről 
lehet szó) ördögűzők munkálkodása hosszú távon borzalmasan 
szörnyű és  visszafordíthatatlan károkat okoz mindegyik 
résztvevő számára. Nem véletlen, hogy a keleti orthodoxiában 
démonokat legtöbbször a sztarec, azaz a szent ember űzhet ki, a 
római katholicizmusban pedig erre kiemelkedő tudással 
rendelkező papokat rendelnek. A démonokkal való bármiféle 
operáció ugyanis olyan mágikus és theurgikus művelet, 
amelyet csakis és kizárólag komoly szellemi potenciálok 
birtokában lehet és szabad csak végezni. 

Sajnálatos módon a New Age ebben valóban vétkes, és 
legalább . olyan mértékben, mint a  tanulmányomban 
felemlegetett . keresztény-karizmatikus — és neoprotestáns 
közösségek. Számos New Age irányzat, kurzus és módszer 
foglalkozik — különféle  angyalinak nevezett entitások 
bevonzásával, megidézésével és megszólításával, ezt a fajta 
tudást pedig különféle hétvégi tanfolyamok keretein belül 
kínálják az arra felkészületlen és alkalmatlan jelöltek számára. 
Sajnos nem egyszer nyílott alkalmam figyelemmel kísérni, 
hogy miként váltak viszonylag jó szándékkal rendelkező 
személyek azoknak az erőknek az áldozatává, amelyeket 
rosszul, felkészületlenül és alkalmatlanul hívtak be az életükbe. 
Ilyen módon tehát a különféle yoga-ösvények valóban 
veszélyesek lehetnek, ám a rajtuk valóban következetes módon 
haladó kevesek általában ennek igenis tudatában vannak, és 
ebben a tudatban szentelik rájuk az életüket. A New Age 
mozgalmainak köszönhetően sajnos valóban nem kizárt, hogy 
veszedelmes módszerek és utak kerülnek olyan személyek 
látóterébe, akik egyáltalán nincsenek felkészülve rájuk, így a 
figyelmeztetés ténylegesen megalapozott lehet bizonyos 
mértékben, azonban a kérdéses megnyilatkozás esetében 
nagyon csekély az esélye annak, hogy a pásztor ezekre az 
ágazatokra gondolt. Mindezzel azt kívánom mondani, hogy 
bizonyos szempontból korántsem meglepő és oktalan az 
említett lelkészhez hasonló személyek aggodalma, azonban a 
fogalmak meg nem értése miatt ugyanakkor mégis olyan 
tevékenységeket bírál, amelyek köszönőviszonyban sincsenek 
sem okkult praktikákkal, sem pediglen démonidézéssel. 


Napjainkban ugyanis a jóga, mint mozgásforma 


gyakorlatilag semmiféle kapcsolatban sincsen azzal a fajta 
tradicionális megvalósítási úttal, ahogyan mondjuk India egyes 

részein, avagy Tibetben gyakorolják. Újabb példát előrántván 
azt mondhatnám, hogy hasonlóképpen nincsen közük 
egymáshoz, mint ahogyan a potrohos luxusvadászokat a 
kényelmes lőállásból a sokszor külön az ő számukra 
"odarendelt" vadra rálövető vadászatnak sincsen köze ahhoz az 
ősi és emberhez méltó formához, amikor a vadász még késsel, 
lándzsával és esetleg íjjal állt ki, szemtől szembe a vad ellen. 
Ugyanígy egy divatos jógastúdióban, avagy az otthon 
kényelmében elvégzett, alapvetően inkább tornának számító 
jógagyakorlatnak sem lehet semmiféle kapcsolata a metafizikai 
megvalósítással, ilyetén módon pedig démonokat sem képes 
mozgósítani. Hasonlatos mindez ahhoz, amikor például valaki 
úgy próbál szakramentális liturgiákat végezni, hogy nem 
érhetőek tetten esetében a szükséges papi potenciálok. Hiába 
végzi el szinte színpadias tökéletességgel ugyanazokat a 
mozdulatokat, és hiába ejti ki a megfelelő szavakat, 
szakramentális és theurgikus értelemben nem fog történni 
semmi sem. Előző példánk vadászát persze ettől függetlenül 
még érhetik kellemetlenségek, példának okáért meghúzhatja a 
lábát, miközben felmászik a magaslesre, agyon is csipkedhetik 
a szúnyogok, azonban minden valószínűség szerint nem fogja 
vaddisznó, farkas, avagy medve széttépni. Ilyetén módon egy 
békésen jógázó személynek sincs mitől tartania, hiszen ő maga 
inkább jógagyakorlat-szerű mozgásformát végez, illetőleg 
olyan tornagyakorlatokat folytat, amelyek tartalmaznak ugyan 
jóga-szerű elemeket, azonban a valódi yoga praxisától igazán 
távol állnak. 


Összefoglalván a fentebb kifejtetteket azt mondhatom, 
hogy bár a pásztor részéről minden valószínűség szerint a 
fogalmak —— markáns összemosása, és a nemtudás 
megnyilvánulása érhető tetten — a  jógáról — való 

megnyilatkozásban, azonban szavait bizonyos szempontból 
érdemes — végiggondolnunk, főként abban az esetben, 
amennyiben mi magunk a metafizikai megvalósítás autentikus 
útjain járunk, avagy ilyen utak bejárására készülünk, itt ugyanis 
valódi démonokat idézünk meg, és valódi küzdelem történik, 
amely által hatalmat igyekszünk nyerni ezek felett a lények 
felett. A pásztor bizony jól tette, amennyiben felkészületlen és 
tudatlan követőit óva intette ezektől a szellemi utaktól, ugyanis 
ezek valóban nem nekik valóak, azonban a tudatlanság és a 
fogalmak összemosása által mégis nevetséges helyzetbe hozta 
önmagát és egész közösségét azáltal, hogy egy olyan 
mozgásformával kapcsolatban tett értelmetlen kijelentéseket, 
amely napjainkban már egyáltalán nem áll kapcsolatban azzal 
az úttal és módszerrel, amelyről a nevét kapja. Jógázni 
rengetegen jógáznak, azonban a yoga útját csupán olyan 
kevesek követik, akik valóban erre az útra tették fel egész 
életüket, és ennek okán tudomásuk van a rajta leselkedő 
veszélyekről is, ezeket pedig teljes tudatossággal vállalják, sőt 
mi több, egyenesen keresik is. 

